ועדת הכנסת, כנסת 25, פרוטוקול מספר 125, 2024-01-30 00:00

אופיר כץ: בוקר טוב לכולם, התכנסנו לדיון המשך על בקשת ההדחה של חבר הכנסת עודד פורר ו-85 חברי כנסת של חבר הכנסת - -     

עודד פורר: לא, בקשת ההדחה - -     

אופיר כץ: היוזמה של עודד פורר להדחת חבר הכנסת כסיף

אופיר כץ:  אנחנו עצרנו אתמול את הדיון לאחר שעודד נימק והשיבו עורך הדין וחבר הכנסת כסיף; שגית, היועצת המשפטית, הציגה גם סקירה של התהליך וגם את עמדתה

אופיר כץ:  אנחנו ממשיכים את הדיון מהנקודה הזאת

אופיר כץ:  אני מעביר את רשות הדיבור לעורכת הדין אביטל סומפולינסקי, המשנה ליועצת המשפטית לממשלה, משפט ציבורי

משה סעדה: רק שאלה טכנית: רשימת הדוברים זה לפי הרישום אתמול

אופיר כץ: זה לפי מה שהיה אתמול

אופיר כץ:  אתה הרביעי

אופיר כץ:       אחריה נתחיל את סבב חברי הכנסת – העמדות והנימוקים שלכם וגם השאלות שלכם

אופיר כץ:      בבקשה, גברתי

אביטל סומפולינסקי: תודה רבה

אביטל סומפולינסקי:       מלחמת חרבות ברזל נכפתה עלינו על-ידי אויב נתעב ואכזרי, המבקש לפגוע בנו בכל דרך אפשרית

אביטל סומפולינסקי:  מחבלי החמאס הרגו, אנסו ושחטו נשים, גברים וילדים, וחטפו לשטח עזה כ-260 בני אדם – קשישים וקשישות, גברים ונשים, ילדים וילדות, חיילים וחיילות

אביטל סומפולינסקי:  מטרתם הייתה ברורה – להשמיד, להרוג ולאבד

אביטל סומפולינסקי:      למדינת ישראל, כמו לכל מדינה, יש זכות בסיסית להגן על עצמה ועל אזרחיה, וצה"ל אכן הגיב בהתאם ופועל להשגת יעדי המלחמה, כפי שאלה נקבעו על-ידי הדרג המדיני

אביטל סומפולינסקי:  מדובר בלחימה מורכבת, בשטח בנוי ומאוכלס שכרוכה באתגרים עצומים

אביטל סומפולינסקי:  בעוד צה"ל נוקט צעדים שונים על מנת לצמצם ככל הניתן את הפגיעה במי שאינם מעורבים בלחימה, ובין היתר, פועל להביא לכך שהאוכלוסייה העזתית תתפנה מבעוד מועד משטחי הלחימה, החמאס מנצל את התווך האזרחי לצורכי הלחימה שלו באופן ציני ואכזרי תוך שהוא עושה שימוש תדיר בבתי ספר, בגנים, בבתי חולים ועוד, לצורך פעילות הלחימה והטרור ובאזרחים העזתים כמגן אנושי

אביטל סומפולינסקי:       יש אפוא לדחות בשאט נפש כל טענה לכך שצה"ל מבצע רצח עם

אביטל סומפולינסקי:  זוהי טענה מופרכת, מחפירה ומנותקת מהמציאות

אביטל סומפולינסקי:  ואכן, תחת הנחייתה המקצועית של היועצת המשפטית לממשלה, התייצבה בבית הדין הבינלאומי לצדק משלחת של משפטנים מישראל, וטענה בתוקף נגד הטענות משוללות היסוד שהופנו כלפי צה"ל ועמדה על המחויבות של המדינה לקיים את פעולות הלחימה שלה בהתאם לכללי המשפט הבינלאומי, ובוודאי שלא לבצע רצח עם ופשעי מלחמה

אביטל סומפולינסקי:       העובדות והנתונים – להבדיל מאלה המפורסמים על-ידי החמאס – ברורים ומובהקים

אביטל סומפולינסקי:  פשעי מלחמה בוצעו ומבוצעים על-ידי החמאס

אביטל סומפולינסקי:  לאור האמור, בהחלט ניתן להבין את הביקורת הציבורית והפרלמנטרית הקשה המופנית כלפי חבר כנסת שחתם על עצומה התומכת בזמן מלחמה בתביעה המופרכת של דרום אפריקה לבית הדין בהאג

אביטל סומפולינסקי:  השגת תמיכה רחבה כזו של חברי כנסת לבקשת ההדחה של חבר הכנסת פורר בוודאי אינה עניין של מה בכך, גם אם מדובר – כפי שצוין אתמול – במיעוט כרוני

אביטל סומפולינסקי:       יחד עם זאת עוצמת שאט הנפש וההתקוממות ממעשהו של חבר כנסת אינן מדד לביסוס עילה להדחה של חבר כנסת מכהן

אביטל סומפולינסקי:  סלידה מהמעשים וגינוים לחוד, ההתגבשות עילה משפטית להדחת חבר כנסת מכהן – לחוד

אביטל סומפולינסקי:       כפי שצוין בפסיקה: "מילים והתבטאויות עשויות לחסות בצלו של חופש הביטוי גם כאשר הן מבטאות עמדות שוליים, מקוממות או מעוררות סלידה"

אביטל סומפולינסקי:  "דמוקרטיה מתגוננת אינה כזו שמלחמתה היא בעמדות מקוממות, אף כאשר הן פוצעות את הלב"

אביטל סומפולינסקי:       ועל כן כפי שציינה בצדק היועצת המשפטית לכנסת אתמול, הדחה של חבר כנסת חייבת להתבסס על עילות ההדחה הקונקרטיות המנויות בחוק-יסוד: הכנסת, כפי שהכנסת עיצבה את  ההסדר וכפי שאלו פורשו בפסיקה, ועל-פי אמות המידה הראייתיות לקיומן של עילות אלו

אביטל סומפולינסקי:  הן ורק אלה יכולות לבסס עילת הדחה, ויש בהן כדי לתחום את גבולות הדיון שבפנינו

אביטל סומפולינסקי:  לפיכך, אף שכאמור אין אנו מקלים ראש בתמיכה הרחבה ביותר שלה זוכה בקשת ההדחה, המהווה תנאי מקדמי לעצם הדיון בבקשה, זו כשלעצמה אין בה – בהתאם להוראותיו המפורשות של חוק היסוד – כדי לייתר את החובה לבסס את התקיימות עילת הדחה

אביטל סומפולינסקי:      היועצת המשפטית לכנסת עמדה אתמול בהרחבה על כך שהזכות לבחור ולהיבחר היא מנשמת אפו של כל משטר דמוקרטי אשר מבוססת על עקרונות יסוד של שוויון וחופש ביטוי פוליטי

אביטל סומפולינסקי:  לא אחזור על הדברים

אביטל סומפולינסקי:  רק אציין, כי אין חולק שאין המדובר בערכים מוחלטים

אביטל סומפולינסקי:  נדרשים גם סייגים מהותיים אשר ימנעו שימוש בכלים הדמוקרטיים במטרה לשלול את עצם קיומה של המדינה או לפגוע בעקרונות היסוד שלה

אביטל סומפולינסקי:  סייגים אלה המבטאים את עקרון הדמוקרטיה המתגוננת, התפתחו בדין הישראלי מקדמת דנא, ולענייננו הם באים לידי ביטוי בעילות הפסילה מהתמודדות לכנסת ובעילות ההדחה של חבר כנסת מכהן

אביטל סומפולינסקי:       בקשת ההדחה הוגשה מכוח סעיף 42א לחוק-יסוד: הכנסת מכוח עילה של תמיכה במאבק מזוין של ארגון טרור נגד המדינה

אביטל סומפולינסקי:  העילה של תמיכה במאבק המזוין מקוה בעילת הפסילה מהתמודדות של רשימה או מועמדים לכנסת מכוח סעיף 7א לחוק היסוד אשר הוספה בשנת 2002

אביטל סומפולינסקי:  היועצת המשפטית לכנסת הזכירה אתמול בדבריה שבמהלך הליכי חקיקה אלה עמדו חברי הכנסת במפורש על כך שיש להבטיח שימוש זהיר ומגודר בעילה זו, ועל כן הכנסת לא הסתפקה בעיצוב עילה כללית בדבר הזדהות עם ארגון טרור או תמיכה בו, אלא היא נוסחה במפורש כך שנדרשת הוכחה בדבר תמיכה במאבק מזוין של ארגון טרור

אביטל סומפולינסקי:       חוק ההדחה אימץ עילה זו להסדר הפסקת כהונה של חבר כנסת מכהן

אביטל סומפולינסקי:  החוק, גם הוא לא נחקק בחלל ריק

אביטל סומפולינסקי:  לנגד עיני חברי הכנסת בשנת 2016 עמדה פסיקה עקבית ורבת שנים של בית המשפט העליון אשר פירשה את סעיף 7א באופן מצומצם וצר ביותר

אביטל סומפולינסקי:  כעולה מדברי ההסבר ומדיוני הכנסת של חוק ההדחה חברי הכנסת היו מודעים היטב לרף הפסיקתי המחמיר וביקשו לעגן אותו ביחס לרף הנדרש להדחה של חבר כנסת מכהן

אביטל סומפולינסקי:  הדברים אף עולים מתגובת הכנסת לבית המשפט בעתירה שעסקה בחוק ההדחה וכן מפסק הדין שעסק בחוקתיותו של הסדר זה

אביטל סומפולינסקי:       בית המשפט קבע כי יש לנקוט בגישה זהירה ומרוסנת ביותר בכל הנוגע לפסילת רשימות ומועמדים לכנסת, ויש לפרש את העילות באופן דווקני ומצומצם, ולהפעילן במקרים קיצוניים בלבד כאשר כלו כל הקיצים

אביטל סומפולינסקי:       כפי שציין אף חה"כ פורר בדבריו, ההצדקה הרעיונית שביסוד עילת הפסילה של תמיכה במאבק מזוין היא רעיון של התגוננות המדינה מפני מי שמבקש לשלול את עצם קיומה או לשלול את יסודותיה בדרך של מאבק מזוין

אביטל סומפולינסקי:  בתמצית אציין כי הרף הנדרש להוכחת קיומה של העילה הוא גבוה ביותר – נדרש להוכיח שמדובר בשאיפה דומיננטית המהווה חלק מהפרוגרמה הפוליטית של חבר הכנסת; שהוכחה במסה קריטית של ראיות ברורות, חד משמעיות ומשכנעות לביסוס העילה; ושחבר הכנסת פועל באופן שיטתי, חוזר ונשנה למימוש מטרה זו

אביטל סומפולינסקי:  זוהי נקודת המוצא לבחינת הבקשה שבפנינו

אביטל סומפולינסקי:       בבקשה להדחה  הנתמכת על-ידי 84 חברי כנסת נוספים, נטען כי מתקיימת בעניינו של חבר הכנסת כסיף עילת התמיכה במאבק המזוין של החמאס בישראל, וזאת כאמור על רקע חתימתו על עצומה אשר קראה לבית הדין בהאג להוציא צו להפסקת המלחמה, בטענה שיש ראיות אמינות לכך שפעולות צה"ל בעזה עלולות להביא לידי רצח עם

עודד פורר: זה לא הנוסח, סליחה

עודד פורר:  הוא לא אמר שיש ראיות שעלולות להביא לרצח עם

עודד פורר:  הנוסח אומר שהטענות של דרום אפריקה אמינות, שאנחנו מבצעים ג'נוסייד – טיהור שיטתי של קבוצות אוכלוסייה: רופאים, אחיות

עודד פורר:  הרי כמו שרואים הם עוסקים הרי כל הזמן רק בענייני הרוח

עודד פורר:  אז אני מבקש שלפחות בהתייחסות למה שהוא חתם עליו תתייחסו למה שהוא חתם עליו

אביטל סומפולינסקי: העצומה עומדת בפני חברי הכנסת

עודד פורר: אבל כשאת מתייחסת למה שהוא חתם את מתייחסת למשהו אמורפי

עודד פורר:  הוא לא ביקש את עצירת הלחימה – הוא ביקש להאשים את ישראל ברצח עם

עודד פורר:  זאת הבקשה הראשונה

עודד פורר:  עצירת הלחימה היא אחת התוצאות

עודד פורר:  כמו שהתוצאה היא שחיילי צה"ל שנלחמים עכשיו בחזיתות - - -     

יוסף עטאונה: כל התחליף - - -      

עאידה תומא סלימאן: הוא לא ביקש את זה

יוסף עטאונה: בסך הכול הוא ביקש להפסיק את המלחמה

עאידה תומא סלימאן: למה אתה מתעלם? הוא כן ביקש את הפסקת המלחמה - -     

עודד פורר: - - - דרום אפריקה - - - זה מה שהאיש הזה עשה, זה מה שהאיש הזה עשה - -      

עאידה תומא סלימאן: - - אנחנו יודעים לקרוא

חנוך דב מילביצקי: הוא איש שלום, איש רעות

עודד פורר: - - שהחיילים שלנו, שהיא תצטרך עוד להגן עליהם - - -     

עאידה תומא סלימאן: כולנו יודעים לקרוא

עאידה תומא סלימאן:  לא צריך לפרשן

עודד פורר: - - -      

יוסף עטאונה: אנחנו אומרים כן להפסיק את המלחמה

עודד פורר: אני יודע שגם אתם רוצים להאשים אותם

עודד פורר:  היא תצטרך להגן עליהם בטריבונלים בינלאומיים בגלל המעשים של האיש הזה

עאידה תומא סלימאן: אתה לא צריך לפרשן, אנחנו יודעים לקרוא

אופיר כץ: היא כבר האשימה אותם

עודד פורר: היא תצטרך להגן עליהם בטריבונל בינלאומים

עודד פורר:  בגלל המעשים של האיש הזה

אופיר כץ: היא כבר האשימה אותם

אופיר כץ:  בבקשה, תמשיכי

אביטל סומפולינסקי: כמו כן, הובאו מספר התבטאויות ישנות של חה"כ כסיף לא מהכנסת הנוכחית

אביטל סומפולינסקי:  נתחיל דווקא בראיות העוסקות - -      

חנוך דב מילביצקי: הובאו גם התבטאויות מהכנסת הזאת, לא רק לא מהכנסת

קריאה: שתיים

חנוך דב מילביצקי: זה אולי פחות מתייחס לאג'נדה אבל הובאו לא מעט התבטאויות לא מהכנסת הזאת

מיכל מרים וולדיגר: וגם מהכנסת הקודמת

מיכל מרים וולדיגר:   זה עדיין שיטתי

שגית אפיק: יש שתי התבטאויות רלוונטיות, ואני התייחסתי אליהן אתמול

מיכל מרים וולדיגר: אבל גם אחורה זה רלוונטי

קריאה: אבל היא אומרת שלא הובאו; כמו שאת אמרת אתמול שאנחנו מתקוממים

עודד פורר: - - -     

יוסף עטאונה: הן לא קשורות לחוק ההדחה

קריאות: - - -     

אופיר כץ: זה עניין אחר, אבל כן הוצגו פה לפחות שתיים

קריאות: - - -     

חנוך דב מילביצקי: הן מבטאות תמיכה במאבק מזוין נגד מדינת ישראל

חנוך דב מילביצקי:  את רוצה שאני אקריא לך? אולי לא שמעת אותן טוב? שמבטאות תמיכה במאבק מזוין נגד מדינת ישראל

עודד פורר: תגובת היועץ המשפטי לממשלה לא הוגשה לפני הדיון כמו הבקשה שלי שהוגשה לפני מספר שבועות; היא הוגשה בהתייחס למה שנאמר כאן בדיון

עודד פורר:  עובדה שהיא ביקשה להגיד את התגובה הזאת פה

עודד פורר:  היא לא שלחה אותה לחברי הכנסת קודם; בדיוק כמו שכתב ההגנה שהקריא פה  עורך הדין של עופר כסיף לא הוגש אליי לפני הדיון

עודד פורר:  הוא שלח את זה לוועדה באותו יום בבוקר

עודד פורר:  זה לא שאנחנו נמצאים עכשיו בבית המשפט והיא תתייחס אך ורק למה שאני כתבתי לפני שבועיים

עודד פורר:  לאורך השבועות האלה נאספו עוד חומרים, כולל דברים שאמר חבר הכנסת כסיף ועשה לאחר שהגשתי את הבקשה הזאת, כולל דברים שהוא אמר בכנסת הזאת

עודד פורר:  גם הדברים האלה חייבים להילקח בחשבון

עודד פורר:  גם את אמרת

יוסף עטאונה: דווקא כל הדברים שהוגשו בשבועיים האחרונים מפריכים את הטענות שלך

יוסף עטאונה:  כל החומרים שהוגשו בשבועיים האחרונים מפריכים את הטענות שלך

חנוך דב מילביצקי: שום דבר לא מפריך

אופיר כץ: שגית, בבקשה

שגית אפיק: בהתאם לחוק היסוד ההצבעה שלכם היום על הצעת ועדת הכנסת צריכה להיעשות בהתאם לבקשה המנומקת הכוללת את הראיות שצירפת

אופיר כץ: ואם יש דברים נוספים?      

שגית אפיק:  אתמול עלתה שאלה אחרת ביחס להתבטאויות שנכללו בבקשה שלך שחתמו עליה 85 חברי כנסת, 70 כדרישת החוק, האם אפשר להתייחס גם אליהם

שגית אפיק:  אמרתי שחוק היסוד מתייחס למעשים שנעשו לאחר היבחרה של אותה הכנסת

שגית אפיק:  לכן ההתבטאויות הרלוונטיות הן השתיים שמופיעות לאחר היבחרה של אותה כנסת

משה סעדה: אבל יש גם משקל לעבר

משה סעדה:  אי אפשר לבטל את העבר

משה סעדה:  לעבר יש ערך

אימאן ח'טיב יאסין: החוק לא מאפשר

קריאות: - - -     

מיכל מרים וולדיגר: את רוצה להראות כוונה, את רוצה להראות דרך

חנוך דב מילביצקי: שנים - - - אתם מנסים לכסות את זה

עודד פורר: אני רוצה להראות שיש לו דרך שיטתית, ואתם אומרים, יש לו דרך שיטתית – אל תציג אותה פה

חנוך דב מילביצקי: תומך טרור באופן שיטתי, האיש הזה

וליד טאהא: אז תשנה את החוק, עופר

חנוך דב מילביצקי: תומך טרור באופן שיטתי

וליד טאהא: תשנה את החוק, עופר

וליד טאהא:  היא מקריאה לך את נוסח החוק

וליד טאהא:  תשנה אותו

מיכל מרים וולדיגר: אם נצטרך נעשה גם את זה

אופיר כץ: חנוך ועודד

אופיר כץ:       שגית, גם עורך הדין שלו הציג ציוצים שהם לא קשורים ורצה להראות את השיטה שלו

אופיר כץ:  פה אנחנו מביאים ביטויים שלו שגם מראים את השיטה שלו

אימאן ח'טיב יאסין: - - -     

עאידה תומא סלימאן: - - - עד שהוא נכנס

אופיר כץ: אין בעיה

אופיר כץ:  הוא רוצה לצייר משהו אחר כאילו הוא שוחר שלום, אז אנחנו רוצים להביא התבטאויות שלו שהוא לא כזה

קריאות: - - -     

עאידה תומא סלימאן: יש הבדל בין להציג דברים לפני הבחירות ואחרי הבחירות

שגית אפיק: יש פה שתי שאלות נפרדות: שאלה אחת היא האם הבקשה יכלה להתבסס על מעשים והתבטאויות שהיו לפני היבחרה של הכנסת הזאת

שגית אפיק:  התשובה לכך היא לא

מיכל מרים וולדיגר: רגע, שגית, מה זה לא?      

קריאות: - - -     

אופיר כץ: מיכל, מעכשיו אין הפרעות

מיכל מרים וולדיגר: - - - לא על זה מתבסס

מיכל מרים וולדיגר:  - - -אפשר להבין את זה כתמיכה

מירב בן ארי: אבל זה לא נכון

מירב בן ארי:  מה לעשות? זה נורא מבאס אבל זה החוק

אופיר כץ: חברי הכנסת

אופיר כץ:  עודד

עודד פורר: את מדברת על הבקשה

עודד פורר:  בואו נשמע אותך עד הסוף

אופיר כץ: עודד, מרגע זה אף אחד לא מפריע לה עד שהיא משלימה את התשובה

שגית אפיק: הדיון כאן יכול היה להיפתח אך ורק ביחס למעשים שנעשו לאחר היבחרה של אותה כנסת

שגית אפיק:  לכן אתמול התייחסתי לכך שהתבטאויות שמופיעות בבקשה שהן לפני היבחרה שלה כנסת הזאת הן לכאורה לא רלוונטיות לצורך פתיחת הדיון כאן

שגית אפיק:  זאת אומרת אם היו נכללים מעשים והתבטאויות קודם לכן גם אם היו חותמים 90 חברי כנסת, כמו שאמר אתמול עורך הדין ספרד, הייתי צריכה לומר שיש לדחות על הסף ואי אפשר לפתוח בכלל בדיון בוועדת הכנסת

שגית אפיק:  הבקשה כוללת כרגע שתי התבטאויות מהכנסת הזאת פלוס החתימה על העצומה, ולכן למרות שהבעתי בפניכם אתמול את עמדתי המשפטית ביחס להתקיימות העילה לא חשבתי שאי אפשר לפתוח כאן את הדיון בהתבסס על כך

שגית אפיק:       לעניין הדפוס החוזר – התייחסתי לזה גם אתמול – משהוגשה הבקשה מרכז הכובד של ההוכחה שבפניכם היה ונשאר ביחס למעשים שנעשו לאחר היבחרה של אותה כנסת

שגית אפיק:  אם אתם רוצים להצביע על שיטה ולהראות שהיו גם התבטאויות כאלה ואחרות קודם לכן הן צריכות להראות שיטת דפוס חוזר לאותם נושאים שנכללים בבקשה שלך ולהתקיימות אותם דברים

עודד פורר: זה תפיסה בכוונה

שגית אפיק: אם עכשיו, לשאלתך, יושב-ראש הוועדה, אתם מעלים ראיות חדשות לחלוטין, התבטאויות חדשות לחלוטין שלא בא זכרן בבקשה שחתמו עליה 70 חברי הכנסת – א', אנחנו לא יודעים האם 70 חברי הכנסת היו חותמים על הראיות האלה מלכתחילה - -     

משה סעדה: אבל הם יכולים להוות ראיה

מירב בן ארי: ממש לא

מירב בן ארי:  אם יש ראיות חדשות זה גם עוד עשרה ימים, וגם אני רוצה - - -     

שגית אפיק: גם הוא צריך לדעת להתגונן בפניהן

שגית אפיק:  הן לא נכללו בבקשה ובראיות

שגית אפיק:  בסוף חוק היסוד קובע שההצעה צריכה להתקבל על בסיס בקשה בצירוף הנימוקים - -     

מירב בן ארי: - - -     

עודד פורר: - - -     

אופיר כץ: עודד ומירב, תנו לשגית להשלים

מירב בן ארי: וגם צריך עוד 10 ימים – מה לעשות – זה החוק

מירב בן ארי:  תקראו את החוק

משה סעדה: קראנו

מירב בן ארי: זה לא נעים אבל זה החוק

משה סעדה: קראנו את החוק

משה סעדה:  אין בעיה להביא ראיות מהעבר, מהעתיד

משה סעדה:  על זה לא אירוע ההדחה

מירב בן ארי: זה לא משנה - - -     

שגית אפיק: אם אתם מבקשים לנתח את העילה על בסיס ראיות חדשות שלא בא זכרן בבקשה, לא לעניין בשוליים לדפוס חוזר, אלא לבסס עכשיו על ראיה חדשה שאתם חושבים שהיא משנה את הכף, שהיא ראיית זהב איכות מאוד, בעיניכם, ואתם רוצים לבסס עליה

שגית אפיק:  היא הייתה צריכה להיכלל בבקשה, ולכל הפחות, כמו שאומרת חברת הכנסת מירב בן ארי, בוודאי שמגיעים לו 10 ימים לדיון נוסף כדי לבחון אותם

מירב בן ארי: ברור

שגית אפיק: אם כי, אני שוב אומרת, חוק היסוד אומר שהדיון כאן הוא על בסיס הבקשה, ההנמקות והראיות שנכללות בה, וההצבעה שלכם צריכה להתבסס על הראיות האלה; כלומר על שלוש האלה שסקרתי קודם

שגית אפיק:  אם תהיינה ראיות חדשות ותחליטו שאתם רוצים לכלול אותן אז או להחתים - -     

עודד פורר: הדיון בהאג התקיים לאחר הגשת הבקשה

עודד פורר:  הדברים שאמר אהרון ברק על התביעה של דרום אפריקה נאמרו אחרי כן

שגית אפיק: אבל זה רלוונטי לדיון

שגית אפיק:  זה לא מעשה של עופר כסיף

עאידה תומא סלימאן: - - -     

שגית אפיק: אנחנו מדברים אך ורק על התבטאויות ומעשים של חבר הכנסת כסיף

שגית אפיק:  כל עניין אחר שאתם רוצים להביא כתמיכה שאנשים אחרים אמרו - -     

עודד פורר: בזה אני מסכים

עודד פורר:  מותר להביא תמיכה, אין בעיה

עודד פורר:  בסדר גמור

שגית אפיק: זה העניין המשפטי

אופיר כץ: צריך להחתים שוב

שגית אפיק: כן

שגית אפיק:  אם אתה מביא ראיות חדשות

אופיר כץ: צריך להחתים שוב?      

שגית אפיק: - - - קודם נראה מה יש לך

מיכאל ספרד: זאת תהיה בקשה חדשה

מיכאל ספרד:  זה תיק חדש, צריך לשכור אותי מחדש, צריך לשלם לי מחדש

אביטל סומפולינסקי: ביחס להתבטאויות הישנות חוק היסוד מדבר על החובה להבטיח שהעילה מתקיימת על מעשים שנעשו לאחר היבחרה של אותה כנסת

אביטל סומפולינסקי:  זאת אומרת לא מדובר רק בפרשנות, אלא הוראה מפורשת של לשון החוק, והדברים הובאו גם כטיעון לדפוס חוזר, ואני מסכימה עם היועצת המשפטית לכנסת שזה משהו אחר

אביטל סומפולינסקי:  אבל כראיות ממש זה נוגד את לשון ההסדר

אביטל סומפולינסקי:  מעבר לזה צריך גם לזכור שבית המשפט בחן את מרביתן של התבטאויות אלה ומצא שהן אינן מבססות עילת פסילה

אביטל סומפולינסקי:       בהמשך להערתו של חה"כ פורר וכדי שלא ישתמע ולו ברמז שאנחנו עושים הקלות ביחס לעצומה  אני רוצה לקרוא מהבקשה שלך את נוסח עצומה כדי שהדברים יהיו ברורים: "החומרים אשר עולים מהתביעה מזוויעים ואמינים

אביטל סומפולינסקי:  ישראל אכן נוקטת בצעדים שיטתיים ויסודיים למחיקת אוכלוסיית עזה, להרעבתה, להתעללות בה ולעקירתה

אביטל סומפולינסקי:  היא מיישמת מדיניות של מחיקת אפשרויות מחייה, ואשר מובילה לג'נוסייד

אביטל סומפולינסקי:  היא הורגת באופן שיטתי שכבות אוכלוסייה רחבות: אנשי אקדמיה מובילים, סופרים, רופאים, צוותי רפואה, עיתונאים ואזרחים פשוטים

אביטל סומפולינסקי:  לאור האמור לעיל אנחנו מבקשים להוסיף את קולנו כאזרחים וכאזרחיות ישראל לטענות שמובאות בכתב התביעה שהגישה דרום אפריקה לבית המשפט הבינלאומי לצדק בהאג בתקווה שקולנו יסייע לקבלת החלטה שתביא להפסקתה המידית של המלחמה"

אביטל סומפולינסקי:       אני ממשיכה מכאן שלא יהיו הנחות בהקשר הזה

אביטל סומפולינסקי:  במוקד בקשת ההדחה עומדת החתימה של חבר הכנסת כסיף על העצומה

אביטל סומפולינסקי:  הניתוח המשפטי שהוצג כאן אתמול בהרחבה על-ידי היועצת המשפטית לכנסת באשר לאמות המידה הצרות לבחינת עילת התמיכה במאבק מזוין של ארגון טרור מקובל עלינו

אביטל סומפולינסקי:  יישום אמות מידה אלו על התמיכה של חבר הכנסת כסיף בעצומה וחתימתו עליה מצביע לעמדתנו בבירור על כך שלא בוססה תשתית להוכחת התקיימות עילת התמיכה במאבק מזוין של ארגון טרור, ואעמוד על הדברים בתמצית: ראשית, מדובר בתמיכה ציבורית של חבר כנסת בהליך משפטי, וכבר בכך יש קושי בביסוס הטענה כי מעשה זה עולה לכדי תמיכה במאבק מזוין נגד המדינה

אביטל סומפולינסקי:   שנית, בית המשפט עמד בפסיקה על הצורך בראיות המבססות באופן ברור וחד משמעי את התמיכה של חבר הכנסת באותו מאבק המזוין של ארגון הטרור

אביטל סומפולינסקי:  הדוגמאות שנמצאו על-ידי בית המשפט לאורך השנים כמבססות עילה זו, ואשר רק לגביהן נבחנה קיומה של מסה קריטית, נגעו להתבטאויותיהם של מועמדים שהייתה בהם התייחסות למעשי אלימות וטרור או לארגון טרור כנגד המדינה

אביטל סומפולינסקי:  כך למשל דן בית המשפט בהתבטאויות שהביעו תמיכה פוליטית בחמאס, שהביעו תמיכה במחבלים שביצעו פיגועים או באסירים הביטחוניים או שהשתמעה מהן לגיטימציה לפגיעה בחיילי צה"ל

אביטל סומפולינסקי:  מבחינה רעיונית דוגמאות אלה רחוקות מהעצומה עליה חתם חבר הכנסת כסיף אשר אינה כוללת התייחסות כלשהי לחמאס או למאבק המזוין שלו נגד המדינה

אביטל סומפולינסקי:   אכן, לעמדת מדינת ישראל, הפנייה של דרום אפריקה לבית הדין בהאג בבקשה להוצאת צו ארעי שיורה על הפסקת הלחימה ברצועת עזה, יש בה כדי לשרת את האינטרסים המיידיים של החמאס במלחמה

אביטל סומפולינסקי:  אולם כפי שציינה בצדק היועצת המשפטית לכנסת, בקשת ההדחה עושה "קפיצות לוגיות" - -     

שגית אפיק: אני אמרתי "קפיצה מחשבתית"

שגית אפיק:  אני לא אקח למיכאל את הביטוי

מיכאל ספרד: את האי-גיון, בא'

אביטל סומפולינסקי: - - קפיצה מחשבתית – שאתמול הומחשו על-ידי חבר הכנסת פורר בתרשים הזרימה שצייר על הלוח - -     

חנוך דב מילביצקי: שאני אבין, להגיד שישראל מבצעת ג'נוסייד ותמיכה בחמאס זה קפיצה מחשבתית?      

אביטל סומפולינסקי: אני כבר אסביר את זה

אביטל סומפולינסקי:       - - כדי להגיע למסקנה כי העצומה מבטאת את היות חבר הכנסת כסיף תומך במאבק המזוין של החמאס נגד המדינה

אביטל סומפולינסקי:  כבר בכך יש כדי להצביע שאין המדובר בראייה ברורה וחד משמעית, המבססת קיומה של עילה זו

אביטל סומפולינסקי:        שלישית עניינו של כסיף נדון על-ידי בית המשפט בקשר לפסילתו מלהתמודד בכנסת בעילה של תמיכה במאבק מזוין נגד המדינה וכן שלילת קיומה של המדינה כמדינה יהודית

אביטל סומפולינסקי:  בפסק הדין בית המשפט קובע כי התבטאויות של חבר הכנסת כסיף כנגד פעולות צה"ל ביהודה ושומרון ובעזה, גם אם הן בוטות וקשות, אינן בגדר ראיה  - - 

חנוך דב מילביצקי: ג'נוסייד?      

אביטל סומפולינסקי: גם אם הן בוטות וקשות - -     

חנוך דב מילביצקי: ג'נוסייד? זה לא - - -     

מירב בן ארי: אפשר לתת לה לדבר? תודה

חנוך דב מילביצקי: אני רוצה תשובה

מירב בן ארי: אין בעיה, אז תשאל אחרי זה

מירב בן ארי:  גם לי יש מלא שאלות

אופיר כץ: חנוך, בוא ניתן לה לסיים

אופיר כץ:  תרשום את השאלות

חנוך דב מילביצקי: אתה יודע מה הם עושים? הם עושים קפיצות מחשבתיות

מירב בן ארי: אבל מספיק עם זה

אופיר כץ: אבל, חנוך - -     

חנוך דב מילביצקי: - - -      

מירב בן ארי: מספיק עם זה, מספיק

חנוך דב מילביצקי: פה חותכים ושם חותכים וכאן עושים ומגהצים - -     

מירב בן ארי: מספיק עם זה, באמת

מירב בן ארי:  זה לא - - -     

חנוך דב מילביצקי: - - ומגהצים ומגהצים ועושים הכול - - - קפיצה מחשבתית

חנוך דב מילביצקי:  זה מה שהם עושים

מירב בן ארי: - - -     

אופיר כץ: חנוך, גם לי יש שאלות ליועצות המשפטיות

חנוך דב מילביצקי: זאת בדיוק הדרך - - -     

מירב בן ארי: אי אפשר שכל אחד יתפרץ

אופיר כץ: אל תעזרו לי

קריאות: - - -     

מירב בן ארי: אני רוצה לשמוע עד הסוף

אופיר כץ: בבקשה

אביטל סומפולינסקי: בפסק הדין בית המשפט קבע כי התבטאויות של חבר הכנסת כסיף כנגד פעולות צה"ל ביהודה שומרון ובעזה, גם אם הן בוטות וקשות, אינן בגדר ראיה לתמיכתו במאבק מזוין, בלי קשר לשאלה האם הצטברה לגביהן מסה קריטית של ראיות

אביטל סומפולינסקי:  כך גם לעניין ההשוואה המקוממת שעשה חבר הכנסת כסיף בין מדינת ישראל ושרים מכהנים לבין גרמניה הנאצית

אביטל סומפולינסקי:  פסיקה זו יפה גם לענייננו

אביטל סומפולינסקי:   יצוין, כי גם דעת המיעוט של השופט מינץ התמקדה בהתבטאויות של חבר הכנסת כסיף שעסקו באופן ישיר במאפיינים היהודיים של המדינה או שעסקו בלגיטימציה המשתמעת מדבריו בפגיעה בחיילי צה"ל, ולא בהתבטאויות שביטאו ביקורת קשה נגד פעולות צה"ל אשר לא כללו התייחסות לחמאס

אביטל סומפולינסקי:      רביעית, גם המימד של הפנייה לטריבונל בינלאומי או השימוש בכלים בינלאומיים אינם עילה להדחת חבר כנסת מכהן

אביטל סומפולינסקי:  כך בקשת ההדחה מביאה במסגרת התשתית הראייתית את ברכתו של חבר הכנסת כסיף את חברי מועצת העיר לייז' שבאירופה על כך שהחליטו להחרים את ישראל כל עוד הכיבוש נמשך

אביטל סומפולינסקי:  התבטאות זו של חבר הכנסת כסיף נדונה על-ידי ועדת האתיקה בחודש יולי האחרון

אביטל סומפולינסקי:  לא רק שוועדת האתיקה לא מצאה כי היא עולה לכדי תמיכה במאבק המזוין של החמאס, היא אפילו לא סברה שמדובר בהפרת כללי האתיקה

אביטל סומפולינסקי:  וכך נכתב בהחלטה:  "חברי הוועדה הביעו הסתייגות חריפה מכך שנבחר ציבור של מדינת ישראל, שמקבל משכורתו ממנה, בוחר לברך גורם זר על החלטתו להחרים את מדינת ישראל ותומך רשמית בחרם על ישראל, וסברו כי מדובר בהתבטאות שפוגעת בכבודה של הכנסת ובטובתה של מדינת ישראל; אולם, בהתחשב באופייה הפוליטי המובהק של ההתבטאות ובחופש הביטוי הרחב של חברי הכנסת החליטה הוועדה שבנסיבות אין מקום להתערבותה"

אביטל סומפולינסקי:       למותר לציין, כי גם במקרה שלפנינו, פתוחה כמובן הדרך לבחון את מעשיו של חבר הכנסת כסיף בפריזמה של דיני האתיקה של חברי הכנסת, ולהטיל עליו סנקציות ככל שוועדת האתיקה תמצא לנכון

אביטל סומפולינסקי:  הפריזמה האתית מתאימה לבחינת מעשה זה משהיא רחבה בהרבה מהפריזמה הצרה והמצומצמת של עילת ההדחה, ומנגד השלכותיה החוקתיות מצומצמות בהרבה

אביטל סומפולינסקי:       לבסוף אתייחס לדבריו של חבר הכנסת כסיף לפני החתימה על העצומה ולאחריה, אשר יצאו כנגד מעשי הטבח של ארגון החמאס והמאבק המזוין שלו נגד המדינה

אביטל סומפולינסקי:  דברים אלה, המובנים מאליהם יש לומר, אינם מקהים מהעוקץ של החתימה על העצומה או מעמידים באור אחר את הטענות בעצומה עליה חתם חבר הכנסת כסיף בדבר ביצוע רצח עם

אביטל סומפולינסקי:  אכן, לאורך השנים אנו עדים למצבים שבהם חבר הכנסת מביע הזדהות כזו או אחרת עם מעשה טרור או מתבטא באופן גזעני, ובהמשך דבריו מבקש להבהיר, לחדד ולדייק אותם, ובית המשפט בוחן כל מקרה לגופו ונותן לדברים את משקלם הראוי

אביטל סומפולינסקי:  ואולם המקרה שבפנינו שונה

אביטל סומפולינסקי:  חבר הכנסת כסיף מבקש לשרטט את משנתו הפוליטית אשר מייצרת חיץ בין עמדתו לחמאס לבין עמדתו ביחס לפעולות ישראל בעזה

אביטל סומפולינסקי:  הוא מבקש לקרוא תגר על התפיסות המקובלות בחברה הישראלית ביחס לחיבור שבין הדברים, ורואה את עצמו כמי שנאבק על דמותה המוסרית של המדינה

אביטל סומפולינסקי:  לגיטימי להתנגד לעמדה זו, לחשוב שהיא בלתי סבירה או הגיונית במציאות הביטחונית שאליה נקלענו, ואף להצביע על הסכנות הקיומיות לביטחון המדינה וליכולתה להגן על עצמה, הטמונות בתפיסות אלה

אביטל סומפולינסקי:  אך קשה עד בלתי אפשרי לקבל שעמדה זו, המתנגדת בקול ברור למעשי הטבח והטרור של החמאס היא בבחינת תמיכה - -  

משה סעדה: לא רק שלא מתנגדת – מעודדת - - -     

קריאה: די כבר, די

חנוך דב מילביצקי: בושה וחרפה שזאת העמדה שלכם

גלעד קריב: לא בושה וחרפה

גלעד קריב:  באנו - - -     

חנוך דב מילביצקי: בושה וחרפה, בושה וחרפה

חנוך דב מילביצקי:  בושה

גלעד קריב: די כבר, באנו לשמוע אותה, לא אותך

חנוך דב מילביצקי: בושה וחרפה

עאידה תומא סלימאן: - - -     

אופיר כץ: חנוך, תן לה לסיים, בבקשה

עאידה תומא סלימאן: ברור שאתם רוצים להגיע לצלוף בה

אביטל סומפולינסקי: - - אך קשה עד בלתי אפשרי לקבל שעמדה זו, המתנגדת בקול ברור למעשי הטבח והטרור של החמאס, היא בבחינת תמיכה במאבק מזוין של החמאס נגד מדינת ישראל, בוודאי במובן הפרשני והמצומצם שבית המשפט העניק לעילה זו

אביטל סומפולינסקי:    לסיכום, הקושי במקרה זה מתחדד נוכח העובדה שמדובר במקרה קיצוני בנסיבותיו – תמיכה של חבר כנסת בטענות מופרכות כנגד המדינה על ביצוע רצח עם בזמן שהמדינה נלחמת על קיומה

אביטל סומפולינסקי:  ואולם קיצוני וחמור ככל שיהא מעשה החתימה על העצומה, במישור המשפטי הוא אינו פוגש את מידותיה הצרות והמסוימות של עילת ההדחה של תמיכה במאבק מזוין של ארגון החמאס

אביטל סומפולינסקי:       הדחת חבר כנסת מכהן היא פעולה אשר פוגעת באופן קשה ביותר בזכות לבחור ולהיבחר, בזכויות האישיות של חבר הכנסת ובחופש הביטוי הפוליטי, והיא חייבת להיעשות אך ורק על-פי דין ובהתבסס על תשתית ראייתית מבוססת

אביטל סומפולינסקי:  כפי שהזכירה היועצת המשפטית לכנסת בדבריה, הדיון פה בוועדת הכנסת אינו בכובע הפוליטי השגרתי - -     

חנוך דב מילביצקי: אם הוא היה נער גבעות הוא היה עצור מזמן במרתפים

חנוך דב מילביצקי:  מזמן

חנוך דב מילביצקי:  אם היו לו כיפה ופאות

קריאות: די

אביטל סומפולינסקי: - - אלא דיון שבו הוועדה יושבת כטריבונל מעין שיפוטי שגבולותיו צרים ומוגבלים בהרבה, ואשר שורטטו באופן ברור גם בחוק היסוד וגם בפסיקה

אביטל סומפולינסקי:  הדחה במקרה זה חורגת מגבולות דין זה

אביטל סומפולינסקי:   הדחת חבר כנסת כסיף על רקע העצומה עליה חתם, יהיה בה כדי לפרוץ באופן תקדימי ומסוכן את אמות המידה לבחינת עילות הפסילה וההדחה כפי שאלה עוצבו והותוו - -     

חנוך דב מילביצקי: כן

חנוך דב מילביצקי:  לא מידתי

אביטל סומפולינסקי: - - במבט רחב יהיה בהרחבה זו כדי להביא לצמצום חופש הביטוי הפוליטי שלכם, חברי הכנסת, ולפגיעה בדמוקרטיה הישראלית ובחוסנה

אביטל סומפולינסקי:  תודה רבה

עודד פורר: יש שינוי בעמדת היועץ המשפטי לממשלה באשר לגישה שלגיטימציה לפגיעה בחיילי צה"ל כן חוצה את הקו? כי זאת הייתה העמדה שהציג היועץ המשפטי לממשלה בדיון בעניין יזבק

עודד פורר:  האם היא שינתה את עמדתה? כי זה היה היועץ המשפטי לממשלה הקודם

עודד פורר:  אני מדבר על פסק דין יזבק בדיון על שלילת התמודדותה

שגית אפיק: אין פה התבטאויות על חיילים

עודד פורר: אבל מותר לי לשאול מהי עמדתה? מהי עמדת היועץ המשפטי לממשלה?     

שגית אפיק: מה זאת אומרת? צירפתם לבקשות - - -     

עודד פורר: צירפתי את זה - -     

עאידה תומא סלימאן: תגיש שאילתה

עודד פורר: צירפתי את זה פה כדי לתמוך

חנוך דב מילביצקי: אין התבטאויות על חיילים?      

יוסף עטאונה: אבל זה לא עומד להתייחסות

שגית אפיק: לא צירפתם לבקשה

חנוך דב מילביצקי: מעל בימת הכנסת הוא קרא לפגוע בהם

עודד פורר: שגית, העליתי את זה פה בדיון אתמול

עודד פורר:  ציטטתי את הציטוטים

עאידה תומא סלימאן: האם זה חלק מהראיות שהוגשו?      

אחמד טיבי: - - - להחתים מחדש

עודד פורר: אני רוצה לדעת האם עמדת הייעוץ המשפטי לממשלה כמו שהיא הוצגה בעניין יזבק השתנתה

עאידה תומא סלימאן: אבל צריך לדון - - - זה חלק מהראיות?      

חנוך דב מילביצקי: חברים שלכם נתנו להם בעזה הרבה ראיות והליך הוגן

אופיר כץ: תנו לאביטל להשיב

אופיר כץ:  תודה

עאידה תומא סלימאן: תרגיע אתה, תרגיע

עאידה תומא סלימאן:  קח לך משהו שירגיע

אביטל סומפולינסקי: אני ציינתי במפורש שכאשר חבר כנסת מתבטא באופן שיטתי וחוזר עם ראיות ברורות וחד-משמעיות אבל במישור הרעיוני, דברים של חבר כנסת שמשתמעת מהם לגיטימציה לפגיעה בחיילי צה"ל נמצאו גם על-ידי היועץ המשפטי לכנסת אבל בעיקר על-ידי בית המשפט ככאלה שמכניסות אותנו לרף

אביטל סומפולינסקי:  ועדיין כאשר אנחנו נמצאים בתוך החדר הרלוונטי עדיין צריך מסה קריטית וראיות ברורות ומשכנעות

אביטל סומפולינסקי:  בית המשפט בחן את אותן ראיות - -     

עודד פורר: לא שאלתי על פסק דין יזבק

עודד פורר:  אני שואל ברמת התפיסה

אביטל סומפולינסקי: אני מדברת על חבר הכנסת כסיף

אביטל סומפולינסקי:  הראיות שאתם הבאתם שמדברות על לגיטימציה לפגיעה בחיילים הן ראיות שהובאו לא מהכנסת הנוכחית שבית המשפט כבר הכריע לגביהן שהן אינן מבססות

אביטל סומפולינסקי:  בית המשפט אמר את מה שאמר עליהן, אמרנו אנחנו את מה שאמרנו עליהן, ובית המשפט הכריע בדעת רוב שהן אינן עולות לכדי עילה לפסילה, והן בוודאי גם לא יכולות לשמש עכשיו עילה להדחה

אביטל סומפולינסקי:  לכן הדברים שלנו התמקדו, קודם כול, בראיות שהובאו כשבמוקד הבקשה כפי שאף עולה ממנה וכפי שעלה אף בדברים של חבר הכנסת פורר אתמול עומדת החתימה על העצומה שהיא באמת דבר דרמטי

אריאל קלנר: נראה כדי שתהיה עילה צריך להיכנס עם קלצ'ניקוב לכאן, לרסס באוויר ולצרוח: "מוות ליהודים"

אריאל קלנר:  אולי זה יעמוד, לא בטוח

אופיר כץ: נעבור עכשיו לחברי הכנסת

חנוך דב מילביצקי: עם הסרט של החמאס על הראש – אולי

חנוך דב מילביצקי:  אז יכול להיות שיגידו שזאת אמירה אפנתית

מיכל מרים וולדיגר: תראו מה הוא צייץ ביולי 23' בכנסת הנוכחית

וליד טאהא: שלושתכם מפנים את זה ליועץ המשפטי, אני מבין

עאידה תומא סלימאן: נפתח הדיון ונתרום את חלקנו ככה?      

אופיר כץ: לא

אופיר כץ:  את יודעת שלא

אופיר כץ:  למה את שואלת?      

עאידה תומא סלימאן: כי אם כבר מדברים הייתי קופצת ומדברת

אופיר כץ: בסדר

אופיר כץ:  אנחנו יודעים שזה לא דיון רגיל

אופיר כץ:       חברים, אנחנו נעבור לחברי הכנסת

אופיר כץ:  אני אפתח

אופיר כץ:  אני לא רוצה להגביל את חברי הכנסת

אופיר כץ:  אני יודע שחברי הכנסת אספו הרבה חומרים והתכוננו

אופיר כץ:  אני לא רוצה לקטוע ולא להגביל בזמן, אבל בבקשה

מירב בן ארי: אתה צריך לקצוב זמן כי אחרת זה לא יהיה שוויוני, מה לעשות?      

אופיר כץ: אל תגזימו ואל תחזרו על דברים פעמיים

מירב בן ארי: מה הבעיה? זה יפגע בשוויון

מירב בן ארי:  זה לא מתאים

אופיר כץ: חברי כנסת ביקשו ממני לא לקצוב זמן

מירב בן ארי: אפשר לתת זמן - -     

אופיר כץ: בגלל זה אני אומר – לא להגזים

אופיר כץ:  נסכים בינינו שלא יהיו פה עכשיו הגזמות

אופיר כץ:       אני אתחיל ולאחר מכן חבר הכנסת טיבי, לאחר מכן חברת הכנסת מירב בן ארי, חבר הכנסת סעדה וכן הלאה

אופיר כץ:  כל מי שביקש רשום

שגית אפיק: לפני שחברי הכנסת מדברים אני רוצה להזכיר לכולנו שזה הליך מעין שיפוטי

שגית אפיק:  חבר הכנסת כסיף לא עומד כאן לחקירה נגדית

שגית אפיק:  אין לתקוף אותו, אין להיכנס בו לא באופן אישי ולא באופן אחר, והדיון צריך להתנהל באופן ענייני והוגן

משה סעדה: אנחנו לא תוקפים

משה סעדה:  חייבים להגיד דברים נוקבים

שרון ניר: היועצת המשפטית, אם זה דיון מעין שיפוטי אולי תסבירי את המהות של הכפיפות ההדוקה לדיני ראיות

שרון ניר:  כי בהליך מעין שיפוטי אין כפיפות לדיני ראיות

מירב בן ארי: אין פה אפילו משהו קרוב לדיני ראיות

נאור שירי: אין גם משהו שקרוב להליך מעין שיפוטי

אופיר כץ: אין מה לעשות, חברים

אופיר כץ:  אסור לתקוף את מי שתוקף את חיילי צה"ל

משה סעדה: אנחנו לא ננקוף, אנחנו ננקוב

משה סעדה:  זאת המטרה וזה התפקיד שלנו

אופיר כץ: אז אני אגיד את המובן מאליו

אופיר כץ:  כולנו יודעים שמדובר בחבר כנסת שבאופן קבוע וסיסטמתי פועל נגד מדינת ישראל, נגד חיילי צה"ל - -     

איימן עודה: שקר, שקר

אופיר כץ: חבר הכנסת איימן עודה, קריאה ראשונה

אופיר כץ: - - לפני הכנסת ה-25 וגם אחרי הכנסת ה-25; גם בזמן המלחמה הקשה ביותר שידעה מדינת ישראל האיש הזה העלה סרטון עם מישהו שסירב להתגייס לצבא ההגנה לישראל

אופיר כץ:  בזמן שיש חיילי מילואים שמתנדבים ומחרפים את נפשם בעזה הוא מהלל מישהו שלא רוצה להתגייס ולא רוצה להילחם

אופיר כץ:  מבחינת האיש הזה שלא יהיה צבא והשכנים ה"נאורים" שלנו יאכלו אותנו חיים או יזרקו אותנו לים – זה מה שהאיש הזה רוצה

אופיר כץ:  זה מה שהאיש הזה רוצה

אופיר כץ:       ב-9 בדצמבר ארצות הברית הטילה וטו במועצת הביטחון של האו"ם על החלטה של הפסקת אש

אופיר כץ:  אתה צייצת: "תתבייש לך, ביידן, הידיים שלך מלאות בדם"

אופיר כץ:  אתה נגד מדינת ישראל, נגד כל מי שתומך בה ואתה מהלל את מי שפוגע בה בדיוק כמו המטרות של חמאס

אופיר כץ:       עכשיו אני רוצה לצטט לכם נאום של חבר הכנסת כסיף מ-6 בדצמבר: "הלוחם של היום יכול להפוך לנשיא השלום של מחר אם שחרורו נעשה כחלק ממהלך מדיני של השכנת שלום ושותפות

אופיר כץ:  גם בכלא הישראלי יושב אדם שהורשע בטרור אך מגלם בתוכו פוטנציאל עצום לשים קץ לסכסוך הדמים בארצנו

אופיר כץ:  למרבה הצער, ממשלות ישראל העדיפו להתעלם ממרואן ברגותי וממסמך האסירים שנחתם בראשותו עוד בשנת 2006, ובו הסכימו הפלגים השונים על הקמת מדינה פלסטינית בגבולות 1967 ועל פעילות דיפלומטית ומשא ומתן מול ישראל לסיום הסכסוך

אופיר כץ:  אבל ברגותי, בניגוד לנלסון מנדלה, לא שוחרר מהכלא

אופיר כץ:  חבריי ואני נמשיך להיאבק ללא מורא ונמשיך לקרוא גם לשחרורו של מרואן ברגותי למען השלום לכולנו ועל כולנו"

אופיר כץ:      מי ששכח, מרוואן ברגותי – בטח גם אתה שכחת – הוא רב מרצחים שהורשע בחמישה מעשי רצח של ישראלים - - 

איימן עודה: הכיבוש הוא רב מרצחים

אופיר כץ: תמשיך לתמוך בחמאס, תמשיך

משה סעדה: אחרי  מה שקרה? לא ראית מה קרה?      

קריאה: יימח שמו וזכרו של מרואן ברגותי

משה סעדה: אין לכם טיפת צדק?      

חנוך דב מילביצקי: לא, אין לו זה

חנוך דב מילביצקי:  אין לו כלום

עאידה תומא סלימאן: לא, לך יש, לשניכם יש

חנוך דב מילביצקי: אין לו כלום

חנוך דב מילביצקי:  עולם ריק של רוע ורשע

עאידה תומא סלימאן: אתם יכולים - - -     

קריאה: רוצח מתועב, יימח שמו וזכרו

חנוך דב מילביצקי: רוע ורשע

חנוך דב מילביצקי:  אין בו כלום

אופיר כץ: רב מרצחים שהורשע בחמישה מעשי רצח, ניסיון רצח, במעורבות ובאחריות לארבע פעולות טרור

אופיר כץ:  הוא הנהיג חוליות טרור וסייע בהוצאת פיגועים רבים במדינת ישראל

אופיר כץ:  זה מי שהיללת על הדוכן

אופיר כץ:       ומה המסר שלך כנציג ציבור – כמו שאמרתם פה על 178 אלף אנשים שאתם מייצגים – כשאתה קורא לשחר את הארכי מחבל הזה? מה זה אומר, שלא צריך להעניש טרוריסטים? צריך לשחרר אותם? אתה לא מסתכל על המשפחות של הקורבנות שהוא גרם לרצח שלהם, שרצח אותם? לקרוא לשחרור מחבל כזה ולהציג אותו כאדם תמים ושוחר שלום זאת תמיכה בטרור; לקרוא לו "לוחם" ולא "מחבל" זאת תמיכה בטרור

אופיר כץ:       אני לא מאמין שיש עוד פרלמנט בעולם – אמרתי את זה ואני אחזור על זה – שבו יושב חבר כנסת שכל היום פועל נגד מדינת ישראל ובעד האויבים שלה

אופיר כץ:       אני רוצה לחזור אחורה, הרבה לפני הכנסת ה-25, כי כל הזמן מגלים בייעוץ המשפטי ובבית המשפט את הסלחנות, את הרחמנות ואת האמונה על ההתנצלויות השקריות שלהם

אופיר כץ:  עזמי בשארה נסע ב-2001 לסוריה

אופיר כץ:  שם הוא נפגש עם מזכ"ל חיזבאללה וסגן נשיא איראן - -     

עאידה תומא סלימאן: מה זה שייך?      

אופיר כץ: - - והביע תמיכה בפעולות התנגדות נגד ישראל

אופיר כץ:  נאום זה והתבטאויות נוספות הביאו לפסילתו לכנסת ה-16 על-ידי ועדת הבחירות

אופיר כץ:  בית המשפט העליון, באופן מפתיע, הפך את ההחלטה ברוב של 7-4

אופיר כץ:  גם שם סיפרו סיפורי אלף לילה ולילה כמה הוא לא התכוון, כמה הפרשנות שונה והוא בכלל צריך לקבל פרס נובל לשלום

אופיר כץ:  על בסיס השקרים האלה האמינו לו שוב ואמרו שאי אפשר לפסול אותו

אופיר כץ:  לאחר שהוא נבחר לכנסת לאחר שקיבל את ההכשר מבית המשפט העליון הוא נסע שוב לסוריה להגיד שוב שהוא תומך במאבק נגד מדינת ישראל

אופיר כץ:  כמה חודשים לאחר מכן הוא ברח לירדן – אתם זוכרים למה – כי התנהלה נגדו חקירה שהוא ריגל למען חיזבאללה בזמן מלחמת לבנון השנייה

אופיר כץ:      ומה אני בא להגיד פה? שזה הריטואל הקבוע של  תומכי טרור נגד מדינת ישראל בכנסת ישראל

אופיר כץ:  לתמוך בטרור, להלל מחבלים, לתת לגיטימציה לפגוע בחיילי צה"ל – ואז כשהחרב מונחת על הצוואר, כמו שחבר הכנסת פורר חזר על זה מספר פעמים אז הם אומרים לבית המשפט: לא התכוונו, הפרשנות היא שונה, אנחנו מתחרטים, התנצלנו, לא יחזרו על זה, ושהם בכלל פעילי שלום

אופיר כץ:  השופטים תמיד מאמינים בשם הערך של הזכות לבחור ולהיבחר, שהיא בהחלט זכות חשובה, ואז שוב אנחנו מוצאים את עצמנו עם תומכי טרור בתוך כנסת ישראל כי שנייה אחרי האישור שהם מקבלים להיות חברי כנסת הם חוזרים לאותן התבטאויות ומעשים

אופיר כץ:  ויש לנו פה את הדוגמה הכי טובה בשם חבר הכנסת עופר כסיף

אופיר כץ:       רק אתמול שאלתי אותו מספר פעמים – לדעתי, חמש פעמים – האם הוא חושב שזה לגיטימי לפגוע בחיילי צה"ל, והוא סירב לענות

משה סעדה: גם לא להשתתף בצער המשפחות השכולות שישבו פה

אופיר כץ: אני לא יודע אם הוא בכלל ניחם משפחה שכולה של חייל

אופיר כץ:  ניחמת?      

עופר כסיף: בוודאי, כן

אופיר כץ: כן?      

עופר כסיף: כן

אופיר כץ: ניחמת משפחות שכולות של חיילים מ-7 באוקטובר?      

עופר כסיף: - - -     

איימן עודה: אל תענה לו, עופר

עאידה תומא סלימאן: - - -     

יוסף עטאונה: עופר, אל תשיב לו

יוסף עטאונה:  זה לא בית משפט

משה סעדה: אנחנו נשאל אותו שאלות

משה סעדה:  זה התפקיד שלנו

עאידה תומא סלימאן: מה זה? "גיניתם?", "ניחמתם?" – זה משהו חדש עכשיו

אופיר כץ: אני מבטיח לכם שהשאלה הזאת שהוא מסרב לענות עליה, כשההליך הזה יסתיים הוא יעלה על דוכן המליאה ובצורה מטאפורית ייתן תשובה שהוא כן נותן לגיטימציה וכן תומך בזה

משה סעדה: הוא כבר לא יהיה במליאה, בעזרת השם

אופיר כץ: האיש הזה היכה שוטר ואף הוגש נגדו כתב אישום בגין זה בנסיבות מחמירות

אופיר כץ:  בעימות שהיה - -     

קריאה: - - -     

אופיר כץ: סליחה, אתם לא יכולים להגיד לי מה להגיד ומה לא, ואם זה קשור או לא, עם כל הכבוד

אופיר כץ:       בעימות שהיה לי איתו במליאה אחרי המקרה שאלתי אותו: "הפסקת להכות שוטרים?" והוא ענה לי: "אולי עוד אחזור"

אופיר כץ:  אני מבטיח לכם שבמשפט אתם תראו שהתשובה שלו תהיה שונה, אבל לשמחתי, בדקתי וזה מצולם ואני מקווה שגם גורמי האכיפה ישתמשו בסרטון הזה שהוא מודה שאולי יחזור להכות שוטרים

אופיר כץ:  אבל במשפט הוא יענה אחרת, כי זאת השיטה – כל הזמן עם אותם שקרים כשהם מבינים שהולכים לסגור איתם חשבון בבית משפט או בוועדת הבחירות

אופיר כץ:       גם שופטי העליון הזכירו את זה פה שהם אומרים משהו ואחרי זה עושים אחרת, אבל אנחנו רואים פה משהו שחוזר על עצמו – האיש הזה מתעב את כוחות הביטחון, את חיילי צה"ל ופוגע בהם גם מילולית וגם פיזית

אופיר כץ:       שאלה ליועצות המשפטיות: אני באמת לא מבין כשאתם אומרים כל הזמן שזה לא, זה קרוב, זה ליד, אין מסה קריטית – אז, לשיטתכם, למה התכוון המחוקק בתמיכה בטרור? שהוא עצמו ייקח רובה וישלח פעיל לעשות פיגוע? זאת בדיוק הכוונה – התבטאויות מהסוג הזה

אופיר כץ:  זאת לא מעידה חד-פעמית שלו – הוא חזר על זה לפני הכנסת ה-25 והוא חוזר על זה גם אחריה

אופיר כץ:  הבאנו לכאן הוכחות שהוא חוזר על זה מספר פעמים

אופיר כץ:  אז, לפי השיטה שלכם, כל הזמן עם התירוצים האלה – ראינו את זה גם עודד ואני כשהגשנו את בקשת הפסילה על היבא יזבק – כל הזמן, לדעתכם, זה תמיד ליד, זה אף פעם לא זה

עודד פורר: שבעה שופטי עליון חשבו שנכון היה לפסול את המועמדות שלה

אופיר כץ: כן, בסוף זה הסתיים 4-5

אביטל סומפולינסקי: ביחס להיבא יזבק העמדה שלנו הייתה שזה גבולי

אביטל סומפולינסקי:  זה שונה מהעמדה שלנו במקרה הזה

אופיר כץ: ההתבטאויות שלו הן מספיק חמורות, מספיק מסוכנות ומספיק רבות

אופיר כץ:  אבל כל פעם אתם מוצאים משהו אחר למה זה לא

אופיר כץ:  כמו שאמרו פה חברי הכנסת – מה אתם רוצים, שהוא ישים את הדגל הזה של חמאס וייכנס לכנסת? מה אתם רוצים שיקרה עוד? אלה אמירות שהוא נותן לגיטימציה לפגוע בחיילי צה"ל, הוא בעד האויב, בעד המטרות של האויב שלנו, וכל הזמן לכם זה לא מספיק – "מסה קריטית", לא התכוון, התנצל

אופיר כץ:  אנחנו רואים – אתם מאמינים באנשים האלה ובסוף אנחנו אוכלים אותה; אחד מרגל, אחד יומיים אחרי כן מתבטא שוב נגד חיילי צה"ל, מרביץ לשוטר

אופיר כץ:  כל הזמן אתם מאמינים לאנשים האלה, והם עובדים עלינו בעיניים וממשיכים כי זאת האידיאולוגיה שלהם – לתמוך בטרור ולהיות פה נגד מדינת ישראל

אופיר כץ:  והוא לא היחיד שיושב סביב השולחן הזה והוא כזה

וליד טאהא: זה חשוב

אופיר כץ: בטח שזה חשוב

וליד טאהא: אולי תציין אותם

אופיר כץ: בשבילכם ההתבטאויות הן לגיטימיות

אופיר כץ:  חברת כנסת פה אמרה שישותקו הידיים והרגליים של כוחות הביטחון – אני יודע שאצלכם זה סבבה

אופיר כץ:  אצלנו לא, ואין אף פרלמנט בעולם שהיה מאשר שחברי כנסת כאלה יהיו כאן

חנוך דב מילביצקי: מקור טוב לפרנסה

וליד טאהא: אולי תציין את השמות כדי שנדע אם הם יהודים או ערבים

אופיר כץ: מי שאמרה יודעת

יוסף עטאונה: - - - להתאפק

עאידה תומא סלימאן: אני רוצה להבין מי חברת הכנסת

אופיר כץ: לך יש מספיק התבטאויות – על זרחנים על בתי חולים ולהשוות אותנו לנאצים

אופיר כץ:  עדיף שלא תדברי

עאידה תומא סלימאן: כן, כן, כן

אופיר כץ: יש לך התבטאויות יותר חמורות

עאידה תומא סלימאן: אתה ממש - - -     

אופיר כץ: את לא בזכות דיבור

עאידה תומא סלימאן: אתה מנהל - -     

אופיר כץ: אני מנהל, ואני עכשיו בזכות דיבור ואת לא

עאידה תומא סלימאן: שאלתי שאלה, שאלתי שאלה

אופיר כץ: תרשמי ואחרי זה אני אשקול אם לענות לך

אופיר כץ:  כרגע אל תפריעי לי

אופיר כץ:  בסדר?      

עאידה תומא סלימאן: בסדר גמור

עאידה תומא סלימאן:  ממילא אתה משתיק את כולם

אופיר כץ: זה לא חופש ביטוי, זה החופש לבגוד במדינת ישראל בלי לשלם על כך, וזאת תהיה זכות גדולה עבורי כיושב-ראש קואליציה לגייס רוב להדיח את האדם השפל ביותר שידעה כנסת ישראל

אופיר כץ:  תודה

אופיר כץ:       חבר הכנסת טיבי, בבקשה

וליד טאהא: שפה לא מכובדת כלפי חברי כנסת, אופיר

אחמד טיבי: רציתי להגיד "כבוד היושב-ראש" – אני מוחק את המילה "כבוד היושב-ראש" בגלל הסיפא של הדברים שלך שהם לא ראויים

אופיר כץ: כבוד הוא לי

אחמד טיבי: אתה לא מתנהל כמו יושב-ראש של ועדה

אחמד טיבי:  אולי היה צריך להביא את השופטת מאוגנדה שתנהל את הדיון הזה, ואז הייתם מרוצים יותר

אופיר כץ: תתקפו, תתקפו אותה

אחמד טיבי: על כל פנים, אני שמעתי את הטיעונים של חבר הכנסת עודד פורר

אחמד טיבי:  הם היו טיעונים רהוטים, הוא טען באופן רהוט

אחמד טיבי:  המהות הייתה בעייתית

אחמד טיבי:  למה המהות הייתה בעייתית? כי זה היה מתאים לנאום בחירות: עילות פוליטיות – קמפיין בחירות

אחמד טיבי:  מאז כמה שבועות יש כמה חברי כנסת ובעיקר מפלגות, לרבות ראש ממשלה, שנמצאים בקמפיין בחירות

אחמד טיבי:  ולפי זה, הם נוהגים

אחמד טיבי:  כך גם במקרה של חברי חבר הכנסת עודד כסיף - -     

קריאות: עופר

אחמד טיבי: עופר כסיף

נאור שירי: אתה ממשיך עם "ביחד ננצח" אז עודד כסיף

עודד פורר: אגב, לפי הפסיקה, עידוד טרור נופל בתוך המסגרת

וליד טאהא: לעודד עופר

עאידה תומא סלימאן: טיבי, תיזהר, לעודד עופר זה יגרום לך לעודד חמאס

אחמד טיבי: אני אפילו מוכן לומר שאני מבין את הכעס הרגשי של חלק מחברי הכנסת או של הציבור כלפי העמדות של חבר הכנסת עופר כסיף או העמדות של הסיעה שלנו

אחמד טיבי:  אני יכול להבין את זה, במיוחד במצב פוסט טראומטי אחרי 7 באוקטובר – זה מובן, זה אנושי

אחמד טיבי:  אבל ההתנגדות לעמדות של חבר הכנסת עופר כסיף צריכה להיות במאמר, למשל, או בנאום

אחמד טיבי:  אתם לא עושים לא את זה ולא את זה, אתם ישר הולכים לצעד הרדיקלי ביותר, האנטי דמוקרטי ביותר שמבטל את הרצון של כל בוחרי חד"ש-תע"ל

אחמד טיבי:       חבר הכנסת עופר כסיף נבחר באופן דמוקרטי בתוך המפלגה שלו חד"ש - -     

מיכל מרים וולדיגר: מה הרצון שלהם – להרוג את כל חיילי צה"ל? מה הרצון של כל בוחרי חד"ש?      

אחמד טיבי: - - ואחר כך נבחר ברשימת חד"ש-תע"ל על-ידי כלל הציבור

אחמד טיבי:  המחוקק הבין למה אסור להשתמש בכלי הזה עד כדי כך שרבים מאלה שעכשיו חתמו על העצומה התנגדו לחוק ההדחה שהובא לכנסת

אחמד טיבי:  חוק מביש

אחמד טיבי:  אמרו עליו שהוא כתם שחור בספר החוקים של מדינת ישראל; גם נשיא המדינה, גם יאיר לפיד, גם כל חברי יש עתיד ורבים אחרים, גם חברי מפלגות חרדיות

אחמד טיבי:  כי המקרה של עופר כסיף יהווה תקדים

אחמד טיבי:  וזה מה שהיוזמים וחלק מהחותמים מכוונים אליו

אחמד טיבי:  כי יש רבים בכנסת הזאת שרוצים להדיח את עופר כסיף היהודי כדי להדיח את כל הערבים בכנסת

אחמד טיבי:  אנחנו מבינים את זה היטב; אנחנו מבינים לא רק רמיזות, אנחנו מבינים אמירות בוטות שנאמרו כאן בוועדה

אחמד טיבי:       אני בטוח שבג"ץ ישקול היטב גם את האמירות שנאמרו כאן בוועדה וגם את ההתנהלות של חלק מחברי הוועדה תוך כדי הדברים של עורך הדין מיכאל ספרד עם הטיעונים המבריקים שהיו לו בהגנה על העמדות של עופר כסיף

אחמד טיבי:       אני שואל ותוהה מי פוגע יותר במדינת ישראל – עופר כסיף או בנימין נתניהו

אחמד טיבי:  תארו לעצמכם שעופר כסיף היה מעביר לא מיליונים בשקיות, אלא היה מעביר 3,000 שקל לחמאס בצ'ק, בהעברה בנקאית - -     

קריאה: ארגון הטרור חמאס

אחמד טיבי: - - אני אומר לך - היה מוגש נגדו כתב אישום פלילי; או אם עופר כסיף היה אומר שחמאס הוא נכס - -     

עאידה תומא סלימאן: הוא לא היה מספיק להגיע לבית המשפט

אחמד טיבי: - - כמו שסמוטריץ' עשה – הוא היה משלם על זה מחיר יקר כי כולכם הייתם יוצאים נגדו, וגם רשויות החוק היו יוצאות נגדו

אחמד טיבי:  שתי היועצות המשפטיות לא היו אומרות שאין בסיס משפטי כי היו רואים בזה תמיכה בארגון טרור לפי הסעיף בחוק

אחמד טיבי:  לכן אני ממשיך בשאלה: מי גרם יותר נזק למדינת ישראל בבית הדין הגבוה לצדק בהאג – עופר כסיף או חבורת חברי כנסת - -     

אריאל קלנר: אני מבין שחבר הכנסת טיבי רוצה עכשיו לקיים את מה שיחיא סנוואר כתב

אריאל קלנר:  אתמול מצאו את הפתק שם שאחד הדברים כדי לתקוע טריז בחברה הישראלית זה - -     

אופיר כץ: אני מבקש לא להפריע

וליד טאהא: כשתקבל זכות דיבור תגיד את כל הדברים היפים שלך

אחמד טיבי: אני רוצה להרגיע את חבר הכנסת שיושב ליד חבר הכנסת ביסמוט

אופיר כץ: קוראים לו חבר הכנסת קלנר, והוא חבר כנסת מצוין מהליכוד

אחמד טיבי: אני שוכח

אופיר כץ: ביום רביעי עולה הצעת חוק שלו בקריאה טרומית לשלול קצבאות - -     

אריאל קלנר: אני בטוח שטיבי יתמוך בה

אריאל קלנר:  אני בטוח שחברי הכנסת שמתנגדים לטרור יתמכו בהצעת החוק הזאת

אופיר כץ: קלנר, תן לי

חנוך דב מילביצקי: מיכאל ספרד, מה מצחיק אותך? מה מצחיק אותך – אחד כמוך שחי על כספי דמים?     

אחמד טיבי: אני מבקש להמשיך

אופיר כץ: זלזלת בו, אז אני רוצה להגיד רק שזה חבר הכנסת קלנר, חבר כנסת איכותי מאוד משורות - -     

חנוך דב מילביצקי: אתה לא מגיע לקרסוליים שלו, לסוליות הנעליים שלו אתה לא מגיע

מירב בן ארי: אולי די, די

קריאות: - - -     

מירב בן ארי: מה זה? מה זה הדבר הזה?      

עאידה תומא סלימאן: - - -     

קריאות: - - -     

חנוך דב מילביצקי: קח משהו להירגע, קח משהו להירגע

קריאות: - - -     

גלעד קריב: חבר הכנסת כץ, יש לנו ציפיות גבוהות ממך כיושב-ראש הוועדה

מירב בן ארי: אני ראיתי כאן - - - של באסל גטאס שהבריח טלפונים למחבלים ולא התנהגו ככה

אופיר כץ: טוב, מירב, בסדר

אופיר כץ:  די

מירב בן ארי: טיפה כבוד למקום הזה

אופיר כץ: מירב, בסדר

מירב בן ארי: באסל גטאס – עבריין שנכנס לכלא

מירב בן ארי:  טיפה תשמרו על המקום הזה

מירב בן ארי:  זה סוג של בית משפט - -     

גלעד קריב: אדוני היושב-ראש - -     

אופיר כץ: גלעד, מספיק עם העצות שלך

אופיר כץ:  די, נו, מספיק

גלעד קריב: זה לא עצות, זאת דרישה מיושב-ראש הוועדה שהדיון הזה יכבד את הבית הזה

אופיר כץ: אני רוצה לאפשר לו

אופיר כץ:  אני לא סיימתי את המשפט

קריאות: - - -     

גלעד קריב: אני פה - - -     

וליד טאהא: אני מרגיש שיש פה פריבילגיה לחברי כנסת מסוימים לומר מה שהם רוצים, להיכנס לדברים של אחרים

וליד טאהא:  תתחיל להתייחס אלינו כשווים

וליד טאהא:  אתה מנהל את הישיבה

אופיר כץ: טוב

אימאן ח'טיב יאסין: - - - ובצורה לא מכובדת

מירב בן ארי: תמשיך, בבקשה

אופיר כץ: אני  ממשיך

אופיר כץ:  אז חבר הכנסת קלנר – מה שאמרתי עליו, רק המשפט האחרון - -     

מירב בן ארי: אבל הבנו, הבנו

אופיר כץ: לא, לא, אני רוצה לסיים

מירב בן ארי: יש לו הצעת חוק ביום רביעי

קריאות: - - -     

אופיר כץ: מירב, אני מבין שאתם מתחילים לגמגם - -     

מירב בן ארי: מה זה קשור? אתה אל תגיד לי מה אני עושה - -     

אופיר כץ: - - - כתבות מהתקשורת ואתם הולכים לברוח

אופיר כץ:  בסדר

מירב בן ארי: - - בניגוד להם אני יושבת ומקשיבה - -      

אופיר כץ: את לא תגידי לי מה לדבר

מירב בן ארי: - - ואני רוצה להקשיב

אופיר כץ: מירב, סליחה, עם כל הכבוד, את לא תגידי לי - -     

מירב בן ארי: עם כל הכבוד שלקלנר יש הצעת חוק ביום רביעי למי שפספס – זה על - - - הצעת חוק טובה

מירב בן ארי:  כל הכבוד

מירב בן ארי:  בסדר?      

אופיר כץ: אני אגיד איזו הצעת חוק

עמית הלוי: על מה הצעת החוק?      

אופיר כץ: יופי ששאלת, עמית, אני אענה לך - -      

מירב בן ארי: אפשר בבקשה, לחזור לדיון? לרגע לא זלזלתי - -     

אופיר כץ: - - הצעת חוק לשלול ממחבלים את דמי הביטוח הלאומי

אופיר כץ:  הצעת חוק חשובה, ואנחנו נתמוך בה ונעביר אותה

מירב בן ארי: אני בעד

אופיר כץ: בבקשה, חבר הכנסת טיבי, אתה יכול להמשיך

משה סעדה: חבר'ה, קלנר הוא לא נושא הדיון

משה סעדה:  אתם לא מתבלבלים

משה סעדה:  קלנר הוא חשוב אבל יש לנו כרגע הדחה של חבר הכנסת כסיף

משה סעדה:  זה האירוע

מירב בן ארי: אנחנו  מסכימים

אחמד טיבי: אני רק רוצה לומר כי שתקתי – אם תישמע שוב העלבה אישית נגדי חבר הכנסת שיעשה את זה, אני אביך אותו באופן אישי

אחמד טיבי:  מי ששומע אותי יודע למה אני מתכוון

אחמד טיבי:       שנית, מי הפריע יותר למדינת ישראל ועזר יותר לבית הדין הגבוה לצדק בתביעה של דרום אפריקה? 12 או 14 חברי הכנסת שמצוטטים בתביעה או עופר כסיף?      

וליד טאהא: 14

קריאה: חלקם שרים

אחמד טיבי: חלקם שרים, אוקיי

אחמד טיבי:  אגב, אלה שהשם שלהם מופיע בתביעה שם חתמו על ההדחה של עופר כסיף

אחמד טיבי:  צחוק הגורל, איזה לעג

אחמד טיבי:  מה זה הגרוטסקיות הזאת? גם הכנס שאני מזכיר שהשתתפו בו 27 חברי כנסת ושרים – אני בטוח שהוא ישמש את האג - -     

עאידה תומא סלימאן: 11

אחמד טיבי: - - כי היא דיברה על תשובה אחרי חודש

אחמד טיבי:  נדמה לי שהם ראו כל מה שפורסם; והאמירות על הטרנספר

אחמד טיבי:  אמירה על טרנספר שימשה בדיונים הוכחה לכוונה לג'נוסייד

אחמד טיבי:  אז עופר כסיף או חבורת ההזויים שהשתתפו בכנס הזה?      יש שתי עילות בחוק המביש והשחור להדחת חבר כנסת: מאבק מזוין בתמיכה בארגון טרור או הסתה לגזענות

אחמד טיבי:  שתי היועצות המשפטיות אמרו, וזה ברור מאליו, שאין ביסוס משפטי לבקשת ההדחה שהגיש חבר הכנסת עודד פורר

אחמד טיבי:       אחרי הדברים שאמר והסביר אתמול עופר כסיף – והוא לא המציא משפטים – אלה דברים שלו שעורך דין ספרד ועופר עצמו ציטטו על ציוצים ואמירות שהוא אמר אחרי 7 באוקטובר

עודד פורר: הם ציטטו רק חצי מהציוץ

עודד פורר:  הם לא ציטטו את כל הציוץ, הם ציטטו חצי ממנו

עודד פורר:  את החצי השני הם השמיטו

אחמד טיבי: כשמיכאל ספרד דיבר וכשעופר דיבר אני ראיתי שחלק מהחברים כאן המומים

אחמד טיבי:  חלק אמרו מחוץ לוועדה שעופר הפתיע

אחמד טיבי:  אמרו: לא ידענו שהוא צייץ את הציוצים האלה; חלק לא רצו לדעת

אחמד טיבי:  אבל זאת השקפת עולם

אחמד טיבי:  האיש אומר שיש לו השקפת עולם הומנית שחלק קרדינלי  ממנה הוא התנגדות למלחמה זאת עמדת הסיעה שלנו ותמיד הייתה

אחמד טיבי:  בכל העימותים, ללא קשר מי התחיל, התנגדנו למלחמה והיינו הראשונים היסטורית – לפני שהייתי בכנסת וחברי חד"ש גם לפני שהיו בכנסת – התנגדו תמיד למלחמה

אחמד טיבי:  הטיעונים של חבר הכנסת פורר אמרו שמי שמתנגד למלחמה ואומר להפסיק אותה תומך אוטומטית בארגון הטרור, בחמאס

עודד פורר: זה לא מה שאמרתי

אחמד טיבי: משתמע מהדברים

עודד פורר: אמרתי שהתנגדות למלחמה היא חלק מהמשתמע - -     

אחמד טיבי: משתמע, בהחלט

עודד פורר: הוא לא מתנגד למלחמה, הוא רוצה שהלחימה בחמאס תיעצר

אחמד טיבי: לא

אחמד טיבי:  הוא רצה להפסיק את המלחמה כמו העמדה של הסיעה שלנו - -     

עודד פורר: בחמאס

אחמד טיבי: המלחמה

אחמד טיבי:  הוא לא רצה ש-10,000 ילדים ייהרגו, הוא לא רצה שאלפי נשים ייהרגו

אחמד טיבי:  גם חיילים הוא לא רצה שייהרגו

אחמד טיבי:  הוא רוצה להחזיר את החטופים - -     

עודד פורר: חיילים הוא רוצה שייהרגו

עודד פורר:  חיילים ביהודה ושומרון, הוא רוצה שייהרגו

אחמד טיבי: לא נכון

אחמד טיבי:  עזוב, עזוב

עודד פורר: הוא אומר את זה

עודד פורר:  לא אני אומר את זה – הוא אומר את זה

אחמד טיבי: עודד, עודד, זה פשוט שקר מה שאתה אומר

חנוך דב מילביצקי: אתה רוצה שנקריא לך ותראה איך זה לא שקר? ציוץ שלו מיולי שאומר בדיוק הפוך

חנוך דב מילביצקי:  אתה רוצה לשמוע?      

עודד פורר: פעם אחר פעם, לא פעם ולא פעמיים

עודד פורר:  אגב, כולל בציוצים של עורך הדין שלו

אופיר כץ: עודד, ענית

אופיר כץ:  בבקשה

אחמד טיבי: אני אומר לכם מה עופר אמר ומה עופר חושב ואומר

אחמד טיבי:  כשהוא מבקש להפסיק את המלחמה הוא רוצה להפסיק את הסבל ואת ההרג ההמוני בעזה ולחסוך בחיי אדם ישראלים: חיילים צעירים שגם לאימא שלהם יש רגש

אחמד טיבי:  הוא אמר

חנוך דב מילביצקי: הוא לא אמר הומני

אחמד טיבי: 	הוא אמר שלאימהות של חיילים יש רגש - -     

חנוך דב מילביצקי: וואו, וואו

מיכל מרים וולדיגר: תן לו פרס נובל לשלום

אחמד טיבי: - - שהן אימהות שכולות

חנוך דב מילביצקי: וואו, וואו

חנוך דב מילביצקי:  איזו אמירה

חנוך דב מילביצקי:  "לאימהות של חיילים יש רגש"

אחמד טיבי: זה סותר את מה שאתם מכפישים אותו

אחמד טיבי:  זה מוכיח את האסכולה ההומנית שלו

חנוך דב מילביצקי: מאוד הומנית

אחמד טיבי: זה בית ספר, זה אידיאולוגיה

חנוך דב מילביצקי: מאוד הומנית

אחמד טיבי: אני זוכר שכשנפטרה ויויאן סילבר ז"ל - -     

קריאה: נרצחה

אחמד טיבי: נרצחה, בוודאי

אחמד טיבי:  איימן ואני השתתפנו בלוויה

אחמד טיבי:  אף אחד מאלה שהיו פה שתמכו פה בוועדה הזאת על העצומה ונמצאים כאן לא השתתף

מתן כהנא: אני הייתי בשבעה

אחמד טיבי: אני מדבר על הלוויה

גלעד קריב: חבר הכנסת טיבי, היינו כולנו במספיק לוויות מימין ומשמאל

אריאל קלנר: אבל את החייל אחמד אבו לטיף אף חבר כנסת ערבי - - -     

אופיר כץ: למה את החייל הבדואי לא הלכתם לנחם?      

חנוך דב מילביצקי: כמה חיילים הלכתם לבקר בשבעה?      

קריאות: - - -     

חנוך דב מילביצקי: 500 פלוס חיילים נהרגו – כמה חיילים הלכתם לבקר?      

גלעד קריב: תוציאו את המשפחות של הנרצחים והנופלים מהדיון

חנוך דב מילביצקי: לכמה חיילים - - -      

קריאות: - - -     

גלעד קריב: חנוך, תוציאו את המשפחות השכולות מהדיון

חנוך דב מילביצקי: חייל אחד - - -     

גלעד קריב: כולנו נוציא את המשפחות השכולות מהדיון

גלעד קריב:  הליכה ללוויות לא צריכה להיות טיעון פוליטי בדיון הזה

גלעד קריב:  תעשו טובה

אחמד טיבי: אני אגיד לכם למה חלק מכם לא הגיע – כי אם הייתם מגיעים היו מגרשים אתכם

אחמד טיבי:  חד-משמעית

גלעד קריב: - - - די

אחמד טיבי: את עופר לא היו מגרשים

אחמד טיבי:  אתכם היו מגרשים

גלעד קריב: בסדר

גלעד קריב:  ובלוויות אחרות - - -     

אחמד טיבי: שנית, זאת אמירה, זאת עמדה

אופיר כץ: כמה חברים אצלכם הלכו לנחם את החייל הבדואי מרהט?     

אחמד טיבי: זאת סיבה לפסילה

אחמד טיבי:  תפסול

אופיר כץ: אני שואל אותך

אופיר כץ:  זאת לא סיבה לפסילה

אריאל קלנר: יכול להיות שגם הם יודעים שהיו מגרשים אותם

גלעד קריב: היושב-ראש, למה להכניס את המשפחות השכולות למעגל - - -     

משה סעדה: - - -     

גלעד קריב: אז מה

גלעד קריב:  בואו נחליט אנחנו

מיכל מרים וולדיגר: אבל, גלעד, זה שיח מהותי, לא שיח פוליטי

גלעד קריב: נכון, ועדיין יש לכל אחד מאתנו מספיק טיעונים בלי המשפחות השכולות

אחמד טיבי: אני הזכרתי את זה כנדבך במה שאמר עופר שיש לו השקפת עולם הומנית הוליסטית

קריאה: הומניסט

קריאה:  רצח של תינוק הוא לא מוכן לגנות

אחמד טיבי: אני אומר באופן קטגורי: עופר כסיף יישאר חבר כנסת על אפכם ועל חמתכם בניגוד לדעת אלה שחתמו

אחמד טיבי:  כי אם הוא ייפסל על-ידי 90 חברי כנסת תוך יומיים הוא יגיש בקשה לבג"ץ, ולפי העמדות המשפטיות כאן של שתי היועצות המשפטיות בג"ץ יחזיר אותו, ואז אתם תתנפלו על בג"ץ

אחמד טיבי:  לדעתי, זאת אחת המטרות של מי שיזמו את ההדחה של עופר כסיף

אחמד טיבי:  למי אני מכוון את הדברים האלה? - -     

אופיר כץ: ברור למי

אחמד טיבי: - - לא אלה, לא לך - -     

אופיר כץ: ברור

אחמד טיבי: - - אני מכוון את הדברים האלה לאנשי המחנה הממלכתי ולאנשי יש עתיד

אחמד טיבי:  אתם שיצאתם בהפגנות במשך השנה האחרונה בהגנה על בג"ץ, בהגנה על המערכת המשפטית, אם תיתנו יד להדחה של עופר כסיף אתם תיתנו יד להעלאת D9 על בית המשפט העליון על-ידי חבורה של אנשים שמאוכזבים שההפיכה המשפטית לא התרחשה

ארז מלול: סיבכת אותו

עודד פורר: אני מוחה על הדברים

אחמד טיבי: תרשום שעודד מוחה

עודד פורר: אני אומר לך כמי שאמר שאני אקבל את פסיקת בג"ץ גם אם אני אוהב אותה או לא – זה לא קשור להחלטותינו

אחמד טיבי: אז הכוונה לא לך

עודד פורר: מותר שתהיה לנו עמדה

עודד פורר:  גם לחברי הכנסת מותר שתהיה עמדה בלי קשר לבג"ץ

קריאות: - - -     

ארז מלול: עודד, ברפורמה לא אמרתם את זה

אחמד טיבי: מחקתי את השם של עודד ולא הזכרתי אותו

ארז מלול: תקפתם והרסתם

עודד פורר: אני אמרתי שאני מקבל את פסיקת בג"ץ

עודד פורר:  אני - - - אוהב אותה ולא - - -     

אופיר כץ: אמרת היוזמים, הוא הראשון

שרון ניר: אנחנו בכל מקרה נקבל את פסיקת בג"ץ

עודד פורר: אני התנגדתי למה - - - ואני כנראה אתנגד - - - זה לא קשור

אופיר כץ: אתה מסיים, אחמד?       

אחמד טיבי: אני לקראת סיום

עודד פורר: אגב, כשאני עתרתי לבג"ץ נגד חוק הנבצרות הייעוץ המשפטי לכנסת הגן על החוק הזה

עודד פורר:  ובמקרה בג"ץ קיבל עמדה שונה מעמדת הייעוץ המשפטי לכנסת

אחמד טיבי: אדוני היושב-ראש, הרבה הזכירו גם את הטראומה והמחדל של 7 באוקטובר

אחמד טיבי:  יש אחד שהוא בטוח לא אחראי למחדל הזה – עופר כסיף

אחמד טיבי:  יש רבים גם בחדר הזה וגם בממשלה שאחראים למחדל של 7 באוקטובר

אחמד טיבי:  אותם צריך להדיח, לא את עופר כסיף

קריאה: מה זה רלוונטי?      

יוסף עטאונה: הכי רלוונטי שיכול להיות

חנוך דב מילביצקי: חשוב לך ביטחון ישראל, אני מבין

חנוך דב מילביצקי:  חשוב לך ביטחון ישראל, חשוב לך

אחמד טיבי: אני לא רוצה שאף אזרח ישראלי ייפגע בניגוד לך שאתה מסכים שחלק מהם ייפגעו

אופיר כץ: וחייל?      

אחמד טיבי: כולם, כולם

אחמד טיבי:  פתאום האסכולה מתרסקת

אחמד טיבי:  אין חבר כנסת ערבי שאומר אחרת

אחמד טיבי:  הקשר בין התביעה הזאת לבין ביסוס משפטי הוא כמו הקשר בין בנימין נתניהו לשמירה על ביטחון

אחמד טיבי:  אין קשר, התנתק הקשר, התנדף

משה סעדה: זה דיון משפטי או דיון פוליטי פופוליסטי נמוך? מה זה?      

אופיר כץ: הוא מסיים ועוברים לדובר הבא

יוסף עטאונה: בזמן שלך תגיד מה שאתה רוצה

יוסף עטאונה:  תן לו לומר את הדברים

משה סעדה: אמירות נבובות, חסרות שחר, לא מקצועיות

אופיר כץ: אבל אמרתי לא לחזור על דברים

אופיר כץ:  יש הרבה חברי כנסת שמחכים, וזה כבר - - -      

אחמד טיבי: בהחלט, בהחלט

קריאות: - - -     

אופיר כץ: חברי כנסת ביקשו ממני לא להגביל

אופיר כץ:  אני נעניתי לבקשה

אופיר כץ:  משפט סיום, בבקשה

אחמד טיבי: משפט סיום למרות שביקשתי להגביל

אחמד טיבי:  אם היית מגביל הייתי  מגביל את עצמי

אופיר כץ: אין  לי בעיה

אופיר כץ:  אתם רוצים – אני אגביל

אופיר כץ:  אחרי רבע שעה אתה אומר לי?      

אחמד טיבי: אם ההדחה הזאת תתבצע אני רוצה שהציבור יידע שהכנסת הזאת תהיה בלי עופר כסיף אבל עם צבי סוכות עם כל המשתמע מכך

קריאה: באהבה גדולה

מיכל מרים וולדיגר: שיהיה בהצלחה

מיכל מרים וולדיגר:  לקחתי את זה

קריאות: - - -     

חנוך דב מילביצקי: הלוואי עלינו עוד אלף צבי סוכות

עודד פורר: רק לתקן – אם עופר כסיף יודח ייכנס מישהו מרשימת תע"ל שהוא הבא אחריו בתור

אחמד טיבי: יש רוטציה

שקלים: אני מאחל לך, חבר הכנסת טיבי, שבכנסת הבאה יישבו פה עוד הרבה צבי סוכות

אופיר כץ: תודה

אופיר כץ:  זה האחרון

אחמד טיבי: זה היה החצי הראשון

אופיר כץ: אני לא מאמין שאני אומר את זה אבל אחרי משהו שאמרת הנה אני אומר: בעזרת השם שזה מה שיהיה

גלעד קריב: היושב-ראש, אתה מנהל דיון מעין שיפוטי

אחמד טיבי: חד"ש-תע"ל חזקה מכל אלה שחתמו על העצומה, והנציג שלה עופר כסיף יישאר בקדנציה

אחמד טיבי:  כך צריך לקרות, ומי שהחליט אלה הבוחרים של חד"ש-תע"ל והציבור שבחר בו

אחמד טיבי:  תודה

אופיר כץ: תודה רבה

אופיר כץ:  מירב בן ארי, בבקשה

מירב בן ארי: אני רוצה לדבר אחר כך

אופיר כץ: אוקיי

אופיר כץ:  משה סעדה, בבקשה

משה סעדה: צהריים טובים, אני רוצה להחזיר את כולנו במנהרת הזמן ל-1903

חנוך דב מילביצקי: זה לפני הכנסת הזאת?      

משה סעדה: זה לפני הכנסת הזאת

אריאל קלנר: זה גם לפני שהיה עם פלסטיני

משה סעדה: באפריל 1903 מצאו ברחוב נער נוצרי שנרצח

משה סעדה:  לא ידעו על-ידי מי או מה

משה סעדה:  לאחר מכן מצאו נערה בבית חולים יהודי

משה סעדה:  אדם מסוים בחר לחבר את שני העניינים ולכתוב שרצחו את הנערים האלה יהודים כי  רצו להשתמש בדם לפסח

משה סעדה:  הוא רק כתב

משה סעדה:  מעבר לזה הוא לא עשה שום דבר

משה סעדה:  על סמך האמירה שלו יצאו פורעים וטבחו 49 יהודים – אנשים, נשים וטף

משה סעדה:  על זה כתב ביאליק את "על השחיטה"

משה סעדה:  אני שואל אתכן, יועצות משפטיות: מי האשם? מי המחולל של האירוע – זה שרצח או זה שכתב? האיש הזה שכתב את הדברים, בעלילת הדם שלו הביא לרצח, והוא מחולל הרצח

משה סעדה:        עכשיו אני רוצה לדבר על העניין שלנו

משה סעדה:  יושב אדם, חבר כנסת בכנסת ישראל וחותם על עצומה שזה היינו שהוא כתב קבל עם ועדה, קבל עם ועולם

משה סעדה:  למרות ששמענו אין-סוף אני רוצה שאתן היועצות המשפטיות תשמעו את זה: "מדינת ישראל הורגת באופן שיטתי" – זאת אומרת הריגה מכוונת – "שכבות אוכלוסייה רחבות: אנשי אקדמיה מובילים, סופרים"

משה סעדה:  זאת אומרת מדינת ישראל מחליטה להוציא להורג באופן שיטתי אנשי אקדמיה מובילים, סופרים, רופאים

משה סעדה:  "אבל לא מספיק רופאים – צוותי רפואה, עיתונאים, אזרחים"

משה סעדה:  זאת לא עלילת דם? האיש הזה שכותב את זה לא רק מאמץ בעצם הכתיבה את הנרטיב של החמאס של ביצוע רצח עם, אלא הוא קורא לפעולה

משה סעדה:  הוא מחולל טרור כי, למעשה, שומע את זה נער פלסטיני ואומר, טובחים בבני עמי - -     

אחמד טיבי: אתה ביקשת להשמיד את כל עזה

אחמד טיבי:  אתה מדבר על רצח עם? - -      

אופיר כץ: חבר הכנסת טיבי

אחמד טיבי: - - אתה ביקשת, השם שלך מופיע בתביעה של דרום אפריקה

אופיר כץ: חבר הכנסת טיבי

אחמד טיבי: השם שלו מופיע

אופיר כץ: אתה לא מפריע לו

אופיר כץ:  דיברת ארוכות

אחמד טיבי: אבל הציבור לא יודע

אופיר כץ: אתה לא מפריע לו

אחמד טיבי: חברי כנסת ערבים לא - - -     

אופיר כץ: לא נכון

אופיר כץ:  אני שומר על הזכות של כולם

יוסף עטאונה: אופיר, לפי הטיעון זה פספוס שלא שלחו את סעדה להאג במקום את אהרון ברק

יוסף עטאונה:  לפי התיאור שלו זה פספוס

עודד פורר: הרשימה שלהם מפריעה

יוסף עטאונה: הייתי שולח אותו במקום את אהרון ברק

משה סעדה: מה שעושה עופר כסיף והיועצות המשפטיות התעלמו מזה – זאת קריאה לפעולה

משה סעדה:  זאת לא אמירה בחלל ריק

משה סעדה:  זאת לא קריאה לפעולה בארץ, כבוד היושב-ראש, אלא גם בחו"ל

משה סעדה:  תחשוב על הסטודנט היהודי באוניברסיטה שחברו לחדר שמע שהעם היהודי טובח רופאים וצוותי רפואה ופוגע באחים הפלסטינים שלו

משה סעדה:  ואז הוא מחליט לעשות מעשה – הכול בגלל האמירה חסרת האחריות ועלילת הדם שהאיש הזה, שהוא לא אזרח מן היישוב – הוא דוקטור, הוא חבר כנסת

משה סעדה:  הוא לא סתם, הוא יודע מה שהוא אומר

עאידה תומא סלימאן: בדיוק כמוך כשביקשת להשמיד את עזה

אופיר כץ: עאידה

אחמד טיבי: מה שאמרה עאידה נכון

משה סעדה: האם זה לא חוצה את הרף הפלילי?      

מיכל מרים וולדיגר: אז תגישי גם את בקשה לפסול אותו גם

מיכל מרים וולדיגר:  את רשאית

מיכל מרים וולדיגר:  עכשיו עוסקים בו, לא בו

עאידה תומא סלימאן: ואת תחתמי?      

מיכל מרים וולדיגר: לא

משה סעדה: לכן אין פה בכלל שאלה אם זאת תמיכה בארגון טרור – זאת פשיטא

משה סעדה:  האיש הזה אחראי לאנטישמיות ולפגיעה בחיילים ובחיילי ישראל בעלילת דם של העידן המודרני

משה סעדה:  יש עלילת דם ב-1903 אבל יש עלילת דם של עופר כסיף ב-2024 שמחייך אחרי שהוא אומר שאנחנו, חיילי צה"ל, טובחים באופן שיטתי רופאים וצוותי רפואה

אחמד טיבי: אתה ביקשת לטבוח

אחמד טיבי:  ביקשת

אופיר כץ: חבר הכנסת טיבי, קריאה ראשונה

אחמד טיבי: אבל הוא ביקש

משה סעדה: כבוד היושב-ראש, אני לא נוהג להתייחס לאיש הזה - -     

מיכל מרים וולדיגר: לא נורא

מיכל מרים וולדיגר:  אם הוא מתרגז סימן שאתה אומר דברים טובים

מיכל מרים וולדיגר:  לא נורא, משה

אחמד טיבי: זאת בושה וחרפה שהוא אומר את הדברים

אופיר כץ: חבר הכנסת טיבי, קריאה שנייה

אחמד טיבי: תודה

אחמד טיבי:  אני הולך להתאוורר

אופיר כץ: יופי

נאור שירי: השאלה אם זה מאפס לו את הקריאות

אופיר כץ: זה לא

משה סעדה: בעבר בית משפט דן כבר בעניינו של חבר הכנסת כסיף והוציא לו – מעולם הכדורגל – מעין כרטיס צהוב

משה סעדה:  השופטת חיות אמרה שהיא קיבלה את הדברים שהוא אמר כי הוא אמר את זה כאזרח פרטי, והיא אמרה שאין לדעת איך ינהג כנבחר ציבור

משה סעדה:  אחר כך היא אומרת שזאת לא הייתה כוונה, זה רק מטאפורי

משה סעדה:  היא מקבלת את החרטה שלו

משה סעדה:  הוא אומר שהוא לא יתבטא כך בעתיד

משה סעדה:  בסוף השופט הנדל אומר, למה שנדון בעניין תאורטי, אם הוא יגיד או לא יגיד? הרי אם הוא יגיד יש לכם סנקציה ככנסת ישראל לפעול נגדו

משה סעדה:  וזה הגיע לפתחנו כרגע

משה סעדה:  האיש הזה שהשווה את מדינת ישראל לשלטון נאצי קם כשהוא חבר כנסת פעיל ומעליל עלילת דם נגד מדינת ישראל

משה סעדה:  בית המשפט הוציא לו כרטיס צהוב

משה סעדה:  החובה הערכית ומוסרית של כל אחד ואחד מאתנו היא להוציא לו כאן את הכרטיס האדום

משה סעדה:       לסיום דבריי לגבי מספר חברי הכנסת שחתמו

משה סעדה:  שגית, אמרת אתמול ש-86 חברי כנסת התקוממו על דברי כסיף

משה סעדה:  אני מבקש לדייק אותך, ברשותך

משה סעדה:  אנחנו לא התקוממנו כשכתבנו את זה, זה לא בא מעולם הרגש שלנו

משה סעדה:  86 אנשים – קבענו באופן חד וברור שחבר הכנסת כסיף תומך בארגון טרור

משה סעדה:  זאת לא התקוממות – זאת קביעה משפטית של כולנו

משה סעדה:  אני מוסיף משלי: הוא לא תומך טרור, הוא גם מחולל טרור, האיש הזה

משה סעדה:  ואני מצפה, אביטל, נציגת היועצת המשפטית לממשלה, שתגישי נגדו כתב אישום

עאידה תומא סלימאן: אז תגיד - - -     

משה סעדה: אני מצפה מכם ואני פונה אליכם - - -     

עאידה תומא סלימאן: - - - עלילות הדם שלך

יוסף עטאונה: על ההתבטאות שלך היא לא צריכה להגיש?     

משה סעדה: - - שתגישו נגדו כתב אישום על עלילת הדם

משה סעדה:  כתוצאה מעלילת הדם הזאת אנשים ייפגעו

משה סעדה:       לגבי המספר 90 – בניגוד אלייך השופט סולברג אמר שלא היה מספר כזה ולא יהיה מספר כזה

משה סעדה:  הוא השווה את זה למי שמבין בעולם המשפט העברי לבן סורר ומורה

משה סעדה:  הוא אומר – לא היה ולא נברא

משה סעדה:  כי הוא אומר, וזה הגיוני, שלא יכול להיות שבכנסת ישראל יתאחדו כולם יחד כי צריך גם קואליציה וגם אופוזיציה ברוב של 90

משה סעדה:  זה אומר שמכל ארבעה חברי כנסת שלושה תומכים בזה

משה סעדה:  זה מספר לא נתפס

משה סעדה:  לכן הוא אמר: לא היה ולא יהיה

משה סעדה:  זה כל כך נוקשה

משה סעדה:  והוא אומר: אבל תדעו לכם דבר אחד – אם זה יקרה, כנראה, זה מובהק וצודק

משה סעדה:       והנה, אנחנו פה, למעלה מ-90 חברי כנסת אומרים את הקביעה החדה והערכית הזאת שהאיש הזה הוא תומך טרור

וליד טאהא: קביעה פוליטית

משה סעדה: הקביעה הזאת חייבת - - -     

אופיר כץ: ווליד, ווליד

יוסף עטאונה: מה שאמרת זה הכי ערכי שיכול להיות

אופיר כץ: חבר הכנסת עטאונה, על כל משפט שלו יש לך מילה

משה סעדה: בית המשפט העליון לא פעם התפלפל ושואל את עצמו  מה הרוב הדרוש ומהו רצון המחוקק, למה הוא התכוון כשהוא חוקק את החוק

משה סעדה:  אז פה אנחנו אומרים לו כדי שהוא לא יצליח לטעות – הרצון שלנו ברור; הרצון שלנו הוא להדיח את האיש הזה

משה סעדה:  האיש הזה, אנחנו  מדיחים אותו כי הוא העליל עלילת דם לא נגד מדינת ישראל, הוא מעליל עלילת דם נגד העם היהודי כולו

משה סעדה:  אנחנו כנציגי העם היהודי חייבים להתגונן

משה סעדה:  יכול להיות שיש חברי כנסת שרוצים לשבת מנגד ולא לקחת חלק באירוע הזה מסיבות פוליטיות כאלה ואחרות

משה סעדה:  אני אומר לכם שההיסטוריה תשפוט אתכם שלא באתם ונחלצתם לעזרת העם היהודי; כי יש פה עלילת דם, פשוטו כמשמעו

משה סעדה:  לא צריך להיות משפטן גדול

משה סעדה:  כל אחד מאיתנו וכל אזרח יכול לקרוא את הדברים ולראות האם יש פרשנות אחרת, האם אפשר להבין אותם אחרת? ואיך יבין אותם הפלסטיני ששומע את הדברים ואומר: ככה אמר חבר הכנסת?      אנחנו נמצאים כרגע בעיצומה של מלחמה

משה סעדה:  זה לא נאמר בזמן רגיל

משה סעדה:  הוא מנצל את מעמדו בעיצומה של מלחמה כדי להעליל את עלילת הדם הזאת

משה סעדה:  כחברי כנסת במדינה דמוקרטית חפצת חיים החובה המוסרית של כולנו לתמוך בהדחה הזאת

משה סעדה:  אני מודה לחבר הכנסת פורר שיזם את זה וליושב-ראש שמאפשר את הדיון הזה

משה סעדה:  בעזרת השם אנחנו בדבר הזה נעשה תיקון גדול לעם היהודי ולהגנה על העם היהודי

אופיר כץ: תודה רבה, חבר הכנסת סעדה

אופיר כץ:  חברת הכנסת מיכל וולדיגר, בבקשה, גברתי

אופיר כץ:  אחריה חברת הכנסת שרון ניר, ואחריה חבר הכנסת קלנר

מיכל מרים וולדיגר: תודה

מיכל מרים וולדיגר:  אני מצטרפת לכל מה שאמר חברי משה סעדה

מיכל מרים וולדיגר:  אני רוצה להוסיף בקצרה ממש: אנחנו צריכים להבין שמעשיו של חבר הכנסת כסיף נאמרו בזמן מלחמה, ולכך יש משקל נוסף על כל הדברים שנאמרו

מיכל מרים וולדיגר:  הדגל השחור שאני שומעת אותו כל פעם פה, מתנוסס על התנהגותו ומעשיו של חבר הכנסת כסיף ולא על החוק, כפי שהוקרא אתמול כאמירה של הנשיא יצחק הרצוג

מיכל מרים וולדיגר:  ההתנהגות והמעשים של חבר הכנסת כסיף הם המחפירים, לא החוק

מיכל מרים וולדיגר:  לא יעלה על הדעת – מדינה חפצת חיים צריכה לשמור על המדינה שלנו ולשמור מפני אלה שמבקשים להשמיד אותה מבפנים

מיכל מרים וולדיגר:  בעיניי, זה המעשה הכי גרוע שאפשר

מיכל מרים וולדיגר:       אמנם הדברים שאמר כסיף לפני הבחירות אינם עילה להדחה

מיכל מרים וולדיגר:  אבל הם בהחלט רלוונטיים, ואפשר בהחלט ללמוד מהם על הכוונות של חבר הכנסת כסיף

מיכל מרים וולדיגר:  אבל אני לא צריכה ללכת לתקופה לפני הבחירות

מיכל מרים וולדיגר:  ב-3 ביולי 2023 לאחר הבחירות צייץ חבר הכנסת כך, ואני מצטטת: "עוד מתקפה רצחנית למען מתנחבלי הגדה ועוזריהם

מיכל מרים וולדיגר:  מה עושים ערב מחאה בנתב"ג? מכים בפלסטינים?" הוא ממשיך וכותב עוד דברים ואז כותב: "מי שפולש לערים כבושות הוא הפושע והטרוריסט" – סימן קריאה; "ומי שנלחם מול הפולש למען שחרורו הוא לוחם חופש"

מיכל מרים וולדיגר:  אלה הדברים של מר כסיף בציוץ שחור על גבי לבן כשמתחת לציוץ שלו הוא מצרף כתבה בעיתון שלפיה, חיילי צה"ל פתחו במבצע חיסול תאי טרור, והפלסטינים מדווחים על הרוגים

מיכל מרים וולדיגר:  כלומר לא צריך להיות חכם גדול כדי להבין את ההקשר שבעצם כסיף אומר בצורה ברורה שחיילי צה"ל הם הפושעים והטרוריסטים בעוד הפלסטינים שמכים בחיילים ורוצחים בהם הם לוחמי  חופש

מיכל מרים וולדיגר:  הוא מריע להם ותומך בהם

מיכל מרים וולדיגר:       לכן אין מזה יותר מאשר תמיכה במאבק מזוין נגד מדינת ישראל שחור על גבי לבן

מיכל מרים וולדיגר:  לצערי הרב, יש בכנסת ישראל אנשים שבזמן מלחמה יוצאים נגד מדינת ישראל, חותמים על עצומות שזה משהו שאי אפשר לתאר אותו

מיכל מרים וולדיגר:  כשאנחנו נלחמים מלחמת קיום, מלחמה הכרחית וחשובה מישהו בא ואומר – וזה לא מישהו כמו שאמר חברי חבר הכנסת סעדה – זה חבר כנסת שלכאורה יודע, מבין ומכיר את כל מה שמתנהל ואומר שאנחנו מבצעים רצח עם והורגים רופאים, אזרחים, עיתונאים וכדומה

מיכל מרים וולדיגר:       לכן, לצערי הרב, אנחנו בהחלט צריכים להצביע בעד הדבר הזה, בעד הדחתו של חבר הכנסת

מיכל מרים וולדיגר:  אני אצביע בכאב רב אבל הכאב הוא על כך שיש לנו חברי כנסת כאלה וגם מכיוון שלפעמים אנחנו צריכים לעשות סטופ לחופש דיבור פוליטי כי חבר הכנסת כסיף עבר אותו מעל ומעבר

עאידה תומא סלימאן: חופש דיבור לא - - -     

אופיר כץ: חברת הכנסת שרון ניר, בבקשה

אופיר כץ:  חברת הכנסת בן ארי, תגידי לי כשאת רוצה כי דילגנו עלייך

שרון ניר: תודה, אדוני

שרון ניר:  ההליך שאנחנו עוסקים בו היום הוא מעין שיפוטי, ובעיניי, הוא בעיקר תהליך ערכי שעוסק בקווים אדומים ובמגבלות הפעולה והכוח שחלים על חברי כנסת במדינת ישראל, קל וחומר מגבלות הפעולה שחלים על חברי כנסת בשעת מלחמה

שרון ניר:  אתמול היועצת המשפטית התייחסה לזה ושאלה איפה עובר הגבול

שרון ניר:      בתאריך 7 באוקטובר, כידוע לכולם, חמאס פתח במתקפת טרור רצחנית – אנס, שחט, פגע בקשישים, בקשישות, בגברים ובנשים, בילדים ובתינוקות ולא בחל בשום דבר ובאף אחד

שרון ניר:  הוא ביצע פשעים נגד האנושות

שרון ניר:  המערכה הצבאית שחבר הכנסת כסיף פקפק לגביה והצטרף לתביעה נגדה היא לא המערכה היחידה שמנהלת מדינת ישראל מול אויביה מאז 7 באוקטובר

שרון ניר:       מדינת ישראל נקלעה למערכה נוספת לא פחות חשובה בזירה הבינלאומית, בזירת התודעה

שרון ניר:  מדינת ישראל חווה מערכה נוקשה מול מדינות וארגונים אנטי ישראליים בעלי עניין ששמו להם מטרה לפגוע במדינת ישראל, להחליש אותה

שרון ניר:  האנטישמיות בעולם גואה – 500% של עלייה במקרי אנטישמיות

שרון ניר:  יהודים הפכו למטרה בעולם; גורמים באוניברסיטאות עושים דה-לגיטימציה למדינת ישראל

שרון ניר:       לאחרונה הגישה דרום אפריקה תביעה לבית הדין הבינלאומי לצדק בהאג שהוא הכי רחוק מבית דין לצדק שאני מכירה

שרון ניר:  התביעה הייתה שקרית ומופרכת וכל בר דעת ראה את זה בעולם

שרון ניר:  התביעה קוראת להאשים את ישראל בג'נוסייד, רצח עם

שרון ניר:  זוהי תביעה מופרכת לחלוטין

שרון ניר:  חבר הכנסת עופר כסיף שיודע שהיא שקרית ומופרכת בחר להצטרף לעצומה המצדדת בתביעה

שרון ניר:  להלן הציטוטים

שרון ניר:  אני בוחרת להקריא אותם שוב אף על פי שהיועצת המשפטית לממשלה המכובדת הקריאה אותם: "החומרים אשר עולים מהתביעה מזוויעים ואמינים

שרון ניר:  ישראל אכן נוקטת צעדים שיטתיים ויסודיים למחיקת אוכלוסיית עזה, להרעבתה, להתעללות בה ולעקירתה

שרון ניר:  היא מיישמת מדיניות של מחיקת אפשרויות מחיה אשר מובילה לג'נוסייד

שרון ניר:  היא הורגת באופן שיטתי שכבות אוכלוסייה רחבות: אנשי אקדמיה, סופרים, רופאים, צוותי רפואה"

שרון ניר:  שקר, שקר, שקר – הכול שקר

שרון ניר:  זה עושה חבר כנסת בישראל

שרון ניר:  ואני שואלת את עצמי מה המטרה

שרון ניר:  הרי ברור שזה שקר – אין פה שום תמימות

שרון ניר:  הדבר הכי רחוק בעצומה הזאת זה שהיא עצומה תמימה ששואפת לטפל באוכלוסייה הפלסטינית

שרון ניר:       התביעה של דרום אפריקה היא לא בחלל ריק, היא חלק ממארג קשרים שהולך קשרים שהולך ומתהדק בין דרום אפריקה לבין איראן וקטאר

שרון ניר:  זאת לא תביעה תמימה, זאת תכנית סדורה

שרון ניר:  יש כאן קשר לוגי, בעיניי, בין התביעה של דרום אפריקה ושל תומכיה לתמיכה, גם אם בהסוואה, בארגון הטרור חמאס

שרון ניר:  הצטרפות לתביעה כזאת ותמיכה בה כמוה כתמיכה בחמאס, פגיעה במדינה, פגיעה בביטחון המדינה ופגיעה בחיילי צה"ל שנלחמים על זכותנו כולנו, כולל על זכותו של חבר הכנסת כסיף, לחיות פה עם חופשי במדינה שלנו

שרון ניר:       אני אלחם על כל המשתמע

שרון ניר:  הניסיון לקחת אותנו לפרשנות כזאת או אחרת – לי יש בסוף הסף והרף העצמי שלי

שרון ניר:  אין פה שום תמימות, יש פה תמיכה רשמית בטרור

שרון ניר:  לכן אני בעניין הזה מאוד חדה וברורה – צריך להשתמש בכלי הפרלמנטרי שעומד לרשותנו, ואני, כמובן, אתמוך בהצעה להדיח את חבר הכנסת כסיף

שרון ניר:       אני רוצה לומר עוד שני דברים נוספים לייעוץ המשפטי של הכנסת ושל הממשלה: אני מכבדת את שתי היועצות המשפטיות וגם את הגופים המכובדים

שרון ניר:  למען הסר ספק אנחנו נכבד כל פסיקת בג"ץ גם אם היא תהיה בניגוד לדעתנו

שרון ניר:  אבל לי יש ציפייה, ואני כבר אומרת את זה לאחר ההחלטה, אם היא תתקבל, וכמובן אני מקווה שהיא תתקבל; יש לי ציפייה שבהמשך מי שידון בכל פורום בהחלטה כזאת ייקח בחשבון שחתמו עליה בסוף 86 חברי כנסת וזה עוד לא הסוף

עודד פורר: 87

שרון ניר: 87

שרון ניר:  וכשאנחנו מדברים על 87 חברי כנסת – יש פה אנשים ששקלו, לקחו בחשבון, יש פה תמיכה רחבה שלא הגיעה לא ממקום סנטימנטלי ולא ממקום שלא שוקל דעת, אלא ממקום שמבין בדיוק את ההיקשים הלוגיים בין דבר שדבור על אופניו

שרון ניר:  לכן יש לי ציפייה שמי שידון בזה ידון בראייה רחבה ובכלים נוספים שמביאים לידי ביטוי גם את הדרש ולא רק את הפשט

שרון ניר:  תודה

אופיר כץ: תודה, שרון

אופיר כץ:  חבר הכנסת קלנר, בבקשה

אריאל קלנר: תודה, אדוני היושב-ראש, בט"ז בניסן, 7 באפריל 23' נרצחו אם ושתי בנותיה: לאה די בת 48 ובנותיה רינה בת 15 ומאיה בת 20

אריאל קלנר:  ב-10 במאי בדיון בוועדת חוקה שאלתי את חבר הכנסת כסיף אם הוא מגנה את הרצח בדם קר של האם ושתי בנותיה

אריאל קלנר:  הוא לא הגיב וקרא לי נאו נאצי

אריאל קלנר:  אני מניח שלו הטבח של 7 באוקטובר היה מתבצע על-ידי הרוצחים של משפחת פוגל – החזית העממית – ולו כפר עזה, ניר עוז ושאר המקומות היו מעבר לקו הירוק – אותם ילדים, אותן נשים, אותם גברים, בדיוק אותם תינוקות – במקרה כזה לאור עמדתו העקבית של כסיף – והוא מוזמן לתקן אותי אם אני טועה – אני מניח שלא היה שום גינוי של הזוועות

אריאל קלנר:  אני אמרתי דבר לא נכון? אתה מוזמן לתקן אותי

אחמד טיבי: לא גינינו את הרצח משפחת פוגל?      

מיכאל ספרד: - - - כולל עופר כסיף

אחמד טיבי: לא גינינו את הרצח של משפחת פוגל? שנינו גינינו

אופיר כץ: טוב, נאמר, בבקשה

אריאל קלנר: אני דיברתי עכשיו על רצח משפחת די

אריאל קלנר:  אני שאלתי ולא קיבלתי תשובה באותה פעם, ושאלתי לגבי רצח ביהודה ושומרון

אריאל קלנר:  אם הדברים שונים אפשר להגיד

אימאן ח'טיב יאסין: - - - אנחנו תמיד בחקירה

אריאל קלנר: אני חושב שההומניות כשמדובר ביהודים ואפילו אזרחים תמימים שנמצאים מצד מסוים של הקו הירוק - -     

אחמד טיבי: ילדים הם ילדים גם כשהם - -     

אופיר כץ: חבר הכנסת טיבי, אתה בקריאה שנייה

אופיר כץ:  אתה זוכר?      

אחמד טיבי: אמרתי משפט שאתה לא אמור להתנצח

אריאל קלנר: ואזרחים שהם לא ילדים?      

אחמד טיבי: היחידי עם - - -     

אריאל קלנר: ואזרחים שהם לא ילדים? אנחנו מדברים על דיני מלחמה

אריאל קלנר:  אזרחים שהם לא ילדים זה בסדר? את זה לא מגנים

אריאל קלנר:  בסדר, הבנו

אריאל קלנר:  לרצוח סתם אזרחים זה לא טרור

אריאל קלנר:      בקיצור, יש רוצח, ויש זה שבא לקשור את ידי הקורבן שלא יוכל להתגונן

אריאל קלנר:  לכולם ברור שמי שקושר את הידיים של הקורבן זה בדיוק מה שהרוצח צריך

אריאל קלנר:  מה עוד הרוצח צריך? כשהקורבן עם ילדים כבולות והוא לא יכול להילחם, הוא לא יכול להגן על עצמו – מה עוד צריך הרוצח? זאת המטרה של הדיון בהאג, זאת המטרה של ההומניסט הזה כסיף כשהוא חתם על העצומה

אריאל קלנר:  בסוף לשם זה מתנקז

אריאל קלנר:  ולא מדובר בדבר של מה בכך – מדובר בחתימה של אדם רציני ומשכיל, נבחר ציבור, וכל המטרה של החתימה על העצומה היא לקדם עצירה של המלחמה, קשירת ידי צבא ההגנה לישראל ומדינת ישראל, קשירת ידי הקרבן תוך גלגול עיניים מוסרי כביכול, שוחר שלום כביכול, הומניסט כביכול; בעוד המציאות היא כמו שאמרו פה לפניי – מעליל דם בשירות האויב השטני

אריאל קלנר:  זה בדיוק מה שהאויב השטני צריך, זה בדיוק מה שמקדם את מטרותיו

אריאל קלנר:  ולכן האיש הזה לא צריך להיות כאן

אריאל קלנר:  תודה

אופיר כץ: תודה

אופיר כץ:  חבר הכנסת בועז ביסמוט, בבקשה, אדוני

אופיר כץ:  אחריו חברי הכנסת צביקה פוגל וארז מלול

בועז ביסמוט: תודה, אדוני היושב-ראש, קודם כול, אני רוצה לפנות למשנה ליועצת המשפטית לממשלה שנמצאת כאן איתנו ולהגיד לה שזה דווקא מסוג הימים שאני גאה מאוד להיות בכנסת ישראל

בועז ביסמוט:  בדרך כלל אנחנו נוסעים לחו"ל ושם קואליציה ואופוזיציה מוצאים את עצמם מאותה מפלגה שנקראת "מפלגת ישראל"

בועז ביסמוט:  הרוב הוא משמעותי כל כך ולכן תודה, חבר הכנסת פורר, שגם פה אנחנו  מאוחדים

בועז ביסמוט:  למספר הגבוה הזה יש משמעות

בועז ביסמוט:  אני רוצה להגיד למשנה ליועצת המשפטית שאני גאה מאוד להיות חלק מדמוקרטיה מתגוננת ולא דמוקרטיה מתאבדת , אפרופו חופש הביטוי

בועז ביסמוט:  חשוב להגיד את זה

בועז ביסמוט:      כתוב לנו בתורה: "לא תשנא את אחיך בלבבך", ומצווה עלינו: "הוכח תוכיח את עמיתיך ולא תישא עליו חטא"

בועז ביסמוט:  מוטלת עלינו האחריות וגם החובה להוכיח את כסיף ולדאוג לסילוקו מהבית הזה מאחר שהקלקול שטבוע בו – ואני לא אחזור על כל הדברים שנאמרו, אבל יכולתי בקלות

בועז ביסמוט:  דבר שלא נאמר, למשל ששוב היה קונצנזוס במבצע בית וגן ביולי 23' וראינו שחד הוא יחד עם נציגים אחרים, אבל הוא הרחיק לכת כרגיל

בועז ביסמוט:  לכן הקלקול שטבוע בו, אדוני היושב-ראש, אינו בר תיקון

בועז ביסמוט:       צריך שיהיה ברור, בטח בימים אלה – מי שמחבל במאמצי המדינה בזמן מלחמה קשה אינו ראוי לשבת בינינו

בועז ביסמוט:  כסיף חצה כל גבול של לגיטימיות

בועז ביסמוט:  היועצת המשפטית, חשוב להגיד שוב: חופש ביטוי ללא גבול כמוהו כמתן נשק להשמדה המונית בידי רוצח

בועז ביסמוט:  גם אם הדחת חבר כנסת היא פעולה קיצונית במקרה של כסיף, צר לי, אבל היא הכרחית

בועז ביסמוט:  לכל אומה דמוקרטית עומדת הזכות להגן על עצמה מפני השמדה עצמית

בועז ביסמוט:       לסיום אני רוצה להתייחס לשירו של נתן אלתרמן, כי הוא הזכיר אתמול את נתן אלתרמן, שמן הסתם, התהפך בקברו

בועז ביסמוט:  אתמול כסיף הקריא אותו כסיף בוועדת הכנסת כדי להגן על עצמו

בועז ביסמוט:  הסילוף תמיד מנצח

בועז ביסמוט:  גם בנאום הזה כסיף סילף כפי שהוא עושה בחייו הציבוריים: הוא מסלף את זכותו של העם היהודי על ארצו, את זכות ההגנה העצמית שלו; הוא מסלף את תקוות ישראל ואת ההיסטוריה שלה, ולמעשה משועבד לדוקטרינה מסולפת של אויבינו

בועז ביסמוט:  לכן מאחר שהוא פנה אלינו בשיר של נתן אלתרמן שכולנו אוהבים מאוד, אני אענה לו בשיר קצר משלו בשם "איילת"

בועז ביסמוט:      "לכן שחק האב משן הציפורניים,  והעלמה איתו נוהרת ונגידה  עברו תולדות עמים כשוד בצהרים  בין חטא ודין וחטא – אך כסל ובגידה ועוורוני חוזים ושאר מכות מצרים  את החיוך הזה הותירו כחידה

בועז ביסמוט:   והיא חידת הכוח שתכלה לו אין  והיא חידת האומן שאפס לו קץ גם נער יפתרנה, ולשווא עדיין  ראשם של הכסילים אליה מתנפץ"

בועז ביסמוט:       חידה, למי שלא הבין או מי שלא יודע, היא קיומו של העם היהודי בהיסטוריה; ולצערנו, כסילים מסוגו של כסיף בחרו להקדיש את חייהם לאויבינו

בועז ביסמוט:  תודה רבה

אופיר כץ: תודה רבה

אופיר כץ:  חבר הכנסת פוגל, בבקשה

עודד פורר: יש גם שיר של אלתרמן שאפשר היה לענות לו

עודד פורר:  אבל אני אענה לו - -     

מיכאל ספרד: יש הרבה שירים של אלתרמן

צביקה פוגל: אדוני היושב-ראש, חברי חבר הכנסת עודד פורר, תודה רבה על קיום הדיון ותודה רבה על העלאת הנושא

צביקה פוגל:  הנושא הוא לא משפטי, הנושא הוא ערכי – כך אני רואה אותו

צביקה פוגל:  תרשו לי להזכיר לכולנו שאנחנו ביום ה-116 למלחמה שנפתחה בטבח שמחת תורה

צביקה פוגל:       אני רוצה לנצל את המעמד הזה, קודם כול, כדי להשתתף בצער המשפחות השכולות, להביע תקווה שנראה את החטופים במהרה חזרה, ולאחל רפואה שלמה לפצועים

צביקה פוגל:  והכי חשוב: תודה רבה לחיילים שנלחמים בשעה הזאת ולא עדים למה שקורה כאן, לצערי

צביקה פוגל:       אני שומע את ההתפלפלויות המשפטיות – אני לא משפטן, לשמחתי; אותן התפלפלויות שמבקשות להוכיח מעל כל ספק סביר כי חבר הכנסת, אני מקווה שלשעבר עוד מעט, עופר כסיף הביע תמיכה במאבק מזוין נגד מדינת ישראל

צביקה פוגל:       אדוני היושב-ראש, לפני קצת יותר מ-14 חודשים, ב-כ"א מרחשוון התשפ"ג, 15 בנובמבר 2022 עמדנו כל חברי הכנסת ונשבענו: "אני מתחייב לשמור אמונים למדינת ישראל ולמלא באמונה את שליחותי בכנסת"

צביקה פוגל:  אני שואל את עצמי: איפה נכנסים הערכים לדיון הזה מעצם היותנו חברי כנסת? הבית הזה מחייב אותנו בסופו של דבר לשקול הרחקה של חבר כנסת לא רק מפני שהוא הפר צו משפטי, אלא יותר מהכול מפני שהוא קיים את ערכי הבית הזה

צביקה פוגל:       מכובדי, החתימה של חבר הכנסת עופר כסיף על המסמך שבו דרום אפריקה תובעת ומייחסת למדינת ישראל פשע של השמדת עם – תרשה לי בסוגריים לשאול אותך, אדוני היושב-ראש – ממתי החמאס הוא עם? סגור סוגריים – היא לא פחות מאשר בגידה בנו, בכנסת ישראל, בטוהר הנשק של חיילי צה"ל שנלחמים בכל הגזרות עכשיו אל מול אומות העולם

איימן עודה: איווה

איימן עודה:  טוהר הנשק מאוד

צביקה פוגל: אני רוצה להזכיר, מכובדיי, שבגידה היא פשע המוגדר כהפרת המחויבות של אדם למדינתו

צביקה פוגל:  חובת האמונים

צביקה פוגל:  בגידה היא סיוע לאויב במאבקו נגד מדינת האם של הבוגד בעת מלחמה או בעת עימות קשה בימי שלום או בעת סכסוך מזוין ופעולות איבה שאינם בגדר מלחמה מלאה

צביקה פוגל:  אפשר, מכובדיי, לבחור איזו סיטואציה שאתם רוצים – חבר הכנסת עופר כסיף עונה על כולן

צביקה פוגל:       אני לא צריך להוכיח את העובדה שחבר הכנסת עופר כסיף לאורך כל דרכו מביע רגשות נקם על מה שהוא עוול, לשיטתו

צביקה פוגל:  אין לי ספק כי בחתימתו על תמיכה בתביעת דרום אפריקה בבית הדין בהאג הביא חבר הכנסת עופר כסיף לידי ביטוי שיתוף פעולה עם האויב

צביקה פוגל:  ובזה סוככתי את האשמה הערכית של חבר הכנסת עופר כסיף באשמת בגידה

צביקה פוגל:       במדינות רבות בעולם, אדוני היושב-ראש, העונש על בגידה הוא מגוון, אכזרי וכזה שאינו ראוי לעלות פה

צביקה פוגל:  אני מבקש מחברי ועדת הכנסת ובהמשך מכל חברי הכנסת להצביע בעד הדחתו של חבר הכנסת עופר כסיף כי להיות חבר כנסת זאת שליחות ערכית, זאת מחויבות למדינה ועל אחת כמה וכמה בזמן מלחמה

צביקה פוגל:  עופר כסיף נתן יד והביע תמיכה במאבק מזוין נגד מדינת ישראל

צביקה פוגל:  גם אם זה לא מסתדר עם הערכאות המשפטיות זה מחייב אותנו מבחינה ערכית

צביקה פוגל:       חבריי חברי הכנסת, הציבור בישראל דורש את הרחקתו של עופר כסיף מכנסת ישראל, והם הרבה יותר מ-178 אלף מצביעים שבחרו במפלגה שלו

צביקה פוגל:  גם אם בג"ץ יקבע אחרת אנחנו צריכים להיות ישרים עם עצמנו ולהרחיק את הדבר הזה מקרבנו

צביקה פוגל:  תודה

אופיר כץ: תודה

מיכל מרים וולדיגר: כבוד היושב-ראש, כשאני רואה את חבר הכנסת צביקה פוגל אני פונה ליועצת המשפטית לממשלה כי אני תוהה; כשהיא דיברה על חופש הביטוי של נבחרי ציבור ויחד עם זאת מצאו לנכון לקרוא לחקירה לחבר כנסת שדיבר דברים שלעצם תפקידו זה די לעג לרש

מיכל מרים וולדיגר:  היה פה מעשה וקראו לו ואמרו לו להגיע למשטרה כדי להיחקר על דברים שהוא אמר

מיכל מרים וולדיגר:  ופה אנחנו פתאום מרחיבים את חופש הביטוי ומאפשרים להגיד מה שאפשר גם נגד המדינה

מיכל מרים וולדיגר:  אני שמה פה בסימן שאלה ענק את חופש הביטוי ואיך משחקים איתו

נאור שירי: חבר הכנסת פוגל גם קרא להכניס למעצר גם את לפיד וגנץ על בגידה

אופיר כץ: חבר הכנסת מלול, בבקשה

ארז מלול: תודה רבה, אדוני היושב-ראש

אחמד טיבי: אנחנו מתנגדים להוצאה להוראה של אף אחד מבין הפוליטיקאים

עודד פורר: רק מבין הפוליטיקאים? ואחרים אתם בעד

אחמד טיבי: לא

עודד פורר: לא? חשבתי שאתה מתנגד מבין הפוליטיקאים

עאידה תומא סלימאן: אחמד, כל מה שתגיד ישמש נגדך אפילו כשתגיד משפטים - - -     

עודד פורר: רק כשדיברת בנאום השהידים - - -     

עאידה תומא סלימאן: אתם לא מבינים שזה כבר רדיפה פוליטית ותו לא? רק שנגיד - - -      

אחמד טיבי: - - - היה נגד - - - שהרגתם, לא שהרגו; פגעתם ולא שנפגעו

אחמד טיבי:  עם שמות

אחמד טיבי:  על כל פנים אני רופא – בחיים לא הרגתי

אחמד טיבי:  יש אחרים בחדר הזה שהרגו

אריאל קלנר: הבוס שלך הרג

אחמד טיבי: איימן הוא הבוס שלי

אחמד טיבי:  איימן, הרגת?      

אריאל קלנר: הבוס לשעבר

ארז מלול: אחמד, החיים והמוות ביד הלשון

אופיר כץ: חברים, זהו

אופיר כץ:  חבר הכנסת מלול, בבקשה

ארז מלול: אדוני היושב-ראש, אנחנו עסוקים בהדחת חבר כנסת

ארז מלול:  זה צעד חריג ביותר ונמנענו מלעשות את זה עד כה

ארז מלול:  אבל יש נסיבות שלא מותירות לנו כל ברירה, ויש קווים אדומיים

ארז מלול:  אני פותח בציטוט מהפסוק בקהלת של החכם מכל אדם שאמר: "עת לאהוב ועת לשנוא, עת מלחמה ועת שלום"

ארז מלול:  יש הבחנה בין עת מלחמה לעת שלום

ארז מלול:  ההבחנה באה בהתנהגות ובדיבורים

ארז מלול:  מה שמותר בעת שלום אסור בעת מלחמה

ארז מלול:       אנחנו נמצאים פה במלחמה קשה על קיומנו

ארז מלול:  תמיכה בהאשמה חמורה כביכול שמדינת ישראל מואשמת ברצח עם היא בלתי ניתנת להכלה

ארז מלול:  זה מזכיר לי את הסיפור המקראי של חטא המרגלים שהוציאו את דיבתם על הארץ – ארץ אוכלת יושביה – וכל אותו דור נענש שלא ייכנס לארץ ישראל

ארז מלול:  אז פה רוצים שלא יהיו בכנסת אנשים שמאשימים את ישראל בהאשמה חמורה כזאת

ארז מלול:  ההאשמה הזאת גורמת לפגיעה בביטחון ישראל ובחברה הישראלית

ארז מלול:  הפסיקה ששמענו מהיועצת המשפטית המלומדת שגית ומהמשנה ליועצת המשפטית לממשלה מכילה פרשנות מצמצמת לסעיף ההדחה, אך לא בעת הזאת

ארז מלול:  העת הזאת היא יוצאת דופן וצריך להרחיב את הפרשנות

ארז מלול:       שמענו את הטענות שאין קשר ישיר בין האשמות לרצח עם לתמיכה במאבק מזוין נגד ישראל, אבל קשר עקיף – כל היושבים פה יודעים, ובעת מלחמה גם קשר עקיף נחשב לקשר ישיר

ארז מלול:       אני גם רוצה להזכיר את מה שהיושב-ראש אמר: ההאשמה בישראל היא לא האשמה בישראל, אלא גם בארצות-הברית ובכל מדינות העולם שתומכות בישראל במלחמה

ארז מלול:  חבל ששליח ציבור שאמור לייצג את המיעוטים ששלחו אותה ורוצה לייצג אותם, פוגע, לטענת עורך הדין מיכאל ספרד, ב-178 אלף איש

ארז מלול:  עופר פוגע במיעוט ששלח אותו כי הטרור לא מבחין גם במיעוט הזה

ארז מלול:  הטרור פגע גם במיעוט ששלח אותו

ארז מלול:       לסיום, קורה פה משהו שחשוב לי לשים עליו את הזרקור – הייעוץ המשפטי לממשלה מתנגד למהלך הדחה שיש בו קונצנזוס ותומכים בו חברים מכל הבית – קואליציה ואופוזיציה כאחד

ארז מלול:  נשאלת השאלה כיצד ינהגו כעת חברינו ממפלגת יש עתיד שחתומים על ההדחה

ארז מלול:  הרי לאורך כל השנה האחרונה הם תקפו אותנו בחמת זעם וקפצו על שולחנות כי לא תמיד הסכמנו עם חוות הדעת של היועצת המשפטית

ארז מלול:  יכול להיות שמעז יצא מתוק שזה לא קץ הדמוקרטיה לחלוק על עמדת היועץ המשפטי

ארז מלול:  תודה רבה

אופיר כץ: תודה רבה, חבר הכנסת מלול

אופיר כץ:  חבר הכנסת עמית הלוי, בבקשה

אופיר כץ:  אחריו חבר הכנסת חנוך מלביצקי

משה סעדה: עופר יענה על השאלות שלה לפני שנצביע? טענתי שהוא יוצר אנטישמיות – הוא יענה על זה?      

נאור שירי: אם טענת זאת לא שאלה

משה סעדה: אני רוצה לשמוע לפני שאני מצביע

אופיר כץ: אני נותן לו בסוף את הזכות לסכם אחרי שכולם ידברו

משה סעדה: הוא רגיל להתחרט

משה סעדה:  מה הפעם?      

עאידה תומא סלימאן: עופר, אולי תשכנע את סעדה לשנות את דעתו

אופיר כץ: 	בבקשה, חבר הכנסת עמית הלוי

עמית הלוי: תודה, אדוני היושב-ראש

עמית הלוי:  איחרתי קצת, לצערי, בגלל הדיון עם שר הביטחון

עמית הלוי:  אבל שמעתי גם מרחוק את ההתייחסות של אביטל מהייעוץ המשפטי לממשלה, ואני רוצה להתייחס לדברים ששמענו כאן אתמול מחבר הכנסת פורר, מהיועצת המשפטית לכנסת, מעורך ספרד וחבר הכנסת כסיף

עמית הלוי:  אני לא יודע אם זה בעיה אינהרנטית או כישרון רווח אצל עורכי דין, כמו שפעם אמר אביגדור פלדמן, נדמה לי, אבל אתמול יצאתי מהדיון והיה נדמה לי שהצדק והאמת טבעו באוקיינוס של מילים, לפעמים גם המילים שהוצגו כאן ברהיטות רבה על-ידי עורך דין ספרד

עמית הלוי:  לפעמים מרוב עצים וניירות שמופקים מהעצים לא רואים את היער ולא רואים את הדובים ולא רואים את הצדק

עמית הלוי:  ויש פה גם צדק וגם דובים

עמית הלוי:       היועצת המשפטית לכנסת, אני רוצה ללכת בכיוון שלך ולפי ההנחיה שלך, שלדעתי, היא נכונה בהקשר של הדיון הזה, ולשים את הרגש בצד

עמית הלוי:  לשים את העובדה שההצהרות של חבר הכנסת כסיף מקוממות, כמו שאמרת, אולי גם אותך, ולהתייחס לתשתית העובדתית ולהתייחס, כפי שאמרה הייעוץ המשפטית לממשלה, להתגבשות של העילה המשפטית לפי סעיף 42א שזה מושא הדיון

עמית הלוי:  כל המילים הגבוהות הן כאילו פספסתם, עורך הדין ספרד, כאילו הנחתם הנחות יסוד מסוימות ואחרי הנחות היסוד התגלגלתם לתבנית המשפטית ולמסקנה המשפטית

עמית הלוי:  אבל השגיאה מתחילה בשלב הקוד

עמית הלוי:       אני רוצה להתחיל בהנחת היסוד הראשונה והחשובה: במלחמה גם פעולה אזרחית היא תמיכה במאבק מזוין

עמית הלוי:  אני מקווה שזאת הנחת יסוד פשוטה וברורה

עמית הלוי:  גם אם את מספקת אוכל, גם אם את עושה פעולה שהיא במהותה אזרחית היא תמיכה במאבק מזוין

עמית הלוי:  אם את מספקת אוכל ללוחמי האויב את עושה פעולה אזרחית, ואת תומכת באופן ישיר במאבק מזוין

עמית הלוי:  הפעולה של חבר הכנסת כסיף לא הייתה כתיבה כמו שהפליג כאן עורך דין ספרד באיזה מאמר אקדמי באיזה ארכיון בהרווארד או משהו כזה, אלא הוא חתם על עצומה שהתייחסה לעתירה ממשית לגוף ממשי בעל סמכויות ממשיות שיכול להוציא צווים ממשיים

עמית הלוי:  זאת לא הייתה איזו אמירה אקדמית תאורטית

עמית הלוי:  והעיקר – וזה אני אומר לגבי הנחת היסוד הראשונה – הדרישה שלו כמו שהופיעה גם בעצומה הייתה להפסקת הלחימה

עמית הלוי:       עורכת הדין אפיק, בדברים שלך ושל אביטל היה חסר לי שיש שני צדדים במלחמה בעזה – ישראל והחמאס – זה הכול, משחק סכום אפס

עמית הלוי:  אלה שני צדדים

עמית הלוי:  אם אדם תומך בהפסקת הלחימה של צה"ל, אם אדם תומך בקשירת את ידיהם של חיילי צה"ל המשמעות הבסיסית הפשוטה – ולא צריך להיות בשביל זה עורך דין ולא שופט ולא בג"ץ – המשמעות היא תמיכה בחמאס, במאבק המזוין של החמאס

עמית הלוי:  אם אתה, עופר כסיף, אומר: אני בעד להפסיק את הלחימה המשמעות היא שאתה תומך באופן מעשי במלחמה הספציפית הקונקרטית - -     

אחמד טיבי: - - -     

וליד טאהא: גם משפחות החטופים

עמית הלוי: - - אתה תומך במאבק המזוין בפועל של החמאס

עודד פורר: לא בהפסקת הלחימה, בזכות להילחם

עמית הלוי: הסעד הזה הוא הסעד הראשון והוא הסעד שגם הוזכר בעצומה

נאור שירי: אתה יכול להסביר את זה?      

עמית הלוי: לא צריך להסביר את זה, זה כל העניין

נאור שירי: מה זאת אומרת?      

וליד טאהא: תקבל את מה שהוא אמר

וליד טאהא:  הוא לא צריך להסביר

נאור שירי: אם משפחות החטופים אומרות להפסיק את הלחימה?      

עמית הלוי: יש שני צדדים בלחימה

עמית הלוי:  מי שאומר: ישראל צריכה להפסיק את הלחימה כאן ועכשיו - -     

מירב בן ארי: אז אתה אומר את זה על משפחות החטופים

מירב בן ארי:  זה מה שאתה אומר – שהמשפחות של החטופים אומרות להפסיק את המלחמה - -     

עודד פורר: זה לא מה שהוא אומר

אופיר כץ: מירב, זה לא מה שהוא אומר

אופיר כץ:  בהאג לא הזכירו את החטופים

אופיר כץ:  אלה שפנו להאג לא הזכירו את החטופים, לא דיברו על עסקה בהאג

מירב בן ארי: - - -     

אופיר כץ: לא, מירב, הם לא דיברו על עסקה בהאג

עודד פורר: לא מדובר בהפסקת לחימה שהוא קורא לצבא לעצור את הלחימה

קריאות: - - -     

יוסף עטאונה: החטופים מדברים על - - - עכשיו

מירב בן ארי: אבל יש משפחות שאומרות לעצור את הלחימה

קריאות: - - -     

אופיר כץ: בעד החטופים

אופיר כץ:  זה לא מה שקרה בהאג

מירב בן ארי: אבל הוא גם אומר להחזיר את החטופים

קריאות: - - -     

מירב בן ארי: אני רק אומרת שתשים לב למה שאתה אומר

עמית הלוי: אמרתי את זה, מירב

עמית הלוי:  תשימי לב גם מה את שואלת

ארז מלול: הוא אומר את זה בגלל רצח עם, לא בגלל החטופים

עודד פורר: נאור, אם אתה אומר עכשיו שיהיה צו בינלאומי שמדינת ישראל לא יכולה להילחם בחמאס, זה, לשיטתך, אומר שאתה משאיר אותנו חשופים

עמית הלוי: אמרתי את זה ביחס להנחת היסוד - -     

עאידה תומא סלימאן: איזה פופוליזם

עמית הלוי: מירב, אני אשלים את הדברים ואת תביני מה אמרתי

מירב בן ארי: אני מקשיבה למה שהוא אומר ואני מגיבה לו

עמית הלוי: אני מבין

עמית הלוי:  אני אשלים את הדברים ותביני בדיוק מה הכוונה, ולא צריך פה יותר מידי פלפולים

עמית הלוי:  אני אמרתי את זה ביחס להנחת היסוד שנשמעה פה גם מהייעוץ המשפטי לכנסת ולממשלה יותר מפעם אחת וגם בדברים של עורך דין ספרדי

עמית הלוי:  על זה אמרתי שתמיכה במאבק מזוין – כל פעולה שנועדה לשרת במקרה הזה בפועל את החמאס, ובכללה הפסקת הלחימה של צה"ל היא תמיכה במאבק מזוין

עמית הלוי:  כשאת אומרת: צה"ל יפסיק עכשיו להילחם - -     

ארז מלול: בלי החזרת - - -     

מירב בן ארי: אני אומרת - - -     

עמית הלוי: שנייה, תרשי לי, אני שמעתי אותך

מירב בן ארי: - - - כבר שלוש פעמים

מירב בן ארי:  מה כל כך מסובך?      

עמית הלוי: מי אמר שלוש פעמים?      

מירב בן ארי: אני

מירב בן ארי:  כולם הבינו

עמית הלוי: אז אני משיב לך

עמית הלוי:  יצא שגם אני הבנתי ואני משיב לך

עמית הלוי:  הוא לא פנה לצה"ל ואמר לו: צה"ל, תפסיק את הלחימה כי יש אינטרס כולל למדינת ישראל

עמית הלוי:  הוא פנה לגוף בינלאומי שיכפה על צה"ל

עמית הלוי:  הוא לא פנה לצה"ל ואמר: האינטרס שלכם, כמו שאומרות חלק ממשפחות החטופים, בשיקול הכללי – ומדינה עושה שיקול כללי – לפעמים מדינה עושה דבר לא טוב כשלעצמו ואפילו לא מוסרי כשלעצמו, אבל החשבון הכולל הוא חשבון מוסרי כי שוקלים דברים שונים

עמית הלוי:  זאת לא הייתה העתירה ולא העצומה של חבר הכנסת כסיף

עמית הלוי:  הוא פנה לגוף בינלאומי שיכפה על צה"ל להפסיק את הלחימה ויהיו הנימוקים אשר יהיו - -     

מיכל מרים וולדיגר: וטען שאנחנו עושים רצח עם

עמית הלוי: - - אני כרגע מתייחס לתשתית העובדתית, לפעולה – הפעולה הזאת לכפות על צה"ל הפסקת לחימה, יש לה הגדרה אחת מעשית, אביטל, ועובדתית, שגית – תמיכה במאבק מזוין

עמית הלוי:  אין לזה שום פרוש אחר לעולם של מלחמה

עמית הלוי:       דבר שני, זה לא משנה בכלל אם חבר הכנסת כסיף שונא את החמאס או לא

עמית הלוי:  וזה לא משנה בכלל כמה פעמים הוא אמר "יימח שמו" על החמאס – אין לזה שום רלוונטיות לדיון

עמית הלוי:  ולא משנה כל הציטטות שאמר עורך דין ספרד על ההתנגדות שלו

עמית הלוי:  גם אם אני מאמין לחבר הכנסת כסיף שהוא שונא את החמאס בלב שלם – ואני מאמין לו, אגב, שהוא שונא את החמאס – וגם אם אני מאמין לו אין לזה רלוונטיות לדיון שלנו

עמית הלוי:  הוא שונא את החמא ובפועל הוא תמך בו

עמית הלוי:       חבר הכנסת כסיף, אמרתי שגם אם אני מאמין לך – ואני מאמין לך – שאתה שונא את החמאס ושונא את המעשים הברבריים שהם עשו אבל אין לזה רלוונטיות לדיון

עמית הלוי:  כשאתה תומך בכפייה על צה"ל להפסקת הלחימה על-ידי גוף בינלאומי אתה תומך במאבק המזוין של הגוף שאולי אתה שונא אותו מאוד, אבל אתה תומך במאבק המזוין

עמית הלוי:       אני חוזר על הציטוט: נאמר בעצומה שחתמת עליה: "החומרים אשר עולים מהתביעה מזוויעים ואמינים" – כלומר לא רק מסקנת הכפייה, אלא גם גיבית את הטיעונים, כמו שאמרו כאן הרבה חברים; "ישראל מיישמת צעדים שיטתיים למחיקת עזה, מיישמת מדיניות של מחיקה"

עמית הלוי:  בסוף סיימת: "לאור האמור לעיל אנו מבקשים להוסיף את קולנו כאזרחים וכאזרחיות ישראל

עמית הלוי:  הטענות שמובאות בכתב התביעה שהגישה דרום אפריקה לבית המשפט הגבוה לצדק בתקווה" – וזה, לדעתי, הדבר החשוב בהקשר שאמרתי – "שקולנו יסייע לקבלת החלטה" – לא החלטה של צה"ל כמו על משפחות החטופים, אלא החלטה של גוף בינלאומי – "לכפות הפסקה מידית של המלחמה"

עמית הלוי:  זאת תמיכה במאבק מזוין

עמית הלוי:       לכן הדרישה של חבר הכנסת פורר לא רק שהיא לא מתפוררת כמו שאמר כאן במליצה עורך דין ספרד – היא מאוד מבוססת

עמית הלוי:  המשמעות של הדברים היא ברורה

עמית הלוי:  איך אמרת, עורכת הדין אפיק? נדמה לי שציטטת את אסתר חיות שצריך שהדברים יהיו חד-משמעיים וברורים – הם חד-משמעיים וברורים

עמית הלוי:       הנחת יסוד שנייה היא היחס שלכם לפעולה מדינית בלי קשר לסעד הספציפי שהוא ממש תמיכה במעמד מזוין

עמית הלוי:  היחס שלכם לפעולה מדינית – אני אומר את זה בכלל ובעת מלחמה בפרט וכמי שמשתתף בישיבות בוועדת חוץ וביטחון ורואה את זה פה כל שבוע

עמית הלוי:  אבל לא צריך להיות חבר בוועדת חוץ וביטחון כדי להבין את זה: עצם הדיון בהאג עוד בלי קשר לסעד שהוא ממש תמיכה ישירה, עצם הלחץ המדיני, אביטל, העתירה עצמה, התמיכה בעתירה שישראל מבצעת רצח עם – יש לה והיו לה השלכות מבצעיות, צבאיות ממש במאבק המזוין של החמאס בנו ושלנו בחמאס

עמית הלוי:  ממש ממש

עמית הלוי:  יש לה השלכות דרמטיות שאולי כבר קרו על רכישת נשק במדינות זרות, על קבלת החלטות במלחמה, על שינוי מהלכי מלחמה – כל זה קורה

עמית הלוי:  זה הדיון כל יום גם בוועדת המשנה של אלקין

עמית הלוי:       לכן גם העתירה כשלעצמה בלי הסעד שם – כל זה, כמו שאמר חבר הכנסת קלנר, אמר חבר הכנסת כסיף לא כאזרח, אלא כפרלמנטר

עמית הלוי:  עורך דין ספרד, כמו שראינו בית הדין התייחס דווקא לפרלמנטרים

עמית הלוי:  אתה צודק שהוא לא התייחס לחבר הכנסת כסיף אבל כמו שאתה יודע הדיון לא נגמר, ואני לא שולל בכלל שבשנים הקרובות כשהדיון הזה יימשך שהוא יתייחס בהחלט לעובדה שפרלמנטר ישראלי אומר שהטענות לרצח עם של ישראל הן אמינות

עמית הלוי:  לכן גם לזה צריך משקל

עמית הלוי:       דבר אחרון: אני אומר את זה ליועצות המשפטיות כי הזכרתן את זה אבל גם עורך דין ספרד הזכיר את זה

עמית הלוי:  דיברתם על המסה הקריטית - - - של הדומיננטיות אצל חבר הכנסת כסיף

עמית הלוי:  יש מצבים בחיי אדם ועם שדברם לא נבחנים לא רק בכמות אלא גם באיכות

עמית הלוי:  כשהיינו ילדים היו שואלים אותנו האם 100 קילו ברזל ו-100 קילו נוצות זה אותו דבר

עמית הלוי:  אז מאה קילו שווים מאה קילו, ועדיין אם תהיה לך תאונה עם 100 קילו ברזל ותאונה עם נוצות התוצאה תהיה שונה

עמית הלוי:  ואנחנו במדינת ישראל בתאונה חזיתית כאן עם עופר כסיף

עמית הלוי:  במובן הזה האמירה שלו בעת מלחמה מהסוג הזה היא עלילת דם באמת שפלה שלא הייתה כדוגמתה

עמית הלוי:  קשה בכלל להפריז בה כי היא שפלה ביותר

עמית הלוי:  העובדה שאתה חתמת על זה ואמרת שהדברים הם אמינים זה לא רק בפועל תמיכה במאבק מזוין, זאת אמירה שהופכת להיות בעלת משקל דומיננטי מאוד

עמית הלוי:       יותר מזה, כל הציטטות של עורך דין פורר לפני 7 באוקטובר ואחרי 7 באוקטובר שאת חלקן הכרתי גם דרך חברותי בזמנו בוועדת האתיקה, ובראשן הלגיטימציה לפגוע בחיילים ובתושבי יהודה ושומרון, אי הגינוי או אי דה-לגיטימציה ובפועל לגיטימציה – גם כשלעצמם הם תמיכה בפועל במאבק – יהא אשר יהא החזון המדיני שלך; בפועל הם תמיכה באויבי ישראל בסיטואציה הנוכחית, והם בהחלט מצטרפים ומקבלים משמעות דרמטית ודומיננטית, ומלמדים שעופר כסיף ואולי גם אחרים במפלגה הזאת באופן דומיננטי ומסיבי תומכים בעמדות ובמעשים של אויבי ישראל

עמית הלוי:       לסיום, התלבטתי בזה קצת, אבל אני רוצה לפנות אליך, עופר: לדיון הזה יש היבט משפטי וערכי, כמו שאמר חבר הכנסת פוגל ותקשורתי וגם תהיה הכרעה בו

עמית הלוי:  אבל הוא גם הזדמנות בשבילך כיוון שהדיון הזה אולי חושף גם בפניך את המשמעויות הנוראיות של החתימה הזאת, וזאת הזדמנות בשבילך לחשוב מחדש על החתימה הזאת, על המשמעויות הנוראיות שלה לכולם, בוודאי גם הנוראיות במובן של התמיכה במאבק המזוין של הגוף שאתה אומר שאתה שונא – ואני מאמין שאתה שונא – וגם המשמעויות הנוראיות שלה למדינת העם היהודי שאתה חלק ממנו

עמית הלוי:  לכן זאת הזדמנות שלך גם לחשוב מחדש וגם לחזור בך מהחתימה המזוויעה הזאת

אופיר כץ: תודה

אופיר כץ:       חבר הכנסת מלביצקי, בבקשה

חנוך דב מילביצקי: ברשותכם, אתייחס לשני מקרים שאירעו בכנסת הזו: אני חושב שהמקרה הראשון הוא מקרה שגם אני הגשתי תלונה לוועדת האתיקה, שמדברת על כך שחבר הכנסת כסיף איחל לבחור צעיר שאמר לו שחבר שלו נרצח כאן, במקום הזה: בקרוב אצלך

חנוך דב מילביצקי:  כשחבר כנסת אומר לאזרח שהוא מאחל לו להירצח בפיגוע טרור, לא יכול להיות ספק באשר למניעים שלו, לא יכול להיות ספק באשר לכוונה שלו, לא יכול להיות ספק שהוא לא רק תומך באופן מוצהר במאבק המזוין נגד ישראל, אלא הוא מאחל לאזרח ישראלי, שכנראה חזותו לא מצאה חן בעיניו, או שדבריו לא נעמו לו, או כל דבר אחר, להירצח בפיגוע טרור

חנוך דב מילביצקי:       הדבר השני זה אותו ציוץ, פוסט, שדיברה עליו מיכל, אבל אני חושב שחשוב כן להקריא את הנוסח המלא שלו

חנוך דב מילביצקי:  הוא מה-3 ביולי 2023

חנוך דב מילביצקי:  הוא על ידיעה שצה"ל באמת פתח במבצע צבאי בג'נין

חנוך דב מילביצקי:  הוא אומר כך: עוד מתקפה רצחנית למען מתנחבלי הגדה ועוזריהם

חנוך דב מילביצקי:       נעצור רגע, ונתעכב על המונח "מתנחבלי"

חנוך דב מילביצקי:  זה ערבוב של מתנחלים ומחבלים

חנוך דב מילביצקי:  זאת אומרת, ברגע שאני מזהה אוכלוסייה מסוימת עם מחבלים, מה אמורים לעשות עם מחבלים? מה אני מתיר לעשות עם מחבלים? מה מבחינת האדם הסביר מצופה לנהוג מול מחבלים? והוא ממשיך: מה עושים ערב המחאה בנתב"ג? מכים בפלסטינים

חנוך דב מילביצקי:  זה משהו שוודאי יזכה לתמיכה באופוזיציה

חנוך דב מילביצקי:  ואז הוא מוסיף: לא אצלנו – אופוזיציית השמאל העקבית

חנוך דב מילביצקי:  זאת אומרת, יש פה מדיניות עקבית

חנוך דב מילביצקי:  זה לא איזושהי משובה שכרגע הוא מדבר עליה

חנוך דב מילביצקי:  כי מי שפולש לערים הכבושות, דהיינו, הערים בשטח,  הוא הפושע והטרוריסט

חנוך דב מילביצקי:  עוד פעם, מה עושים עם טרוריסטים? פושעים - מילא

חנוך דב מילביצקי:  לפושע יש דין פלילי, אבל טרוריסט

חנוך דב מילביצקי:  שוב, מה אדם מהיישוב, בטח ובטח מישהו שיש לו אינטרס באירוע, אמור לחשוב שמותר לעשות לטרוריסטים? והוא מוסיף: כי מי שנלחם מול הפולש למען שחרורו, זאת אומרת, מי שנלחם מול חיילי צה"ל, הוא לוחם חופש

חנוך דב מילביצקי:  זאת אומרת שהמחבלים, שמולם צה"ל פועל, הם לוחמי חופש

חנוך דב מילביצקי:  מיהו לוחם חופש? איך האדם הסביר והרגיל חושב ורואה שמציירים בפניו לוחם חופש? זה נורא פשוט

חנוך דב מילביצקי:  זה לא היקש לוגי מורכב

חנוך דב מילביצקי:  זה אל"ף-בי"ת של סוסים, כמו שהיינו אומרים פעם בירושלים

חנוך דב מילביצקי:  זה מאוד מאוד מאוד ברור

חנוך דב מילביצקי:       ולכן, החתימה של עופר כסיף על האמנה בהאג היא לא חידוש

חנוך דב מילביצקי:  היא לא איזשהו מעשה חד-פעמי

חנוך דב מילביצקי:  היא המשך ישיר של מדיניות עקבית שלו, שהוא לא מהסס להגיד אותה, והוא לא מהסס להתבטא בה, פעם אחרי פעם, אחרי פעם, שמתירה פגיעה באנשים ישראלים שחיים מעבר לקו הירוק

חנוך דב מילביצקי:  הוא אומר שהוא כאילו נגד אלימות

חנוך דב מילביצקי:  אבל אתה לא קורא למישהו "מחבל", ואתה נגד אלימות כלפיו

חנוך דב מילביצקי:  אתה לא אומר שמי שלוחם בחיילי צה"ל הוא לוחם חופש, אם אתה לא באמת תומך בו

חנוך דב מילביצקי:  אלו אמירות ברורות ורגילות

חנוך דב מילביצקי:  ואתה לא מאחל לבן טיפש עשרה, כמו שאנחנו אומרים, להירצח בפיגוע טרור כי הוא זרק כלפיך הערה

חנוך דב מילביצקי:  זה לא נושא של שאת נפש מהדברים, זה נושא של State of mind

חנוך דב מילביצקי:  זה בדיוק מראה לנו איפה עופר כסיף נמצא במחשבה שלו

חנוך דב מילביצקי:  ויותר חשוב מזה, איפה הוא נמצא בדיבור שלו

חנוך דב מילביצקי:  עופר כסיף מקדש הרג של חיילים, עופר כסיף מתיר הרג של מתיישבים, ואסור שעופר כסיף יהיה חבר כנסת, אף לא רגע נוסף

חנוך דב מילביצקי:      אני קורא לחברי הוועדה

חנוך דב מילביצקי:  אני לא חבר ועדה

חנוך דב מילביצקי:  אני אהיה אולי ממלא מקום אם לא יהיה מספיק, ולכן אני גם יושב פה כדי שאני אוכל להצביע

חנוך דב מילביצקי:  זה שחוות הדעת המשפטיות לא מסכימות עם הבקשה, זה בסדר

חנוך דב מילביצקי:  לכן בדיוק יש הפרדת רשויות

חנוך דב מילביצקי:  והכנסת צריכה לעשות את חובתה

חנוך דב מילביצקי:  וחובתה היא כלפי עם ישראל

חנוך דב מילביצקי:  חובתה היא לא כלפי היועצים המשפטיים ולא כלפי העקרונות המשפטיים

חנוך דב מילביצקי:  חובתה היא כלפי הציבור הישראלי, שמקיא בשאת נפש את הדברים הללו של כסיף, ואת מה שהוא עומד מאחוריהם, ודורש עכשיו שנעשה מעשה

חנוך דב מילביצקי:  אם אכן המעשה שלנו יהיה כול כך חריג וכול כך לא הולם את החוק, כפי שאומרות היועצות המשפטיות, חבר הכנסת כסיף יגיש בג"ץ

חנוך דב מילביצקי:  ואם בג"ץ יפסול,  אז יפסול

חנוך דב מילביצקי:  נקבל בהכנעה את ההחלטה של בג"ץ

חנוך דב מילביצקי:  אבל עצם העובדה שיש חוות דעת משפטית שבאה ואומרת שזה אולי לא נכון, אולי זה לא חצה את אותו רף אמורפי, ואני לא הבנתי מכל ההסברים המלומדים איפה הוא עובר, ומה צריך לקרות באמת כדי שהיועצים המשפטיים יגידו: כן, זה המקרה

חנוך דב מילביצקי:  לא ברור לי עדיין מה באמת צריך לקרות

חנוך דב מילביצקי:  אבל כן ברור לי שאם אנחנו לא נחיל את זה במקרה של עופר כסיף, זה לא יהיה לעולם

חנוך דב מילביצקי:       לכן, אל תראו, אל תחתו

חנוך דב מילביצקי:  תצביעו לפי ליבכם ומצפונכם

חנוך דב מילביצקי:  ואם הבג"ץ יפסול - הוא יפסול

חנוך דב מילביצקי:  לא נורא

חנוך דב מילביצקי:  זו המהות של מדינת ישראל, זו המהות של הפרדת רשויות - זה בסדר

חנוך דב מילביצקי:  תודה רבה

אופיר כץ: תמיד מציירים את הקו בדיוק אחד לפני איפה שהוא מגיע

אופיר כץ:  גם הגעת למקום מסוים, בדיון הבא הקו זז עוד קצת

אופיר כץ:  תמיד זה לא מתאים

אופיר כץ:      חבר הכנסת נאור שירי

אופיר כץ:  אחריו: עאידה תומא סלימאן, יוסף עטאונה, ווליד טאהא

אופיר כץ:  בבקשה

נאור שירי: תודה

נאור שירי:  כתבתי לי לפתוח ולהגיד שאני חדש פה

נאור שירי:  מצד שני, אין לזה רלוונטיות

אופיר כץ: זה נאום מלפני שנה?     

נאור שירי: יפה

נאור שירי:  אבל כל הדיון הזה הוא יחסית חדש

אופיר כץ: הוא חדש לכולנו

מירב בן ארי: לא לכולם

מירב בן ארי:  יש פה אנשים מבוגרים

נאור שירי: אני מקבל לפעמים מצביקה

נאור שירי:  אמרת: אל"ף-בי"ת סוסים, גשש

נאור שירי:  נראה לי שלא הייתי בחיים כשאמרו את זה

נאור שירי:       יש לי שאלה

נאור שירי:  אני שם בצד את הדיונים

נאור שירי:  רובכם נאמתם פה נאומים שהם כמו נאומי סיכום של עורכי דין לפני פסק הדין

נאור שירי:  אני אצא מזה כי אני רוצה לשאול שאלות בפרוצדורה

נאור שירי:  ושגית, זה בעיקר אלייך, כי אני מנסה להבין את המקום שלנו פה

נאור שירי:  בדרך כלל אני מבולבל, אבל האמת היא שהפעם ממש

נאור שירי:  קודם כול, על נושא ההחתמות או לא, ועל הפתיחה שלך ושל יו"ר הוועדה

נאור שירי:  את ציינת ואמרתם שזו ועדה מיוחדת, שמתכנסת באופן מיוחד ושהיא מעין טריבונל

נאור שירי:  היכולת של חברי כנסת להיות טריבונל, כפי שהוכח פה בכמה שעות האחרונות וגם אתמול, לא קיימת

נאור שירי:  אפשר להמשיך להתעלם מזה, ואפשר אולי להודות בזה

נאור שירי:  אנחנו לא שופטים, ואנחנו לא באים בנפש חפצה

נאור שירי:  סימנתי כל מיני דברים, אתמול שלחו את הפרוטוקול

נאור שירי:  אנחנו לא בנפש חפצה פה

נאור שירי:  לכולם יש עניין

נאור שירי:  אני חתמתי

נאור שירי:  יש כאלה שלא חתמו והם בעלי עניין פה

נאור שירי:  כולנו בעלי עניין

נאור שירי:  אני מראש מנסה להבין, כי בסוף מישהו יישב ויקרא את זה איפשהו, וידון בנושא לכשיהיה ערעור או לא, או בדברי הימים של הכנסת, ויגידו: איך יושבים חברי כנסת וטוענים לניקיון כפיים ביושבם בוועדה מיוחדת, שהיא מעין טריבונל, כשזה לא מעין ולא טריבונל

נאור שירי:  יש לנו עניין בזה

נאור שירי:      וגם סעיף 116 בתקנון הכנסת מתקשר בדיוק לנושא הזה: לא יכול לדון חבר כנסת שבעניינו

נאור שירי:  יש לנו עניין

משה סעדה: לא, אלא אם כן החוק קובע את זה

משה סעדה:  זה קביעה של החוק

נאור שירי: בסדר

נאור שירי:  אני יודע שהחוק לא מתייחס ל-116

נאור שירי:  אני חושב שהיו צריכים לתקן את 116 כשתיקנו את החוק

משה סעדה: ברגע שיש את החוק, הוא מאוחר יותר

נאור שירי: בסדר, אני יודע שהתשובה הפרוצדורלית תהיה תשובה שמה שאמרתי הוא נחמד, והמצב סבוך, ואין מה לעשות, צריך להצביע

נאור שירי:  אבל אני בכל זאת שואל, כי את חברי ועדת האתיקה כן פטרו, או אמרו להם בתחילת ההליך, וציינת את זה בדברייך, כי הם מעין טריבונל של מחליטים

שגית אפיק: כן, אני ציינתי את זה

נאור שירי:  אז חברי ועדת הכנסת, או לצורך העניין ממלאי המקום בוועדת הכנסת, לא שונים מוועדת האתיקה במובן הזה

נאור שירי:  מוזר לי שיושבים חברי כנסת, שיש להם עניין, ואני מדבר בתור אחד שיש לו עניין, ואני מחליט בעניין שיש לי, כמעין טריבונל

נאור שירי:  ואני לא שונה מוועדת האתיקה, ואף אחד פה לא שונה מוועדת האתיקה

נאור שירי:       הדבר המאוד בעייתי שיש לי בדיון פה הוא שאין פה שום דבר אובייקטיבי

נאור שירי:  אדוני היושב-ראש אופיר, אני לא נגד הדברים שלך

נאור שירי:  אבל אתה פתחת ואמרת שהישיבה הזו היא מיוחדת, ויהיה סדר דיון שונה

נאור שירי:  ופתחת ואמרת אתמול שזה יום חג, נכון? או שיש סוף-סוף - - -     

אופיר כץ: חג? כשחבר כנסת פונה להאג נגדנו, זה בטח לא יום חג

משה סעדה: הוא התבלבל בין האג לחג

נאור שירי: לא, לא

נאור שירי:  לא התבלבלתי

נאור שירי:  האם אתה רוצה להיזכר במה אמרת אתמול? פתחת ואמרת שאנחנו סוף- סוף אנחנו מגיעים להליך הזה

נאור שירי:  וחברי כנסת נוספים התבטאו פה, זה לא ספציפי אליך, בנוגע לצורה והדרך שבה התבטא חבר הכנסת

נאור שירי:  בקיצור, אין פה אובייקטיביות

נאור שירי:  לכן, המקום הזה או הישיבה הזו לא יכולים להיות מעין טריבונל

נאור שירי:  אני לא מצליח ליישב את זה לאורך כל הדיון

נאור שירי:  אני מאוד בפרוצדורה

נאור שירי:  כי על הדברים שלך, חבר הכנסת כסיף, ואני פונה אליך, אין

נאור שירי:   אני לא יכול לסבול את זה

נאור שירי:  אבל אני שם את זה בצד

נאור שירי:       הגעתי לדבריך: הדיון יהיה אחר מאלו שאנחנו רגילים לקיים כאן

נאור שירי:  זה דיון מעין שיפוטי, שיש לו דרישות מחמירות, שאני אקפיד עליהם קלה כבחמורה

נאור שירי:  שיהיה פה דיון רציני, יסודי, מעמיק לכולם

נאור שירי:  בוקר טוב

נאור שירי:  זהו בוקר, שאני מקווה שנשים סוף לחופש לתמוך בטרור כנגד מדינת ישראל

נאור שירי:      אני מסכים לכל מילה, אבל זה כמו, נניח, שאמרו שלא עצרתי בעצור, וכמובן שעצרתי בעצור, והלכתי לבית משפט, והשופט יגיד: אני שמח שסוף-סוף אנחנו מגיעים לדיון שנאור לא עצר בעצור

נאור שירי:  האם אני אבוא ואגיד לו: אוקיי, יש לי מה לדבר, או שסגרנו את הסיפור?      

אופיר כץ: השופט הוא כל יום

אופיר כץ:  זו פעם ראשונה שאנחנו מגיעים לפה עם חתימה של 85 חברי כנסת

נאור שירי: נכון, אני יודע

מיכאל ספרד: כן, אבל אמרת את זה לפני שאנחנו טענו

מיכאל ספרד:  לפני ששמעת אותנו, לפני שאנחנו בכלל אמרנו, והצגתי את תשובת חבר הכנסת כסיף, לפני שפתחתי את הפה, כבר היו פה הרבה מאוד חברי כנסת שכבר הביעו עמדה מגובשת

מיכאל ספרד:  הנקודה הזו היא מאוד חשובה

נאור שירי: אני שם את הנקודה הזו כי אי-אפשר להתעלם ממנה

עודד פורר: התהליך מבקש מהם להביע עמדה מגובשת

עודד פורר:  הם צריכים לחתום על פתיחת ההליך

עודד פורר:  בעצם זה יש - - -     

נאור שירי: כשאני חתמתי על פתיחת ההליך, אני הבעתי עמדה

נאור שירי:  כשאני אמור להגיע לדיון ולהצביע בעד העמדה שאני הבעתי, יש פה אפס אובייקטיביות

נאור שירי:  החוק הזה הוא בעייתי

נאור שירי:  אי-אפשר לתת לנו להיות פה

נאור שירי:  בעיניי, מי שצריך להיות פה זה כל אלה שלא חתמו ולא הביעו דעה

נאור שירי:  כי בהיותם חברי כנסת שלא חתמו, הם כביכול - - -     

מיכל מרים וולדיגר: תגיד כך על כל חוק

מיכל מרים וולדיגר:  אתה מציע חוק, ואתה משיג  עליו

מיכל מרים וולדיגר:  שום חוק לא  - - -

מיכל מרים וולדיגר:  זה אותו רעיון

מיכל מרים וולדיגר:  לא תצא מזה

נאור שירי: אני יודע

נאור שירי:  זו התפלפלות שאת מניחה שאני גם חשבתי על זה

נאור שירי:  אבל זה לא כל חוק

נאור שירי:  זה חוק שעוסק בהדחה של חבר כנסת

נאור שירי:  זה לא חוק, שנניח את באת מהשלטון המקומי, אז את תצביעי בעד

נאור שירי:  בעיניי, זה לא אותו דבר

נאור שירי:  יכול להיות ששגית או - - -     

משה סעדה: אבל זה דמוקרטיה מתגוננת, והדמוקרטיה מאפשרת לחברי כנסת - - -

משה סעדה:  יש כאן ערעור לעליון - זה הפרוצדורה

נאור שירי: שגית, אלו שאלותיי

נאור שירי:  תודה, אופיר

נאור שירי:  אני מניח שיהיה עוד זמן לנאומי סיכום

אריאל קלנר: היו עתירות נגד החוק הזה והן הוסרו

אריאל קלנר:  כלומר, החוק הזה עומד בכל סטנדרט מכל בחינה שהיא

נאור שירי: אתה אמור לבוא לפה בנפש חפצה ובניקיון כפיים

נאור שירי:  אתה יושב פה בנפש חפצה וניקיון כפיים? אני שואל

מיכל מרים וולדיגר: מה זאת אומרת? אני שמעתי כל מה שאמרו פה

מיכל מרים וולדיגר:  הבנתי שיש בעיה משפטית

מיכל מרים וולדיגר:  אני עדיין חושבת שהוא עבר את הרף

מיכל מרים וולדיגר:  אבל כאילו בנפש חפצה

אופיר כץ: חבר הכנסת עטאונה, בבקשה

אופיר כץ:  אני מבקש שקט

יוסף עטאונה: תודה רבה, כבוד היושב-ראש

יוסף עטאונה:  אני רוצה לגעת במהות הדיון הזה ולשאול

נאור שירי: למה שרון פה? אתה לא יכול להצביע פה

נאור שירי:  עופר, אתה יכול להצביע פה?     

מיכאל ספרד: לא

מיכאל ספרד:  זה במפורש כתוב - - -     

שגית אפיק: זה לפי התקנון

שגית אפיק:  זה קבוע ב - - -     

נאור שירי: במה שונה עמדתו של פורר ממני? גם אני חתמתי

עודד פורר: זה דיון שיכול להיות על התקנון, אבל זה לא עניין של - - -     

נאור שירי: אז יש לי בעיה עם זה

מירב בן ארי: כל האירוע הזה הוא מופרך

מירב בן ארי:  זה לא הדיון עכשיו

אופיר כץ: נעשה דיון בנפרד על זה

אופיר כץ:  כרגע זה המצב, נאור

נאור שירי: לא

עודד פורר: אגב, בהרבה מאוד פרלמנטרים בעולם זה קיים, כולל בפרלמנט הבריטי, כולל באוסטרליה, בפינלנד

מיכל מרים וולדיגר: בעיניי, זה מאוד הגיוני

מיכל מרים וולדיגר:  החוק הזה הגיוני לחלוטין

מירב בן ארי: אתה לא אמור ל - - -     

מיכל מרים וולדיגר: אתה כן אמור

מיכל מרים וולדיגר:  יש בסוף עניין שבו אתה מחליט

מיכל מרים וולדיגר:  זה עבר את הסף, בוודאי שכן

משה סעדה: מי מדיח ראש ממשלה? הכנסת

עודד פורר: יש בארצות הברית, בבריטניה

משה סעדה: תהליך הדחה בארצות הברית

מירב בן ארי: זה בכלל לא קשור מה - - -      

מיכל מרים וולדיגר: מירב, בגלל זה זה לא קורה כל שני וחמישי

מיכל מרים וולדיגר:  האם זה קורה כל יום? זה קורה פעם ב-

מירב בן ארי: אני כבר לא יודעת מה יקרה

מיכל מרים וולדיגר: בסדר, את לא יודעת

מיכל מרים וולדיגר:  אז מעכשיו - - -     

עודד פורר: אציין שגם בבית דין לעבודה יש נציג של המעסיקים, יש נציג של - - -, שיושב בבית הדין ומצביע

עודד פורר:  גם במקרה הזה

מירב בן ארי: נציג של חברי כנסת, לא רק חברי כנסת

מירב בן ארי:  יש הבדל

עודד פורר: אם אתם חושבים שהחוק לא טוב, תנסו לשכנע שהוא לא טוב

נאור שירי: אבל אם אתה עושה הקבלה, האם אותו נציג הגיש את הבקשה?     

עודד פורר: זה החוק

עודד פורר:  בבריטניה - - -     

נאור שירי: הנציג הגיש את הבקשה לפטר?      

מירב בן ארי: יש הבדל בין נציג של חבר כנסת - - -     

עודד פורר: מירב, למה את צועקת עליי? אם את רוצה לשנות משהו, אז תשני

עודד פורר:  הכול בסדר

עודד פורר:  מותר לך להגיש הצעת חוק

מירב בן ארי: אני לא צועקת

מירב בן ארי:  מהשעה 11:00 לא הוצאתי מילה מהפה

אופיר כץ: זהו, חברים

אופיר כץ:   תודה

אופיר כץ:   נאור, עודד

אריאל קלנר: יש כאלה שחושבים כנראה שלחברי כנסת אין שום סמכות בשום דבר

אריאל קלנר:  חברי כנסת לא צריכים להחליט כלום בשום דבר

אריאל קלנר:  הדרג המקצועי ינהל את - - -, הדרג המשפטי ינהל את ה - - -

אריאל קלנר:  אנחנו כלום

מירב בן ארי: - - -      

אופיר כץ: מירב, תודה

אופיר כץ:  את גם עומדת וגם מדברת בלי רשות

אופיר כץ:       חבר הכנסת עטאונה, בבקשה

עאידה תומא סלימאן: - - -     

קריאות: - - -     

אופיר כץ: עאידה, סעדה ושירי

יוסף עטאונה: כבוד היושב-ראש, תודה רבה

יוסף עטאונה:  חברים, אי-אפשר כך

יוסף עטאונה:  אני מקשיב מהשעה 11:00

יוסף עטאונה:  תנו לי להציג את הדברים שלי

אופיר כץ: אתה צודק

אופיר כץ:  תנו לו לדבר, מספיק

יוסף עטאונה:  אני חושב שסוף הדברים של נאור הם מהות הדיון שבו אנחנו נמצאים

יוסף עטאונה:  והשאלה שנשאלת היא: איזה דיון אנחנו מקיימים, ואיפה

יוסף עטאונה:  מדובר בוועדת הכנסת, בית המחוקקים, הפרלמנט, שחברי כנסת נבחרים רוצים להדיח חבר כנסת נבחר

יוסף עטאונה:  מהות הדיון כאן היא שנבחרי ציבור רוצים להדיח

יוסף עטאונה:  כשמדברים על בית מחוקקים, על כנסת, על פרלמנט - - -     

אריאל קלנר: - - - הבא בתור ברשימה

יוסף עטאונה: קלנר, אל תפריע לי

יוסף עטאונה:  שמענו אותך

יוסף עטאונה:  חאלס, הפרעתם מספיק כל היום

יוסף עטאונה:  גם שמענו אותך

אופיר כץ: קלנר, לא להפריע

אופיר כץ:  תודה

משה סעדה: מסכן

משה סעדה:  הוא לא הפריע

משה סעדה:  הוא היה הכי שקט כל היום

יוסף עטאונה: סעדה, שלחתי אותך לייצג את ישראל בהאג

יוסף עטאונה:  לא רצו

משה סעדה: תאמין לי, אם הייתי מייצג כמו שייצגתי במח"ש, הכול היה מצוין

משה סעדה:  תאמין לי, אבל מה לעשות

יוסף עטאונה: מה שבטוח, היית מייצג את זה יותר טוב מכבוד השופט אהרון ברק

יוסף עטאונה:       אני חוזר לדיון

יוסף עטאונה:  אנחנו בפרלמנט, ויש דמוקרטיה

יוסף עטאונה:  עיקרון יסוד בדמוקרטיה זה עניין הרוב

יוסף עטאונה:  אבל הרוב בדמוקרטיה זה לא עריצות הרוב

יוסף עטאונה:  רוב חברי הכנסת דיברו על זה שיש 87 חברי כנסת שחתמו על הבקשה להרחיק ולהדיח את עופר כסיף

יוסף עטאונה:  הדמוקרטיה היא לא עריצות הרוב

יוסף עטאונה:  הכוח של הדמוקרטיה, וכל דמוקרטיה, היא להגן על זכויות מיעוט

משה סעדה: החוק הזה אושר בבג"ץ

יוסף עטאונה: שנייה

יוסף עטאונה:  סעדה, לא יכול להיות שאתה תקפוץ בכל משפט שאני אומר

יוסף עטאונה:  אופיר, אי-אפשר ככה

אחמד טיבי: לא לקרוא לו לסדר

אחמד טיבי:  אני מבקש

אופיר כץ: סעדה, לא להפריע

אופיר כץ:  תודה

אחמד טיבי: זהו, רק כך

יוסף עטאונה: חבר הכנסת סעדה, אם כבר, אתה בעצמך חתמת על העצומה, נכון? אתה בעצמך קראת להשמיד את העזתים בעזה

משה סעדה: זה לא נכון

יוסף עטאונה: זה נכון, ועוד איך

יוסף עטאונה:  אתה אמרת להשמיד את העזתים בעזה

משה סעדה: ממש לא

משה סעדה:  כנראה לא הקשבת לדברים

משה סעדה:  זה שקר מוחלט

משה סעדה:  אמרתי 12 פעמים בריאיון להשמיד את החמאס

יוסף עטאונה: לא, לא

יוסף עטאונה:  אתה אמרת את זה

יוסף עטאונה:  אז אין לך זכות מוסרית לדבר על טרור

יוסף עטאונה:  אין לך זכות מוסרית

יוסף עטאונה:  אתה אמרת את זה, אתה אמרת את זה

יוסף עטאונה:  - - - אמר את זה

משה סעדה:   אל תעשה עלילת דם של כסיף, אל תהיה חבר לעלילת דם של כסיף

משה סעדה:  אל תחבור אליו

משה סעדה:  זה שקר מוחלט

משה סעדה:  תחפש

משה סעדה:  הפעם תשקיע ותעיין ויתברר שטעית

יוסף עטאונה: חבר הכנסת סעדה, כשיש רוב, ואמרתי שלא צריך שתהיה עריצות רוב שתנחה את המשטר הדמוקרטי, וכשיש מיעוט בכל מדינה, אין תמימות דעים לרוב

יוסף עטאונה:  לרוב, לרוב, עמדת המיעוט שונה מהרוב, ולפעמים מנוגדת ומקוממת

יוסף עטאונה:  אבל זה לא נותן שום לגיטימציה לרוב להחליט מה שהוא רוצה

יוסף עטאונה:  ולכן היתה לנו, בסיעת חד"ש-תע"ל, מהיום הראשון עמדה ברורה על כל מה שקרה

יוסף עטאונה:  גם על ה-7 באוקטובר, וגם על מה שהיה אחרי

יוסף עטאונה:  אנחנו אמרנו מהיום הראשון: אין שום דבר טוב במלחמה, חוץ מלסיים אותה

יוסף עטאונה:  זו עמדה מוסרית, זו עמדה אנושית, לא רק במלחמה הזו, אלא בכל מלחמה

יוסף עטאונה:  אתם יודעים מה? זו העמדה הכי טבעית שאמורה להיות בכל חברה

יוסף עטאונה:  לא משנה באיזה מלחמה מדובר, העיקר  לסיים אותה כי זה יכול לחסוך דם בשני הצדדים

יוסף עטאונה:  כי במלחמה אין מנצחים

יוסף עטאונה:       אנחנו מהרגע הראשון לא עשינו הבחנה בין דם לדם

יוסף עטאונה:  לא עשינו גם הבחנה בין אדם לאדם

יוסף עטאונה:  הקול הזה של עופר כסיף בעמדה הזו של הפסקת המלחמה, הוא קול השפיות

יוסף עטאונה:  לא נוח לרוב לקבל את הקול הזה

יוסף עטאונה:  קול השפיות הזה של הפסקת המלחמה הוא אולי מיעוט בבית הזה ובתוך מדינת ישראל

מיכל מרים וולדיגר: האם קראת את לשון העצומה? האם קראת את העצומה? תקרא

אופיר כץ: מיכל, מיכל

יוסף עטאונה: שנייה, שנייה

יוסף עטאונה:  אני מסביר את העמדה שלנו

יוסף עטאונה:  זה מפריע לך כי קול השפיות שלו ושלנו להפסיק את המלחמה

יוסף עטאונה:  וזה נכון שהעמדה האנושית בתוך מדינת ישראל במציאות של הממשלה הזו, היא מיעוט

יוסף עטאונה:  אבל העמדה המוסרית הזו להפסיק את המלחמה היא רוב בעולם ובכל החברות

יוסף עטאונה:  ויש לה אהדה ותמיכה כי היא קוראת להפסיק את המלחמה

יוסף עטאונה:  כי אם ימשיכו במלחמה, אז כולם כולם ישלמו את המחיר, וגם מי שיושב פה

יוסף עטאונה:       לכן, אני חושב שהצעד הזה הוא אנטי דמוקרטי מובהק

יוסף עטאונה:  הצעד הזה של לתת לאנשים פוליטיים, שהם לא מסכימים עם הדעות הפוליטיות שלו, שעליהן הוא עמד לבחירות בפני הציבור, ו-178,000 אזרחים הצביעו עבור העמדות האלו

יוסף עטאונה:  אתם מצפים - - -     

משה סעדה: לא בעד עלילת הדם הזו

משה סעדה:  אני מצפה ממך שתגנה את עלילת הדם

יוסף עטאונה: אם אתם מדיחים היום את עופר, אז עוד חצי שנה יש בחירות ועופר יהיה ברשימת חד"ש

יוסף עטאונה:  הציבור שלו יצביעו עבורו

יוסף עטאונה:  כשהם הצביעו עבור עופר וחבריו בסיעת חד"ש-תע"ל, הם ידעו באיזה עמדות מדובר

יוסף עטאונה:  לבוא לדיון הזה עכשיו תחת חסות של טרור ולהגיד נגד המדינה - תתביישו לכם

יוסף עטאונה:  אנחנו נבחרנו על עמדה שמנוגדת למדיניות של הממשלה הזו

יוסף עטאונה:  אמרנו זאת בכל שפה ובכל אסיפה, ועל זה אנשים הצביעו עבורנו

יוסף עטאונה:  אנחנו בכל דיון עלינו לדוכן הכנסת והצגנו את עמדות חד"ש-תע"ל

יוסף עטאונה:  לא הסתרנו אותן

יוסף עטאונה:  הן לא נגד המדינה, אלא נגד המדיניות של הממשלה שקיימת היום, שהיא הכי גזענית והכי גרועה בתולדות ישראל

יוסף עטאונה:  ולכן, אמרנו שאת המלחמה הזו צריך להפסיק

יוסף עטאונה:      לגופו של עניין, הייעוץ המשפטי הסביר בצורה הכי חדה והכי ברורה שאין שום עילה משפטית לעניין

יוסף עטאונה:  ולכן, זה מחזיר אותנו לנקודת ההתחלה שזה פוליטי

יוסף עטאונה:  וכשזה פוליטי אין לזה מקום בכנסת

יוסף עטאונה:  הציבור יכריע מה העמדות של עופר ושלכם

יוסף עטאונה:  אני בטוח שחלק מהאנשים שרוצים להדיח היום את עופר כסיף, לא יהיו בכנסת הבאה, אבל עופר כסיף כן יהיה

יוסף עטאונה:  במציאות הקיימת היום, שמושכת את המלחמה בשביל אינטרסים פוליטיים, הם לא יהיו

יוסף עטאונה:  עופר וחברים שלו יהיו

יוסף עטאונה:        אני רוצה לדבר על צביעות

יוסף עטאונה:  מיכל, הרי דיברתם בחסות הטרור, שתומכי טרור מסיתים נגד חיילים

יוסף עטאונה:  אתם יודעים שיש את רשימת החותמים

יוסף עטאונה:  אני מפנה אתכם לחותמת מס' 76

יוסף עטאונה:  האם אתם יודעים איך קוראים לה? לימור סון הר מלך

משה סעדה: היא נפגעה מטרור, פלסטינאים רצחו את בעלה

משה סעדה:  בעלה נרצח

משה סעדה:  של נעליך מעל רגלך כשאתה - - -     

מיכל מרים וולדיגר: מה זה "נפגעה מטרור"? בעלה נרצח

מיכל מרים וולדיגר:  היא היתה בהיריון והיא היתה צריכה ללדת

אריאל קלנר: אתם מגנים את הרצח של בעלה? נשמע אתכם מגנים את זה? בעלה לא יכול לדבר פה עכשיו

אריאל קלנר:  היא לא נמצאת פה

מיכל מרים וולדיגר: זה גם פציעה שלה, היא נפצעה קשה

מיכל מרים וולדיגר:  זה לא רק בעלה

קריאה: אם היא היתה נרצחת, הם לא היו מגנים את זה

אופיר כץ: היא לא נמצאת פה

עאידה תומא סלימאן: - - - מה אתם קופצים? אסור להזכיר את השם שלה?     

יוסף עטאונה: אולי כשאני אגיד את הדברים, ארבעתכם תשתקו כשתשמעו על מה רציתי לדבר עליה ובאיזה הקשר

יוסף עטאונה:  יש רוצחי משפחת דוואבשה

יוסף עטאונה:  זה מקרה טרור

יוסף עטאונה:   הם הורשעו בבית משפט ישראלי

וליד טאהא: שורפי המשפחה

יוסף עטאונה: שורפי משפחת דוואבשה

יוסף עטאונה:  זה הפשע הכי נתעב שיכול להיות

יוסף עטאונה:  אולי תקשיב מה היא אמרה

אריאל קלנר: האם היא תומכת במעשה הזה? היא תמכה במעשה הזה? אבל היא לא תומכת במעשה

אריאל קלנר:  היא אומרת שאדם חף פשע

אריאל קלנר:  זה לא נקרא לתמוך במשפחה

אריאל קלנר:  זה בכלל לא אותו דבר

אריאל קלנר:  אתם לא מגנים רצח של אנשים ביהודה ושומרון, אתם מדברים על זה? אין פה השוואה בכלל

יוסף עטאונה: קלנר, שנייה, שנייה

עאידה תומא סלימאן: תקשיב עד הסוף

מיכל מרים וולדיגר: כל מה שהיא טוענת זה שהוא לא רצח, שזה לא הוא

משה סעדה:  - - - מגנה, מגנה

יוסף עטאונה: קלנר, אולי תשתוק, אולי תשתוק

אופיר כץ: לא, אל תדבר ככה

אופיר כץ:  אני עושה פה סדר

אופיר כץ:  קלנר וסעדה

אריאל קלנר: להגיד שבן אדם לא עשה את המעשה, זה אותו דבר כמו לתמוך ברצח? איפה אנחנו חיים?     

יוסף עטאונה: אבל לא שמעת מה אני אומר

יוסף עטאונה:  תקשיב עד הסוף

יוסף עטאונה:  תקשיב ותשמע

אריאל קלנר: אני הרי יודע מה אתם הולכים להגיד

אריאל קלנר:  אתם אומרים את זה כל הזמן

אריאל קלנר:  זו אותה שיטה כל הזמן

עאידה תומא סלימאן: הוא מבין, הוא יודע

עאידה תומא סלימאן:  מה זה?     

אחמד טיבי: אני מברך את היושב-ראש שלא העיר לו על ה - - -     

יוסף עטאונה: על רוצח, על שורף משפחת דוואבשה, יושב בבית סוהר - - -     

אריאל קלנר: היא תמכה ברצח? כן או לא

אריאל קלנר:  למה אתה - - -?     

אחמד טיבי: אני קורא לך לסדר פעם ראשונה

עאידה תומא סלימאן: אוסקוט

עאידה תומא סלימאן:  אוף

אריאל קלנר: "אוסקוט" תגידי לחברים שלך, למבצעי הלינצ'ים שאת מבקרת בעכו

אריאל קלנר:  להם תגידי: אוסקוט

אחמד טיבי: אני קורא לך לסדר פעם שנייה

אחמד טיבי:  אופיר ימשיך

מיכל מרים וולדיגר: אחמד, בתור מה?      

עאידה תומא סלימאן: - - - מבצעי לינצ'ים, כן? אתה אדם בזוי

אריאל קלנר: תומכת טרור

אופיר כץ: זהו

אופיר כץ:  בבקשה

אחמד טיבי: בין תומכת טרור לבזוי, אני יודע מה נכון

אריאל קלנר: "גוב האריות" - לכי דברי עליהם

עאידה תומא סלימאן: מי גאון הדור שדיבר עכשיו? אתה?     

יוסף עטאונה: שנייה, עאידה

יוסף עטאונה:  אני רוצה לדבר על רוצח נתעב - - -     

אופיר כץ: לא

אופיר כץ:  הוא רק אמר לה על "גוב האריות", כשהיא כינתה אותם "הקדושים שלנו"

משה סעדה: הדיון מצחיק אותם, עלילת דם על ישראל משעשעת ומצחיקה אותם

משה סעדה:  את לימור סון הרמלך  הם מבזים

עאידה תומא סלימאן: אני מתפעמת מהיושב-ראש וה - - -     

אופיר כץ: חבר הכנסת עטאונה, בבקשה

יוסף עטאונה: איך אני יכול? תאפשר לי לסיים, כבוד היושב-ראש

אריאל קלנר: למה? כי היא חושבת שהבן-אדם חף מפשע

אריאל קלנר:  היא לא אומרת שהמעשה נכון, היא אומרת: אבל,  הינה, - - -     

משה סעדה: עם ישראל יראה את ההתנהלות וישפוט אותה

עאידה תומא סלימאן: עאלק תהליך שיפוטי

עאידה תומא סלימאן:  אתה מה זה - - -     

אופיר כץ: את מפריעה לחבר שלך לדבר

עאידה תומא סלימאן: בסדר, הוא יסלח לי

אריאל קלנר: כולם מאותו - - -, הכול בסדר

אופיר כץ: קלנר

יוסף עטאונה: כולם קפצו לגבי לימור, אבל רציתי להגיד שכשחבר כנסת נבחר, שנמצא בכנסת, אומר על רוצח שביצע מעשה טרור, שהוא צדיק, קדוש, אין לו זכות מוסרית לחתום על הדחה על דבר כזה

יוסף עטאונה:  כי מה היתה התכלית בהאג ומה היתה גם התביעה של דרום אפריקה? היא היתה על  הפסקת המלחמה

יוסף עטאונה:  זו התכלית הראשית

יוסף עטאונה:  אם כל התביעה של דרום אפריקה היתה מתקבלת, היו בסך הכול מפסיקים את המלחמה

עודד פורר: הם מאשימים אותנו ברצח עם

עודד פורר:  על מה אתה מדבר?     

משה סעדה: מה ההתייחסות שלך לעלילת הדם

משה סעדה:  מה אתה אומר? אתה עוד פעם מחליק את זה? איפה האמת שלך? מה האמת?     

יוסף עטאונה: חבר הכנסת סעדה, שנייה

יוסף עטאונה:  אופיר, אופיר

אופיר כץ: סעדה, הוא רוצה לסיים במשפט אחרון ונמשיך הלאה

יוסף עטאונה: משפט אחרון

יוסף עטאונה:  מדינת ישראל הגיעה להאג לא בגלל מה שעופר כסיף אמר, אלא בגלל ששרים וחברי כנסת אמרו מה שאמרו אחרי כמעט 30,000 הרוגים בעזה, כשמתוכם 16,000 ילדים ונשים

יוסף עטאונה:  בגלל זה

משה סעדה: בגלל מה שהחמאס עשה

אופיר כץ: סעדה, נו

יוסף עטאונה:  אני אומר שאם פרופ' ישעיהו ליבוביץ' היה מסתכל על המופע, הוא היה אומר דבר אחד: שאתם נמצאים בשלב ההתבהמות

יוסף עטאונה:  גם על זה תגיעו להאג

יוסף עטאונה:  תודה רבה

משה סעדה: מילה לא גינוי על עלילת הדם

משה סעדה:  כולם שותפים לעניין הזה

אופיר כץ: חברת הכנסת עאידה תומא סלימאן, בבקשה

עאידה תומא סלימאן: אני יושבת מאתמול ומקשיבה, ומנסה להתאפק כמה שאפשר

עאידה תומא סלימאן:  האמת, אני בכלל מתפלאת שקוראים לתהליך הזה "תהליך מעין משפטי או שיפוטי"

עאידה תומא סלימאן:  קודם כול, ההתנהלות היא בכלל לא קרובה ולא תואמת, ולא דומה בכלל, לשום תהליך שיפוטי שאני מכירה שמתקיים בבתי משפט

עאידה תומא סלימאן:  ואפילו בבתי משפט, שיש לי ביקורת עליהם, אני לא חושבת שזה מתנהל בצורה כזו

עאידה תומא סלימאן:  כדאי, וחשוב מאוד, לדבר על תהליך פוליטי גרידא

עאידה תומא סלימאן:  ואם לא, אז לקרוא לזה אפילו רדיפה פוליטית מאוד מאוד בזויה, בעיניי

עאידה תומא סלימאן:      למה אני אומרת את זה? אני חושבת שאפילו כאשר המחוקק במדינת ישראל חוקק את החוק הזה של ההדחה, ואני נכחתי בדיונים כשחוקק החוק הזה, כשהביאו אותו בצורה דורסנית יותר ונעשה לו קצת ריסון בדרך, היו חברי כנסת וסיעות בבית הזה שיצאו בצורה הכי גלויה

עאידה תומא סלימאן:  ואני שמחה ששמעתי את הדיון של חבר הכנסת נאור

עאידה תומא סלימאן:  כי מטעם יש עתיד נכחו אז 11 חברי כנסת במלוא הסיעה בתוך האולם, ודיברו ונאמו כדי להתנגד לחוק הזה כי ראו את הסכנות הטמונות בחוק הזה

אחמד טיבי: כי זה היה חשוב

עאידה תומא סלימאן: החוק הזה פוגע, ואני רוצה במיוחד להתמקד בזה - - -     

זאב אלקין: ושוב, עאידה, ותוסיפי לזה שאחר כך תמכו בהרחקה של באסל גאטס במסגרת החוק הזה

זאב אלקין:  זו עובדה

עאידה תומא סלימאן: אני לא אוסיף כלום

עאידה תומא סלימאן:  אתה תוסיף בזמן הדיבור שלך, אתה לא תקטע אותי

עודד פורר: הם אוהבים להביא חצי אמת

עאידה תומא סלימאן: אני חושבת שהגיע הזמן להגיד שהחוק הזה פוגע בזכות בסיסית, ומנוגד לחוקי יסוד אחרים, שאמורים להבטיח לכל אזרח במדינת ישראל

עאידה תומא סלימאן:  האם אתם יודעים שהדבר היחידי שבו יהודים וערבים שווים במדינה הזו זה בהצבעה? זה הזכות להצביע ולהיבחר

עאידה תומא סלימאן:  כרסמתם כמה שאפשר בזכות להיבחר על ידי פסילות ומסעות הסתה

עודד פורר: בכל השאר יש לכם הרבה מאוד עדיפויות: בקבלה לאוניברסיטאות

עודד פורר:  יש לכם הרבה מאוד עדיפויות

עאידה תומא סלימאן: אל תענה לי

עאידה תומא סלימאן:  אתה לא סמכות לענות לי

עאידה תומא סלימאן:  אתה חבר כנסת כמוני

עאידה תומא סלימאן:  אל תענה לי

עודד פורר: אני יכול לענות לך

עודד פורר:  מותר לי לדבר בבית הזה

עודד פורר:  אני יודע שאת רוצה לסתום לנו את הפה, אבל מותר לי לדבר

עודד פורר:  עם כל הכבוד, יש לי סמכות לדבר פה

עאידה תומא סלימאן: ממש, אני רוצה לסתום

יוסף עטאונה: אבל לא להפריע

עודד פורר: היא לא הפריעה?      

קריאה: אבל אתם מפריעים כל הזמן

אחמד טיבי: אופיר, אני מבקש לקרוא לעאידה לסדר כי עודד הפריע לה

עאידה תומא סלימאן: נכון, הוא הפריע לי באמצע

עאידה תומא סלימאן:  אני מדברת על זכות בסיסית

עאידה תומא סלימאן:  נשאר תחום אחד שיש בו ש‎וָויון בין כלל אזרחי המדינה הזו

קריאות: שִוויון, שִוויון

עאידה תומא סלימאן: שִוויון

עאידה תומא סלימאן:  כשתתחילו לדבר ערבית כמוני, תתקנו אותי בעברית

בועז ביסמוט: בסדר

בועז ביסמוט:  אבל דיברת עכשיו בעברית

בועז ביסמוט:  אמרת: "ש‎וָויון"

עאידה תומא סלימאן: יש דבר אחד שיש בו ש‎וָויון, וזה הזכות להיבחר ולבחור

עאידה תומא סלימאן:  וגם את זה רוצים לקעקע, וגם בזה רוצה לפגוע

עאידה תומא סלימאן:  כי עופר לא מייצג את עופר בכנסת, עופר מייצג את כל אלה שבחרו בו

עאידה תומא סלימאן:  עופר מייצג ציבור שלם שהצביע עבור עופר על אג'נדה פוליטית, לא על זה שהוא - - -     

מיכל מרים וולדיגר: שטוען שמדינת ישראל עושה טבח עם, רוצחת - - - ורופאים? אין להם מקום

עאידה תומא סלימאן: אל תדברו איתי

מיכל מרים וולדיגר: מה זה "אל תדברו"? נדבר

עאידה תומא סלימאן:  אני רוצה לטעון את הטענות שלי, ואני אומרת שיש ציבור שבחר

עאידה תומא סלימאן:  כשפוגעים בבחירה של ציבור, זה פגיעה בזכות הבסיסית של לבחור, שהוא התחום היחיד שנשאר בו שוויון במדינת ישראל

עאידה תומא סלימאן:  בכל השאר יש אפליה, ובכל השאר הנחלתם את הרעיון של העליונות היהודית, של העם הנבחר

עאידה תומא סלימאן:  נשאר רק התחום הזה, וגם בזה רוצים

קריאה: כמה שטויות

עאידה תומא סלימאן: מה שקורה היום בדיון הזה, והניסיון להדיח את חבר הכנסת עופר כסיף, הוא רדיפה פוליטית

עאידה תומא סלימאן:  כי תשמעו מה אמר חבר הכנסת היוזם עודד פורר

עאידה תומא סלימאן:  אמרו לו בריאיון אתמול: ומה אם העמדה של שתי היועצות המשפטיות והייעוץ המשפטי תהיה שאין עילה להדחה? עמדה גרידא משפטית

עאידה תומא סלימאן:   הוא אמר: אני בכל זאת אמשיך

עאידה תומא סלימאן:  תקשיבו טוב לדיון שהיה אתמול

עודד פורר: למה, לא יכולה להיות לי עמדה משפטית שונה משלהם? לכל בית משפט מגיעים שני עורכי דין: אחד חושב א', השני חושב ב'

מיכל מרים וולדיגר: מה, לא יכולה להית עמדה שונה? כעורכת דין 30 שנה, אני יכולה לומר לך שיש אלפי דעות

מיכל מרים וולדיגר:  15 שופטים, וכל אחד חושבת אחרת

מיכל מרים וולדיגר:  מה קרה?     

עודד פורר: בפסק הדין של החברה שלך יזבק, היו שבעה שופטים שחשבו שהיא לא יכולה להתמודד, ושמונה אמרו אחרת

עודד פורר:  קיבלנו את הפסיקה שלהם

עאידה תומא סלימאן: האם אפשר להפריע לרגע?     

אופיר כץ: כן, אני מאפשר לך

אופיר כץ:  בבקשה

עאידה תומא סלימאן: תודה רבה

עאידה תומא סלימאן:  למה אני אומרת "רדיפה פוליטית"? כי תסתכלו גם על מה שקורה בדיון הזה

עאידה תומא סלימאן:  כולנו, זה לא רק עופר שנמצא בהליך, עאלק, משפטי

עאידה תומא סלימאן:  כולנו נמצאים פה בהליך

עאידה תומא סלימאן:  עאידה מועמדת

עאידה תומא סלימאן:  אחריו  יש הר

קריאה: זה לא נכון

עאידה תומא סלימאן:  כך נאמר לי על ידי חבר כנסת פה: את הבאה בתור

עאידה תומא סלימאן:  ויוסף, גם אתה

עאידה תומא סלימאן:  ואימאן ועיידה תומכי טרור

עאידה תומא סלימאן:  כולנו נמצאים בהליך של - - -     

קריאה: - - -  עלילות דם

קריאה:  זה הדין, אין מה לעשות

מיכל מרים וולדיגר: שקר וכזב

מיכל מרים וולדיגר:  אני לא אמרתי את זה, ואף אחד לא אמר את זה

עאידה תומא סלימאן: אני לא אמרתי לך שאת אמרת את זה

מיכל מרים וולדיגר: אמרת: כולם אמרו את זה

עאידה תומא סלימאן: זה נאמר, ואפשר להוציא את מהפרוטוקולים

עאידה תומא סלימאן:  את לא היית

עאידה תומא סלימאן:  תפסיקי לקטוע אותי

מיכל מרים וולדיגר: אולי אחד אמר

מיכל מרים וולדיגר:  יקירתי, הייתי פה לאורך כל הדיונים

עאידה תומא סלימאן: אני אומרת לך, נאמר לי בצורה הכי ברורה: את הבאה בתור

קריאה: אולי כן

עאידה תומא סלימאן:  כולנו צריכים כל הזמן כאילו להתגונן ולהצדיק

עאידה תומא סלימאן:  אז, הינה, אני מחדשת לכם משהו

עאידה תומא סלימאן:  אני לא מסכימה עם 90% מהדעות הפוליטיות שלכם

עאידה תומא סלימאן:   אולי 100%

עאידה תומא סלימאן:  ואני כן יריבה פוליטית שלכם

עאידה תומא סלימאן:  אני לא אויבת, אני יריבה פוליטית עקשנית, ואני אשמיע את קולי

עאידה תומא סלימאן:  וגם עופר

עאידה תומא סלימאן:  אתם רוצים להשתיק את הקול הזה

עאידה תומא סלימאן:  אתם צריכים להתבייש בעובדה שמתפארים ש-90 חברי כנסת חתמו ביום אחד

עאידה תומא סלימאן:  כי 90 חברי כנסת במדינת ישראל בעד עריצות הרוב

עאידה תומא סלימאן:  רוצים להשתיק את המיעוט, רוצים לקבור את הקול הזה

עאידה תומא סלימאן:  זה מה שקורה

עאידה תומא סלימאן:  אתם צריכים להתבייש ברוב הזה

עאידה תומא סלימאן:  אתם ממשיכים את ההפיכה השלטונית

משה סעדה: מי ש - - - בקול הזה, זה בית משפט עליון שאומר שהקול הזה לא ראוי, ואסור לו שישמע בכנסת ישראל

משה סעדה:  זה לא אנחנו

משה סעדה:  זה בית משפט עליון אומר את זה

משה סעדה:  ואתם לא מגנים את עלילת הדם הזו

משה סעדה:  את ממשיכה עם עלילת הדם הזו, ואת - - - את הסיפור הערבי - - -     

עאידה תומא סלימאן: תשתוק, אתה תשתוק

עאידה תומא סלימאן:  תיכף אגיד לך מה אמר - - -

עאידה תומא סלימאן:  וואלק, תשתוק

אופיר כץ: סעדה

אופיר כץ:  לא להגיד לו לשתוק

אופיר כץ:  לא להגיד לחברי כנסת לשתוק

עאידה תומא סלימאן: תתעורר, תגיד לו לשתוק

עאידה תומא סלימאן:  כן, אני אגיד כשהוא יקטע אותי

עאידה תומא סלימאן:   וואלה, מה אמרתי לו? תשתוק? וואי, זה כבר פשע

אופיר כץ: האמת, בסטנדרטים שלך זה באמת כלום

קריאה: זה מעיד עלייך

אחמד טיבי: תשתוק היא אמרה לו תשתוק

עאידה תומא סלימאן: לא אמרתי: תסתום

עאידה תומא סלימאן:  מה קרה? אמרתי: תשתוק

עאידה תומא סלימאן:  גם זה כבר לא מותר

אופיר כץ: הבעיה שאת אומרת: יריבה פוליטית

אופיר כץ:  את לא יריבה פוליטית שלנו, את יריבה למדינת ישראל - זה הבעיה איתך

עאידה תומא סלימאן: וואלה

אופיר כץ: כן, וואלה

איימן עודה: אתה יושב-ראש הגון מאוד

אופיר כץ: יושב-ראש וגם חבר כנסת

אופיר כץ:  כן, מותר לי להגיד את האמת

וליד טאהא: וגם חבר מרכז הליכוד

עאידה תומא סלימאן: האמנתם שכולנו מועמדים לפסילה, האמנתם שהרדיפה היא לא רדיפה לעופר, והיא לא רדיפה בגלל חתימה זו או אחרת, שלא עומדת ברף המשפטי

משה סעדה: האם בית המשפט העליון רודף את עופר בדברים שהוא אמר נגדו?     

עאידה תומא סלימאן: נאמר שהיא לא עומדת ברף המשפטי, ובכל זאת הקרקס הזה חייב להתקיים

עאידה תומא סלימאן:  אתם ממשיכים את ההפיכה השלטונית

עאידה תומא סלימאן:  לאלה שמתנגדים להפיכה השלטונית אני רוצה לומר: תתעוררו

עאידה תומא סלימאן:  ההפיכה השלטונית עכשיו אומרת ככה: אין דמוקרטיה במדינת ישראל

עאידה תומא סלימאן:  מה שקורה עכשיו זה עריצות הרוב, וכל מי שיפתח את הפה, נסתום לו את הפה ולא נאפשר לו

עאידה תומא סלימאן:  ואם הוא יבחר באנשים כמו עופר כסיף, אז נפגע בזכותו לבחור ונמנע ממנו להפגין

עאידה תומא סלימאן:       ישבתי והקשבתי לאלה שמתפתלים ומנסים להוכיח ומשרטטים איך הקריאה נגד המלחמה הופכת לתמיכה בחמאס

עאידה תומא סלימאן:  אני אקריא לכם מה אומר בג"ץ בפסיקה מ-8 בנובמבר - עכשיו, עכשיו: יש להבחין בין גילויי תמיכה באויב בעת מלחמה ודברי עידוד שבח ואהדה, למעשה טרור בכלל, ולטבח שבוצע בעוטף עזה בפרט, לבין ביקורת מותרת על מדיניות הממשלה, הזדהות עם סבלם של תושבי עזה שנפגעו במהלך הלחימה ושאינם מקורבים - - -     

בועז ביסמוט: זו לא היתה ביקורת, זה עלילה

משה סעדה: זו לא ביקורת, זו עלילת דם

מיכל מרים וולדיגר: תקראי את העצומה ותראי מה היא אומרת

בועז ביסמוט: זהו, אף אחד לא יפגע בחיילי צה"ל

בועז ביסמוט:  הבנת? זהו

עאידה תומא סלימאן: אני מקריאה מתוך פסיקה כדי להוכיח שגם - - -     

בועז ביסמוט: לא, את לא מוכיחה שום דבר כי אין לך מושג

בועז ביסמוט:  את מוכיחה שאת אדם פשוט לא חכם, אדם צבוע

בועז ביסמוט:  גם כשאני מקשיב לך, זה בשאת נפש

אופיר כץ: בועז, בועז

עאידה תומא סלימאן: האמת, אני שמחה כשזה מגיע ממך

בועז ביסמוט: אז אני שמח

בועז ביסמוט:  - - -      

עאידה תומא סלימאן: יש אנשים שכשהם תוקפים אותי, אני יודעת שאני בסדר

עאידה תומא סלימאן:  ואתה אחד מהם

בועז ביסמוט: אה, באמת? כמה אני גאה עכשיו

עאידה תומא סלימאן: כשאדם קטן ונמוך כמוך תוקף אותי ואומר עליי דברים כאלה, אני מרגישה שזו תעודת יושר

עאידה תומא סלימאן:  תודה רבה, חבר הכנסת ביסמוט

עאידה תומא סלימאן:  תודה רבה

בועז ביסמוט: אני שמח

אופיר כץ: עאידה, תמשיכי

אופיר כץ:  זהו

אריאל קלנר: אם "גוב האריות" היו תוקפים אותה, היא היתה מרגישה לא טוב

בועז ביסמוט: בדיוק

בועז ביסמוט:  אז אתה שאהיד - ברור

עאידה תומא סלימאן: אני הקראתי את זה כי זה היה בפסיקה של בג"ץ, שאפשרה הפגנה נגד המלחמה ולמען שחרור האסירים

עאידה תומא סלימאן:  זו היתה הפגנה שארגנה חד"ש, וזו היתה הפגנה שבה דיבר חבר הכנסת עופר כסיף

עאידה תומא סלימאן:  בג"ץ החליט שזה לא פסול כי זה לא עבירה להתנגד למלחמה

בועז ביסמוט: אין לה מושג

משה סעדה: לא על האמירה הזו

משה סעדה:  פשוט לא מבינים כלום, לא ראיתי דבר כזה

אופיר כץ: סעדה, זה ברור

אופיר כץ:  עזוב, די

בועז ביסמוט: בחייך, זה טיעונים של כיתה א'

בועז ביסמוט:  אי-אפשר לשמוע את זה

אופיר כץ: זה הטיעונים שלה

אופיר כץ:  קדימה, בבקשה

עאידה תומא סלימאן: עדיף על טיעונים של חינוך מיוחד ששמעתי עד עכשיו - כיתה א'

אופיר כץ: האמירה שלך לא במקום ולא קשור לבועז ביסמוט

עאידה תומא סלימאן: לא, באמת

עאידה תומא סלימאן:  לא שמעת מה הוא אמר? תפסיק כבר

עאידה תומא סלימאן:  תתעלה קצת, תתעלה

עאידה תומא סלימאן:  תהיה יושב-ראש - - -     

יוסף עטאונה: אופיר, נו, באמת

יוסף עטאונה:  אתה שמעת מה הוא אומר?      

אופיר כץ: האמירה שלך כלפי החינוך המיוחד היא לא במקומה

אופיר כץ:  כלפי החינוך המיוחד, כשאת מזלזלת, זה לא לעניין

עאידה תומא סלימאן: ולמה הוא זלזל בכיתה א'?      

אופיר כץ: טוב, חסר סיכוי

אופיר כץ:  תמשיכי, בבקשה

עאידה תומא סלימאן: "חסר סיכוי", באמת חסר סיכוי

אריאל קלנר: הבעיה היא עם אנשים בני 30 שנשארים בכיתה א'

אריאל קלנר:  הבעיה היא לא עם ילדים בני שש שהם בכיתה א'

זאב אלקין: עאידה, רק אל תשכחי שבזכותך את בכנסת

זאב אלקין:  אתם פרקתם את הכנסת הקודמת והבאתם לבחירות והוא נבחר

זאב אלקין:  תרשמי זכויות יוצרים על הדבר

עאידה תומא סלימאן: וואלה, באמת

עאידה תומא סלימאן:  אתם פרקתם את עצמכם

עאידה תומא סלימאן:  אתם פרקתם - - -     

גלעד קריב: לשם שינוי אני מסכים עם חבר הכנסת אלקין

גלעד קריב:  הימין ידע לשתף פעולה מצוין עם חבר כנסת כסיף בהצבעות בכנסת הקודמת

גלעד קריב:  אתם יודעים לשתף פעולה עם חבר הכנסת כסיף

עאידה תומא סלימאן: גלעד, הממשלה נפלה בגלל חברת הכנסת עידית סילמן, בגלל חברת הכנסת ג'ידא רינאווי

עאידה תומא סלימאן:  הלוואי והייתי יכולה להתפאר

גלעד קריב: יש מספיק אשמה לכולם

קריאה: ואני חייב לומר שגם היתה ממשלה רעה

מירב בן ארי: תגיד תודה עשר פעמים על הממשלה שהיתה פה לעומת מה שיש לנו פה

מירב בן ארי:  עשר פעמים

מירב בן ארי:  תראה לאן הגענו, תראה

מירב בן ארי:  אין קטסטרופה כזו כמו הממשלה הגרועה הזו

מירב בן ארי:  אין, אין, לא תהיה ממשלה כזו

מיכל מרים וולדיגר: שכחת מה היה פה קודם, מירב

גלעד קריב: השותפות בין השמאל הרדיקלי לימין הקיצוני היא דבר ידוע

נאור שירי: את לא רוצה שנזכיר לך מה היה לפני שבאתם

נאור שירי:  - - - בהיסטוריה אתם לא תוכלו להגיד את המשפט הזה

מירב בן ארי: אנחנו בכלל לא רוצים ללכת לשם

מיכל מרים וולדיגר: בואו נמשיך ל - - -

מיכל מרים וולדיגר:  מירב, זה נורא מכובד

מירב בן ארי: "מכובד"? מה זה  מכובד? אין דבר כזה

אופיר כץ: זהו, חברים

אופיר כץ:  מיכל, נאור, גלעד, מירב

עאידה תומא סלימאן: אני לא לוקחת קרדיט על דברים שלא עשיתי

עאידה תומא סלימאן:  זהו, לא ניסיתי להשוות בין ממשלות

עאידה תומא סלימאן:  תרגיעו

עאידה תומא סלימאן:  פשוט מאוד, לא רציתי לקחת קרדיט על משהו שאני לא אחראית עליו - נפילת הממשלה הזו

עאידה תומא סלימאן:  לא לתת לנו את הקרדיט הזה

מירב בן ארי: גם את

מירב בן ארי:  יש לך קרדיט גם על זה

איימן עודה: עאידה, חשוב לי להבין אם אלקין היה מוכן להישען עלינו בכנסת האחרונה

מירב בן ארי: לא הסתמכנו עליכם גם אז, וגם לא עכשיו - זה בסדר

מירב בן ארי:  מי שסמך עליכם זה הליכוד

מירב בן ארי:  מה לעשות?      

זאב אלקין: איימן, התשובה הפשוטה היא לא

זאב אלקין:  ואתם תמכתם בבחירות

איימן עודה: מספיק

איימן עודה:  חאלס, אמרת,  זהו

איימן עודה:  תודה רבה

איימן עודה:  אמרת

גלעד קריב: לא, זה לא מספיק

זאב אלקין: אני אמרתי את זה לאורך כל - - -     

מירב בן ארי: לא דיברנו עליכם, דיברנו על רע"מ

איימן עודה: - - -     

זאב אלקין: וכל נאום שלכם בשיח, למה לא?     

אופיר כץ: איימן ואלקין

עאידה תומא סלימאן: אני רוצה להמשיך את הדברים שלי

אחמד טיבי: עאידה ואופיר, ברשותכם

אחמד טיבי:  האמת, עשיתי פעולה אקטיבית, אלקין, ואתם אמרתם לי: אל תציע אפילו לעזור לנו כי שקד תפיל את הממשלה לבד, אם היא תשמע שאתם רוצים לעזור

איימן עודה: זהו, הוא כבר

איימן עודה:  חאלס, טיבי

איימן עודה:  זה חשוב

אחמד טיבי: עאידה, תפאדלי

אחמד טיבי:  אגב, היא יותר אינטליגנטית מרובכם

אחמד טיבי:  אני מעיר לכיתה א'

מירב בן ארי: הדיון הזה הוא פשוט נורא

מירב בן ארי:  אתה יכול להתקדם?      

עאידה תומא סלימאן: אני הבאתי את הציטוט מבג"ץ כדי להגיד דבר אחד: זה לא הטיעון שלי, הטיעון היחיד שלי הוא שבג"ץ אפשר שתי הפגנות שהכותרת שלהן: להפסיק את המלחמה, ובמיידי

עאידה תומא סלימאן:  אתם רואים לאיזה מצב הזוי הגענו, שצריך להצטדק על עמדה הכי אנושית ובסיסית להתנגד למלחמות

עאידה תומא סלימאן:  המצב בתוך כנסת ישראל הוא שמי שאומר שמלחמות לא יביאו אותנו לשום מקום יותר טוב, הפך לאויב המדינה

עאידה תומא סלימאן:  מי שאומר שפתרונות צבאיים נוסו כבר הרבה שנים ולא הצילו חיים, כבר משתף פעולה עם האויב

עאידה תומא סלימאן:  מי שדוגל בפתרון מדיני - - -     

קריאה: דווקא נוסו פתרונות צבאיים

משה סעדה: את כל הזמן מתעלמת

משה סעדה:  היא חוזרת על רצף דברים כוזבים האלה

אופיר כץ: זה לא משנה

אופיר כץ:  האם זה יעזור עכשיו שתגיד את זה? די, תן לה לסיים

עאידה תומא סלימאן: הדבר ההזוי עוד יותר הוא שלא רק שעומדים מאחורי עמדות פוליטיות צודקות ואנושיות מועמדים לדין, אלא מי מעמיד אותם לדין? מי שקורא לשטח, לטרנספר, לזרוק פצצת אטום

עאידה תומא סלימאן:  זה ממש אנושי, זה ממש לטובת מדינת ישראל ואזרחיה לדבר כך

עאידה תומא סלימאן:  לטובת מדינת ישראל ואזרחיה, והחטופים והמשפחות השכולות, לרקוד על הדם ולהסית לטרנספר, ועוד לעשות עלילת דם ולסכן חיי חברי כנסת אחרים בשקרים המופצים

זאב אלקין: עלילת דם זה לטעון שמדינת ישראל מבצעת רצח עם, זה עלילת דם

עאידה תומא סלימאן: אני חושבת שזה לא מחזה מכעיס, אלא זה מחזה מביש

עאידה תומא סלימאן:  מי שנותן יד לדבר הזה נותן יד לביסוס עוד יותר של משטר אפרטהייד כי פוגעים בזכות השוויונית היחידה שנשארה והיא הזכות לבחור

עאידה תומא סלימאן:  תתעוררו

עאידה תומא סלימאן:  זוהי ההפיכה השלטונית

עאידה תומא סלימאן:  היא קורית לכם מול העיניים

אופיר כץ: תודה

אופיר כץ:       חבר הכנסת ווליד טאהא, בבקשה

וליד טאהא: אני אנסה לא להתלהם ולהיות רגוע

וליד טאהא:  אני מבקש מכולם לא להיכנס לדברים שלי

וליד טאהא:  מי שיש לו הערה, או שהוא לא אהב משפט, מי שכואבת לו הבטן לשמוע את הדעה יכול לרשום מולו, ואז ייתן לו היושב-ראש זכות דיבור והוא יגיב

וליד טאהא:  אבל אני מבקש לא להיכנס לדברים שלי

וליד טאהא:  ישבנו פה שעות רבות, החל מאתמול, ואנחנו יושבים גם היום החל מהשעה 11:00

וליד טאהא:  שמענו בקשב רב תחילה את הטיעון של עודד, ולאחר מכן גם את הדעות של הייעוץ המשפטי של הכנסת ושל הממשלה

וליד טאהא:  היה ברור לכל הפוליטיקאים שיושבים בחדר הזה

וליד טאהא:  וזה אכן דיון פוליטי כי יושבים פה פוליטיקאים

וליד טאהא:  זו לא אשמה, זה המצב

וליד טאהא:  היות ויושבים כאן פוליטיקאים כדי לקבל החלטה באיזושהי סוגיה, סביר להניח שהפוליטיקאים מונעים משיקולים פוליטיים, ואז השיקולים הפוליטיים ישפיעו גם על ההחלטה וההצבעה שלהם

וליד טאהא:      התכלית המשפטית בסוגיה הזו, כפי שכולם הבינו, כולל אלה שהגישו את הבקשה להדחת חבר הכנסת עופר כסיף, לא קיימת

וליד טאהא:  אין עילה משפטית לפסול את חבר הכנסת עופר כסיף

וליד טאהא:  ההיגיון אומר שאם התברר למגיש ולמצטרפים לעצומה של המגיש, לא של עופר, שאין עילה משפטית, אז או שיימשכו את הבקשה שלהם או שיבחרו להגיע לפסטיבל שהיה כאן אתמול והיום ולקבל בכיף דקות ארוכות של דיבור, וגם לשמוע מה דעות המלומדים בעניין, וזה בסדר

וליד טאהא:  אני מסתכל על זה מזווית קצת אחרת

וליד טאהא:  הכנסת הזו, הכנסת העשרים-וחמש - בית המשפט כבר פסל שני חוקים שלה

וליד טאהא:  בעניין הזה הכנסת הנוכחית היא שיאנית, אלא אם כן, זאב, אתה יודע משהו אחר

וליד טאהא:  הכנסת הזו היא שיאנית בחוקים שבית המשפט פוסל

וליד טאהא:  היא מכהנת שנה וחצי?     

זאב אלקין: החוק הזה, למרות הביקורת שהיתה עליו, נדון בבית משפט - - -      

וליד טאהא: לא שמעת מה אני הולך להגיד על הפסילה

וליד טאהא:  בפעם הראשונה פסלו את חוק עילת הסבירות

וליד טאהא:  בפעם השנייה פסלו את החלת הנבצרות על הכנסת הנוכחית, וקבעו שהוא יחול בכנסת הבאה

וליד טאהא:  בפעם השלישית הוא יפסול את הפסילה של עופר כסיף

עודד פורר: מי אמר לך? את בג"ץ הנבצרות שהזכרת, אני הגשתי בניגוד ליועצת המשפטית, וניצחנו

וליד טאהא: עודד, ביקשתי לא להיכנס לי לדברים

וליד טאהא:  אני אומר מה אני חושב

וליד טאהא:  מן הסתם, אם אני אומר את זה, אז אני אומר מה שאני חושב

וליד טאהא:  האמת היא שיכול לקרות דבר אחר

וליד טאהא:  הכול יכול לקרות בפוליטיקה

וליד טאהא:  אבל לפי הכיוון שהייעוץ המשפטי ביקש לקחת אותנו אליו, והוא אמר את זה באופן מפורש, שגית אמרה באופן מפורש: אני מנסה לכוון אתכם

וליד טאהא:  אני לא רוצה לומר דברים שיחייבו אותה בתגובה, אבל היא רוצה לומר לנו: זה בלה בלה בלה מבחינה משפטית

מיכל מרים וולדיגר: מותר לחשוב אחרת

מיכל מרים וולדיגר:  כעורכת דין אני יכולה לחשוב אחרת

וליד טאהא: בסדר

וליד טאהא:  תחשבי אחרת

וליד טאהא:  גם אני חושבת אחרת

וליד טאהא:  מותר לי לחשוב אחרת?     

מיכל מרים וולדיגר: בוודאי שמותר לך, להיפך

וליד טאהא: יופי שמותר לי

וליד טאהא:  אחרי שאני שכנעתי את עצמי, ואולי גם אתכם, שמלכתחילה לא היה כאן דיון משפטי, כי את מי מעניין הדיון המשפטי, והדיון המשפטי כנראה יוכרע בכותלי בית המשפט העליון - - -     

קריאות: - - -   

וליד טאהא: ד"ר אחמד, אתה מפריע

וליד טאהא:  נאור, שירי

אופיר כץ: אני מבקש שקט

וליד טאהא: 	כולם מותשים ואזלו להם הכוחות

אופיר כץ: אין עוד הרבה דברים קדימה

אופיר כץ:  קדימה

וליד טאהא: גם לי אזלו הכוחות

אופיר כץ: אבל אני שמח ששכנעת את עצמך

וליד טאהא: אולי גם את חלק מהנוכחים, ואולי גם אותך

וליד טאהא:  אולי גם אתה השתכנעת שאין פה דיון משפטי, ומלכתחילה אתה ידעת שאתה בא לערוך פה דיון פוליטי

וליד טאהא:  אבל אני אגיד לך מה אתה למעשה עורך כאן

וליד טאהא:  לטעמי, אנחנו פה בדיון מאוד ערכי: מה כל אחד מאיתנו חושב על איך המדינה תיראה

וליד טאהא:  מבחינת הקואליציה הנוכחית, שאני אקרא לה "המשטר הנוכחי", כי היא דומה למשטרים האפלים במקומות שכולנו מכירים, מאז שכוננה הקואליציה הנוכחית, הם לא חדלים מחוקים שערורייתיים, בלשון המעטה, בכל התחומים

וליד טאהא:  הם הגדירו את האויב, והם מכוונים נגדו

וליד טאהא:  האויב הוא גם אזרחי המדינה

וליד טאהא:  כל מי שחושב לא כמו המשטר הנוכחי, הוא אויב

וליד טאהא:  ככה משטרים טוטליטריים חושבים

וליד טאהא:  כל מי שלא מדקלם את מה שאומרים לו, הוא אויב

וליד טאהא:  עופר כסיף, לא בגלל שהוא מחד"ש-תע"ל, ואני לא אהבתי את הדיון המפלגתי הזה, יכול להיות כל חבר כנסת שחושב אחרת ממנו, מעמית הלוי

קריאה: ככה זה הפרלמנט בעזה?     

וליד טאהא: עופר כסיף יכול להיות אדם שחושב אחרת מואטורי, מדיכטר, מאליהו, ומכל אלה שרצו למחוק ולשרוף

וליד טאהא:  ואל תעז להתנגד להם, ולא תעז להשמיע דעה אחרת

מיכל מרים וולדיגר: חתמו 85

מיכל מרים וולדיגר:  על מה אתה מדבר?     

וליד טאהא: יכול להיות שעופר כסיף יהיה הראשון

וליד טאהא:  אבל, שגית, תרשמי לך: עופר כסיף לא יהיה האחרון

וליד טאהא:  הוא רק יפתח את הפסטיבל הזה של הדחת חברי כנסת

עמית הלוי: אם תתמכו במה שהוא עושה

וליד טאהא: אני מבקש ממך, אני לא רוצה לומר לך: תשתוק

וליד טאהא:  אבל אני ביקשתי שאף אחד לא ייכנס לי לדברים, ובמיוחד אתה, אל תיכנס לי לדברים

וליד טאהא:  אתה משמיע דעות גזעניות, פשיסטיות

וליד טאהא:  אתה אדם קיצוני

וליד טאהא:  לא מתאים לי לשמוע אותך

וליד טאהא:  לא רוצה גם לשמוע אותך

עמית הלוי: ווליד, מה זה פשיזם? תסביר מה זה פשיזם, מה זה גזענות

עמית הלוי:  שאני אדע במה הוא מאשים אותי

וליד טאהא: כשאתה עולה לדבר, אני מחריש

וליד טאהא:  אני לא רוצה לשמוע אותך

וליד טאהא:  אדוני היושב-ראש

אופיר כץ: עמית, זהו

אופיר כץ:  בבקשה

וליד טאהא: אני רוצה להגיע לנקודה החשובה, שהיא מייצגת גם את עופר, ובוודאי שגם אותי

וליד טאהא:  אני מכיר עוד כמה חברי כנסת כאלה גם היום

וליד טאהא:       אדוני, כמה דיונים מתנהלים פה עכשיו?   

אופיר כץ: סעדה

זאב אלקין: הוא נותן לי  ייעוץ משפטי פרטי

וליד טאהא: לא, הוא לא יכול לדבר תוך כדי זה שאני מדבר

וליד טאהא:   תנו כבוד לעצמך כחבר ועדה

משה סעדה: אני מסביר לו את מה שאתה אומר

וליד טאהא: עופר כסיף יכול להיות כל אדם שמתנגד למדיניות הרשמית של המשטר

וליד טאהא:  זאת אומרת, אם המשטר יצא למלחמה, אז הוא במלחמת קודש

וליד טאהא:  את עופר כסיף צריך להלל

וליד טאהא:  אסור להתנגד למלחמה, אסור להתנגד לכיבוש, אסור להשמיע דעה אחרת, אסור להביע דעה אחרת, כי הדיון כאן הוא ערכי: איפה נגמר חופש הביטוי, מה מותר לנבחר ציבור לומר, ומה לא לומר, להתבטא, להביע, מה לא מותר לו, מי זה חבר הכנסת, על מי הוא נמנה, איזה סקטור הוא מייצג

וליד טאהא:  אולי המשטר רוצה בהשתקת כל הסקטור  וחושש מפתיחת הפה שלו? ועל כן, הדיון כאן הוא דיון ערכי ולא דיון פרינציפ

וליד טאהא:  זה לא דיון סתמי, זה דיון על היכולת של המדינה להכיל דעה אחרת, להכיל דעה  מתנגדת

וליד טאהא:       ואני אומר לך, ואמרתי את זה הרבה מאוד פעמים מעל דוכן הכנסת: אני נגד המלחמה

וליד טאהא:  הייתי נגד הזוועות של ה-7 באוקטובר, ואני נגד הזוועות שקורות אחרי ה-7 באוקטובר

וליד טאהא:  טוב לך, לא טוב לך - זו בעיה שלך

ארז מלול: ווליד, אבל אתה מאשים את המדינה ברצח עם? שאלה הגיונית, אני רוצה לדעת

וליד טאהא: לאף אחד אני לא רוצה לענות

וליד טאהא:  אני רוצה לסיים את דבריי

אופיר כץ: אל תענה

אופיר כץ:  לא להפריע, ארז

אופיר כץ:  בבקשה

וליד טאהא:  יש לי עמדה עקרונית נגד רצח, היכן שזה לא קורה

מיכל מרים וולדיגר: ואיך מונעים אותו

וליד טאהא:  יש לי עמדה עקרונית ביחס לילדים

וליד טאהא:  מבחינתי, ילד הוא ילד, בין אם הוא בישראל, בהולנד, בעזה, מצרים, ובכל מקום אחר

וליד טאהא:  מבחינתי, אמות המידה שלי שוות כלפי נשים, בין אם הן ישראליות, פלסטינאיות, הודיות או אחרות

וליד טאהא:  כולם שווים

מיכל מרים וולדיגר: איך מונעים את זה? איך מדינת ישראל תתגונן?      

וליד טאהא: מלחמה איננה מצדיקה הרג נשים וילדים

וליד טאהא:  רבותיי, אני רוצה לסיים

וליד טאהא:  אני לא רוצה להתפלמס עם אף אחד מכם

וליד טאהא:  אני מכיר את הראש שלכם

מיכל מרים וולדיגר: הראש שלנו זה  איך מתגוננים נגד רצח

וליד טאהא: לא ראיתי אותך מגנה את מקרי הרצח שעושים מתנחלים נגד פלסטינים

וליד טאהא:  וגם לא ראיתי אותך הולכת לנחם אותך

קריאה: אם הם רוצחים, אנחנו מגנים

מיכל מרים וולדיגר: איזה רצח? מה זה המשפטים האלה? הלכתי לנחם בחור ערבי

מיכל מרים וולדיגר:  אתה לא יודע, אל תדבר סתם

מיכל מרים וולדיגר:  הלכנו לנחם גם משפחות ערביות

משה סעדה: אני הגשתי כתבי אישום נגד שוטרים שפגעו בפלסטינאים

וליד טאהא: היושב-ראש, היא נכנסת לי לדברים

אופיר כץ: אתה פונה אליה

אופיר כץ:  האם אתה רוצה שהיא לא תגיב?      

וליד טאהא:  ישבתי לידה, הקשבתי קשב רב

וליד טאהא:  לא דיברתי

וליד טאהא:  היא לא מצליחה כי היא לא יכולה כי היא שומעת דעה אחרת

מיכל מרים וולדיגר: זה נחמד שאתה אומר את זה

אופיר כץ: מיכל, זהו

וליד טאהא: יש לי ערכים שווים כלפי כולם, ולכן כואב על מה שקורה גם מעבר לגדר

וליד טאהא:  מעבר לגדר לא נלחמים רק בחמאס

וליד טאהא:  נהרגים ילדים ונשים, בניינים שמיועדים למגורים מפוצצים

וליד טאהא:  התשתית כולה הרוסה

וליד טאהא:  אין מים, אין חשמל

וליד טאהא:  ואז באה המדינה, שלא קוראים לה עופר כסיף, קוראים לה דרום אפריקה, ומגישה את התביעה שלה להאג

וליד טאהא:  עופר כסיף לא יכול בכל להתברג אליה, כי תביעה יכולה להגיש רק מדינה

וליד טאהא:  עופר כסיף חתם על עצומה שהדיון בכלל היה לבדוק אם מתרחשים פשעים

עודד פורר: לא, זה לא הנוסח

וליד טאהא: עודד, כך אני מבין

משה סעדה: הוא קובע שמדינת ישראל ביצעה פשעים

משה סעדה:  תקרא מה הוא אומר

משה סעדה:  מה זה "כך אני מבין"?  הוא אומר: מדינת ישראל מבצעת פשעים ורוצחת באופן שיטתי

וליד טאהא: כך אני מבין את הדברים

וליד טאהא:  אני לא נכנסתי לך לדברים כשאתה דיברת

וליד טאהא:  ועל כן, אני רוצה לסכם ולומר: עופר, אתה יכול להרגיש טוב שהדיון פה הוא לא דיון משפטי

קריאות: בוודאי שהוא משפטי, רק משפטי

אופיר כץ: די, די

וליד טאהא: אתה יכול להרגיש טוב שהדיון פה הוא לא דיון לעניין מבחינת זה שיש באמת למישהו טענות ועילות משפטיות כדי להרשיע אותך בהן

וליד טאהא:  הדיון כאן הוא פוליטי ערכי

וליד טאהא:  הוא אומנם פוליטי

וליד טאהא:  יש כאלה שלא מבינים למה זה לא פוליטי

וליד טאהא:  אני דווקא מבין

וליד טאהא:  מה לעשות? חברי כנסת עוסקים בפוליטיקה

וליד טאהא:  אבל הוא גם דיון ערכי: איך כל אחד מאיתנו רוצה לראות את סוג המשטר, הממשל והמדינה

וליד טאהא:  לקואליציה הזו מתאימה המילה "משטר"

וליד טאהא:  ובכלל, לוויכוח מתאים המושג: "איך אני רוצה לראות את המדינה"

וליד טאהא:  אני רוצה לראות מדינה שמכבדת את אזרחיה, נותנת לנבחרי הציבור להתבטא, לומר את דבריהם, לייצג נאמנה את האנשים שבוחרים אותם, וגם לא להפחיד את הבוחרים בצעדים שעושים נגד הנבחרים שלהם

וליד טאהא:  תודה רבה

אופיר כץ: תודה רבה

אופיר כץ:      חבר הכנסת גלעד קריב, בבקשה

אופיר כץ:  אחריו - חברי הכנסת: איימן עודה, אימאן ח'טיב יאסין, וואליד אלהואשלה גם ביקש

אופיר כץ:  תוסיפי אותו

אופיר כץ:  הם הדוברים האחרונים

אופיר כץ:  לאחר מכן היועצות המשפטיות ישיבו לשאלות שהופנו אליהן

אופיר כץ:  לאחר מכן עודד פורר

מיכאל ספרד: אחרי היועצות המשפטיות?     

אופיר כץ: אתם אחרי

אופיר כץ:  אתם יכולים לסכם

אופיר כץ:  אתה רוצה לפני או אחרי? מה שאתה רוצה

אופיר כץ:  תגיד לי אחרי זה

אופיר כץ:  נצביע אחרי שנסיים את מה שצריך

אופיר כץ:       גלעד קריב, בבקשה

אופיר כץ:  בועז, בוא

גלעד קריב: אדוני היושב-ראש המחליף, לפני שאגש לדברים בעניין שלפנינו, ברשותך, חבר הכנסת ביסמוט, אני מבקש להזכיר שהיום חל יום הולדתו של טל שוהם, שנחטף מביתו בקיבוץ בארי, יחד עם רעייתו עדי וילדיו: נווה ויהל

גלעד קריב:  הם שוחררו בעסקה הראשונה

גלעד קריב:  הוא עדיין מצוי בידיו של ארגון הטרור הרצחני והברברי

גלעד קריב:  היום יום הולדתו ה-39

גלעד קריב:  לא אאחל לו שיחגוג את יום הולדתו ה-40 עם בני משפחתו בבריאות טובה של הגוף והנפש, אאחל לו שיחגוג את יום ההולדת הנוכחי יחד עם ילדיו ורעייתו בימים הקרובים ממש

גלעד קריב:  התפקיד שלנו, וזה הנושא המרכזי שצריך בו בבית הזה, הוא להפוך את האיחולים האלה למציאות

גלעד קריב:      ועכשיו לעניין הנדון, אדוני היושב-ראש

גלעד קריב:  המעשה שעשה חבר הכנסת עופר כסיף הוא מעשה בזוי

גלעד קריב:  בניגוד לדברים ששמעתי ממנו, ההצטרפות שלו לפנייה לבית הדין הבין-לאומי, מהווה תמיכה מפורשת בטענות הכוזבות של דרום אפריקה

גלעד קריב:  האשמה של מדינת ישראל ברצח עם היא בלתי נתפסת, מופרכת ושערורייתית

גלעד קריב:  קריסת מערכת מוסרית של ממש

גלעד קריב:  המעשה של חבר הכנסת כסיף חמור כפליים מכיוון שמדובר בחבר כנסת שיש לו כלים רבים מאוד להשפיע על סדר-היום הישראלי, ולצידם מעטפת הגנה יוצאת דופן בדמות החסינות המהותית

גלעד קריב:  הצטרפות בפועל לתביעה של מדינה זרה בבית דין בין-לאומי עומדת, לטעמי, בסתירה ישירה למעמד ולמחויבויות של חבר פרלמנט במדינה דמוקרטית

זאב אלקין: עכשיו שכנעת אותי שיש באמת שמאל ציוני

גלעד קריב: כשם שאנחנו, חברי הכנסת, נדרשים לוותר על אזרחות זרה כאשר אנחנו נבחרים, כך אנחנו חייבים להבין שזירת הפעולה הפוליטית שלנו היא כאן, בבית הזה, ולא בטריבונלים זרים

גלעד קריב:  אמרתי את הדברים הללו בפומבי, בתקשורת

גלעד קריב:  הטחתי אותם באופן אישי בחבר הכנסת כסיף, ואני גם אחזור עליהם מעל כל במה בעתיד

גלעד קריב:       באותה נשימה, אני מבקש לחזור על העמדה שהציגה מפלגת העבודה ביחס לחוק ההדחה, ולעצם קיומו בספר החוקים של מדינת ישראל, כאשר החוק חוקק בשנת 2016

גלעד קריב:  אשתמש במילותיו של מי שעמד אז בראש המחנה הציוני, והיום מכהן כנשיא המדינה: חוק ההדחה הוא כתם עכור של פניה של ישראל

גלעד קריב:       הדבר היה נכון ב-2016, ונכון גם היום

גלעד קריב:  החוק הזה לא ראוי להיות בספר החוקים של מדינת ישראל

זאב אלקין: איך אתה יכול לדבר את זה אחרי שזה עבר ביקורת שיפוטית?     

גלעד קריב: אני אומר את דעתי, ואת דעתה של מפלגת העבודה דאז וגם היום

גלעד קריב:  נבחרי ציבור מכהנים לא צריכים להדיח נבחרי ציבור מכהנים

גלעד קריב:  זו היתה העמדה של חברי הכנסת של המחנה הציוני, זו גם היתה העמדה של חברי הכנסת מסיעת יש עתיד בכנסת העשרים, שהצביעו כולם נגד הכנסתו של חוק ההדחה לספר החוקים הישראלי

גלעד קריב:  משעה שהדעה הזו של מפלגת העבודה לא התקבלה, והחוק אכן חוקק, התפקיד שלנו הוא להקפיד הקפדה יתרה בכל פרטיו, ולא לאפשר שימוש בו ככלי פוליטי גרידא, גם כאשר נתקלים במעשה החמור והמקומם שעשה חבר הכנסת כסיף

ארז מלול: מהי התרופה למעשה כזה, לדעתך?      

גלעד קריב: אני אומר

גלעד קריב:  אני אסיים את ההקראה, שהיא לא ארוכה, ואז אני אומר

קריאה: בכל התרופות, אנא פנה לד"ר אחמד

גלעד קריב: בעניין זה אין לי טעם לפנות לעמיתיי ממפלגות הימין

גלעד קריב:  אין לי ציפיות מהם

גלעד קריב:  הימין הישראלי נשטף בשנים האחרונות, לצערי, בגל גזעני ולא דמוקרטי, שמכוון, בראש ובראשונה, כלפי המפלגות שמייצגות את הרוב המכריע של האזרחים הערבים במדינת ישראל, וכלפי כל הנציגים שלהם בכנסת

גלעד קריב:  הציפייה שלי היא מחבריי וחברותיי במפלגות המרכז, שפעם נוספת משחקים לידי הימין

גלעד קריב:  אתם הרי יודעים שהמעשה של חבר הכנסת כסיף הוא מעשה בזוי וחמור, ובכך אנו מסכימים, אבל הוא אינו עומד בקריטריונים שקבועים בחוק

גלעד קריב:  זוהי עמדת היועצת המשפטית לממשלה, ולמיטב הבנתי, זו גם העמדה שנרמזה היטב על ידי הייעוץ המשפטי של הכנסת

גלעד קריב:      התוצאה היא הרי ברורה: אם חבר הכנסת כסיף יודח על ידי הכנסת, הנושא יובא לפתחו של בג"ץ, ושם, ככל הנראה, תתהפך ההחלטה מכיוון שיש חוק ויש בו קריטריונים ברורים, וישנה הלכה פסוקה, וישנם גם תקדימים

זאב אלקין: אז החוק הוא בסדר?     

גלעד קריב: לא, אני נגדו

בועז ביסמוט: חבר הכנסת אלקין, הרי השופטים בזמנו לא הסכימו

בועז ביסמוט:  אבל תן לו

גלעד קריב: אני מסיים

גלעד קריב:  ואתם חבריי וחברותיי במפלגות המרכז, אין היגיון שתיפלו לפח הזה, שיאפשר למפלגות הימין לצאת לגל נוסף של מתקפה מכוערת על בית המשפט העליון

גלעד קריב:  מי שרומס את חוק ההדחה, זו הכנסת, שהופכת את האירוע הנוכחי לפופוליסטי וקמפייניסטי, ולא לאירוע מעין שיפוטי

אופיר כץ: זה לא יהיה בית המשפט, שאם יפסול את ההדחה יקפיד בהגדרות החוק, שנקבעו בבית הזה, לא על ידו

אופיר כץ:  הדיון כאן משחק לידי הימין המתלהם, ובדרך עקומה גם לידי הקיצונים מהצד השני, שמבקשים להוציא את דיבתה של מדינת ישראל

אופיר כץ:      מבחינתי, המעשה שעשה חבר הכנסת כסיף מזכיר את ההבדל הברור בין השמאל הציוני לשמאל הרדיקלי

אופיר כץ:  והתפקיד שלנו הוא להתייצב בעוז נגד הקיצונים משני הצדדים

אופיר כץ:  אבל אסור לנו במסגרת המאבק הרעיוני והפוליטי החשוב הזה, להצטרף למלחמה שהכריזו הממשלה ומפלגות הימין על הדמוקרטיה הישראלית, על מערכת המשפט

אופיר כץ:  וכן, גם על החזון של חיים משותפים של יהודים וערבים במדינת ישראל היהודית והדמוקרטית

אופיר כץ:       חבריי במפלגות המרכז, אל תיפלו בפח הזה של הממשלה ושל מפלגות הימין

אופיר כץ:  תודה

אופיר כץ: תודה

ארז מלול: לא אמרת מה התרופה

גלעד קריב: יש ועדת אתיקה

גלעד קריב:  גמרת את השיחה איתי - - -     

אופיר כץ: איימן עודה, בבקשה

איימן עודה: אני חושב מאתמול ועד היום כל הזמן על חברי היקר עופר כסיף

איימן עודה:  עופר, אני מאוד מאוד מאוד מעריך אותך

איימן עודה:  אתה בן-אדם בעל מצפון

איימן עודה:  קשה מאוד להיות במקום שלך בקרב העם שלך

איימן עודה:  אומנם אנחנו באותן דעות בדיוק, אבל אנחנו שני עמים

איימן עודה:  אני מתאר לעצמי מה יקרה אם אני אהיה בעמדה כזו בפני רוב מוחץ בקרב העם שלי

איימן עודה:  ועם זה, בין היתר, הקשר

איימן עודה:  זה אנשים שחונכת יחד איתם, היית איתם בבית הספר, וגם באוניברסיטאות, גרים באותו בניין, קרובי משפחה

קריאה: אתה בעד עם ולאומיות? איימן עודה? זה חידוש

איימן עודה:    זה שאתה נמצא בעמדה הזו, ואתה עומד איתן, זה דבר שהוא ראוי לכל הערכה

איימן עודה:  חברי היקר עופר, אתה ואני בקרוב, בעוד שנים בודדות, נרקוד ביחד ברחובות בזמן שמנהיגי שני העמים, שתי המדינות, יחתמו על הסכם השלום, וכשתקום מדינה פלסטינית בגבולות 67', לצד מדינת ישראל, ויהיה שלום שיביא לביטחון, לשגשוג ולאמון בין שני העמים

איימן עודה:       שמעתי פה דברים: איך נגן על עצמנו

איימן עודה:  יש דרך כול כך ברורה: השלום הוא ההגנה

איימן עודה:  לחתום על הסכם שלום, כולל הסדרי ביטחון, הוא הערבות לביטחון אמת, עמוק ואסטרטגי, גם ליהודים וגם לפלסטינים, גם לישראלים וגם לפלסטינים

איימן עודה:  ואין דרך אחרת

איימן עודה:       אבל אנחנו חיים בתוך הגמוניה שכולה רעל

איימן עודה:  הגמוניה שחושבת שמדינה שכובשת עם אחר זה דבר לגיטימי

איימן עודה:  אבל האנשים שקוראים לחירות ולעצמאות לשני העמים, הם אנשים מודרים

איימן עודה:  אנחנו לא ניכנע להגמוניה הארורה הזו

איימן עודה:  לא נסכים, לא ניתן יד לזה

איימן עודה:  והעמדה שלנו היא הכי מוסרית בבית הזה

איימן עודה:  יש פה קבוצה שחושבת שהמדינה צריכה להיות שייכת אך ורק לעם אחד, אבל אנשים, שהפכו להיות מיעוט לאומי במולדתם, ואין להם מולדת אחרת מלבדה, ורוצים שהמדינה תהיה דמוקרטית ושוויונית לכולם, הם קבוצה קיצונית

איימן עודה:  הם רוצים לשכנע אותנו שזה הדבר הנכון והאמיתי, ואנחנו צריכים לקבל להיות נחותים

איימן עודה:  זה לא יקרה

איימן עודה:  75 שנים לא נתנו לזה יד, ולא ניתן לזה יד עכשיו

איימן עודה:  נעמוד זקופה קומה וניאבק ונהיה גאים גם מול הדורות הבאים

איימן עודה:  עמדנו זקופים מול הרוע, מול הגזענות, מול ההתנשאות והעליונות, ואמרנו: יש דרך אחת, ואין דרך אחרת, והיא דרך השלום והשוויון

איימן עודה:  אין דרך אחרת חוץ מהדרך הזו, אין

איימן עודה:      אני רוצה להגיד מילה, שהימין ישמע אותה ממני בפעם הראשונה מאז שנכנסתי לכנסת

איימן עודה:  האמת, יש לי הערכה לעקביות של הימין, ואני בז, בז, למפלגות מרכז-שמאל על החולשה שלהן  בפני הימין, על ההתפרסות שלהן בפני הימין

איימן עודה:  בושה וחרפה

איימן עודה:  אני אומר את זה כי אני יודע מה הימין רוצה

איימן עודה:  הימין רוצה לעשות דה-לגיטימציה גם לאזרחים הערבים, גם לשמאל היהודי במדינת ישראל

איימן עודה:  אני יודע שהימין רוצה למוטט את בית המשפט העליון

איימן עודה:  אני יודע שבית המשפט רוצה למוטט את ה"מדינה העמוקה", לרבות היועצים המשפטיים

זאב אלקין: הינה, אני ימין ואני לא נכנס לשום דבר בהגדרה

איימן עודה: נתניהו אמר לפני שלוש שנים שמדינת ישראל היא לא מדינה דמוקרטית, היא המדינה של הדיפ- סטייט

איימן עודה:  בשביל שהיא תהפוך לדמוקרטית, הוא צריך לחסל את הדיפ-סטייט

איימן עודה:  ועל זה המאבק

איימן עודה:  חבר הכנסת קריב, האמת, אני התפעלתי מהיציאה של מיליון אזרחים בצורה עקבית

איימן עודה:  היא מעוררת השראה והתפעלות

איימן עודה:  הייתי חלק מהמאבק הזה

איימן עודה:  הצטרפתי והשתתפתי לפחות ב-40 - 50 בקפלן, בחיפה ובכל מקום

איימן עודה:  האמנתי שהדרך הזו היא בכיוון הנכון

איימן עודה:  יחד עם זאת, ניסינו לשכנע שיש קשר בין הכיבוש לבין ההפיכה המשטרית

איימן עודה:  ישבנו איתם ועם קברניטי ההפגנות ועם מנהיגי מרכז-שמאל ואמרנו שיש קשר ברור

איימן עודה:  הרי מאיפה קהלת? מאיפה מגיעים רוטמן, בן גביר וסמוטריץ'? כולם מתנחלים

איימן עודה:  מהמפעל הזה באה ההפיכה המשטרית

גלעד קריב: רק שזה לא מרכז-שמאל

גלעד קריב:  אתה יודע בדיוק איפה נמצא השמאל ה - - -     

איימן עודה: תן לי להמשיך, בבקשה

איימן עודה:  אני הקשבתי לך , למרות שלא הסכמתי איתך ולא מסכים איתך

גלעד קריב: נכון

גלעד קריב:  בשביל זה פעלתם להפיל את הממשלה שלנו

איימן עודה: אתה, אל תבנה

גלעד קריב: אני לא בונה

גלעד קריב:  איימן, אל תרים עליי את הקול שלך?      

איימן עודה: אתה יודע מהו אחד ההבדלים בין הימין לשמאל הציוני? שיש יומרה לשמאל הציוני לבנות אותי כמו שהוא רוצה, וזה לא יהיה אף פעם

גלעד קריב: אין לנו שום יומרה לבנות אותך, וגם לא ניתן לך לבנות אותנו

איימן עודה: בבקשה, תן לי להמשיך

איימן עודה:  לא אתן לך להפריע לי

קריאות: אבל הם הרביצו לך בהפגנה

איימן עודה: כבוד היושב-ראש, תן לי את הזכות להמשיך, בבקשה

איימן עודה:  למה הקשר ברור? יש לי אלף טענות נגד בית המשפט העליון, ובצדק

איימן עודה:  אבל יש שני דברים בבית המשפט העליון שמפריעים לימין: ראשית, שכשהימין כל פעם פוסל אותנו מלרוץ לכנסת, בית המשפט מחזיר אותנו

איימן עודה:  הדבר השני שמפריע לימין זה שהימין רוצה לגנוב אדמות בבעלות פרטית באזורי C בגדה המערבית בשביל לספח את אזורי C, ובית המשפט העליון לא נותן לו יד

איימן עודה:  בגלל שני הדברים הללו הימין תוקף את בית המשפט העליון

איימן עודה:       מה קורה בדיון הזה? כל הסיפור של השנה האחרונה מתנקז בוועדה הזו

איימן עודה:  אני נפגשתי עם כל מיני חברי כנסת שונים מיש עתיד ומהמחנה הממלכתי

איימן עודה:  אמרו לנו: אנחנו יודעים שבית המשפט העליון יחזיר את עופר כסיף, אבל יש רוח ימנית שנושבת מהעם

איימן עודה:  והם הולכים עם הרוח

איימן עודה:  הם הולכים עם הרוח הפשיסטית

איימן עודה:  לכן, אני מבקר את המרכז-שמאל - מהמקום הדמוקרטי והנכון הזה

איימן עודה:       אני רוצה להגיד להם בצורה ברורה ביותר: במידה וסיפור ההדחה יגיע לבית המשפט העליון, בכל מקרה הימין ירוויח

איימן עודה:  כי אם הוא יקבל את החלטת הכנסת, אז מבחינה זו הימין הרוויח

איימן עודה:  אם בית המשפט העליון, עם שלושה שופטים שעומדים בפני 90 חברי כנסת, ידחה את החלטת הכנסת, הימין גם הרוויח

איימן עודה:  בשני המקרים הימין ירוויח

איימן עודה:  לכן זה הזמן לפנות למפלגות מרכז-שמאל ולהגיד להם: אל תיתנו יד

איימן עודה:  תעצרו את זה עכשיו, ותגידו את זה באומץ לציבור

איימן עודה:  אתם יכולים לא להסכים בכלל בכלל בכלל עם עופר כסיף, אבל המנגנון הזה של ההדחה, כשחברי כנסת מדיחים חבר כנסת אחר, הוא מנגנון דיקטטורי בעליל

איימן עודה:  זו עריצות הרוב

איימן עודה:  אנחנו לא מקבלים את המנגנון הזה

איימן עודה:       יש רק מקום אחד, והוא המקום הזה, לעמוד נגד מפלגות הימין, נגד ההדחה של חבר הכנסת עופר כסיף

איימן עודה:  וכך, ורק כך, הימין יפסיד

איימן עודה:  תודה רבה

אופיר כץ: תודה רבה

אופיר כץ:  טוב לדעת אתם הייתם חלק מההפגנות, וישבת עם המארגנים ו - - -     

איימן עודה: כן, הייתי חלק מההפגנות

עמית הלוי: אבל הם הרביצו לו שם

עמית הלוי:  פעם אחת הרביצו לו

גלעד קריב: עדיף לרקוד עם איתמר בן גביר והכהניסטים ויוצאי המחתרת היהודית

גלעד קריב:  מטיף לנו מוסר למחאה הדמוקרטית, שאתם הרמתם יד על הדמוקרטיה הישראלית

גלעד קריב:  לך תרקוד עם יוצאי המחתרת היהודית כמו שרים וחברי כנסת, שחלקם ישבו פה

גלעד קריב:  אתם לא מנצלים שום הזדמנות

אופיר כץ: גלעד, די

אופיר כץ:  אתה לא צריך להתחנף אליו אחרי שהוא נזף בך

אופיר כץ:  לא נורא

אופיר כץ:  אז איימן עודה נזף בך, לא קרה כלום

אופיר כץ:  אתה לא צריך להתרגש

גלעד קריב: אני צריך להתחנף אליו? הוא תמיד מתחיל כמו מרטין לותר קניג וגומר כמו מלקולם אקס

גלעד קריב:  אני לא צריך להתחנף אליו

גלעד קריב:  אבל אליך, אליך, אני בטח גם לא אתחנף

גלעד קריב:  אתם הרמתם יד על הדמוקרטיה הישראלית

גלעד קריב:  אתם שחררתם את השד הכהניסטי מהבקבוק

אופיר כץ: גלעד, תודה

אופיר כץ:  חברת הכנסת אימאן ח'טיב יאסין, בבקשה

גלעד קריב: אבות תנועת החירות והליכוד מתביישים במה שאתם עשיתם למורשת הרוויזיוניסטית

גלעד קריב:  משתפי פעולה עם כהניסטים

גלעד קריב:  עם יוצאי המחתרת היהודית מטיפים לנו מוסר

גלעד קריב:  חצופים

אופיר כץ: גלעד, קריאה ראשונה

אופיר כץ:      בבקשה, חברת הכנסת

אימאן ח'טיב יאסין: צוהריים טובים

אימאן ח'טיב יאסין:  גם אני אבקש לא להפריע לי

אימאן ח'טיב יאסין:  אפתח ואומר שבמלחמה אין מנצחים

אימאן ח'טיב יאסין:  יש שמשלמים יותר, ויש שמשלמים פחות

אימאן ח'טיב יאסין:  והכול יקר כי מדובר בחיי אדם, ולא משנה מאיפה הוא ומה גזעו ומה הדת שלו

אימאן ח'טיב יאסין:       בנוסף, למרות שהובהר בתחילת שתי הישיבות שמדובר כאן בהליך מעין משפטי, אני גם אומרת שזה בכלל לא נכון, ומה שקורה כאן זה הליך פוליטי, פופוליסטי, נטו

אימאן ח'טיב יאסין:  ובמיוחד בתקופה הזו, כשאנשים וחברי כנסת חושבים שאנחנו לקראת בחירות, ואז זו הזדמנות לעלות גם על כל מיני גלים

אופיר כץ: חברים, אני מבקש שקט

אופיר כץ:  בבקשה

אימאן ח'טיב יאסין: ולכן, אני גם לא רואה לנכון, ומצטרפת לדעה שאת החוק הזה צריך לפסול

אימאן ח'טיב יאסין:  לא יכול להיות שישנו חוק שנותן זכות לחברי כנסת לשלול ולהדיח חבר כנסת שנבחר על ידי הציבור

אימאן ח'טיב יאסין:  הוא נבחר בגלל אג'נדה, דעות וייצוג

אימאן ח'טיב יאסין:  ולכן, מי נתן זכות למישהו לשלול את הזכות הזו ממישהו אחר?     

קריאה: המחוקק

אימאן ח'טיב יאסין: הדמוקרטיה אמורה, בעיקרה, לשמור על זכות המיעוט מפני עריצות הרוב

אימאן ח'טיב יאסין:  מה שקורה בכנסת ובממשלה הזו זה עריצות הרוב על המיעוט

אימאן ח'טיב יאסין:  עובדה שקיימת בתקופה הזו היא שאנשים פוחדים לפתוח אפילו את הפה ולדבר, אפילו בשוויון, על שני הצדדים

אימאן ח'טיב יאסין:       חבר הכנסת עופר כסיף הוא אכן ציפור זרה בנוף של הכנסת הזו

אימאן ח'טיב יאסין:  הוא ציפור זרה גם בתוך החברה הישראלית, ובמיוחד היהודית

אימאן ח'טיב יאסין:  הוא בא עם אג'נדה ערכית

אימאן ח'טיב יאסין:  הוא לא מסתיר אותה, והוא מדבר עליה, ועל סמך זה הוא נבחר

אימאן ח'טיב יאסין:  ולכן, צריך לתת ביטוי גם לקול הזה, אפילו שהוא קול צורם לאנשים מסוימים

אימאן ח'טיב יאסין:  על רקע זה אנחנו מגיעים לכנסת

אימאן ח'טיב יאסין:  כל אחד מביא את הקול שלו ואת הקול של הציבור שבחר בו

אימאן ח'טיב יאסין:  דרך ההליך הזה נוקטים באמצעי למנוע מחבר הכנסת להביא את הדברים שלו בצורה ברורה

אימאן ח'טיב יאסין:      אני רוצה להזכיר פה דבר נוסף, שהוזכר על ידי חברים רבים, שכאילו האמירה או החתימה של חבר הכנסת עופר כסיף על העצומה לבית הדין הבין-לאומי היא שהמיתה והביאה וביישה את מדינת ישראל

אימאן ח'טיב יאסין:  חבר'ה, תסתכלו על עצמכם, תפקחו את העיניים

אימאן ח'טיב יאסין:  מה עם השרים שביקשו להשמיד עם שלם, 2 מיליון אנשים שיושבים בעזה? מה עם שרים שביקשו לזרוק פצצת אטום על עזה? מה עם שרים שביקשו לשרוף את כל מי שנמצא בעזה? מה עם שרים שאמרו: כולם חיות וצריך להיפטר מהם? האם זה לא הביא בושה למדינת ישראל ולממשלת ישראל ולכל חבר כנסת שטוען שהוא מגן על העם ועל אזרחי מדינת ישראל?      אני לא ארבה בדברים כי רבים מהדברים נאמרו קודם

אימאן ח'טיב יאסין:  אבל אני חושבת שלא היה צריך לקיים את הדיון הזה בגלל שלפני החתימות, חברי הכנסת כבר הלכו וקיבלו ייעוץ משפטי והבינו שאין עילת משפטית בתהליך הזה

אימאן ח'טיב יאסין:       כולי תקווה שאנשים יתעשתו וישמרו על הזכות של כל אחד מהם להיות קיים במקום הזה, ולהביע את דעתו ועמדתו ואת האנשים אותם הוא מייצג

אימאן ח'טיב יאסין:  אותם

אופיר כץ: תודה

אופיר כץ:       חבר הכנסת ואליד אלהואשלה, בבקשה

וליד אל-הואשלה: שלום לכולם

וליד אל-הואשלה:  גם אני רוצה לדבר בקצרה

וליד אל-הואשלה:  רבותיי, אנחנו יושבים כאן בגלל פנייה לוועדת הכנסת על מנת לדחות חבר כנסת מכהן

וליד אל-הואשלה:  אנחנו רואים שבארגונים, בחברות, במועצות המקומיות וברשויות, יש יועץ משפטי, שמכבדים אותו ושכל הזמן נצמדים אליו

וליד אל-הואשלה:  הדבר הזה לא קורה בכנסת למרות שיש חוות דעת של היועצת המשפטית לממשלה, וגם רמיזה של היועצת המשפטית לכנסת, כביכול להשאיר את ההליך הזה בתוך הוועדה ולא להגיע למצב של הדחת חבר כנסת

וליד אל-הואשלה:       נכון שיש פה חבר כנסת מכהן, שחתם על עצומה, שלא הגיעה לבית הדין בהאג

וליד אל-הואשלה:  אבל הוא מייצג פה מפלגה וציבור בוחרים

וליד אל-הואשלה:  לכן, אני חושב שאנחנו, כחברי כנסת, לא צריכים להחליט לגבי חבר כנסת הזה

וליד אל-הואשלה:  יש פה תהליך לא דמוקרטי, שבו ועדת הכנסת מכריחה חבר כנסת, והיא מנסה להדיח אותו

וליד אל-הואשלה:  זה תהליך לא תקין

וליד אל-הואשלה:  אני רוצה שאנשים יסתכלו על הכנסת בשנתיים-שלוש האחרונות

וליד אל-הואשלה:  המצב בכנסת בשלוש השנים האחרונות הוא לא טוב

וליד אל-הואשלה:  אנשים מבחוץ מסתכלים גם על המליאה, וגם על הוועדות, והמראות הם לא טובים משני הצדדים

וליד אל-הואשלה:  מה יגידו לעצמם אנשים שצופים בערוץ הכנסת, בערוץ 99? איך הדבר הזה מתנהל בתוך הכנסת?      ולכן, אני חושב שיש בית משפט שיכול להחליט בנושא זה

וליד אל-הואשלה:  יש ועדת אתיקה שמחליטה גם לגבי חברי כנסת אחרים

וליד אל-הואשלה:  חבר כנסת, שמייצג ציבור, יכול גם להביע את דעת הציבור בכנסת

וליד אל-הואשלה:  לא צריך להלך אימים על חברי כנסת שיש להם דעה אחרת ושונה מחברי כנסת אחרים

וליד אל-הואשלה:      מה שמתנהל כאן בכנסת, מתנהל במכללות ובאוניברסיטאות

וליד אל-הואשלה:  אנשים כאן לא חושבים

וליד אל-הואשלה:  אני לא יודע איך מקבלים החלטות

וליד אל-הואשלה:  אפשר לחשוב אחרת, אפשר לשנות גישה כלפי חברי כנסת שבאים עם דעה אחרת

וליד אל-הואשלה:  הגיע הזמן להפסיק להתעסק עם חברי כנסת מכהנים

וליד אל-הואשלה:  ההחלטה לא אמורה להיות בידי ועדת הכנסת, אלא רק דרך בית משפט

וליד אל-הואשלה:  אפשר לפנות לבית משפט, אבל לא דרך הדחה בוועדת הכנסת

וליד אל-הואשלה:       המדינה מפסידה מהתהליך הזה

וליד אל-הואשלה:  היא מפסידה מהדחת חבר כנסת מכהן

וליד אל-הואשלה:  המרחב הדמוקרטי מצטמצם

וליד אל-הואשלה:  לכן, אני חושב שזה לא מוסיף כבוד לא לכנסת, ולא לוועדות הכנסת

וליד אל-הואשלה:       אסור שאנחנו נמשיך לתת לחברי כנסת במליאה, ובוועדה כאן, להוביל להדחת חבר כנסת מכהן

וליד אל-הואשלה:  זה לא מוסיף לוועדה ולא מוסיף לכל ממשלה

וליד אל-הואשלה:  הגיע הזמן שחברי כנסת, גם בליכוד, יסתכלו גם מה הולך במפלגות אחרות

וליד אל-הואשלה:  אני יודע שיש פריימריז בתוך הליכוד, ואנחנו יודעים ורואים שהמפלגה של בן גביר עולה בסקרים, ושחשוב לכל חבר כנסת שנמצא כאן להיות גם בכנסת הבאה

וליד אל-הואשלה:  אבל זה לא אמור להיות על חשבון חברי כנסת אחרים

וליד אל-הואשלה:  הבנתי, ושמעתי מחברי כנסת שנמצאים כאן בוועדה, שיש רשימת הדחה של עוד חברי כנסת

וליד אל-הואשלה:  אני אשמח לראות או לשמוע איפה השם שלי ממוקם

וליד אל-הואשלה:  תודה

אחמד טיבי: הוא רוצה לתכנן את החיים

אופיר כץ: אני לא מכיר רשימה כזו

אופיר כץ:      חבר הכנסת סימון מושיאשוילי

סימון מושיאשוילי: צוהרים טובים

סימון מושיאשוילי:  אדוני, תודה

סימון מושיאשוילי:  אני לא אתן נאום פוליטי

סימון מושיאשוילי:  אני לא יודע אם אפשר לשכנע מאן דהוא כאן

סימון מושיאשוילי:  אני רוצה לעשות את זה קצת שונה

סימון מושיאשוילי:  אני רוצה לפנות לבא כוחו

סימון מושיאשוילי:  עו"ד ספרד, כמוני - כמוך

סימון מושיאשוילי:  הגעתי לכאן לפני שנה, אבל עד אז עבדתי כעורך דין עצמאי במשך 20 שנה 

סימון מושיאשוילי:  טיפ קטן

סימון מושיאשוילי:  תפוס את הלקוח שלך בצד ותן לו ייעוץ

סימון מושיאשוילי:  אני לא הולך להגיד לך מה כן יהיה ומה לא יהיה בבית משפט

סימון מושיאשוילי:  לפעמים אנחנו יודעים שאתה יודע איך אתה נכנס, אבל אתה לא יודע איך אתה יוצא

מיכאל ספרד: פתגם נכון מאוד

קריאה: במקרה הזה,  לא בטוח שזה נכון

סימון מושיאשוילי: אוי כמה שזה תלוי בהרכב שופטים

קריאה: אל תדאג

קריאה:  לא במקרה הזה

סימון מושיאשוילי: קח אותו בצד

סימון מושיאשוילי:  רבי עקיבא אומר במסכת יבמות בגמרא: כל גל וגל שהגיע אליי, נענעתי לו בראשו

סימון מושיאשוילי:  אתה צריך לדעת מתי להוריד את הראש

סימון מושיאשוילי:  אני מציע הצעה אישית וחברית

סימון מושיאשוילי:  אנחנו כאן באותו בית, ואנחנו חברים בסוף

סימון מושיאשוילי:  אני מציע שהוא ימשוך את החתימה שלו

סימון מושיאשוילי:  אני שמח על כל הציטוטים שלך מאתמול על כמה שהוא נגד תנועת המחבלים, תנועת חמאס, עד כמה שחרה לו כל הטבח והחורבן שהמדינה שלנו חוותה כאן ב-7 באוקטובר

סימון מושיאשוילי:  ואני בטוח שאף אחד כאן לא רצה את הטבח ואת החורבן הזה, ושכולם כאן, ללא יוצא מהכלל, נגד מה שעשה וחולל ארגון החמאס הזוועתי, ושכולם כאן רוצים להכריע אותו

סימון מושיאשוילי:      הדבר הכי פשוט הוא למשוך את החתימה, ובא לציון גואל

סימון מושיאשוילי:  הלוואי ולא היינו בהליך כזה של הדחת חבר כנסת

סימון מושיאשוילי:  זה מה שיש לי לומר, ואין לי מה להוסיף

סימון מושיאשוילי:  זה סתם בלה, בלה, בלה

סימון מושיאשוילי:  תודה

אופיר כץ: תודה רבה

אופיר כץ:  חבר הכנסת רוט, ביקשת? לא

אופיר כץ:       מירב, בבקשה

מירב בן ארי: אגיד כמה דברים: ראשית, גילוי נאות

מירב בן ארי:  לי ולעופר כסיף יש היסטוריה לא נעימה

מירב בן ארי:  הוא קרא לי "תרנגולת" בכנסת הקודמת, ומאז הרשתות לא מרפות ממני, ובכל מקום שאני הולכת, ואמרתי לו זאת באופן אישי, זה ביזה אותי כחברת כנסת

קריאה: - - -     

מירב בן ארי: תן לי

מירב בן ארי:  בניגוד למנהגי, מאז אתמול, בשעה 11:00,  אני באמת יושבת ומקשיבה ורושמת

מירב בן ארי:  קודם כול, ברמה האישית היה לי איתו תאקל לא נעים בכנסת הקודמת

מירב בן ארי:  מי שמכיר את עמדותיי, יודע מה אני חושבת על ההשתתפות הזו בעצומה שלך נגד המדינה בהאג

מירב בן ארי:  אני גם יודעת את האמרות שלך נגד חיילי צה"ל ושוטרים

מירב בן ארי:  אני פניתי ליועמ"שית לגבי פתיחה בכתב אישום בנושא הכאת השוטר לפני שנתיים, כשהיית בדרך לכפר יאטה ונכנסת לשטח צבאי סגור

עופר כסיף: לא, זה לא נכון

מירב בן ארי: לא משנה, אני אומרת את ההיסטוריה מבחינתי

מירב בן ארי:  אני באמת אומרת שיש לי הרבה הרבה דברים לומר באירוע הזה על חבר הכנסת כסיף

מירב בן ארי:  ככל שהדיונים התקדמו, שלושה דברים הובהרו לי בצורה חד- משמעית: ראשית, שאני מתנצלת בפני אלקין ומי שכתב את החוק ומי שהביא אותנו לטריבונל הזה

מירב בן ארי:  אני חושבת שזה נורא

מירב בן ארי:  אני חושבת שחברי כנסת לא צריכים לשפוט קולגה שלהם, גם אם הם מסכימים איתו או לא, שונאים או אוהבים

מירב בן ארי:  זה לא רלוונטי

מירב בן ארי:  כן יכול להיות בית דין מיוחד עם נציג חברי כנסת מהקואליציה והאופוזיציה - זה לגמרי בסדר

מירב בן ארי:  אבל זה שיושבים כאן חברי כנסת, כשבמפורש כולם מגיעים עם דעות קדומות, ולא פותחים לשנייה את העיניים והאוזניים, זו טעות

מירב בן ארי:  אני בכוונה ציינתי את המטענים הקשים שלי עופר כסיף כי בסוף גם ישבתי והקשבתי כאן

מירב בן ארי:  וכן, וגם נפתחו לי העיניים והאוזניים

מירב בן ארי:  וגם שמעתי את חוות הדעת של היועצות המשפטיות

עופר כסיף: מירב, רק תזכירי שאני התנצלתי, וגם דיברנו על זה

מירב בן ארי: אני אמרתי שדיברנו על זה במליאה

עופר כסיף: ולא רק שהתנצלתי, את יודעת איפה עמדתי גם כשתקפו אותך אחרים

מירב בן ארי: אני באמת - - -     

אריאל קלנר: עכשיו צריך רק להתנצל בפני מדינת ישראל על האשמות ועל העלילות, ואנחנו נשקול

אריאל קלנר:  אפשר להתנצל גם בפני מדינת ישראל, לא רק בפני חברת כנסת

מירב בן ארי: אני לא צריכה שאתה תתערב לי בהתנצלויות שלנו, ובכלל, עזוב

מירב בן ארי:  אני לא צריכה את זה

אריאל קלנר: אני התערבתי בהתנצלויות של מדינת ישראל

מירב בן ארי:  אני חושבת שכל האירוע הזה הוא טעות, ואני חושבת שמי שחשב שחברי כנסת יכולים לשפוט את חברו או את הקולגה שלו בעבודה בצורה אובייקטיבית, טעה טעות חמורה

מירב בן ארי:  אני הרבה שנים כאן

מירב בן ארי:  הייתי בהדחה של באסל גאטס

מירב בן ארי:  גם אז זה היה אירוע מגעיל

מירב בן ארי:  לא משנה ששם היתה הברחה של טלפונית, וכאילו עבירה פלילית, שכמובן הסתיימה בסוף

מירב בן ארי:  זה אירוע פשוט מגעיל, לא אירוע לא נעים

אריאל קלנר: באיזה שנה זה היה עם באסל גאטס?     

מירב בן ארי: לדעתי, ב-2016

אריאל קלנר: נו, אז כנראה שזה לא קורה כאן כל יום

אריאל קלנר:  נכון?      

מירב בן ארי: 2017, אבל לא משנה

אריאל קלנר: זה לא שכל יום מדיחים את המיעוט

אריאל קלנר:  לא כל יום מתנפלים על המיעוט

מירב בן ארי: די

מירב בן ארי:  אתה דיברת

מירב בן ארי:  לא הפרעתי לך

מירב בן ארי:  לאף אחד לא הפרעתי

מירב בן ארי:  ישבתי באמת והקשבתי ברוב קשב, וגם כתבתי

אופיר כץ: קלנר, לא להפריע

אופיר כץ:  צודקת

אופיר כץ:  תמשיכי

מירב בן ארי: בעיניי, זו העמדה שלי

מירב בן ארי:  וחבל שאנחנו כאן, אנחנו לא אמורים להיות

מירב בן ארי:  זה לא התפקיד שלנו

מירב בן ארי:  לא בשביל זה בחרו בנו לכנסת

מירב בן ארי:  אפרופו, בחירות לכנסת - אני חושבת שהזכות לבחור ולהיבחר במדינה דמוקרטית היא דרמטית

מירב בן ארי:  ואני אומרת ממפלגה אפילו בלי פריימריז

מירב בן ארי:  עם פריימריז היא פי שלושה דרמטית

מירב בן ארי:  יהיה לנו, בעזרת השם, פריימריז במרץ

מירב בן ארי:  אני אומרת לכם בגילוי לב שזהו אירוע דרמטי

מירב בן ארי:  לא סתם הוא חודד כאן

מירב בן ארי:  כי בסוף אנחנו נבחרי ציבור

מירב בן ארי:      אני אומרת לכם את האמת

מירב בן ארי:  לא קל לי היום

מירב בן ארי:  בשבוע שעבר אני וחברי בועז ביסמוט חזרנו ממשלחת לשטרסבורג

מירב בן ארי:  שמענו בה במפורש על האג, על הנזק למדינת ישראל בתביעה הזו

מירב בן ארי:  שמענו מחברי פרלמנט מחו"ל עד כמה התביעה הזו עשתה נזק למדינה

מירב בן ארי:  לא משנה שהיא הסתיימה איך שהיא הסתיימה

מירב בן ארי:  בסוף תמיכה של חבר כנסת בהליך הזה בהאג, זה נזק אמיתי

מירב בן ארי:  זה מהחייל שלנו, שינחת מחר בלונדון, ועד התדמית של מדינת ישראל בעולם

מירב בן ארי:  ולכן, אני חושבת שזה שחתמת

מירב בן ארי:  ואמר לך כאן בצדק

מירב בן ארי:  אני חשבתי שהדבר הראוי שהייתי צריך לעשות זה להסיר את החתימה מהאירוע הזה

מירב בן ארי:  אבל אני בסוף לא אתערב לך בשיקולים שלך

מירב בן ארי:  אני רוצה להגיד לך שהנזק נעשה

סימון מושיאשוילי: עופר, מה שאני יעצתי לך

מירב בן ארי: 	כן

מירב בן ארי:  אני חושבת שאפשר היה לפתור את זה בצורה אחרת

מירב בן ארי:  חבל שהידרדרנו לאירוע הזה

מירב בן ארי:  לצערי, האירוע הזה היום בוועדה יתקדם למליאה

מירב בן ארי:  ואני אומרת "לצערי", כי אני חושבת, ואני מציעה, שבתקופה הזו, עד שזה מגיע למליאה, ואני אומרת לך, עופר, וגם לפורר, אולי לנסות למצוא איזשהו פתרון אחר

מירב בן ארי:  יש עוד מגוון אפשרויות בוועדת האתיקה, וגם עוד לפני שזה מגיע למליאה

וליד טאהא: צריך לשאול את שגית אם יש - שהיא באמת תגיד

מירב בן ארי: שני משפטים אחרונים: ראשית, מאוד מאוד קשה לי מול שגית ומול אביטל

מירב בן ארי:  יש לי הערכה מקצועית רבה אליהן

מירב בן ארי:  לא כל דבר שהן אומרות זה דברי אלוהים חיים

מירב בן ארי:  הן יועצות משפטיות, זה בסדר

מירב בן ארי:  עם זאת, יש לי הרבה הרבה הערכה לדברים שנאמרו

מירב בן ארי:  הם נלקחו, וזה יושב עליי בצורה מאוד מאוד רצינית

מירב בן ארי:  האירוע הזה לא קל עבורי

מירב בן ארי:       שנית, זה לא נגד חד"ש-תע"ל

מירב בן ארי:  ואתה, חביבי, שגם יש לך היסטוריה איתי, וגם עאידה, וחברי כנסת ערבים אחרים, שאני איתם פה מ-2015, בטח גם עם אחמד ועם עאידה ועם איימן, - - -     

ארז מלול: את מתואמת עם יאיר?      מירב בן ארי (יש עתיד): << דובר >>      תנו לי לסיים את המשפט

ארז מלול:  זה לא נכון שבאתם ואמרתם, ועורך הדין, אתה אמרת את זה, שזה נגד המצביעים

ארז מלול:  לא

ארז מלול:  עובדה שאיימן, אחמד ועאידה לא יושבים פה

ארז מלול:  ותאמין לי, היו להם התבטאויות

ארז מלול:  אבל יש משהו ב-Acting out, בלקחת פעולה אמיתית נגד מדינת ישראל ולהצטרף לעצומה שהביאה אותך לכאן

ארז מלול:  נכון, אפשר להתווכח

ארז מלול:  אבל בסוף אנחנו לא נגד המצביעים של חדש-תע"ל, ואנחנו גם לא חברי הכנסת

ארז מלול:  אני מצטערת אם יש כאן טונים שעלו וקללות

ארז מלול:  וואלה, בעיניי, זה לא מייצג

ארז מלול:  כי עובדה שאתה לא יושב כאן, ולא חסרות לך התבטאויות, בוא, אתה ממש לא חנה בבלי, ולא עאידה, ולא איימן, ולא אחרים

ארז מלול:  עצם נקיטת הפעולה של חתימה על עצומה, היא מאוד מאוד דרמטית

ארז מלול:  ולכן, אנחנו יושבים פה

ארז מלול:      הקשבתי לכולכם

ארז מלול:  אני חושבת שהטונים כאן יצאו מפרופורציה

ארז מלול:  אני חושבת שכולנו במקום מאוד מאוד קשה מאז ה-7 באוקטובר

ארז מלול:  אני חושבת שטעית בהתנהלות שלך

ארז מלול:  בסוף היית צריך להתנהל אחרת, וגם היה לך זמן להתנהל אחרת עד לדיון

ארז מלול:  חבר הכנסת פורר, את עשית פה באמת, באמת, עבודה לנסות לבוא ולהוכיח

ארז מלול:  אבל גם אתה צריך לקחת בחשבון מה שמגיע לפה מתוך הייעוץ המשפטי

ארז מלול:  לי ולך יש הרבה כבוד לצוות שיושב כאן

ארז מלול:  אני שמחה שאני מדברת אחרונה

ארז מלול:  נראה לי שאנחנו מתואמים

ארז מלול:  אני מאוד מאוד מקווה שאולי לקראת העניין של ה-90 ננסה למצוא פתרון

ארז מלול:  סימון אמר את זה נכון, והיו פה עוד כמה חברי כנסת, שלא נמצאים כאן בדיון, ואנחנו גם הפה שלהם, בואו נמצא פתרון כדי לנסות ולא להגיע לאירוע הזה

ארז מלול:      לסיכום, עופר, אני חושבת שמהרגע שהאירוע הזה התגלגל אליך, יכולת לנהל אותו אחרת

ארז מלול:  אם היית בא, גם לצוות המשפטי וגם לחברי הכנסת מהאופוזיציה, אולי היה אפשר למצוא דרך אחרת ולא להגיע לסיטואציה הזו

ארז מלול:   אני מניחה שלאף אחד פה לא נעים להיות כאן היום, וגם אתמול

ארז מלול:  אמרתי את מה שאמרתי, כל אחד יסיק את המסקנות

אופיר כץ: תודה

אופיר כץ:       אביטל, את מוותרת? לא רוצה? אוקיי

אופיר כץ:  שגית תשיב עכשיו ותתייחס לשאלות שעלו

אופיר כץ:  לאחר מכן אני מחזיר את זכות הדיבור לעודד פורר, ולאחר מכן עו"ד ספרד

משה סעדה: אבל היתה לי שאלה לאביטל: למה לא מתייחסים לזה כהסתה וקריאה למעשה, כמו שעושים לו היה אירוע אחר שמישהו, איש ציבור, היה מסית וטוען שערבים נכנסים לבתים שלנו ופולשים ורוצחים אנשים, נשים, וטף? האם לא היה מוגש נגדו כתב אישום בהליך מהיר ומזורז? יש לנו פה גם חבר כנסת שזכה להיחקר על דברים דומים

משה סעדה:  אני שואל, אני רוצה לברר

קריאה: תגיש תלונה

משה סעדה: אני שואל, אני לא מגיש תלונה

משה סעדה:  אני רוצה לברר כי בעיניי זה עלילה - - -     

אביטל סומפולינסקי: גם לא הוגשה תלונה, למיטב ידיעתי

משה סעדה: אל"ף, על פי חוק לא צריך להגיש תלונה

משה סעדה:   כידוע לך, מספיק שאתם שומעים על הדברים

אביטל סומפולינסקי: בגלל זה אמרתי אל"ף

ארז מלול: את מתעסקת עם חוקר ממח"ש

משה סעדה: אני לא חוקר

משה סעדה:  הייתי פרקליט

אביטל סומפולינסקי: קודם כול, באמת, למיטב ידיעתי, לא הוגשה תלונה

אביטל סומפולינסקי:  דבר שני, ממה שאנחנו בחנו עם גורמי האכיפה הרלוונטיים בעניין, דברים מהסוג הזה לא עומדים ברף הפלילי, כמו שאמרה גם היועצת המשפטית לכנסת

אביטל סומפולינסקי:  בית המשפט אמר ביחס לחוק ההדחה שהרף הפלילי - אפשר להסתייע בו, אבל הוא לא מכריע ביחס לחוק ההדחה, כך שזה לא משהו ש - - -     

משה סעדה: אבל הוא משליך

משה סעדה:  - - -     

אביטל סומפולינסקי: הוא משליך? אז הוא משליך, לעמדתנו, לכיוון שמחזק את המסקנה שהדבר הזה לא עומד ברף הפלילי

משה סעדה: לדעתך, הוא לא עומד ברף הפלילי בכלל? האם לגיטימי בעינייך לומר אמירות כאלה?     

אביטל סומפולינסקי: החתימה על ה - - -     

וליד טאהא: האם אתה חוזר על הוויכוח של הבוקר ואתמול?     

משה סעדה:  - - - זה משהו אחר? אני שואל

משה סעדה:  האם עלילת דם נגד יהודים על כך שהם רוצחים אנשים, נשים וטף זו אמירה לגיטימית שלא צריך להגיש בגינה כתב אישום? אני באמת מנסה להבין

עאידה תומא סלימאן: יבקש פגישה וידבר  - - -

עאידה תומא סלימאן:  מה זה תלוי בדיון שלנו?     

אופיר כץ: אוקיי, אביטל אומרת שזו התשובה שלה

אופיר כץ:  שגית, בבקשה

משה סעדה: זו תשובה רשמית? הדבר הזה הוא הפתעה גמורה כרגע

משה סעדה:  שהיועמ"שית מאשרת שיח כזה,  לא יודע, ברמה הפלילית

משה סעדה:  ואם פלסטינאי בחוץ לארץ שישמע את האמירה הזו, יפגע בסטודנט יהודי, שהוא חסר הגנה שם? כן, זה הרף פלילי

משה סעדה:  זו אמירה מסיתה, זו עלילת דם

משה סעדה:  מה ההבדל בין זה? זו עלילת דם

משה סעדה:  אני כפרקליט אומר לך באופן מובהק וחד-ערכי

משה סעדה:  לו רב היה אומר דבר כזה על הערבים, היה צריך להגיש נגדו כתב אישום במיידי

משה סעדה:  ככה היינו נוקטים כי זה לא ראוי, כי זה - - -, זו עלילת דם

עאידה תומא סלימאן: מה אם הוא ישמע הצהרות כמו: תמחקו אותם? מה הוא ירגיש? האם לא צריך להגיש נגדם כתבי אישום? - - -     

וליד טאהא: לא הגישו נגדך כתב אישום, גם לא נגד ואטורי, גם לא נגד דיכטר, גם לא נגד אליהו, וגם לא נגד סמוטריץ', שרצה למחוק

וליד טאהא:  כולם אמרו דברים איומים

וליד טאהא:  אז למה אתה - - -?     

משה סעדה: אתה, - - - בפרקליטות, הוא לא גדול

משה סעדה:  עזוב, עזוב

עאידה תומא סלימאן: גם פלסטיני שלומד עם יהודי בחו"ל שומע אתכם

משה סעדה: אלו אמירות שחוצות את הרף הפלילי

אופיר כץ: שגית, בבקשה

שגית אפיק: אני אתחיל דווקא עם דברי חבר הכנסת נאור שירי, שציין שלחברי כנסת קשה להיות טריבונל ושכולם פה בעלי ענין, ושבסופו של דבר גם הטיעונים שלכם הם עם עניין פוליטי

שגית אפיק:  העניין הזה עלה גם במהלך הדיונים להכנת חוק ההדחה

שגית אפיק:  במהלך הדיונים האלה גם הייעוץ המשפטי לכנסת העלה את הבעייתיות בכך שהוועדה הזו תנהל הליך מעין שיפוטי

שגית אפיק:  גם העמדה הזו הוצגה בפני בית המשפט על ידי הייעוץ המשפטי לכנסת, בה נאמר: ברור שיש בעייתיות שבכך שחברי כנסת, גם ברוב מיוחד, ידיחו חברי כנסת אחרים על רקע אידיאולוגי

מיכל מרים וולדיגר: שגית, גם ההליך של חבר כנסת פורש

שגית אפיק: תאמיני לי שאני אתייחס לזה

שגית אפיק:  גם היועץ המשפטי לממשלה ציין, וגם בית המשפט, שמתן סמכות מעין שיפוטית למליאת הכנסת להורות על הפסקת כהונתו של חבר כנסת אשר נבחר על ידי הציבור מעוררת קשיים

שגית אפיק:       יחד עם זאת, זה ההליך שנקבע בחוק ההדחה, שהוועדה הזו תקיים הליך שהוא מעין שיפוטי

שגית אפיק:  זה שהמחוקק, המכונן, בחוק היסוד קבע

שגית אפיק:  זה באמת הליך דומה שקיים גם בעניין הליך להסרת חסינות, גם בעניין הליך לפרישתו של חבר כנסת

שגית אפיק:  לצד ההליך המעין שיפוטי, ולכן גם פתחתי אתמול ואמרתי, וביקשתי והנחיתי, שהדיון כאן צריך להיות בהחלט דיון ענייני, ולא להיסחף לחלקים הפוליטיים, ולא להפוך את זה למשפט אישי כנגד חבר כנסת

שגית אפיק:  יש פה גם קושי של משפט עמיתים, התנכלות של הרוב למיעוט

שגית אפיק:  ובוודאי שכל הקשיים האלה הם קשיים שעולים כחלק מסדרי הדיון

שגית אפיק:  אבל כמו שאמרתי, המכונן הכיר בכך וקבע אותם

שגית אפיק:      יחד עם זאת, גם בית המשפט, שאישר פה אחד את חוק ההדחה, ראה מספר בלמים שבעיניו הגנו על ההליך כולו

שגית אפיק:  לצד הרוב מאוד גבוה, שכמו שאמרתי אתמול שהוא ממתן, אם כי לא מאיין את החשש מעריצות הרוב, בית המשפט ראה כבלם את העובדה שנדרשים עשרה חברי כנסת מהאופוזיציה לצורך התנעת ההליך, לצורך הגשת הבקשה

שגית אפיק:  השופט הנדל ציין את האופוזיציה בעיניו כגורם מאוד ממתן בכל האירוע הזה

שגית אפיק:       הבקשה שלך שלכאורה ינכחו כאן ויוכלו להצביע כאן רק מי שלא חתמו על הבקשה, למעשה כמעט ולא מסתדרת עם המספרים

שגית אפיק:  היא הופכת להיות מאוד מאוד קשה

קריאה: גם כלפי עצמו בית המשפט לא התייחס - - -     

שגית אפיק: בלם נוסף שבית המשפט ראה לנגד עיניו כבלם זו העובדה שהמעשים שניתן לשקול, הם מעשים לאחר היבחרה של אותה כנסת

שגית אפיק:  בלם נוסף שבית המשפט ראה זה שלא ניתן לפתוח בהליך הדחה בתקופות של בחירות

שגית אפיק:  והמכונן עצמו ראה בלם נוסף, בעיניי, כחלק מהתהליך, וזה הנושא של עמדות שתי יועצות משפטיות: היועצת המשפטית לממשלה והיועצת המשפטית לכנסת

שגית אפיק:       בשונה מהליך שבו עמדתנו מוצגת בפניכם מכוח תפקידנו הרגיל, מכוח חוק הכנסת, שבו הייעוץ המשפטי לכנסת מתווה בפניכם אולי מפת דרכים, מסייע לכם לחוקק, מציג בפניכם סוגיות משפטיות שונות שעולות בהליך החקיקה או בדיוני פיקוח, כאן המחוקק קבע שעמדת הייעוץ המשפטי לכנסת תינתן בפניכם

שגית אפיק:  כי, בסופו של דבר, השאלה פה היא שאלה משפטית: האם העילה התקיימה

שגית אפיק:  וגם אני, וגם נציגת היועצת המשפטית לממשלה, המשנה, הצגנו בפניכם עמדה שאני חושבת שהיא מאוד בהירה בנושא זה

שגית אפיק:  מכיוון שהעמדה המשפטית פה היא חלק אינטגרלי מההליך, היא עמדה שלא רק נכון שהיא תישקל על ידכם באופן הרגיל שבו אנחנו מציעים לכם הצעות שונות - - -     

ארז מלול: שגית, היה יותר נכון שחוות הדעת המשפטיות היו לפני תהליך החתימה, ואז חברי הכנסת היו יכולים לראות הכול

קריאה: נכון, אני ביקשתי את זה

שגית אפיק: לפני תהליך החתימה היה בפניכם מסמך שהנחתי ובו סקירה של החקיקה ושל הפסיקה

שגית אפיק:  אנחנו לא יכולנו לפני החתימה להציג בפניכם עמדה פרטנית משום שהיינו צריכות לראות את הבקשה על הנמקותיה וראיותיה, ואת זה ראינו רק אחרי כשחתמתם, כשיושב-ראש הכנסת קיבל את הבקשה

שגית אפיק:  ולכן, קודם לכן הצגתי בפניכם, ועשיתי את זה לפני שחתמתם, ובכוונה הזדרזתי ומיהרתי והוצאתי את המסמך בדבר הפסיקה, כדי שתראו, לפני שאתם חותמים, את הדרישות הדווקניות ואת הקושי שיש בהליך ההדחה הזה

שגית אפיק:      אני חושבת שהשאלה שהעלית לגבי העניין של אפס אובייקטיביות והשאלות האחרות, אלו שאלות שבין היתר ייבחנו כשנגיע לערעור

שגית אפיק:  ורבים מכם אמרתם כאן שהדיון הזה יגיע לבג"ץ

שגית אפיק:  אז לא

שגית אפיק:  לפני שהוא יגיע לבג"ץ, הוא יגיע ל - - -     

מירב בן ארי: למליאה

שגית אפיק: יש זכות ערעור לאחר המליאה, ככל שזה יעבור במליאה ברוב הדרוש, לחבר הכנסת כסיף

שגית אפיק:  ואני עמדתי אתמול על ההבדלים בהיקף ביקורת שיפוטית בין ערעור - - -      

וליד טאהא: זכות ערעור מול מי?     

שגית אפיק: על החלטת מליאת הכנסת

שגית אפיק:  מול הכנסת

גלעד קריב: מול הכנסת?     

שגית אפיק:  ערעור על החלטת הכנסת שהתקבלה ברוב של 90 חברי הכנסת

שגית אפיק:  הערעור הזה מגיע לבית המשפט העליון

שגית אפיק:  ערעור בזכות

וליד טאהא: צריך תוך יומיים

שגית אפיק: תוך יומיים

שגית אפיק:  ואני עמדתי אתמול על ההבדלים בהיקף הביקורת השיפוטית

שגית אפיק:  ההבדלים האלה מתחילים גם בהבדלים בעמדת הייעוץ המשפטי לכנסת

שגית אפיק:  כאשר אנחנו מסייעים בידיכם לחוקק חוק, ואנחנו מלווים אתכם בהליך החקיקה, אנחנו מציגים בפניכם עמדות מורכבות

שגית אפיק:  הזכיר כאן חבר כנסת פורר שהיו עמדות לייעוץ המשפטי לכנסת שלאחר מכן הגנו על הליכים מסוימים, על חוקים מסוימים, אך העתירה לעיתים שהוגשה על ידי חבר הכנסת התקבלה על ידי בית המשפט

שגית אפיק:       התפקיד שלנו בחוק מוגדר כתפקיד מייעץ בשלב הליך החקיקה, שבו אנחנו סוקרים בפניכם את עמדותינו המשפטיות ואנחנו מנסים לסייע בידיכם שהחוק יהיה הסדר מאוזן ככל האפשר

שגית אפיק:  לא תמיד אתם מקבלים את העמדות שלנו

שגית אפיק:  לפעמים אתם מחליטים ללכת לאפשרויות שנראות לנו קשות יותר

שגית אפיק:  אנחנו מנסים גם אותן אולי לאזן

שגית אפיק:  לא תמיד אנחנו מגיעים לעמק השווה, אבל חוק הכנסת מנחה אותנו להביא בפני בית המשפט בעת שאנו מייצגים אתכם על חוקתיותו של חוק, טענות להוכחת תוקפו של החוק

שגית אפיק:  ולכן לעיתים גם אם, כמו למשל, בהצעת חוק הסבירות, בחקיקת חוק הסבירות, העלינו קשיים ניכרים, מקיפים, השתדלנו להציע בפניכם אפשרויות אחרות, לא קיבלתם אולי אף אחת מהן והמשכתם להתקדם עם החקיקה של החוק ועדיין מצאנו לנכון להגן על המקום שיכולנו להגן עליו

שגית אפיק:       	יחד עם זאת, כאן, עמדת הייעוץ המשפטי של הכנסת היא חלק מההליך

שגית אפיק:  אתם קבעתם את זה כחלק מההליך

שגית אפיק:  אז זה חלק מהבלמים שיש בהליך הזה, שאתם תשמעו את העמדה שלנו

שגית אפיק:  מכיוון שהשאלה בסופו של דבר היא שאלה משפטית, זה גם מייצר יכולת קטנה ומצומצמת מאוד גם ביחס להגנה שנוכל לתת על ההחלטה הזאת בפני בית המשפט בערעור

שגית אפיק:  משום שהעמדה שלנו כאן נשמעה בפניכם והיא זו לא עמדה שנשמעת באופן שבסופו של דבר, ישנן אפשרויות אחרות, היא עמדה משפטית טהורה של ניתוח משפטי של העילה

שגית אפיק:  ולכן כשהניתוח - - -     

עמית הלוי: יכול להיות אחרי ששמעתם, תחשבו עוד פעם

עמית הלוי:  יכול לקרות לכם גם אולי

עמית הלוי:  לא, אני אומר בין זה לבין העליון

שגית אפיק: אבל אני עכשיו משיבה לאחר ששמעתי

עמית הלוי: לא, אני רק אומר, בין זה לבין העליון - -     

שגית אפיק: יכול להיות

עמית הלוי:  יכול להיות שגם אתם אולי זה יכול לתת פתח - - -     

שגית אפיק: לא, אני אגיד לך מה, אז א', ראשית ישבתי כאן לאורך כל הדיונים, שמעתי את כולכם, אני גם אשיב לכם על הדברים שאמרתם עליהם

שגית אפיק:  אני לא שיניתי את דעתי באשר לניתוח המשפטי כפי שהצגתי אותו אתמול וכפי שאני אמשיך ואשיב ביחס אליו היום

שגית אפיק:  אני בהחלט סבורה שאם המליאה תצליח לגייס רוב של 90, שהוא רוב גבוה במיוחד, רוב נדיר שקשה מאוד להשיג בבית הזה, זה בהחלט יהיה עניין, שכיועצת משפטית של הכנסת, אני - - -     

מיכאל ספרד: זה תוך אין עילה ליש עילה

מיכאל ספרד:  אם יש 90 אז יש עילה ואם אין 90 אז אין עילה?     

שגית אפיק: כן

מיכאל ספרד: כן?     

שגית אפיק: לא אמרתי שיש עילה

מיכאל ספרד: מעניין מאוד שכך הולך המשפט

משה סעדה: לא, יש משקל ל-90 חברי הכנסת

משה סעדה:  יש משקל לפי חוק

מיכאל ספרד: או שיש עילה או שאין עילה

מיכאל ספרד:  לא, אין משקל

מיכאל ספרד:  או שיש עילה להדחה או שאין עילה להדחה

מיכאל ספרד:  119 חברי כנסת לא יכולים לייצר עילה

אופיר כץ: אני מבקש, מיכאל, אתה אחרי זה בזכות דיבור, לא להפריע

עמית הלוי: היא לא אמרה שזה יצור עילה, היא לא אמרה שזה יצור עילה

משה סעדה: מיכאל, מי שקובע בסוף זה הכנסת, לא הייעוץ המשפטי

משה סעדה:  זה על פי חוק

עמית הלוי: היא לא אמרה את זה, היא לא אמרה - - -     

משה סעדה: הייעוץ המשפטי מייעץ, והכנסת היא המחליטה

משה סעדה:  כך החוק קובע

מיכאל ספרד: יש שאלות משפטיות, יש - - - משפטיים - - -     

וליד טאהא: בסדר, אבל בית המשפט זיכה אותך יותר מפעם אחת

אופיר כץ: טאהא ווליד - - -     

וליד טאהא: אתה החלטת ובית המשפט ביטל

שגית אפיק: אני עמדתי - - -     

אופיר כץ: ווליד וסעדה, זהו

שגית אפיק: אני עמדתי אתמול על ההבדל בין ההליך הפרוצדוראלי, בין ההליך שקיים בעניין סעיף 7א לבין ההליך שקיים ב-42א

שגית אפיק:  ואני אמרתי שבעיני זה לא עניין של יש עילה או אין עילה – תשובה לעורך הדין מיכאל ספרד

שגית אפיק:  אני אמרתי אתמול כבר, זה לא עניין של יש עילה או אין עילה, אני חושבת שיש הבדל בהליכים

שגית אפיק:  הניתוח שנעשה כאן הוא ניתוח בהתאם לסעיף 7א

שגית אפיק:  זה ניתוח שנאמר בפסק הדין בעניין חוק ההדחה שראוי שאמות המידה האלה ינחו את הכנסת

שגית אפיק:  בהתאם לניתוח הזה, כפי שנאמר אתמול, אנחנו סבורים שקשה מאוד אם בכלל להיכנס להתקיימות העילה מהרבה סיבות; בשל כמות הראיות, בשל ספקות שמתעוררות, ובשל שאלת התמיכה במאבק המזויין שאני בכלל לא בטוחה שהוכחה כאן

שגית אפיק:       יחד עם זאת, מדובר בהליך אחר

שגית אפיק:  המחוקק קבע הליך אחר לסעיף 42א – אי אפשר להתעלם מזה

שגית אפיק:  אני מציגה את זה כעובדה

שגית אפיק:  אז זה ביחס לחבר הכנסת נאור שירי, עניתי לך על הכול?     

נאור שירי: לא

שגית אפיק: לא, אוקיי

נאור שירי: כאילו ניחשת שאני אגיד לא

שגית אפיק: לא, אין בעיה, אז - - -     

נאור שירי: קודם כל שאלה לפני - - -     

מיכל מרים וולדיגר: רק לא דיברת על הפורש

מיכל מרים וולדיגר:  התהליך של - - -     

שגית אפיק: דיברתי, אמרתי שזה אותו הליך

שגית אפיק:  דיברתי

נאור שירי: דיברת על הפרוצדורה שהיא משנה, ואמרת שגם החוות דעת שלך משנה, אז אם בעיניך כמי שנכחה פה בדיון באופן מלא, הדיון התקיים כרצון המכונן? כי יש לזה חשיבות, כי זה לפני שזה מגיע, הבנתי את הנושא של המליאה

נאור שירי:  אבל הבלם לפני המליאה זה מהות הדיון

נאור שירי:  האם המכונן התכוון בהיותו זה שחוקק את חוק היסוד, האם הוא התכוון לדיון כזה?     

שגית אפיק: אני אענה על זה בשני מישורים

שגית אפיק:  כמי שחיה בבית הזה שנים רבות, אין לי ספק שגם המכונן כשהוא קבע הליך מעין שיפוטי ואני חושבת שראינו גם בכנסת הקודמת, הליך מעין שיפוטי ביחס להליך פרישה, הדיון כאן הוא לא תמיד - - -      

וליד טאהא: של שיקלי?     

שגית אפיק: אי אפשר לצפות מחברי הכנסת להתעלם לחלוטין מהשיקולים הפוליטיים ולהפוך אותם לאנשים חסרי כל אינטרס וכל עניין

שגית אפיק:  יחד עם זאת, וזו תשובה גם לחברת הכנסת עאידה תומא סלימאן וגם תשובה לחבר הכנסת סעדה, שציטט באופן חלקי את כבוד השופט סולברג, בפסק הדין ההדחה שהתייחס לחקיקה הזאת, עמדת הכנסת הייתה בתגובה שהעתירה היא צריכה להידחות בשל חוסר בשלות

שגית אפיק:  הטענה בדבר חוסר בשלות שטענה הכנסת הייתה משום שהייעוץ המשפטי לכנסת והכנסת סברו שאי אפשר לבחון את החוק הזה באופן תיאורטי ולשאול את עצמנו האם הליך ההדחה הזה הוא עניין חוקתי והגיוני, לבין מקרה קונקרטי שיקרה ואז נוכל לבוא ולומר גם כייעוץ משפטי וגם הכנסת תוכל לבוא ולומר את דברה, האם ההליך הזה התקיים באופן התקין ביותר

שגית אפיק:  ובית המשפט דחה את טענת חוסר הבשלות, הוא החליט לקבל, הוא קיבל את חוקתיותו של החוק

שגית אפיק:  יחד עם זאת, הוא ציין וגם השופט סולברג בדיוק באותו משפט שציטט חבר הכנסת סעדה, המשכו של אותו משפט הוא שבית המשפט כשיגיע לפניו מקרה קונקרטי, הוא ייכנס לכל הסוגיות ולכל השאלות

שגית אפיק:  וברור שככל שההליך הזה כאן היה יותר פוליטי, פחות ענייני, פחות שמיעה בנפש חפצה, פחות הליך תקין, ברור שהיקף הביקורת השיפוטית יהיה בהתאם לגבי אותו עניין

שגית אפיק:  וזו תשובה גם לחברת הכנסת עאידה שציינה חשש מ - - -     

נאור שירי: אז התשובה היא לא

שגית אפיק: התשובה היא שאני – התשובה מורכבת

נאור שירי: בעיניך, מה בית משפט - - - -     

שגית אפיק: שוב, אני לא יודעת מה בית משפט יחליט

שגית אפיק:  קשה לי לומר מה בית משפט יחליט

נאור שירי: לא, לא, אני לא שאלתי על בית המשפט

שגית אפיק: אני אומרת שבסופו של דבר, גם כשהמכונן קבע לכאן דיון בוועדת הכנסת שהיא ועדה פוליטית, הוא לא ציפה שחברי הכנסת יהפכו להיות שופטים

שגית אפיק:  ההנחה הייתה שכן תהיה כאן שמיעה בנפש חפצה, בלב פתוח, תוך כדי - - -     

מירב בן ארי: אבל אין, אין, אין - - -     

וליד טאהא: יש נפש מבולבלת מכאן

מירב בן ארי: אז לא, אני אגיד את זה – ואין את זה

מירב בן ארי:  באמת

מירב בן ארי:  יש כאן מעטים, מעטים - - -     

זאב אלקין: מירב, למה אין את זה?     

מירב בן ארי: אין את זה

מירב בן ארי:  כי אין

זאב אלקין: את חתומה על בקשה ואת - - -     

מירב בן ארי: כי אין

מירב בן ארי:  אגב, אני גם לא דיברתי עליך

משה סעדה: - - - אבל זה החוק

מירב בן ארי: אין את זה, כי חברי הכנסת הם אנשים פוליטיים

מיכל מרים וולדיגר: מירב, אני לא מצליחה להבין מה בין זה לבין ח"כ פורש? הצבעת גם שם, זה גם מעין שיפוטי, אותו דבר

מיכל מרים וולדיגר:  אותו דבר בדיוק

אופיר כץ: חברים

וליד טאהא: כל מה שאני אמרתי בדיוק

זאב אלקין: מירב, אבל את וחבר הכנסת נאור שירי, זאת דוגמה הכי מובהקת שיש את זה

זאב אלקין:  הנה אתם באתם, חתמתם על בקשה, ואתם מתקשים - - -     

מירב בן ארי: - - - אנחנו עמדנו פה - - -     

נאור שירי: אבל אלקין, אבל לא שאלתי אותך, הכול בסדר, כל אחד - - -     

זאב אלקין: מותר לי לקרוא קריאת ביניים, גם כשלא שאלת

מירב בן ארי: אנחנו עוד חתמנו, אנחנו עוד חתמנו על ההדחה שלו ולמרות - - -     

זאב אלקין: אז לכן אני אומר

מיכל מרים וולדיגר: אז הנה, זה מוכיח לך

מירב בן ארי: אבל אף אחד אחר לא

מיכל מרים וולדיגר: זה מוכיח לך שזה כן

מיכל מרים וולדיגר:  בגלל שאף אחד לא, כי הוא מאמין - - -     

אופיר כץ: טוב

שגית אפיק: אני רוצה לומר עוד נקודה

נאור שירי: אבל רק בסוף הנקודה אין בעיה, רק שתהיה תשובה שהיא כן או לא

שגית אפיק: לא, תגיד אתה

שגית אפיק:  תגיד אתה

נאור שירי: לא, לא, רק אני שואל את השאלה, אני חוזר על השאלה: האם הדיון בעיניך היה כרצון המכונן?     

קריאה: אם הוא היה תקין

נאור שירי: רצון המכונן, זה ברור תקין כי הוא התכוון לייצר קונסטרוקציה מסוימת

מיכאל ספרד: האם זה היה דיון תקין, האם זה היה דיון כפי שהסעיף ביקש, ציפה מחברי הכנסת

זאב אלקין: הסעיף ברור מאוד

זאב אלקין:  למה היא - - - על זה

מיכל מרים וולדיגר: אני פשוט שואלת, הדיון הזה כל כך דומה לדיון שהיה על שני הח"כים הפורשים

נאור שירי: בסדר, מיכל, אבל - - -     

מיכל מרים וולדיגר: אבל זה משגע כל פעם - - -     

נאור שירי: אבל אני לא שאלתי אותך, את יכולה להשתגע, רק בשקט

מיכל מרים וולדיגר: אני עונה לך גם אם לא שאלת אותי, מותר לי לענות?      

נאור שירי: לא

מיכל מרים וולדיגר: רק לך מותר לדבר

נאור שירי: אבל לא שאלתי אותך

מיכל מרים וולדיגר: בסדר, ואני עניתי גם בלי ששאלת

מיכל מרים וולדיגר:  אני אומרת את דעתי

אופיר כץ: נאור, עזוב

אופיר כץ:  מיכל, בסדר, זהו

מיכל מרים וולדיגר: זה דיון, זה נקבע

מיכל מרים וולדיגר:  יש חוק, אושר בבג"ץ

מיכל מרים וולדיגר:  זה הדיון

אופיר כץ: מיכל, תודה

מיכל מרים וולדיגר: אתה השתכנעת מהם, אני לא השתכנעתי

אופיר כץ: שגית, בואי נסגור את התשובה ונתקדם

נאור שירי: ממה השתכנעתי? אין לך מושג בכלל על מה את מדברת

קריאה: חצוף

מיכל מרים וולדיגר: נכון, תודה רבה

מיכל מרים וולדיגר:  אתה צודק נאור, רק לך יש מושג ולי אין

מיכל מרים וולדיגר:  אתה צודק, זה המצב

נאור שירי: במקרה הזה

נאור שירי:  סתם

נאור שירי:  את לא מקשיבה לשאלות שלי, זאת בעיה

שגית אפיק: אני לא חושבת שהדיון פה היה שאפשר לומר שהדיון פה היה לא תקין במובן הזה שהוא פסול לחלוטין

שגית אפיק:  אני חושבת שהיו קשיים ניכרים בקיומו של הדיון הזה ביחס ליכולת חברי הכנסת לשקול הן את עמדות הייעוץ המשפטי, הן את עמדות חברי הכנסת - - -     

עמית הלוי: למה היו קשיים בדיון?     

זאב אלקין: למה, שגית? איזה קשיים היו?     

עאידה תומא סלימאן: התחלת לענות לי ולא המשכת

עמית הלוי: לא, אבל למה? למה?     

משה רוט: זה פוגע מאוד המשפט הזה

שגית אפיק: יחד עם זאת, אני שוב אעמוד על שני עניינים; העניין האחד – וזו תשובה גם לך חבר הכנסת נאור שירי – המכונן לא ציפה שכשהוא קבע כאן הליך מעין שיפוטי, הוא ציפה שזה יהיה הליך מעין שיפוטי שהופך את ועדת הכנסת לדבר אחר מהדיונים שהיא נוהגת לקיים כאן

שגית אפיק:  נאמר כאן גם דיוני פרישה באמת התנהלו פחות או יותר בסגנון הזה

שגית אפיק:  אני מזכירה לחברת הכנסת שלא אחת גם הליכי פרישה נפסלו בערעור כשהם הגיעו לבית המשפט

שגית אפיק:  גם בין היתר אולי מסיבות כאלה ואחרות, צריך גם את זה לזכור

משה רוט: כבוד היושב-ראש, סליחה שאני קוטע, זה משפט פוגע שמתייחסים לחברי כנסת בצורה כזאת

משה רוט:  אני שתקתי בכל הדיון, שמעתי, כתבתי אפילו נאום, לא אמרתי כלום

משה רוט:  אבל זה, לא קשור לדיון הזה

שגית אפיק: מה פגעתי?     

עמית הלוי: שהיא אומרת שיש קשיים

משה רוט: אני הקטן אגיד שאני מבין במשפטים

משה רוט:  יושב פה משה סעדה שהוא משפטן, יושבים פה עוד משפטנים

משה רוט:  אנחנו מותר לנו לחלוק גם על שופטים וגם לחשוב אחרת וגם להיות צודקים ולא רק להיות צודקים, גם להיות יותר מוסריים ויותר אובייקטיבים גם

משה רוט:  אז בבקשה, לתת כזה משפט כוללני וזה עוד נכנס לפרוטוקול

משה רוט:  לא, לא היה שום קושי בחלק הזה של הדיון

משה רוט:  שום קושי

מירב בן ארי: אבל מותר לה - - -     

עמית הלוי: אני מצטרף לרוט

משה רוט: דנו בדבר הזה, מי שרצה להגיד יכול להגיד מה שהוא רוצה

משה רוט:  אני בחרתי לשתוק

משה רוט:  אבל להגיד שהיה קושי בסוג של – לא אובייקטיבי ולא מקצועיות, בכל הכבוד, זה ממש פוגע

עמית הלוי: שגית, אני מצטרף לבקשה של חבר הכנסת רוט

מיכל מרים וולדיגר: - - - כשמדברים על התנשאות

עמית הלוי: אני מצטרף לבקשה של חבר הכנסת רוט, אני מבקש ממך לחזור בך מהעניין

עמית הלוי:  אם את חושבת שצריך עוד דיון - - -     

מירב בן ארי: מה היא צריכה לחזור בה מהעניין - - - מה היא אמרה?     

עמית הלוי: אל תפריעי לי מירב

נאור שירי: אל תפריע – רק לך מותר לדבר?     

וליד טאהא: כמו שיש שופט כדורגל - - -     

נאור שירי: איך אתה יושב כטרובדור, מותר לך לדבר - - -     

קריאות: - - -     

אופיר כץ: חברי הכנסת

מירב בן ארי: - - -     

עמית הלוי: תתני לי להשלים את המשפט

נאור שירי: לא, לא, אנחנו נפריע לך, בדיוק כמו שאתה מפריע לכולם

אופיר כץ: מירב

מירב בן ארי: כל יום הוא בא ומסביר כמה הוא - - -     

עמית הלוי: אל תפריעי לי להשלים את המשפט

עמית הלוי:  אל תפריעי לי להשלים את המשפט

אופיר כץ: עמית, לא, לא

נאור שירי: ההוגה של חוק טבריה

נאור שירי:  בוא, נשמה

מירב בן ארי: האחרון, האחרון - - -     

אופיר כץ: מירב

מיכל מרים וולדיגר: רק תסתכל מי שיושב לידך, שרק הוא מבין ואחרים לא

מירב בן ארי: הוא יודע הכול, הכול הוא יודע

מיכל מרים וולדיגר: נו, באמת

עמית הלוי: אם את חושבת שאפשר לקיים עוד דיונים, אז תאמרי שצריך לקיים עוד דיונים אם את חושבת שיש קשיים

נאור שירי: מה היא פגעה? אני לא מבין מה היא פגעה בך?     

אופיר כץ: עמית, לפני שאתם אומרים שהיא צריכה לחזור בה, היא פשוט באה להשיב ולא נתתם לה

אופיר כץ:  היא אמרה שהיא משיבה, ואתם לא נותנים לה

אופיר כץ:  אז אולי אם היא תשיב אז היא לא תצטרך לחזור בה

אחמד טיבי: תחזור ואחר כך תשיב, עמית

אופיר כץ: שגית, בבקשה

שגית אפיק: יש הבדל, חבר הכנסת רוט, בין דיון שאמור להיות דיון מעין שיפוטי, ואני חושבת שהסברתי אתמול באריכות רבה איך בעיני צריך להתנהל הדיון הזה

שגית אפיק:  ואני דיברתי על ענייניות, דיברתי על הגינות, דיברתי על הוגנות, דיברתי על שמיעה בנפש פתוחה וחפצה

שגית אפיק:  לעיתים הדיון כאן חרג למחוזות הפוליטיים

שגית אפיק:  אני גם היום פתחתי את הדיון לפני שיושב-ראש הוועדה החל בדבריו ואמרתי: הדיון הזה לא אמור להתמקד, לא בשאת הנפש, לא בסלידה שלכם, לא בכעס שלכם על חבר הכנסת כסיף, לא בלתקוף אותו באופן אישי פוליטי ובדרכים אחרות, אלא בשמיעת הדברים ובשקילתם בשקט

שגית אפיק:  ייתכן, חבר הכנסת רוט, שאתה אכן עשית את זה

אריאל קלנר: נכון, אתה עשית את זה

שגית אפיק: ייתכן שאתה אכן עשית את זה, ייתכן שאחרים, חברי כנסת אחרים שישבו כאן גם הם עשו את זה

שגית אפיק:  יחד עם זאת, אם שואלים אותי האם באופן כללי הדיון הזה היה מושלם, היה אידאלי? התשובה לכך היא לא

שגית אפיק:  זו התשובה

שגית אפיק:  זו עמדתי

שגית אפיק:  מצד שני, כשחשבתי - - -     

זאב אלקין: שגית, מה למשל היה חסר בו? מעניין, מה היה חסר?     

שגית אפיק: זה לא עניין של חסר

שגית אפיק:  מצד שני - - -     

זאב אלקין: מה הפגם בדיון?     

שגית אפיק: אני חושבת שהדיון גלש לעיתים לפסים פוליטיים

זאב אלקין: אבל זה בכל דיון - - -     

מירב בן ארי: אתה באת היום באיחור של שעה וחצי, בשעה וחצי שבאת - - - צרח פה את החיים - - -     

זאב אלקין: לא, התבלבלתי באיחור של 50 דקות, לא שעה וחצי

נאור שירי: אנחנו נראה כמה זמן היית בדיון

מיכל מרים וולדיגר: שגית, שגית, זה לא הוגן שאני לא יכולה לצעוק כמו מירב, אבל אני שואלת אותך מה זה המילה פוליטי? פוליטי זה ערכי

מיכל מרים וולדיגר:  אם אני חושבת שמה שעופר כסיף עשה זה משהו שהוא פסול, אני מאמינה בזה גם פוליטית וגם ערכית

מיכל מרים וולדיגר:  אני לא מבינה, מה זה בכלל המילה פוליטית כמשהו מלוכלך?     

עאידה תומא סלימאן: להעמיד את החכ"ים האחרים בבית משפט זה גם פוליטי

מירב בן ארי: - - -     

אופיר כץ: מירב, מירב

זאב אלקין: את רואה איך אני משפיע לטובה

מירב בן ארי: רק הסתכלתי

זאב אלקין: את רואה איך נוכחותי משפיעה לטובה

עאידה תומא סלימאן: לאיים על הח"כים האחרים זה גם פוליטי

אופיר כץ: מירב

מיכל מרים וולדיגר: לי די נשבר שכל הזמן המילה פוליטי היא מילה גסה

מיכל מרים וולדיגר:  היא לא מילה גסה

מיכל מרים וולדיגר:  פוליטי זה ערכי

מיכל מרים וולדיגר:  זה ערכי

מיכל מרים וולדיגר:  יש כאן עניין לדברים ערכיים

שגית אפיק: כשהמחוקק קובע הליך מעין שיפוטי כוונתו שהאינטרסים הפוליטיים יהיו אינטרסים תפלים, נלווים, שפחות יתנו משקל מאשר הדיון המהותי

שגית אפיק:  לצד זאת אני אומר שכשבהליכים אחרים, אולי אפילו קריטיים יותר, כשחשבתי שהדיון הוא לחלוטין לא תקין או שהוא הליך לא תקין, אני ידעתי לומר זאת ברחל בתך הקטנה

שגית אפיק:  אני לא אומרת את זה כאן, לא חושבת שצריך לפסול את הדיון הזה

שגית אפיק:  אבל ממשאלת, חבר הכנסת נאור שירי, אני השבתי איך אני רואה את הדברים בהקשר הזה

משה רוט: למרות שהשאלה שלו הייתה שאלה פוליטית

מירב בן ארי: בסדר, אין בעיה

נאור שירי: מיכל אמרה שמותר לי

מירב בן ארי: אפשר להתקדם

שגית אפיק: יש לי עוד תשובות - - -     

מיכאל ספרד: אבל זה בעניין של תקינות התהליך

אופיר כץ: תרשום והיא טענה לך

אופיר כץ:  זה לא משנה מתי זה בא

שגית אפיק: אתה יכול לשאול, נסיים את האירוע הזה

שגית אפיק:  אתה תשאל

מיכאל ספרד: אני רוצה לשאול את היועצת המשפטית של הכנסת, כאשר אנחנו מדברים על תקינות ההליך, זה לא רק שאלה של האם שורבבו לפה עמדות פוליטיות והאשמות פוליטיות, שורבבו לפה הרבה, המון, המון נושאים שאין להם שום קשר לבקשה

מיכאל ספרד:  המון נושאים

מיכאל ספרד:  דברים שהוטחו בחבר הכנסת כסיף שאין להם שום קשר עם הבקשה, על כל מיני פרשיות וכל מיני סוגיות שבהן הוא אולי התנהג שלא כהלכה או כן כהלכה, כן היה בוועדת האתיקה, לא היה בוועדת האתיקה, אלף דברים

מיכאל ספרד:  אנחנו דיברנו פה המון, אולי חצי מהזמן, לא על הבקשה עצמה

מיכאל ספרד:  זה דבר אחד

עמית הלוי: גם רוב הדברים שלך לא היו נוגעים לנושא

מיכאל ספרד: יכול להיות שיצא לי, יכול להיות שיצרתי אי תקינות להליך

עמית הלוי: מה בכך, רוב הדברים שלך גם לא היו נוגעים לטענה האובייקטיבית

מיכאל ספרד: דבר שני, עוד לפני שהדיון החל, עוד לפני ששמעו אותי, היו פה חברי הכנסת, כולל יושב-ראש הוועדה, שהביעו עמדה לגבי התוצאה שצריכה להיות

מיכאל ספרד:  האם הדבר הזה לא יוצר אי תקינות להליך?     

עמית הלוי: חייבים בחוק לחתום

מיכאל ספרד: היו פה דיונים על גבי דיונים, עד שאני הגעתי לדבר, כבר היו פה יותר מחצי מחברי הוועדה כבר הביעו את דעתם, אמרו מה צריך להיות

מיכאל ספרד:  וההליך הזה היה אמור להיות, אתם הייתם אמורים להתנהל כמושבעים, כ- jury of his peers

זאב אלקין: לא, זה לא נכון

עמית הלוי: 85 הביעו את דעתם מראש

עמית הלוי:  חתמו על פי החוק

עמית הלוי:  85 הביעו את דעתם מראש

זאב אלקין: אותו חבר הכנסת - - - ככה בנוי החוק

זאב אלקין:  מה אתה רוצה?     

מיכאל ספרד: אני שואל, האם סיפור של אלף דברים, שלא קשורים לבקשה - - -     

אופיר כץ: אתה הבאת גם ציוצים ופוסטים שלו שלא קשורים בכלל לבקשה

אופיר כץ:  אתה פתחת עם זה

מיכאל ספרד: אז היה צריך לעצור אותי

אופיר כץ: וחברי הכנסת מהסיעות הערביות, הם לא באו עם עמדה? אין, לא יכול להיות פה דיון בכנסת שלא יגלוש טיפה לפוליטיקה

עמית הלוי: לא, לפי החוק

עמית הלוי:  אופיר, לפי החוק יש העמדה

מיכל מרים וולדיגר: עורך דין ספרד, זה החוק

עמית הלוי: חברי ועדת כנסת יכולים לחתום גם

עמית הלוי:  חברי ועדת כנסת יכולים לחתום על פי החוק

עמית הלוי:  אתה רוצה להציע הצעת חוק שונה, תציע

מיכאל ספרד: ודאי שחברי כנסת יכולים לחתום

עמית הלוי: בהגדרה הבענו עמדה כחברי ועדת כנסת וחתמנו

מיכאל ספרד: בוודאי שיכולים לחתום, אבל ברגע שהתחיל ההליך, הם צריכים להאזין, לא לדבר, להאזין למה שאומר המבקש של הבקשה, למוצגים ולראיות שהוא מביא, ומה שמביא - - -     

עמית הלוי: האזנו בקשב רב, מיכאל

אופיר כץ: בסדר, בסדר, כשאתה - - -     

מיכאל ספרד: אבל עכשיו אתה לא מאזין

אופיר כץ: כשאנחנו חתמנו על מה שהביא עודד פורר, היה לנו את כל הטיעונים של עודד פורר וההנמקות

אופיר כץ:  רגע, אתם לא הבאתם לנו את ההגנה, אני בשלב הזה - - -     

מיכאל ספרד: לכן היית צריך לא לדבר

מיכאל ספרד:  לכן בדיוק, לחכות שאני אדבר, לחכות שאני אקשיב ולא לפתוח את הדיון הזה ולומר: היום זה יום חג כי אנחנו נדחה חבר כנסת

אופיר כץ: הנוכחות פה מחייבת, כולם הקשיבו לך - - -      

מיכאל ספרד: זה מה שאמרת בדברים הראשונים

שגית אפיק: אני אענה לך על שני הדברים, אני חושבת ששניהם לא מייצרים הליך לא תקין כפי שאתה טוען ואסביר למה: לגבי עמדתו של יושב-ראש הוועדה וכן לגבי עמדתם של חברי כנסת שונים שהעלו כאן, מטבע הדברים מש-70 חברי כנסת חתמו על הבקשה, מן הסתם הם גיבשו עמדה גם אם היא עמדה ראשונית, גם אם יושב-ראש הוועדה הביע את העמדה הזאת או חברי כנסת אחרים הביעו את העמדה הזאת לפני שהם שמעו אותך, זה לא מונע מהם לשנות את דעתם לאורך הדיונים ולאחר שהם שמעו אותך

מיכאל ספרד: אפילו הצגה לא יכלו לעשות פה

שגית אפיק: לגבי העובדה שעלו נושאים שונים במהלך הדיונים – שוב, לעניין ההליך האתי שציינת כאן, אני חושבת שהבהרנו פה את הדברים

שגית אפיק:  לעניין הליכים אחרים, בסופו של דבר הובהר לכל חברי הוועדה מה יכול להיכנס למסגרת השיקולים שלהם לצורך ההצבעה וקבלת ההחלטה, לעומת מה יכול לשמש כטיעוני אווירה, טיעוני רקע כללים ביותר שנמצאים ברקע הדברים

שגית אפיק:  ולכן בעיני העובדה, וכפי שנאמר כאן, גם אתה הבאת הרבה אמירות אחרות של חבר הכנסת שיש בהם אמירות כאלה ואחרות

מיכאל ספרד: אז היית צריכה לעצור, זה התפקיד שלך לעצור אותי

אופיר כץ: מה זה לעצור אותך?     

מיכאל ספרד: לעצור אותי, להגיד שלא ייכנסו

מיכאל ספרד:  שלא ייכנסו להליך דברים שלא אמורים להיות בו

שגית אפיק: לא, זה לא עובד ככה

מיכאל ספרד: אני אגב לא חושב שאני הבאתי משהו שהוא לא רלוונטי להאשמה

עמית הלוי: הרבה דברים, מיכאל, הבאת הרבה דברים שהם לא רלוונטיים

מיכאל ספרד: אבל בסדר, אם היה ככה היה צריך לעצור אותי ולא לתת לי לעשות את זה

שגית אפיק: בסדר, בסדר

אופיר כץ: ואז היית אומר שאנחנו לא נותנים לך לדבר, נו

נאור שירי: לא, אני חושב שהמסקנה המתבקשת היא שהחוק הזה צריך להתבטל

אופיר כץ: יש לי מסקנה אחרת, אגיד לך בארבע עיניים

שגית אפיק: התפקיד שלי הוא לא לשמור על הייצוג המשפטי של חבר הכנסת

נאור שירי: על ההליך

שגית אפיק: אז אני אומרת, זה לא הפך את ההליך ללא תקין

שגית אפיק:  אני השבתי על זה

שגית אפיק:  זה לא הפך בעיני, לא זה שחברי הכנסת הביאו טיעונים שונים

אופיר כץ: הם חתומים

שגית אפיק: חברי הכנסת בסופו של דבר קיימו כאן דיון כפי שמתקיים בכנסת בצורה מעט אחרת משום שנדרש מהם לנהל הליך שהוא ענייני והוגן יותר מדיונים אחרים שהם מקיימים כאן

שגית אפיק:  חבר הכנסת סעדה - - -      

אופיר כץ: בלי להגביל בזמן את הדוברים

אופיר כץ:  צריך להבין שזה דבר יוצא דופן פה

שגית אפיק: נכון, לא הוגבל זמן הדוברים, לא ניתן - - - חבר הכנסת סעדה ביקש לציין בפני שוב, בהמשך גם לטענה שלו אלי אתמול, שמש-86 חברי כנסת חתמו על הבקשה, אני לא יכולה לומר שמדובר ב"התקוממנו", כי זה לא רגש אלא זו קביעה משפטית של חברי הכנסת שמדובר פה בתמיכה בארגון טרור

שגית אפיק:  אז כבר אתמול אחרי שאמר לי חבר הכנסת סעדה את הדברים, הלכתי לבדוק במילון את פרשנות המילה "התקוממות"; להתקומם המשמעות היא להתייצב נגד

שגית אפיק:  ואני מסכימה שזה - - - אני גם, גם אני אתמול לא אמרתי את זה כרגש, אמרתי את זה כהתייצבותם של חברי הכנסת כנגד אמירתו של חבר הכנסת כסיף וכנגד חתימתו על העצומה

שגית אפיק:  אבל זה לא מספיק משום שלצד אותה התייצבות כנגד ולצד אותן 86 חתימות, עדיין נדרשת התקיימות העילה

שגית אפיק:  וגם חבר הכנסת סעדה דיבר על זה, גם עכשיו בדברים שלו ואני רשמתי את כל דבריו: קבענו שהוא תומך בארגון טרור, העילה לא מספיק לקבוע שהוא תומך בארגון טרור, צריך לקבוע שהוא תומך במאבק המחומש של ארגון טרור

שגית אפיק:  ואני חושבת שהדברים האלה הובהרו מספר פעמים גם אתמול, גם על ידי וגם על ידי המשנה ליועצת המשפטית לממשלה

שגית אפיק:  וזו העילה בחוק היסוד שאתם קבעתם אותה, המכונן קבע את העילה הזאת

שגית אפיק:  העילה צרה כבר במילותיה, עוד לפני שבית המשפט קבע לה אמות מידה כאלה ואחרות

שגית אפיק:      תשובה לחבר הכנסת פוגל, חבר הכנסת פוגל ציין שהצהרת האמונים על ידי חבר הכנסת היא בעצם הופכת את דבריו לאף חמורים יותר

שגית אפיק:  התייחסתי לזה אתמול שיש שני צדדים למטבע הזה, מצד אחד אני מסכימה איתך, שמשהצהיר חבר הכנסת – ובמקרה הזה הוא גם הצהיר בבית המשפט על חלק מהדברים – הוא הצהיר אמונים גם אז של 7א, גם מכוח סעיף 57 לחוק הבחירות, אני באמת חושבת שבמצב הזה אפשר להתייחס מעט פחות בדווקנות לאמות המידה

שגית אפיק:  מהצד השני, הדחה של חבר כנסת שהוא כבר חבר כנסת מכהן לאחר כהונתו, אני חושבת שהיא קשה מאוד ואתם צריכים לשקול את הדברים בצורה הכי ברורה ולהיות שלמים לחלוטין שתנאי העילה אכן מתקיימים לדעתכם

שגית אפיק:       חבר הכנסת מלול וחבר הכנסת עמית הלוי, ציינתם שגם במלחמה פעולה אזרחית זו פעולה שבעצם בעיניכם מהווה תמיכה

שגית אפיק:  אני מסכימה, אני עמדתי על הדברים גם אתמול שבנסיבות של מלחמה אפשר להתייחס לדברים ולתת להם משקל מעט שונה

עמית הלוי: שגית, אני שאלתי ככה: האם בעינך – אני מחדד את השאלה – ההגדרה של תמיכה במאבק מזוין חייבת להיות תמיכה בפעולה מזוינת או שגם תמיכה בפעולה שאיננה מזוינת, שאיננה מחומשת, כמו שהגדרת עכשיו, יכולה וצריכה לדעתי להיחשב כפעולה שהיא תמיכה במאבק מזוין

עמית הלוי:  תמיכה במאבק מזוין לא אומר תמיכה בפעולה מזוינת, זה שני דברים שונים

ארז מלול: תפרידי ביניהם

שגית אפיק: לא, אני לא יכולה להפריד משום שהמחוקק לא הפריד ביניהם

שגית אפיק:  בסופו של דבר, זו בדיוק הקפיצה המחשבתית שדיברנו - - -     

עמית הלוי: - - - אבל זו לא קפיצה

נאור שירי: - - -     

ארז מלול: קפיצה זה כיף

שגית אפיק: זו בדיוק הקפיצה המחשבתית שמייצרת את ההיקש

שגית אפיק:  התמיכה צריכה להיות - - -     

עודד פורר: זאת אומרת שאם אני אומר תומך - - -     

עמית הלוי: אבל לא כתוב תמיכה בפעולה מזוינת

שגית אפיק: מאבק מזוין

עודד פורר: אם אני אומר שאני תומך במאבק של חמאס, זה לא אומר שאני - - -     

עמית הלוי: לא, לא, תמיכה במאבק מזוין, סליחה זה לא קפיצה מחשבתית ולו של מילימטר, שגית

עמית הלוי:  כשאדם מספק מזון, זו תמיכה במאבק מזוין בעיניך - -      

עאידה תומא סלימאן: הכוונה לממשלת ישראל?     

עמית הלוי: - - כשהוא עושה את הפעולה הלוגיסטית הזאת, הוא עושה תמיכה במאבק מזוין או לא?     

גלעד קריב: או-הא, אז מה דינו של נתניהו?     

עמית הלוי: אותך לא שאלתי גלעד, תן לי שנייה להבין את העמדה המשפטית

שגית אפיק: לא

עמית הלוי: לא? מה?      

גלעד קריב: ממשלת ישראל עושה את זה, אני לא מבין

עמית הלוי: אדם בא, מביא לאויב לוגיסטיקה ואוכל, הוא לא תומך במאבק מזוין? עולה על הדעת דבר כזה? זה לא תמיכה במאבק מזוין?     

עאידה תומא סלימאן: יש לי הרגשה - - - את בקשת ההדחה של מר נתניהו

עמית הלוי: זו לא תמיכה במאבק מזוין? אני שואל את זה במלוא הרצינות

עמית הלוי:  איך יכול להיות

עאידה תומא סלימאן: מנסים לבסס, תזהרי במה שאת אומרת שגית

נאור שירי: משאיות ה - - -     

גלעד קריב: עוד שנייה חבר הכנסת הלוי ישאל על העברת מזומנים במזוודות לארגוני טרור אם זה תמיכה או לא

אופיר כץ: חברים, קדימה, אנחנו רוצים להתקדם

אופיר כץ:  אני מבקש שקט

שגית אפיק: חבר הכנסת מלביצקי התייחס לוועדת האתיקה לגבי - - -     

עמית הלוי: סליחה שגית, לא קיבלתי תשובה, זה דיון רציני

שגית אפיק: בסדר, אני אחזור לזה, בסדר?      

עמית הלוי: אוקיי

עמית הלוי:  את יודעת, אם אדם עכשיו יתמוך בהבאה, בתמיכה לוגיסטית במחבלי החמאס או במחבלי הנוח'בה בעיניך, זה לא עולה בקנה אחד עם החוק, זאת אמירה דרמטית מאוד

עמית הלוי:  דרמטית מאוד

עמית הלוי:  אם אביטל תומכת בזה, זאת אמירה דרמטית מאוד

גלעד קריב: אבל עמית, אתה מבחינתך, אם יהיה אזרח ישראלי שיאמר: לדעתי עכשיו צריך לעשות הפסקת אש, זו גם תמיכה בחמאס, אז בוא נעמיד אותו - - -     

עמית הלוי: לא, הוא לא אמר, הוא לא אמר את זה גלעד

עמית הלוי:  הוא ביקש לכפות, הסברתי את זה קודם

עמית הלוי:  הוא ביקש לכפות על מדינת ישראל על ידי גוף בין-לאומי הפסקת אש

גלעד קריב: וזו דעתך, אבל מישהו אחר יחשוב - - - הפסקת אש

עמית הלוי: לא, זאת ההצהרה שלו

עמית הלוי:  זאת ההצהרה שלו

עמית הלוי:  ההצהרה שלו - - -     

נאור שירי: משאיות המזון שעכשיו נכנסות לעזה, מה זה?     

עמית הלוי: אם הוא היה קורא להפסקת אש?     

אופיר כץ: עמית, הבנו, בסדר, היא רוצה לענות

עמית הלוי: אם הוא היה קורא להפסקת אש, לא היינו כאן

גלעד קריב: זו דעתך, ואתה - - -     

עמית הלוי: אם הוא היה קורא להפסקת אש זה משהו אחר

קריאות: - - -     

אופיר כץ: מי מדבר עוד? עמית

אופיר כץ:  בבקשה, תשובה

שגית אפיק: תמיכה בחמאס, בגוף טרור, במאבק המזוין שלהם, יכולה להיעשות גם בדרכים שונות, בין היתר בדרך שציינת

שגית אפיק:  אבל במקרה של חתימה על עצומה, זה לא מתקיים

עמית הלוי: רגע, אז בואו נדבר על זה

עמית הלוי:  בוא נדבר על המשמעות - - -     

אופיר כץ: לא, לא, עמית, לא - - -     

עמית הלוי: רגע, רגע, זאת שאלה – לא, אי אפשר לעשות דיון מעין שיפוטי ולא להתייחס לטענות שעלו כאן

אופיר כץ: קיבלת תשובה, בבקשה להמשיך

אופיר כץ:  לא, עמית

עמית הלוי: היו לי שתי טענות

עמית הלוי:  אני מבקש תשובה כיוון שזה חלק מהדיון המעין שיפוטי הרציני כאן

עמית הלוי:  ולומר, אחרי שאמרת את זה, מתבקשת תשובה לשאלה השנייה ששאלתי

שגית אפיק: אני אגיד, השאלה השנייה שלך זה לעניין המסה הקריטית

שגית אפיק:  אתה ציינת - - -     

אופיר כץ: המסה הקריטית

עמית הלוי: לא, לא, זה לא

שגית אפיק: ציינת שזה לא רק כמות

עמית הלוי: השאלה השנייה שלי הייתה לגבי מה שאמרת עכשיו, אחרי שהסכמת שגם פעולות תמיכה ופעולות לא מזוינות הן נחשבות או יכולות להיחשב תמיכה במאבק מזוין

עמית הלוי:  אמרתי שהפעולה הזאת של חבר הכנסת כסיף, גם אם הוא שונא את החמאס, ואמרתי שאני מאמין לו, אבל גם אם הוא שונא את החמאס, התמיכה הזאת, דרישה להפסקת אש – שגית, זה משחק סכום אפס

עמית הלוי:  כלומר, כשיש שני צדדים שנלחמים ואחד אומר נכפה על מדינת ישראל לקשור את ידי צה"ל עכשיו, זאת פעולה שתומכת באופן ישיר, זו לא חתימה על עצומה, זה לא מאמר אקדמי, הוא דרש מגוף בין-לאומי, שאגב הוציא צווים, ואני אומר לך באחריות, היו לזה השלכות צבאיות

עמית הלוי:  זאת תמיכה, זו לא חתימה תיאורטית, זאת פעולה שממש הייתה בעלת משמעויות צבאיות

נאור שירי: אבל אין לגוף הזה יכולת - - -     

אופיר כץ: טוב, זהו, נאור, היא עונה לשאלה

אחמד טיבי: אופיר, אחרי שהיא תסיים, הערה לסדר

שגית אפיק: חבר הכנסת הלוי, זה שוב, התמיכה היא בעצומה שהוגשה לבית הדין הבין-לאומי בהאג, שישראל - - -     

אריאל קלנר: זו עצומה

שגית אפיק: עצומה בעמדותיה של דרום אפריקה שהוגשו לבית הדין הבין-לאומי בהאג – העמדה של דרום אפריקה הוגשה או לא הוגשה? תודה – שישראל חברה בו

שגית אפיק:  ולכן בדיוק כמו שאתמול אמרתי ואני לא משנה את העמדה הזאת, זו לא תמיכה במאבק מזוין של ארגון טרור

עמית הלוי: מה הקשר שישראל חברה בו?     

משה סעדה: מה ביחס לעלילת הדם?     

אופיר כץ: אני מבקש שנתקדם

שגית אפיק: לגבי שאלת המסה הקריטית שאתה העלתה, אתה ציינת שהמבחן צריך להיות מבחן איכותי ולא מבחן כמותי, זו אכן עמדתו של כבוד השופט מינץ, אך היא דעת מיעוט

שגית אפיק:  לעיתים דעות מיעוט ברבות השנים הופכות להיות לדעת רוב

שגית אפיק:  כרגע זו דעת מיעוט יחידה והמבחן הוא מבחן כמותי

שגית אפיק:      לגבי חבר הכנסת מלביצקי שהתייחס ל"בקרוב אצלך", יש על זה החלטת ועדת אתיקה שהרחיקה את חבר הכנסת כסיף לתקופה משמעותית

שגית אפיק:  הוא התנצל עליה בדיוני ועדת - - - בין היתר גם בגלל זה

שגית אפיק:  גם בגלל זה

עופר כסיף: - - -     

שגית אפיק: לא, גם בגלל זה, יש לך שם ארבע קובלנות, ובין היתר גם בגלל זה

גלעד קריב: זה מראה שוועדת האתיקה עובדת, אז אפשר - - -     

אופיר כץ: גלעד, בלי הערות

אופיר כץ:  תודה

שגית אפיק: אתייחס עכשיו במילה אחת לוועדת האתיקה, התייחסתי לזה אתמול בקצרה, התייחסה לזה המשנה היום; בעיני, בסופו של דבר, ההליך הזה הוא הליך חריג, נדיר, שצריך להתקיים במצבים קיצוניים ביותר

שגית אפיק:  אתמול אמרנו, במצבי קיצון כשכלו כל הקצין

שגית אפיק:  הליך מתאים יותר לאירוע כזה שהוא גם משפט עמיתים בנסיבות העניין, הוא בעיני באמת היה יכול היה להיות ההליך האתי

שגית אפיק:  אבל אנחנו לא נמצאים בפני הליך כזה כרגע

אופיר כץ: תודה, חבר הכנסת פורר

משה סעדה: לא, אופיר, אופיר

אחמד טיבי: לא, הצעה לסדר

אופיר כץ: מה הצעה לסדר עכשיו?     

אחמד טיבי: לפני ההצבעה

משה סעדה: מה עם היחס לעלילת דם ששאלתי?     

אופיר כץ: נראה לי שהיא השיבה ואתה - - -     

גלעד קריב: הצעות לסדר של חבר הכנסת טיבי זה תמיד מעניין

אופיר כץ: טוב, היא השיבה ולא היית

משה סעדה: יצאתי לשנייה, אני מתנצל

משה סעדה:  אם תוכלי לחזור על מה שאמרת

אופיר כץ: סעדה, אנחנו רוצים להתקדם

אופיר כץ:  היא תגיד לך את זה עכשיו

אופיר כץ:  בבקשה

וליד טאהא: תחזור לסרטון

משה סעדה: אני רוצה להגיד לך שאני יודע

עודד פורר: חברי הכנסת, אני רוצה לפנות אליכם, חבר הכנסת סעדה, שמענו כאן הרבה מאוד מילים ופלפולים משפטיים וניסיונות מכאן ומכאן ומכאן

עודד פורר:  ומנסים מרוב עצים שלא נראה את היער

עודד פורר:  והסיפור פה הוא מאוד מאוד פשוט

עודד פורר:  ופישט את הסיפור הזה, גברתי המשנה ליועצת המשפטית לממשלה, השופט אהרן ברק, פישט אותו וזיקק אותו בצורה חד משמעית

עודד פורר:  אגב, בהקשר גם לדיון שהתנהל כאן קודם, איזה סיוע ניתן לחמאס בצורה כזו או אחרת; כשהוא כותב, ואני חייב לחזור על מה שהוא אמר וכתב: אילו נעתר בית המשפט בהאג לבקשת דרום אפריקה – אני שם סוגריים, כפי שביקש חבר הכנסת כסיף – לשים קץ למלחמה בעזה, ישראל הייתה נותרת חסרת הגנה מול תקיפה אכזרית ללא יכולת למלא את חובותיה הבסיסיות לאזרחיה

עודד פורר:  זה היה מסתכם בקשירת שתי ידיה של ישראל, מניעת יכולתה להילחם, אפילו בהתאם לחוק הבין-לאומי, ובינתיים ידי חמאס היו חופשיות להמשיך ולפגוע בישראלים ופלסטינים כאחד

עודד פורר:  את זה לא אני אומר, את זה אומר השופט אהרן ברק על הדברים שכתבה דרום אפריקה, שבהם הביע תמיכה מלאה, חבר הכנסת כסיף

עודד פורר:  וזה הסיפור חברים

עודד פורר:       וכשמדברים על מסה קריטית, אז בעניין הזה מבחן כמותי ומבחן איכותי – זאת אומרת, אם חבר הכנסת כסיף היה יוצא ומבצע פיגוע, אבל הוא היה עושה רק אחד, אז אין פה מבחן איכותי? בוודאי שיש מבחן איכותי של ראיה

עודד פורר:  והמבחן האיכותי פה הוא העובדה שבשעת מלחמה, חבר כנסת מתוך כנסת ישראל קובע נחרצות שישראל מבצעת רצח עם, דבר שהוא שקר וסילוף

עודד פורר:  אתה הקראת את השיר של אמנות הסילוף של אלתרמן – זה הסילוף

עודד פורר:  זה הסילוף, להאשים אותנו ברצח עם והמשמעות, המשמעות היא דרמטית לגבי חיילי צה"ל

עודד פורר:  תבינו, אני לא מדבר על בית הדין לבכירים; מה יקרה לכל חייל וחיילת שנלחמים כרגע בחזית, כשהם יסתובבו במדינות אירופה השונות, אם חס וחלילה תתקבל תביעתה של דרום אפריקה כפי שביקש חבר הכנסת כסיף ויקבעו שאנחנו נאשמים ברצח עם? מה יקרה? הרי את יודעת היטב שתצטרכי למצוא את הדרך להגן עליהם ולשחרר אותם מכל מיני צווי מעצר שילכו ויתחילו להוציא להם בכל מיני מדינות בעולם

עודד פורר:  זה ברור לחלוטין וברור כשמש שיש כאן תמיכה במאבק המזוין כנגד מדינת ישראל ואין על זה שאלה

עודד פורר:       ויותר מזה, ואני חייב לומר פה גם לדבריה של היועצת המשפטית, עברתי היטב על הפרוטוקול אתמול וקראתי בפרוטוקול גם מה אמרה היועצת המשפטית לכנסת, אני מפנה אתכם לעמוד 52, והיא אומרת שההתבטאות השנייה של כסיף היא קריאה להתנגדות וסיום כיבוש אמנם: חבר הכנסת מבהיר באותה התבטאות כי במקום שיש כיבוש יש התנגדות ובמקום שיש טיהור אתני, יש מאבק

עודד פורר:  אמירות כאלה אכן מייצרות חשש כבד כי חבר הכנסת כסיף מעודד תמיכה במאבק אלים

עודד פורר:  עם זאת, הוא לא אומר מהי היא אותה התנגדות ומהו אותו המאבק, כך שיש ספק

עודד פורר:  אז אני בעניין הזה חולק עליך, ואני חושב שאין פה ספק

עודד פורר:  אין פה ספק כי אני לא צריך שחבר הכנסת כסיף יפרט לי את תוכנית הקרב של חמאס

עודד פורר:  אגב, חמאס פרסם חוברת אחרי אותה תביעה בבית הדין בדרום אפריקה, ואחרי שהגשתי את הבקשה לדיון - - -     

שגית אפיק: ספק אבל עולה גם מהמסה וקיומה של המסה

עודד פורר: הוא פרסם חוברת – אתייחס גם לזה – שבה הוא אומר בדיוק מה שהוא רוצה, שהוא רוצה את מה שרוצה דרום אפריקה בסיפור הזה

עודד פורר:  והוא מסביר לנו גם, אגב, כמו חבר הכנסת כסיף, שכל אזרח ישראלי הוא נושא נשק בפוטנציה ולכן צריך להרוג אותו

עודד פורר:  כך הוא מסביר באותה חוברת בעמוד 12 כמדומני, ואם תרצו אפנה אתכם לסעיפים הרלוונטיים בחוברת שהחמאס הוציא

עודד פורר:      ולכן ובזה אני מסכם, המסה הקריטית פה קודם כל, יש מסה קריטית לראייה עצמה, רק הראייה הזו לבדה, עוד לפני שבאנו עם הדברים האחרים

עודד פורר:  ובהקשר של התעלמות מהדברים האחרים, אי אפשר להתעלם מההיסטוריה

עודד פורר:  אתם לא יכולים לבקש, לא מחברי הכנסת, וגם לא בבית המשפט, לעצום את עיניו לגבי התנהלותו של חבר הכנסת כסיף לאורך השנים

עודד פורר:  זה ברור לחלוטין שפעם אחר פעם, הוא חוזר ועושה את אותו הדבר, את אותו הדבר

עודד פורר:  ופעם אחת מוציאים לו כרטיס צהוב ואחר כך מביאים לוועדת האתיקה

עודד פורר:  פעם אחר פעם הוא חוזר ואומר באמירות שונות, במועדים שונים, אגב, חלקם בפוסטים שעורך הדין שלו הקריא רק במחציתם – שהוא תומך במאבק האלים כנגד מדינת ישראל

עודד פורר:  ומבחינתו מאבק כזה, כשהוא נוגע לחיילי צה"ל, וכולנו, כולנו חיילי צה"ל לצורך העניין, זה בסדר, זה בסדר

איימן עודה: אני סרבן

עמית הלוי: אתה דווקא חייל, רק בצבא אחר, איימן

איימן עודה: צבא השלום

עמית הלוי: ממש

עודד פורר: לכן אני אומר לכם חברי הכנסת, זה לא שהקול של הדברים שאומר כסיף הם צורמים, הדברים שלו הם עבירה, הם תמיכה במאבק המזוין, הם מסכנים את חיילנו ומתירים את דמם ותומכים ומסייעים לאויבנו, ממש בשעת מלחמה

עודד פורר:  ולכן אני מצפה מכל חברי הכנסת כאן, לתמוך בבקשה הזו שהיא צודקת מאין כמוה

אופיר כץ: תודה

אופיר כץ:  אחרון הדברים, עורך הדין מיכאל

אופיר כץ:  ואחרי שהוא יסיים, נעבור להצבעה

אחמד טיבי: לפני הצבעה - - -     

אופיר כץ: בוא, תגיד מה שאתה רוצה, נו

אחמד טיבי: אני כיושב-ראש סיעת חד"ש-תע"ל עכשיו, אני פונה כיושב-ראש הוועדה, הרכב ועדת הכנסת בתחילת כל קדנציה מורכב מנציגי אופוזיציה ונציגי קואליציה

אחמד טיבי:  הרכב מספרי

אחמד טיבי:  יש חלוקה ברורה שעוברת את הייעוץ המשפטי

אחמד טיבי:  קרו פה דברים שמחייבים חלוקה נוספת

אחמד טיבי:  אני חושב שהנציגות של המחנה הממלכתי הייתה שניים של האופוזיציה כשהיו באופוזיציה

אחמד טיבי:  הם עברו לקואליציה, ולכן לדעתי - -     

זאב אלקין: המפתח סיעתי, חבר הכנסת טיבי

אחמד טיבי: - - זה הרס ופגע במפתח של הייצוג קואליציה לאופוזיציה

אחמד טיבי:  ולכן אין להם זכות הצבעה - -     

עודד פורר: זה אחוזי - - - סיעתי, הוא לא - - - לאופוזיציה

אחמד טיבי: - - כנציגי אופוזיציה

נאור שירי: אפשר לתת לו גם שהמתקשים יבינו

גלעד קריב: זה לא היה סיעתי כי היו הסכמים

זאב אלקין: - - -     

אחמד טיבי: תן לי, תן לי להמשיך את הטיעון שלי

אחמד טיבי:  אני יודע שאתה מכיר את כל השטיקים, אבל גם אני

זאב אלקין: אני למדתי ממך

אחמד טיבי: לא, האמת היא שלא

אחמד טיבי:  אין ספק ואתה יודע את זה יותר טוב מכול האנשים, איך נעשתה החלוקה בתחילת הקדנציה

אחמד טיבי:  קואליציה, מספר מסוים, אופוזיציה - - -     

וליד אל-הואשלה: כמה יש לאופוזיציה עכשיו?     

זאב אלקין: ממש לא

גלעד קריב: כן נכון

אחמד טיבי: ולכן האופוזיציה דוכאה מבחינה מספרית, והצבעה של נציגי המחנה הממלכתי כנציגי אופוזיציה, עכשיו בקואליציה היא הפרה של כל סיכום והפרה של התקנון הלא כתוב

אופיר כץ: זה היה המפתח כמו שהיה בכנסת ה-24, שגם שם אני לא זוכר שהיו צעקות או יועצים משפטיים שאמרו שהחלוקה לא נכונה או לא שווה בין קואליציה לאופוזיציה

אופיר כץ:  לדעתי זה בדיוק אותו דבר

מירב בן ארי: פשוט צריך לדעת כמה חברי אופוזיציה וכמה קואליציה

וליד אל-הואשלה: שגית, תשובה - - -     

זאב אלקין: אפשר להעיר בבקשה?     

אחמד טיבי: אנחנו מבקשים חוות דעת

אופיר כץ: אלקין, בבקשה

זאב אלקין: שתי הערות על זה, קודם כל חלוקת המקומות בוועדות השונות - - -     

אופיר כץ: כשקיפחו את הליכוד בכנסת הקודמת, אף יועץ משפטי לא זעק שיש פה משהו לא תקין

אופיר כץ:  בבקשה

מירב בן ארי: מה עכשיו עוד פעם הבאת - - -     

אחמד טיבי: לא, לא, אתה יכול להגיד: קיפחנו אתכם, כמו שקיפחתם אותנו אז

אחמד טיבי:  שהדבר יירשם

אופיר כץ: בבקשה חבר הכנסת אלקין

נאור שירי: הליכוד עושה תחרות עם הערבים מי יותר מקופח

זאב אלקין: שתי הערות: א' – חלוקת המקומות בוועדות השונות הייתה על פי מפתח סיעתי במסגרת הסיכומים שהסיעות השונות הגיעו ביניהם, כפי שנעשה בכנסת מימים ימימה

זאב אלקין:  לא היה משא ומתן בשם כל הקואליציה או כל האופוזיציה

זאב אלקין:  אגב, הייתה עמדה בשם כמעט כל האופוזיציה בכנסת הקודמת, זה היה אירוע חריג מאוד

זאב אלקין:  בדרך כלל המשא ומתן הזה תמיד נעשה על בסיס סיעות בודדות וכך זה היה גם בכנסת הזאת

זאב אלקין:      ב' – חבר הכנסת טיבי, אולי אני אפתיע אותך, אבל לסיעת המחנה הממלכתי כסיעה, אין עמדה בסוגיה הנדונה

זאב אלקין:  מדובר פה על הליך מעין שיפוטי, ולכן מראש הודענו לחברי הסיעה על חופש עמדה וחופש נקיטת עמדה והצבעה - - -     

נאור שירי: גם היועצת המשפטית אמרה שאין התייעצות סיעתית כי זה הליך מעין משפטי

זאב אלקין: ולכן החלוקה הסיעתית היא לא רלוונטית פה

זאב אלקין:  אגב, אני מקווה שככה פעלו גם סיעות אחרות

זאב אלקין:  אבל אצלנו לפחות, כל חבר שלנו יכול לנקוט עמדה בסוגיה הזאת כפי שהוא רואה לנכון

אחמד טיבי: ממש, ממש

נאור שירי: מתן, אתה מאשר את המסר הזה?     

זאב אלקין: לא, מתן שאל אותי את השאלה הזו וקיבל ממני את התשובה הזאת בדיוק

גלעד קריב: על פי המפתח המספרי, מה לעשות

גלעד קריב:  על פי המפתח המספרי יש כרגע, על פי המפתח המספרי אמורים להיות 11 חברים לקואליציה

אופיר כץ: שגית, משפט ו - - -     

קריאות: - - -     

אחמד טיבי: סליחה חבר'ה, אני רוצה לשמוע תשובה ברשותכם

אופיר כץ: בבקשה

שגית אפיק: ראשית באמת בתחילת הכנסת הזאת נעשה מפתח של הרכב סיעתי שהתבסס על מפתחות שנעשו בחלקם בכנסת הקודמת

שגית אפיק:  בכנסת הקודמת, בניגוד למה מה שאמר יושב-ראש הוועדה, כן העלנו קשיים ביחס להרכבים שנקבעו, חבר הכנסת אלקין

אופיר כץ: אבל זה לא שינה כלום

שגית אפיק: חבר הכנסת אלקין יודע את זה

שגית אפיק:  ייתכן שלא נשמעה עמדת היועצת המשפטית של הכנסת

גלעד קריב: בוועדת החוקה נשמעה עמדת היועצת המשפטית, ושונה ההרכב

גלעד קריב:  רק לפרוטוקול

שגית אפיק: בחלק מהדברים אולי כן, בחלק מהדברים לא

שגית אפיק:  יחד עם זאת יש סעיף מפורש בתקנון, חבר הכנסת טיבי, לעניין הספציפי ששאלת, שקובע שגם כשחל שינוי בהרכב הסיעתי של הכנסת, לא יחול שינוי בהרכב הסיעתי של הוועדות

שגית אפיק:  ומשכך, אין, לא הייתה חובה לעשות שינוי בהרכבים הסיעתיים

אופיר כץ: תודה

אופיר כץ:  עורך הדין מיכאל, בבקשה

עאידה תומא סלימאן: אבל בוועדת האתיקה עשיתם שינויים

גלעד קריב: מיכאל, אפשר רק לשאול - - -     

אופיר כץ: לא, אי אפשר לשאול

גלעד קריב: אבל זאת שאלת המשך משפטית

אופיר כץ: לא, לא, האירוע נסגר

גלעד קריב: מה האירוע נסגר?     

אופיר כץ: אין שאלות המשך

גלעד קריב: יש שאלה משפטית על התקנון

אופיר כץ: שאלת – נגמר

גלעד קריב: אדוני היושב-ראש, זה לא כדאי שיהיה, אבל יראו את הפרוטוקול

אופיר כץ: קריאה ראשונה, האירוע נגמר

אופיר כץ:  זהו

גלעד קריב: שאני לא יכול לשאול את היועצת המשפטית שאלה?     

אופיר כץ: לא

אופיר כץ:  זהו

גלעד קריב: אדוני, אתה רוצה שזה מה שיהיה כתוב בפרוטוקול בדיון המעין שיפוטי?     

אופיר כץ: לא, אחמד טיבי שאל, ניתנה תשובה, וזה מה שכתוב

עאידה תומא סלימאן: לא, אבל יש שאלת המשך

אופיר כץ: אין שאלת המשך

אופיר כץ:  זהו, סיימתי את זה

עאידה תומא סלימאן: בוועדת האתיקה כן נעשו שינויים

עאידה תומא סלימאן:  היא אומרת שלא נעשו, אז אני אומרת לך

אופיר כץ: האירוע הזה הסתיים, תודה

עאידה תומא סלימאן: בוועדת האתיקה נעשו שינויים

אופיר כץ: עורך הדין מיכאל, בבקשה

שגית אפיק: אני כן אענה, שינוי של קואליציה-אופוזיציה אינו שינוי בהרכב הסיעתי לצורך שינוי בהרכב הוועדות

שגית אפיק:  בוועדת האתיקה היא ועדה שקבועה על שני חברי כנסת מהקואליציה, שני חברי כנסת מהאופוזיציה

שגית אפיק:  משאחד מחברי הכנסת שינה מקואליציה מאופוזיציה, ולהפך, בוועדת האתיקה הייתה חובה לשנות את חברי הוועדה

שגית אפיק:  זה שונה ממה שמתרחש ביחס לוועדות

אופיר כץ: תודה, בבקשה

אחמד טיבי: ואז הביאו את שרון ניר מישראל ביתנו

אופיר כץ: טיבי

עודד פורר: מה לא בסדר?     

אופיר כץ: לא, לא, עודד

עודד פורר: שהיא אישה? שהיא קצינה בצה"ל? מה לא מוצא בעיניך? מה לא מוצא חן בעיניך?     

אחמד טיבי: היא לא אופוזיציה

עודד פורר: היא אופוזיציה יותר ממך

אופיר כץ: זהו, זהו, בבקשה מיכאל

אחמד טיבי: במקום להביא את ואליד אלהואשלה, שהיה ממלא מקום לפניה, לא רצו להביא ערבי שישפוט ערבים

אחמד טיבי:  ברור

קריאה: למה רבים?     

אריאל קלנר: מי שופט פה ערבים?     

אחמד טיבי: זה צריך חקירה, חקירה עיתונאית, מה קרה שהרכב השתנה

אחמד טיבי:  למה ואליד אלהואשלה שהוא ממלא מקום לא התקדם להיות חבר והביאו את שרון ניר מישראל ביתנו

אופיר כץ: טיבי תודה

אופיר כץ:  בבקשה

אריאל קלנר: לא הבנתי איזה שופט פה ערבי

אופיר כץ: זהו, קלנר, קלנר, די

אופיר כץ:  אתה מפריע

נאור שירי: זה בוועדת האתיקה או בוועדת הפנים

אופיר כץ: די, נאור

אופיר כץ:  מספיק

מיכאל ספרד: אני מעריך את ההגנה שלך על זכות הדיבור שלי

נאור שירי: זכותך תגן עליו

מיכאל ספרד: חברות וחברי הכנסת, כשנחקק חוק ההדחה, היו הרבה מאוד שאלות, האם ראוי לחוקק אותו

מיכאל ספרד:  אחת השאלות שנשאלה וגם נדונה בהליכים של החקיקה הייתה האם אפשר לתת תפקיד כזה בידי חברי וחברות הכנסת

מיכאל ספרד:  האם אפשר לתת בידי חברי וחברות הכנסת שהם, אתם אנשים פוליטיים, ואין שום דבר גס בפוליטי, זה מה שאתם צריכים לעשות, אתם מייצגים את הציבור ששלח אתכם ואתם עושים פוליטיקה וזה דבר נכון לעשות

מיכאל ספרד:  אבל האם אתם יכולים לעשות את הטרנספורמציה הזו, לשבת כאן באולם הזה ולנהל הליך מעין שיפוטי? ומה זה אומר הליך מעין שיפוטי? עכשיו אני עושה דבר שהיועצת המשפטית של הכנסת הייתה צריכה לעשות, היא עשתה, היא אמרה לכם בתחילת הדרך – הליך מעין שיפוטי זה אומר שאתם שופטים חבר שלכם

מיכאל ספרד:  זה אומר שאתם מושבעים, גם אם אנחנו מתחילים מאוברדרפט כשכבר חתמתם, חלקכם, רובכם, חתמתם על כך שאתם רוצים דיון כזה

מיכאל ספרד:  זה אומר שכבר יש לכם עמדה ראשונית

מיכאל ספרד:  אבל עדיין נכנסתם לחדר הזה והייתם צריכים למחוק את העמדה הראשונית

מיכאל ספרד:  זו הפיקציה שהמשפט רצה מכם

מיכאל ספרד:  שתשבו פה בחדר, תקשיבו לחבר הכנסת פורר, שבאיזשהו שלב העליתי אותו לדרגת פרופסור, ותקשיבו לי, תשמעו את הדברים, תשקלו, ששום דבר שאינו נוגע להאשמה שכלולה בתוך הבקשה, לא יזהם את ההליך הזה

מיכאל ספרד:       ולכן, לדעתי יושב הראש, לא היה צריך לאפשר - - - הייעוץ המשפטי, לדברים מסוימים להיכנס לפה

מיכאל ספרד:  אני סתם ככה, בפירורים, זורק לכם

מיכאל ספרד:  נאמרו פה, נטענו פה טענות על עמדות של חבר הכנסת כסיף לגבי תמיכה בסרבן; על התיק שלו בעניין תקיפת שוטר; על השאלה של אירוע לא ראוי, לא ראוי, חבר הכנסת כסיף יודע שאני חושב שהוא לא ראוי, גם התנצל עליו, עם ה"בקרוב אצלך"

מיכאל ספרד:  עלו פה נושאים על שאלה של - - - המון, המון נושאים העליתם, כל מה שיש לכם בבטן נגד חבר הכנסת כסיף

מיכאל ספרד:  כל הדברים האלה היו צריכים להישאר מחוץ לאולם

מיכאל ספרד:  והדבר הזה זיהם את ההליך הזה

מיכאל ספרד:       והדבר שני שקרה פה – ואני אמרתי את זה בשאלה ליועצת המשפטית של הכנסת – זה שאתם נכנסתם לאולם, לא כולכם, כן, יש חברי כנסת שהקשיבו ולא אמרו כלום, עד שאני דיברתי

מיכאל ספרד:  אבל רבים, רבים מכם, עוד לפני שבכלל החל ההליך, אמרתם מה אתם חושבים, מה התוצאה

משה סעדה: זה לגיטימי כי גם חתמנו לפני כן

משה סעדה:  זה לגיטימי, חתמנו על זה

משה סעדה:  חתמנו על זה

משה סעדה:  אתה אומר דברים מופרכים

אופיר כץ: לא הצלחת לשכנע

אופיר כץ:  זהו, סעדה

אופיר כץ:  נכון, חתמנו, נכון

אופיר כץ:  לא שוכנענו

משה סעדה: - - - לפני, אתה אומר דברים מופרכים ברמה המשפטית

וליד טאהא: הוא מדבר על תהליך הדיון, למה אתה מתפרץ?     

עאידה תומא סלימאן: הבעיה שאתם גם הפרקליט וגם השופט במקרה הזה

אופיר כץ: אמרנו, סעדה, אמרנו

אופיר כץ:  עאידה, תודה

אופיר כץ:  זהו

משה סעדה: תתייחס לעלילת הדם, לדברים החשובים תתייחס

משה סעדה:  מזה אתה מתחמק

אופיר כץ: טוב, סעדה, בסדר

מיכאל ספרד: כמו שאמרתי, אתם נכנסתם לפה עם אוברדרפט, היה עליכם - - -     

קריאה: - - -     

מיכאל ספרד: כן, זה ההליך

מיכאל ספרד:  וזה בסדר

מיכאל ספרד:  זה נקבע בחוק

מיכאל ספרד:  אף אחד שחתם על הבקשה הזו איננו פסול מלהשתתף בישיבה הזו ולהצביע

מיכאל ספרד:  אמרתי

מיכאל ספרד:  אבל זה אוברדרפט, זה הטיל עליכם מעמסה גדולה יותר להראות שאתם מקיימים הליך הוגן

מיכאל ספרד:  ולכן כאשר רק נפתח ההליך, אני חייב לומר שהייתי בהלם, יושב-ראש הוועדה פותח את ההליך ואומר: זה יום חג, היום אנחנו נדון - - -     

אופיר כץ: לא אמרתי יום חג

אופיר כץ:  לא אמרתי יום חג, אתה כל הזמן חוזר על השקר הזה

משה סעדה: לא יום חג, זה שקר

מיכאל ספרד: אני חזרתי, זאת טעות מתגלגלת, לא שקר

אופיר כץ: אתה חוזר עליה

מיכאל ספרד: אבל אמרת שמדובר ביום - - -     

קריאה: אולי זה חג בשבילו

מיכאל ספרד: מה שחשוב זה לא חג או לא חג, אבל זה יום שבו נדיח חבר כנסת, שמגיע לו להיות מודח

משה סעדה: שיש דיון על הדחת חבר כנסת

מיכאל ספרד: לא, זה לא מה שנאמר

מיכאל ספרד:  זה לא מה שנאמר, ובהגינותך אתה גם לא מכחיש את זה

מיכאל ספרד:  כי זה כתוב, זה מוקלט

מיכאל ספרד:  וכך היו עוד חברי כנסת אחרים

מיכאל ספרד:  ואת הדבר הזה היה צריך לעצור, ומרגע שהוא לא נעצר, ההליך הזה הזדהם

מיכאל ספרד:  פשוט הזדהם, והוא מזוהם

מיכאל ספרד:  זה דבר אחד

מיכאל ספרד:      אני אמרתי כשאני דיברתי אתמול, אני אמרתי לכם, תחשבו שפה על הקיר, תלוי שלט גדול שכתוב בו: תמיכה במאבק המזוין של החמאס

מיכאל ספרד:  תמיכה במאבק המזוין של החמאס, זה ורק זה, ורק זה, עומד לנגד עיניכם

מיכאל ספרד:  זו העילה היחידה, לא שום דבר אחר, שיכולה להביא להדחה של חבר הכנסת כסיף

מיכאל ספרד:       ואני אתמול הקראתי, פחדתי שיעצרו אותי, כי כמות הציטוטים, כמות ההתבטאויות, מדובר באדם שמדבר לא מעט, מתחת לכל עץ רענן, בכל כלי תקשורת, גם כלי תקשורת נידחים שאני לא מבין למה הוא מבזבז את הזמן שלו עליהם

מיכאל ספרד:  וכמובן בשלוש שפות, באנגלית, בעברית, בערבית

מיכאל ספרד:  אמירות, שוב, בסגנון המאוד בוטה של חבר הכנסת כסיף, גם כשמדובר בהוקעה של החמאס, ובהוקעה של - - -     

עמית הלוי: מה זה נוגע לעניין? מה זה נוגע לעניין?      

אופיר כץ: עמית, די

עמית הלוי: לא, מה זה נוגע? אנחנו מדברים על תמיכה במאבק המזוין, על זה מדובר

עמית הלוי:  האם הפעולה הזאת הייתה תמיכה או לא

עמית הלוי:  מה זה קשור לדברים אחרים

אופיר כץ: ב-16:00 אנחנו יוצאים להפסקה עד שהמליאה תסתיים ואחרי זה נחזור

אופיר כץ:  תמשיך

מירב בן ארי: מה? ממש לא

מירב בן ארי:  סליחה

אופיר כץ: יש לנו מליאה, מה לעשות

מירב בן ארי: אין דבר כזה, סליחה

גלעד קריב: מעניין, במהפכה המשפטית, אף פעם לא עצרתם דיון כשיש מליאה

גלעד קריב:  אבל - - -      

אופיר כץ: בבקשה, אתה יכול להמשיך

מירב בן ארי: אתה לא יכול לעשות את זה

גלעד קריב: זה פשוט לא ייאמן

נאור שירי: אגיד לך למה, כי זאת ישיבה מעין שיפוטית

ארז מלול: אופיר יכול לעשות את זה

מירב בן ארי: לא, כי הוחלט שמצביעים היום עד 16:00, ויש לאנשים לוח זמנים

מירב בן ארי:  עם כל הכבוד לפה שכולם פנסיונרים, יש לי ילדה קטנה, ואני אגיע אליה היום לבית ספר

גלעד קריב: לא הבנתי, מה על הפנסיונרים?      

אופיר כץ: בסדר, תמשיכו עם ההערות, ונתקדם

מירב בן ארי: חבל על הזמן

מירב בן ארי:  לא זה, אי אפשר כבר עם כל הגברים האלה פה

מירב בן ארי:  אם הכנסת הייתה 50% נשים, לא הייתי צריכה להגיע לדבר הזה

מירב בן ארי:  תסתכל, כולם פה גברים

זאב אלקין: אדוני היושב-ראש, אנחנו נתאפק עם ההערות, אבל מצד שני תמנע מאתנו הצגה מחודשת של התיק, זה כבר היה

זאב אלקין:  לא צריך להציג אותו שוב

מירב בן ארי: תראה אותם, זה לא בסדר

ארז מלול: מירב, גם אני מוציא את הילדים, אז מה?     

מירב בן ארי: סבבה, ואם לא, תתקשר לאשתך

ארז מלול: מה זה "כל הגברים"? מה זאת האמירה הזו?     

מירב בן ארי: עזוב, נו

גלעד קריב: היא התכוונה למתן, ארז, היא התכוונה למתן, לא אליך

מירב בן ארי: זה לא עובד ככה, זה לא עובד ככה

נאור שירי: איזה מתן?     

גלעד קריב: תורה

מירב בן ארי: כן, אתה מוקף פנסיונרים

מירב בן ארי:  תסתכל

מתן כהנא: את גילנית

מתן כהנא:  זה נקרא גילנות

מיכאל ספרד: מגוון ההתבטאויות ברשתות חברתיות, בהצהרות, בנאומים, בראיונות לתקשורת, לתקשורת הישראלית והזרה, בעברית, בערבית, באנגלית, מראים בצורה – אני פה הרי מייצג במירכאות את הנאשם, אני לא צריך להוכיח, מה שצריך, צריכים להוכיח לכם שהוא ביצע את הפשע

מיכאל ספרד:  אני לא צריך להוכיח, אבל אני חושב שמה שקרה כאן זה שהוכח שאם יש אובססיביות אצל חבר הכנסת כסיף, היא נגד החמאס

מיכאל ספרד:  ואם יש אובססיביות בשימוש בביטויים קשים, הם נגד החמאס ונגד המאבק המזוין שלו ונגד מה שהוא עשה

ארז מלול: מירב, עוד לא 16:00

מירב בן ארי: חבל על הזמן, אתה לא מצביע ב- 16:00, נכון?     

אופיר כץ: אני לא יודע, נראה

מיכאל ספרד: ואני חיכיתי, חיכיתי שחבר הכנסת פורר שכל שעה, שעה וחצי זורק שבציטוטים שלי זה רק חצי – שיבוא ויראה לכם מה יש בחצי השני, והנה הוא לא עשה את זה

מיכאל ספרד:  הוא לא עשה את זה

מיכאל ספרד:  ואתם צריכים להסיק מזה מסקנה, משום שבטוח שהוא ישב כל הלילה וקרא את כל החוברת הזו שהיא רק לקט, וגם אתם קראתם אותה, וראיתם את כל המקרים, גם שאני לא הקראתי אותם אתמול, כל המקרים שבהם עופר כסיף אומר: אסור לעשות דמוניזציה נגד ישראלים

מיכאל ספרד:  והוא מתראיין בתקשורת הזרה ואומר: אסור לכם, אסור לכם, נגד אנטישמיות, ונגד - - - והכול נמצא בפניכם, אתם צריכים לקרוא את זה לפני שאתם מצביעים

מיכאל ספרד:       והעצומה שהוא חתם עליה, חבר הכנסת היחיד בבית הזה שחתם על עצומה של אמנסטי נגד אנטישמיות ונגד דה-הומניזציה של ישראלים ופלסטינים

משה סעדה: ואז הוא עושה מעשה אנטישמי, נכון? זה מה שמורכב, זה מה שבעייתי באירוע הזה

משה סעדה:  ואתה לא עונה על זה, אתה מתחמק ואתה לא עונה

משה סעדה:  אתה מתחמק ואת לא עונה על השאלה, איך הוא אומר עלילת דם נגד מדינת ישראל, וקורא לפעולה, תענה פעם אחת, אל תתחמק

משה סעדה:  אם הייתי שופט הייתי מחייב אותך לענות

גלעד קריב: אם היינו כותבים בחוק, מדיחים על עלילת דם, אז היה צריך להדיח אותו

משה סעדה: זאת עלילת דם

משה סעדה:  זאת לא עלילת דם בעיניך?     

גלעד קריב: זו עלילת דם

משה סעדה: אוהו, יפה

גלעד קריב: אבל חוק ההדחה הוא תמיכה במאבק מזוין, לא על שקרים

גלעד קריב:  אז הוא שקרן, אבל הוא לא תומך במאבק - - -     

משה סעדה: לא, אבל זה חלק

משה סעדה:  כי זה קריאה למאבק מזוין

משה סעדה:  מי שמעליל עלילת דם הוא קורא למעשה, זה מה שקורה - - - תקרא היסטוריה, אחי

משה סעדה:  תראה מה קורה בעלילות דם

עאידה תומא סלימאן: כן, כמו - - - לשטח ולהרוג

מיכאל ספרד: חבר הכנסת סעדה, אם היו תולים פה את מה שאני ביקשתי, שיהיה כתוב "תמיכה במאבק המזוין של החמאס", אז היית מבין שלא די בכך שאתה סבור שחבר הכנסת כסיף העליל עלילת דם, ואפילו לא די בכך שאתה חושב שהדבר הזה יסכן ישראלים, זה לא מספיק

מיכאל ספרד:  זה אפילו לא מספיק שאתה תחשוב - - -     

משה סעדה: זה לא תמיכה בטרור?     

מיכאל ספרד: לא, לא

משה סעדה: לסכן ישראלים, זה לא תמיכה בטרור?     

מיכאל ספרד: לא, לא

משה סעדה: מה אתה אומר, גם אם מחר סטודנטית תגיד: אני שמעתי את כסיף, ואני בגלל זה פגע בי - - -     

מיכאל ספרד: חבר הכנסת סעדה

עאידה תומא סלימאן: מה שאמרת מסכן ישראלים יותר

עאידה תומא סלימאן:  מה שאתה אמרת מסכן את היהודים בעולם יותר

עאידה תומא סלימאן:  למה? גם פלסטיני עלול לשמוע אותך ולחשוב

משה סעדה: אתה לא רוצה לענות

מיכאל ספרד: בטח שאני רוצה לענות

מיכאל ספרד:  תראו, אני לא צופה להנאתי בערוץ 99, אבל אני עוקב די אובססיבי אחרי מה שקורה בבית הזה

מיכאל ספרד:  וחברות וחברים בבית הזה אומרים כל הזמן דברים שחברים אחרים מאשימים אותם שהדבר הזה יגרום נזק למדינת ישראל, יגרום נזק לישראלים, יגרום נזק לכאלה ולאחרים, שזה מסוכן מה שאתה עושה, זה מסייע לאויב, זה לא מסייע לאויב – זה חלק מהפוליטיקה שלכם

מיכאל ספרד:  אתם לא יכולים - - - לא, תקשיב לי, אתם כמו שאמרתי אתמול, לא יכולים להשלים אל עבר התמיכה במאבק המזוין – להשלים את זה בספקולציה

מיכאל ספרד:  זה פשוט בלתי אפשרי לעשות את זה

משה סעדה: זה קרוב לוודאי, אז זה מושלם כל הזמן בעבירות של כוונה זה מושלם, אתה יודע את זה

אופיר כץ: סעדה, יש לך עוד שאלות?  לא, תמשיך, אני לא מפריע לך

נאור שירי: אתה מבין משה, אפילו שתשאל את השאלות, אין לך מקום

מיכאל ספרד: ברגע שאנחנו כמו במקרה הזה, כאשר חבר הכנסת פורר צריך לקום אל הלוח ולשרטט לכם תרשימי זרימה, וברגע שחברים אחרים צריכים להסיק מסקנות איך התגלגלו דברים מחתימה על עצומה

מיכאל ספרד:  וברגע הזה אנחנו פותחים את הפתח הרחב מאוד שכל מי שפועל נגד המלחמה או בעד סיוע הומניטרי, או כל מיני דברים שהחברים פה יכולים, ואולי בצדק מבחינתם לחשוב שהדבר הזה יפגע ויגביל את היכולת שלנו להילחם בעזה

מיכאל ספרד:       אבל זה לא מה שיש בעילה

מיכאל ספרד:  ופה אני חייב לומר ליועצת המשפטית לכנסת: יש דברים שהם משפטיים ויש דברים שהם לא משפטיים

מיכאל ספרד:  שאלת התקיימות עילה היא שאלה משפטית

מיכאל ספרד:  לכן אמרתי אתמול שכל האירוע הזה לא היה צריך להתקיים, כי מרגע - - -     

איימן עודה: רגע, מיכאל, אני רוצה הבין את זה

איימן עודה:  אתה יכול להסביר בבקשה

מיכאל ספרד: השאלה של האם מתקיימת עילה, האם מתקיימת עילה להדחה, היא שאלה משפטית

עמית הלוי: רציונלית, לא משפטית

מיכאל ספרד: לא, היא שאלה משפטית

מיכאל ספרד:  לוגיקה - - -     

שרון ניר: והדיון הזה הוא דיון מעין שיפוטי, בסדר? כדי להתכתב עם מה שאתה אומר, תוכל להמשיך

מיכאל ספרד: נכון, ולכן ברגע שגם היועצת המשפטית לכנסת, וגם היועצת המשפטית לממשלה, וגם אני הקטנצ'יק, אומרים לכם כולנו כאיש אחד, שאין פה עילה – גם 119 חברי כנסת לא יכולים להדיח

מיכאל ספרד:  גם 119

מיכאל ספרד:  זו לא שאלה

מיכאל ספרד:  יש הרי בסיס, עילה נוספת על פי חוק ההדחה והיא העילה של הסתה לגזענות

מיכאל ספרד:  ואני חושב שהעילה הזו של הסתה לגזענות, כשהיא נעשית באופן עקבי, קונסיסטנטי, עם הרבה מאוד התבטאויות, במסה קריטית, באופן שהוא דומיננטי למועמד, יש, אני חושב , חברי כנסת שהעילה הזו יכולה לחול עליהם

מיכאל ספרד:  אבל אז נכנס העניין של ה-90 חברי כנסת

מיכאל ספרד:  זאת אומרת שזה לא מספיק שיש עילה

מיכאל ספרד:  אבל אם אין עילה, אין כלום

מיכאל ספרד:  אין כלום

מיכאל ספרד:  ואומרים לכם כל הגורמים המשפטיים, אומרת לכם היועצת המשפטית לממשלה באמירה נוקבת, חדה, ברורה, לא מגמגמת, היא אומרת לכם: זה לא קרוב, זה לא קרוב

מיכאל ספרד:  וזה שאני הקטן אמרתי לכם בהתחלה, קשקוש בלבוש

מיכאל ספרד:       אני מקבל ואני מאמין לכם, אני מאמין לכם באמת שאתם כועסים, שאתם נעלבים, שאתם זועמים

מיכאל ספרד:  אני מאמין לכם

איימן עודה: סליחה, השעה 16:00, אולי ימשיך אחרי המליאה?     

אופיר כץ: לא, יש לנו אישור, בבקשה

מיכאל ספרד: אני מאמין לכם שחבר הכנסת כסיף הביא לכם את הג'ננה

מיכאל ספרד:  זה לא עילה להדיח חבר כנסת ולפגוע בזכות ההצבעה של 178,000 אזרחים ואזרחיות שהצביעו עבור הרשימה שהוא היה חלק ממנה

מיכאל ספרד:       מבחינת הזיהום של ההליך, אילו היינו מדברים בהליך עם מושבעים ושופט היה מאפשר לכאלה חומרים להיכנס לפה, שהם לחלוטין לא רלוונטיים, אז היו מכריזים על mistrial

מיכאל ספרד:  פשוט על ביטול של ההליך כשאפשר להתחיל אותו מחדש, והפעם לעשות אותו תקין

מיכאל ספרד:  ואני אומר לך היועצת המשפטית לכנסת, שאת ההליך הזה צריך לבטל

אופיר כץ: סליחה רגע, יש לנו אישור להמשיך גם על זמן מליאה, אז אנחנו לא מוגבלים בזמן מבחינת המליאה

איימן עודה: סליחה, כמה אישרו, לחמש דקות?     

אופיר כץ: יש לי אישור להמשיך

מיכאל ספרד: אני לא מדבר יותר ממה שאני צריך

איימן עודה: סליחה, סליחה, אני רוצה את דעת היועצת המשפטית לכנסת

איימן עודה:  סליחה, אני מבקש הצעה לסדר

איימן עודה:  היועצת המשפטית - - -     

אופיר כץ: אין לך הצעה לסדר, יש לי אישור מהמליאה, אני לא צריך לתת לך תשובות מעבר לזה

אופיר כץ:  זה לא - - -     

איימן עודה: אבל אני תכף במליאה

אופיר כץ: מיותר הפיליבסטר

אופיר כץ:  נצביע היום, אם תרצה או לא תרצה

אופיר כץ:  אנחנו נצביע

אופיר כץ:  עזוב את הפיליבסטר, ראיתי את ההתלחשויות, לא יעזור, יש לי אישור מהמליאה, ממשיכים והוא יסיים - - -     

איימן עודה: לא, סליחה, זה מקובל או לא, היועצת המשפטית?     

אופיר כץ: לקבל אישור? בטח שזה מקובל

איימן עודה: אני צריך להיות במליאה עכשיו

שגית אפיק: יש לך נאום בן דקה, יש נאומים בני דקה

אופיר כץ: אין חקיקה ואין הצבעות

שגית אפיק: יש נאומים בני דקה

איימן עודה: אני רוצה לנאום שמה, מה הבעיה?     

זאב אלקין: אתה לא מצביע פה, אתה לא חבר ועדה בכלל

אופיר כץ: זהו, קיבלת תשובה

אופיר כץ:  בבקשה

משה סעדה: הוא גם לא מצביע פה

אופיר כץ: הוא לא מצביע, לפרוטוקול שהוא מנסה לעשות פיליבסטר

אופיר כץ:  אני מקווה שעורך הדין מיכאל לא יהיה שותף לזה

אופיר כץ:  בבקשה

עודד פורר: הוא רק מנסה לזהם את הדיון

מיכאל ספרד: אני לא יודע לעשות פיליבסטר

מיכאל ספרד:  ואם הייתי יודע שאצטרך לעשות פיליבסטר הייתי מחייב לפי שעות

אופיר כץ: אין לנו בעיה

מיכאל ספרד: אני פונה אל היועצת המשפטית לכנסת, ההליך הזה הזדהם, אני ישבתי פה יומיים, אני לא יצאתי, אני נשארתי פה חוץ מהפסקה של 20 שניות פה ושם לשירותים

מיכאל ספרד:  הייתי פה כל הזמן

מיכאל ספרד:  ההליך הזדהם והוא הזדהם מאוד - - -     

אחמד טיבי: חשוב לציין את ההצהרות של צבי סוכות וחנוך מלביצקי, נגד כל הח"כים הערבים

אחמד טיבי:  הבטיח לכם שהם יהיו הבאים בתור

אחמד טיבי:  שניהם אמרו

מיכאל ספרד: ומהרגע הראשון, מהשנייה - - -     

זאב אלקין: שניהם לא מצביעים פה

זאב אלקין:  מה אתם רוצים?     

אופיר כץ: די, זאב

אחמד טיבי: אבל ההליך, עם אותו ח"כים - - -     

אופיר כץ: טיבי, לא, טיבי, טיבי - - -     

קריאות: - - -     

אופיר כץ: זהו, זהו

אופיר כץ:  בבקשה

מיכאל ספרד: ההליך הזה הזדהם מרגע שהוא החל ולכן אני פונה ליועצת המשפטית לכנסת, ואני אומר: את ההליך הזה כרגע צריך לבטל

מיכאל ספרד:  אם יהיה צורך להתחיל אותו מהתחלה, יכול להיות, אני לא רואה איך צריך לנהל אותו לפי הספר, כאשר אין אמירות על ההתחלה של חברי כנסת שגיבשו את עמדתם שבאופן שמבזה את ההליך הזה

מיכאל ספרד:  זורקים לחבר הכנסת כסיף שהוא בעצם כבר בדרך החוצה, ומביאים עניינים שאין להם שום רלוונטיות, כאשר מבקש הבקשה עצמו, שהגיש בקשה בכתב – אני התייחסתי לזה בקודש, בשיא הרצינות, ישבתי עם הבקשה הזו, עברתי על מוצגים שנכנסו בה, ופתאום אני יושב פה לידו, והוא מתחיל להקריא מטר של דברים שזכרם לא בא בתוך הבקשה

מיכאל ספרד:  ככה לא מנהלים הליך

עודד פורר: גם לא צלחת לשלוח את כתב ההגנה שלך, זה - - -     

מיכאל ספרד: סליחה, אין ביננו שוויון

מיכאל ספרד:  אני שלחתי - - -     

עודד פורר: אז אוקיי

עודד פורר:  אהה, אין ביננו שוויון

מיכאל ספרד: לא, סליחה, אני העברתי – זה לא כתב הגנה

מיכאל ספרד:  אני טענתי פה את התשובות שלי לטענות שלך, ואני כן העברתי לכל חברי הוועדה את הציטוטים

עודד פורר: באותו בוקר

מיכאל ספרד: בסדר, מה אתה רוצה שאני אעשה, אני לא מבין? העברתי לכם את הכול בזמן

מיכאל ספרד:  אתם היה לכם הזדמנות לעיין בכל

עודד פורר: לא הייתה לי

אופיר כץ: לא להפריע

מיכאל ספרד: ברגע שהדברים מתחילים, הפרוטוקול מתמלא, מתמלא, זה לא איזה בטעות נזרק משהו על מרואן ברגותי שלא רלוונטי בכלל לסוגיה שלפנינו, אלא כל הפרוטוקול כולו מפוצץ בדברים שאין להם שום קשר

מיכאל ספרד:  וכאשר חברי כנסת מביעים את עמדתם עוד לפני ששמעו אותי, אז אפילו ההצגה של כאילו אנחנו עושים פה הליך תקין, אפילו היא לא מתקיימת

מיכאל ספרד:  ולכן אחרי שהייעוץ המשפטי לכנסת לא עצר את הבקשה הזו בשלב הקודם שהיה צריך לעצור אותו, כשהתברר שאין עילה, שאין עילה, ואז לא נכון לקיים – אמרתי, גם אם יש 119, אז לפחות עכשיו, כשאנחנו רואים, אנחנו אחרי היומיים של הדיונים, אנחנו רואים כמה שההליך הזה היה בלתי תקין, אנחנו רואים כמה שהפרוטוקול הזדהם במיליון דברים שאין להם שום קשר לעילה שהוטחה כלפי חבר הכנסת כסיף

מיכאל ספרד:       לפני שאסיים, אני מבקש להבין מהיועצת המשפטית, האם ההליך הזה מבחינתה כפי שהוא נוהל עם כל הפגמים העצומים שלו, שזה בדיוק מה שבית המשפט פחד ממנו - -     

זאב אלקין: היא כבר ענתה על זה

מיכאל ספרד: - - בדיוק כמו שהיועץ המשפטי לכנסת פחד ממנו כאשר החוק היה בהליכי חקיקה

עמית הלוי: זה נשאל והיא השיבה כבר

אופיר כץ: נכון

מיכאל ספרד: לא, סליחה

אופיר כץ: היא תשיב שוב

מיכאל ספרד: אני עכשיו פירטתי את כל הפגמים שהיו בהליך

מיכאל ספרד:  אגב, אני לא היחיד

מיכאל ספרד:  חבר הכנסת נאור שירי דיבר על כך, חברת הכנסת - - -     

אופיר כץ: הם קיבלו תשובות

מיכאל ספרד: לא, סליחה, אני מבקש להבין האם מבחינתך מדובר בהליך תקין

מיכאל ספרד:  ואחרי זה אני אמשיך

אופיר כץ: לא, תמשיך

מיכאל ספרד: לא

אופיר כץ: תמשיך והיא תענה לך

סימון מושיאשוילי: אבל היא השיבה על זה

שגית אפיק: אשיב על זה שוב, אני אחדד שוב ושוב את דבריי

משה סעדה: וכשאני ביקשתי תשובה פעם נוספת, לא קיבלתי

משה סעדה:  אבל בסדר

אופיר כץ: בבקשה

גלעד קריב: אתה לפחות זכית לשאול

עאידה תומא סלימאן: אתה מקופח, אתה מהליכוד

מיכאל ספרד: אז את עונה עכשיו או - - -     

שגית אפיק: אענה בסיום דבריך

מיכאל ספרד: אוקיי

מיכאל ספרד:      עכשיו לדבר האחרון, תראו, גם אמרתי אתמול ויכול להיות שלא אמרתי בצורה ברורה מספיק, כי הדבר לא נקלט כנראה

מיכאל ספרד:  כשיש לכם בפניכם עילה אחת ורק עילה אחת, וכל הזמן חזרו פה חברי כנסת, היו פה כמה וכמה כאלה שאמרו שחבר הכנסת כסיף העליל עלילת דם; שהוא האשים את ישראל על לא עוול בכפה בפשעי מלחמה, פשעים נגד האנושות, פשע ג'נוסייד

מיכאל ספרד:  כל הדברים האלה אינם עילה להדחת חבר כנסת

מיכאל ספרד:  יכול להיות, יכולתם כשהייתם רשות מכוננת ותיקנתם את חוק-יסוד: הכנסת, יכולתם להכניס אולי עילות אחרות – לא הכנסתם אותם

מיכאל ספרד:  אז ההאשמה של מדינת ישראל בפשעים איננה עילה, איננה, פשוט איננה

מיכאל ספרד:  אפשר לשנוא את זה, אפשר לא לאהוב את זה, אפשר להסתייג מזה

מיכאל ספרד:  אפשר להגיד אולי אפילו שזאת עבירה אתית, אני לא יודע

מיכאל ספרד:  אבל אי אפשר להדיח על זה חבר כנסת, כי החוק שאתם כוננתם לא כולל את זה

מיכאל ספרד:  ולכן אתם לא יכולים להתבסס על כך שחבר הכנסת כסיף האשים את ישראל ברצח עם, אתם לא יכולים להתבסס על כך כעילה להדחתו – זה כל כך פשוט

עמית הלוי: זה כל כך פשוט שפרופ' ברק חולק עליך

מיכאל ספרד: לא, לא, פרופ' ברק לא חולק עלי

עמית הלוי: חולק עליך מהותית באופן מלא

אופיר כץ: עמית

גלעד קריב: די, עמית, על מה אתה מדבר?     

מיכאל ספרד: פרופ' ברק, קודם כל השופט ברק בהקשר הזה, הוא לא חולק עלי, ואם הוא היה, ואין לי בכלל שום צל צלו של ספק שאם הוא היה צריך לפרש את סעיף 42א(3) או ג' לחוק-יסוד: הכנסת, הוא היה אומר בדיוק את מה שאני אומר

עמית הלוי: מיכאל הוא אמר שקריאה להפסקת אש היא פגיעה צבאית מלחמתית

אופיר כץ: עמית, מספיק, אתה לא בזכות דיבור

אופיר כץ:  די

גלעד קריב: זה עדיין לא תמיכה במאבק מזוין

עמית הלוי: זו המשמעות של תמיכה במאבק - - -      

וליד טאהא: פתאום אתה מצטט אותו, והיית מבקר אותו כל בוקר וערב

עאידה תומא סלימאן: בג"ץ מאשר הפגנות בתביעה להספקת המלחמה

מיכאל ספרד: אני מזכיר שמדובר בעצומה, ואני מזכיר שבאותה מידה, באותה מידה בדיוק, יכולה להיות הפגנה

מיכאל ספרד:  עצרת מחאה של פחות מ-50 אנשים שעומדת בעיבורה של עיר ואומרת: אנחנו בעד להפסיק את המלחמה; אנחנו קוראים לנשיא ביידן, אנחנו קוראים לנשיא ביידן להפעיל את השפעתו ולהביא לכך שממשלת ישראל תפסיק את הלחימה

מיכאל ספרד:  חברים וחברות, כולכם יודעים שלנשיא ביידן יש הרבה יותר כוח מאשר לבית הדין בהאג על ישראל

מיכאל ספרד:  הרבה יותר

מיכאל ספרד:  אז הדבר הזה הוא מבחינתכם סיוע למאבק המזוין של החמאס, חבר הכנסת הלוי?     

עמית הלוי: לבית הדין בהאג יש סמכות מעשית ומשפטית

מיכאל ספרד: גם לביידן

מיכאל ספרד:  לביידן יש כוח

עמית הלוי: לא, לא, לא, לא כוח

אופיר כץ: אני לא מבין, עמית, אתה לא בזכות דיבור

אופיר כץ:  מספיק כבר

מיכאל ספרד: אתם פותחים פה פתח, זה לא מדרון חלקלק, זה צלילה לתהום

מיכאל ספרד:  משום שאדם, אזרח ישראלי, שיקרא לנשיא ביידן להביא להפסקת הלחימה, שוב, בהנחה שזה משהו שיישמע, יש לו יותר השפעה מאשר לחבר הכנסת כסיף כאשר הוא חותם על עצומה, שכמו שאמרתי, היא נמצאת בבתי העלמין האינטרנטי של עצומות נידחות ואף אחד לא שמע עליה, אילולי חבר הכנסת פורר לא היה שולף אותה מהנפטלין

מיכאל ספרד:  ואם מישהו שקורא לנשיא ביידן להפעיל את השפעתו כדי להפסיק את המלחמה, הוא מסייע לחמאס, למאבק המזוין של החמאס

מיכאל ספרד:  אז גם מי שכותב מאמר

מיכאל ספרד:  אנחנו לא נגמור עם זה, כי אנחנו חברה שחיה בוויכוח עצום בתוכנו

מיכאל ספרד:  ויכוח שקורע אותנו כבר המון שנים

מיכאל ספרד:  והוויכוח הזה, השאלה היחידה, אנחנו ממש תופסים איש את רעהו בצווארו

מיכאל ספרד:  והדבר היחיד, היחיד – כי לכולנו זה בנפשנו – שנשאר לנו כדי שלא נהפוך את הוויכוח העצום הזה, הקיומי הזה ביננו, למשהו שהוא יהפוך לאלים – זה חופש הביטוי

מיכאל ספרד:  זה הדבר היחיד, אין שום דבר אחר

מיכאל ספרד:  שום דבר אחר שימנע מאיתנו להילחם זה בזה

מיכאל ספרד:  רק חופש הביטוי

מיכאל ספרד:  רק האפשרות להביע את עמדתנו

מיכאל ספרד:  ופה מדובר בנציג ציבור שנבחר, לא מדובר בעוד אזרח

מיכאל ספרד:  רק חופש הביטוי

מיכאל ספרד:  ומה שאתם עושים פה, אתם סותמים עם פקק את אחד השסתומים הכי חשובים ליציאת קיטור, שכשאתם סותמים אותו, אתם מגבירים את הלחץ

מיכאל ספרד:  זה סיר לחץ, מה שאנחנו חיים בו

מיכאל ספרד:  תמיד היינו

מיכאל ספרד:  אבל אחרי 7 באוקטובר, זה פי כמה

מיכאל ספרד:  ולכן זה מסוכן מה שאתם עושים פה, כי זה לא רק עופר כסיף וזה לא רק העצומה המוזרה הזאת, זה הרבה מעבר לזה

מיכאל ספרד:  זה הפגנות, זה עצומות, זה מאמרים בעיתון

עאידה תומא סלימאן: הרחקות מהכנסת

מיכאל ספרד: ובמיוחד, במיוחד כשמדובר בנציג של מה שאני קראתי, מיעוט כרוני

מיכאל ספרד:  כאשר מדובר בנציג של סיעה שמעולם לא הייתה בקואליציה, ובשביל מפלגה, חד"ש, שקיימת מקום המדינה או לפני קום מדינה בתצורות שונות, בוודאי המפלגה הקומוניסטית, ומעולם לא הייתה בקואליציה, כי היא מייצגת מיעוט כרוני, מיעוט מודר

מיכאל ספרד:  אמרה חברת הכנסת תומא סלימאן, המקום היחיד שיש לנו שוויון, זה בהצבעה

מיכאל ספרד:  ואתם יודעים בבית כמה מנגנונים, כמה מדיניויות, כמו פרקטיקות, כמה פרקטיקות פרלמנטריות יש כדי לרוקן מתוכן את הכוח הפוליטי של הנציגות הפרלמנטרית של הבוחרים הערבים בישראל

מיכאל ספרד:  ועכשיו כאילו זה לא די בזה, שהם אף פעם, תמיד מחוץ לגדר, עכשיו אתם מוציאים אותם אל מחוץ לחלק שמחוץ לגדר

מיכאל ספרד:       וכמו שנאמר פה, עופר כסיף הוא הראשון, כולם בתור

מיכאל ספרד:  משום שאם הם נאמנים לבוחרים שלהם, וכנראה שהבוחרים שלהם חושבים שהם נאמנים, כי פעם אחר פעם הם נבחרים שוב ושוב, פעם אחר פעם הבית הזה מנסה לפסול את היכולת שלהם להתמודד

מיכאל ספרד:  ופעם אחר פעם, כאשר בית המשפט מבטל את זה, שוב בוחרים בהם הבוחרים שלהם, אז כנראה שהבוחרים שלהם כן חושבים שהם מייצגים אותם, כן חושבים שהם אומרים את מה שכואב להם בלב

מיכאל ספרד:  ואתם רוצים להעיף אותם מהבית הזה

מיכאל ספרד:  את המעט, זה לא אפילו כבשת הרש, זה תפוח האדמה של הרש

מיכאל ספרד:  האחרון

מיכאל ספרד:  לשלול מהם גם את הדבר הזה

מיכאל ספרד:  זה לא ייגמר לעולם בעופר כסיף

מיכאל ספרד:  זה לא ייגמר

מיכאל ספרד:  כמו שאמר חבר הכנסת סוכות, אני זוכר אותו ממקומות אחרים, לא כחבר כנסת, אבל לא משנה, בעוונותיי - - -     

גלעד קריב: גם כחבר כנסת באותם מקומות

אופיר כץ: אוקיי, לעניין, קדימה

מיכאל ספרד: לא, זה הכי לעניין

מיכאל ספרד:  מה הוא אמר? הוא אמר: אתם כולכם תומכי טרור

מיכאל ספרד:  את כולכם אנחנו נעיף

מיכאל ספרד:       חברים וחברות, אתם צריכים לשים את הפקק, אתם צריכים להימנע מלסתום את האפשרות האחרונה שיש להוציא את הקיטור הזה, כן באמצעות דיבורים שלא תמיד גם אני אוהב

מיכאל ספרד:  זה בכלל לא העניין

מיכאל ספרד:  זה לא העניין

מיכאל ספרד:       חברות וחברי הכנסת, האמת היא במקרה הזה נורא פשוטה, חבר הכנסת כסיף פשוט מתעב את החמאס

מיכאל ספרד:  אני חייב לומר, אני לא עוקב אחרי חבר הכנסת כסיף

מיכאל ספרד:  זאת אומרת, אני מכיר אותו, אבל אני לא רואה את כל מה שהוא כותב תמיד

מיכאל ספרד:  וכשאני ניגשתי לדבר הזה, שאלתי את עצמי מה אני אמצא כשאני אסתכל בהתבטאויות שלו - - -     

זאב אלקין: אופיר, אבל כל זה נטען

זאב אלקין:  למה אנחנו - - - של הדיון

מיכאל ספרד: אתם חייבים - - -     

זאב אלקין: טענת את זה בכושר רב, בתחילת הדיון, הקשבנו בקשב רב

אופיר כץ: הוא אמר שזה משפט אחרון

אופיר כץ:  בבקשה

מיכאל ספרד: אתם, אם אתם צריכים, אם אתם רוצים לעשות אמת בנפשכם, אתם חייבים לפי הראיות שיש בפניכם להבין, וביושר אמר חבר הכנסת הלוי, אני מאמין לך שאתה שונא את החמאס – אבל אם אתה מאמין שהוא שונא את החמאס, אתה לא יכול לייחס לו שהוא תומך במאבק המזוין של החמאס

מיכאל ספרד:  הדברים האלה לא עובדים ביחד

מיכאל ספרד:  זה פשוט פרדוקס שהפתרון אליו, חבר הכנסת הלוי, הוא שזה מונע מאינטרס פוליטי

מיכאל ספרד:  כי ברגע שהוא שונא את החמאס, מתעב את החמאס, אמר עליו "יימח שמו", משהקראתי לכם, אז איך אפשר לייחס לו שהוא תומך במאבק המזוין שלו

מיכאל ספרד:  איך אפשר כאשר כל הראיות שלפניכם מראות באופן ברור וחד משמעי שהוא לא

מיכאל ספרד:       לכן אני גם מבקש מהיועצת המשפטית של הכנסת להתייחס לעניין של חוסר התקינות היורד לשורשו של ההליך

מיכאל ספרד:  פשוט לא ראיתי דבר כזה, באמת לא ראיתי דבר כזה

מיכאל ספרד:  ודבר שני, כמובן שאם היועצת המשפטית מחליטה אחרת ואתם כן עוברים להצבעה, אני מבקש מכם להיות ישרים לחוק ולדין שהוא זה שצריך להנחות אתכם, ולהתנגד לבקשה

אופיר כץ: תודה

אופיר כץ:  שגית, בבקשה

שגית אפיק: אתייחס: ההליך שנקבע בחוק היסוד הוא הליך מעין שיפוטי של הפרלמנט של בית המחוקקים בישראל, לא הליך של מושבעים, לא הליך של בית משפט, אלא הליך של בית המחוקקים הישראלי

שגית אפיק:  ולכן גם ההנחה לכתחילה הייתה שהדיונים פה, כפי שהיו גם בדיונים על פרישת חבר הכנסת, יהיו דיונים מעורבים

שגית אפיק:  ולכן אני לא יכולה לקבל את הטענה, לא בדבר זיהום ההליך, ולא בדבר פגם פרוצדוראלי שהופך את ההליך הזה להליך לא תקין

שגית אפיק:  כפי שציינתי, אני חושבת שהיו קשיים כאלה ואחרים ביחס לאמירות כאלה ואחרות ולעירוב של טענות פוליטיות של חברי הכנסת

שגית אפיק:  מכאן ועד להפיכת ההליך ללא תקין בפגם שיורד לשורשו של ההליך, אני חושבת שיש מרחק

שגית אפיק:      לגבי הטענה הנוספת שלך שביקשת שאני הייתי אמורה לדחות על הסף לכאורה את הדיון הזה, מכיוון שבעיני העילה המשפטית כמעט שלא מתקיימת למעשה

שגית אפיק:  אז א', אני השבתי על זה כבר בדיון אתמול, משחתמו על הבקשה 85 חברי הכנסת, החוק לא מקנה לי את הסמכות למנוע את קיומו של הדיון

שגית אפיק:  שאלת בירור העילה נעשתה למעשה כאן במהלך הדיונים

שגית אפיק:  השמעתי גם אני את העמדה המשפטית שלי בצורה הברורה ביותר

שגית אפיק:  השמיעה את העמדה המשפטית שלה, המשנה ליועצת המשפטית לממשלה, שכפי שאתה אמרת, אמרה דברים חריפים וברורים במיוחד

שגית אפיק:  אני לא חושבת שיש באפשרותי למנוע כאן את ההצבעה

שגית אפיק:  אני כן מבקשת מחברי הכנסת לקיים את ההחלטה שלכם ואת ההצבעה שלכם, על בסיס ההנמקות והראיות שנכללו בבקשה, על בסיס העובדות ששמעתם כאן, על בסיס תשובותיו של חבר הכנסת כסיף, אחרי שבחנתם ובאמת אחרי שתקיימו שקילה כל אחד עם עצמו בצורה הטובה ביותר

שגית אפיק:  אני חושב ששמעתם כאן גם עמדות משפטיות מאוד ברורות, גם את הדברים של הייצוג של חבר הכנסת כסיף

שגית אפיק:  ותשקלו לצד זה גם באמת את הזכויות כבדות המשקל, החשובות במיוחד של לבחור, להיבחר ואת חופש הביטוי

אופיר כץ: תודה

אופיר כץ:  אם כך חברים, כפי שהודענו לפני הדיון, רשאים להצביע חברי הכנסת שנכחו בישיבות אתמול והיום מעל 50%

אופיר כץ:  צוות מזכירות הוועדה עקב אחר נוכחות חברי הוועדה על מנת לוודא שנכחו לפחות 50% ממשכה של כל ישיבה

אופיר כץ:  בהתאם לכך, אלה הם חברי הוועדה וממלאי מקום שרשאים להשתתף בהצבעה: אנוכי אופיר כץ, בועז ביסמוט, משה סעדה, קלנר, עמית הלוי, מירב בן ארי, נאור שירי, מתן כהנא, זאב אלקין, סימון מושיאשוילי, משה רוט, מיכל וולדיגר, צביקה פוגל, שרון ניר, ווליד טאהא ואחמד טיבי

אופיר כץ:  אם כך, חברים - - -     

משה סעדה: מה עם ארז?     

נאור שירי: ארז לא היה פה דקה

נאור שירי:  סתם

אופיר כץ: אם לא הקראתי אז הוא גם ברשימה ארז מלול, לא הקראתי אותך?     

ארז מלול: לא

אופיר כץ: אז אתה רשום

וליד טאהא: ארז לא השלים 50% נוכחות

אופיר כץ: השלים

אופיר כץ:  כולם עברו

אופיר כץ:  כל השמות שהקראתי זה אחרי בדיקה של צוות הוועדה שהם מעל - - -     

זאב אלקין: דווקא רואים עד כמה הוא קשוב לדיון

זאב אלקין:  הוא אפילו שם לב שלא הקראת אותו

אופיר כץ: בדיוק

משה סעדה: לא כתוב להיות קשוב, אתה צריך להיות

אחמד טיבי: אפשר הצבעה חשאית? שמית

וליד טאהא: הצבעה שמית

אופיר כץ: אם כך חברים, מי בעד בקשת ההדחה של חבר הכנסת עופר כסיף? מי נגד? מי נמנע?             

אופיר כץ: בעד – 14 

אופיר כץ: נמנעים – אין         					הבקשה אושרה

אופיר כץ: 14 בעד, שני חכ"ים נגד, אין נמנעים

אופיר כץ:  אם כך, הבקשה להדחת חבר הכנסת עופר כסיף התקבלה בוועדת הכנסת ותבוא לאישור המליאה ברוב של 90 חברי כנסת

אחמד טיבי: יום שחור לכנסת

וליד טאהא: לדמוקרטיה, לא לכנסת

משה סעדה: יום של צדק למדינת ישראל